
STARI  VEK  DO   DEJANSKEGA  NA- 
STOPA SLOVENCEV  V  ZGODOVINI. 


PRAZGODOVINSKA  DOBA. 

eologija  nam  razlaga  najstarejše  dogodke  v  Korotanu, 
ko  še  ni  bilo  nobenega  sledu  o  človeku.  Geolo- 
gija nam  pojasnjuje  izpremembe,  ki  so  se  pojav- 
ljale od  najstarejšega  časa  in  se  še  pojavljajo  do  današnjega 
dne  na  površini  naše  zemlje.  V  prazgodovinski  dobi  so 
imele  dežele  po  srednji  Evropi  vse  drugačno  lice,  kakor  ga 
imajo  dandanes.  Tudi  Korotan  je  bil  v  onih  časih  nekoliko 
drugačen,  nego  je  sedaj.  Dočim  pokriva  dandanes  večni  sneg 
le  najvišje  vrhe  v  Turah,  je  v  starodavni  preteklosti  —  v 
ledeni  dobi  —  pokrival  večji  del  Korotana  led*  O  tem  nam 
pričajo  ostri  ledniški  obrusi  na  Križni  Gori  in  pri  Št.  Mar- 
tinu pri  Celovcu,  v  Kostanjah  nad  Vrbo,  na  Zadnici  in  okoli 
Melvič  pri  Žili.  Blodne  klade  ali  eratične  skale  na  Št.  Urški 
Gori  in  na  Št.  Magdalenski  Gori  nad  Celovcem  dokazujejo 
jasno  po  svoji  sestavini,  da  so  bile  prinesene  tja  v  pradobi 
po  grižah  ali  morenah  in  lednikih  iz  Gornjega  Korotana. 
Ko  pa  je  dobilo  solnce  večjo  moč,  so  se  začeli  pomikati 
ledniki  polagoma  nazaj,  led  se  je  tajal  in  se  izpremenil  v 
velika  jezera.  Tedaj  je  pokrivala  globoka  voda  vse  sedaj 
rodovitne  ravnine  in  doline,  vrhunci  višjih  obmejnih  gora 
so  moleli  kot  otoki  in  polotoki  iz  vodne  površine.  Velike 
povodnji  in  silni  potresi   so   prenaredili   površje,   zrušili   in 

prodrli  dolenje  obrežje  jezer  in  voda  je  začela  odtekati.  O 
vseh  večjih  jezerih  na  Slovenskem  je  ohranil  naš  narod  lepe 
pripovedke.  Jezero  se  je  razširjalo  po  vsem  Notranjskem, 
med  Vrhniko  in  Ljubljano,  ob  Savi  po  Gorenjskem,  ob  Soči 
na  Tolmimskem  in  pod  Gorico  na  severni  strani  Krasa,  na 
Štajerskem  blizu  Laškega,  Nove  Cerkve,  Slovenske  Bistrice, 
Šmarja  pri  Jelšah,  Slovenjega  Gradca,  na  Koroškem  pri  Zilji, 
v  Labodski  Dolini,  na  Gospesvetskem  Polju,  okoli  Prevalj 
ali  Matere  Božje  na  Jezeru  i.  dr.  Večini  pripovedek  o  jezerih 
se  vidi  hitro,  da  hranijo  v  sebi  spomine  na  geološke  do- 
godke.*) 

O  bivanju  človeka  v  Korotanu,  o  njegovih  šegah,  na- 
vadah in  omiki  nam  pričajo  razni  viri,  kakor  v  zadnjem 
času  izkopano  orožje,  orodje,  posode  in  dragotine,  ki  jih  je 
krila  v  sebi  zemlja  mnogo  stoletij.  Korotan  se  ponaša  z 
mnogimi  spomeniki  iz  časov,  o  katerih  nam  ne  poroča  zgodo- 
vina ničesar.  Iz  te  dobe,  ki  sega  gotovo  dve  tisoč  let  pred 
naše  časoslovje  nazaj,  še  nimamo  nikakih  pismenih  poročil. 
To  dobo  imenujemo  prazgodovinsko  ali  prehistorično  dobo. 

V  prazgodovinski  dobi  je  bilo  ljudstvo  na  zelo  nizki 
stopnji  izobrazbe,  prebivalo  je  v  jamah  in  se  oblačilo  v  ži- 
valske kože.  Iz  živalskih  kosti  in  rogov  si  je  izdelovalo  svoje 
orodje,  orožje  in  drugo  pripravo,  s  kameni  je  brusilo  svoje 
sekire  in  nože.  Ker  ni  bilo  varno  pred  divjimi  zverm.i,  si  je 
stavilo  tudi  koče  na  kolih  sredi  voda  in  jezer.  V  taka  stano- 
vanja so  hodili  po  mostovih,  ki  so  jih  potegnili  lahko  k 
sebi,  kadar  so  se  hoteli  ubraniti  nadlegovalcev.  Stavbe  na 
kolih  so  odkrili  najprej  v  Švici,  potem  na  Irskem,  v  severni 
Italiji,  na  Kranjskem,  Ogrskem  in  Koroškem. 

Leta  1864.  in  1865.  so  zasledili  v  Hodiškem  Jezeru 
mostiščarsko  stavbo,  in  sicer  40  korakov  dolgo  in  25  ko- 
rakov široko.   Odkrili  so   nad  300   kolov,    ki    so   bili   zabiti 


*)  Primeri  pripovedko  o  izsušenju  Labodske  Doline!  Ondi  je 
stalo  jezero  in  na  nasprotnih  bregovih  sta  bivala  graščaka,  ki  sta  se 
vedno  posečala  in  vozila  v  čolnu  preko  jezera.  Enkrat  pa  se  ponesreči 
enemu  graščaku,  da  utone  v  jezeru.  Zvesti  prijatelj  ga  ukaže  iskati. 
Zato  da  na  južni  strani  doline  izkopati  veliko  strugo,  da  je  po  njej 
odtekala  voda,  in  tedaj  so  našli  na  dnu  jezera  ponesrečenega  graščaka. 

jako  na  gosto.  Med  koli  so  našli  veliko  množino  različnih 
odpadkov,  raznovrstnega  orodja,  slabšega  in  boljšega,  školj- 
kinih  lupin  i.  dr.,  iz  česar  se  lahko  sklepa,  da  je  trajala 
mostiška  naselbina  na  Hodiškem  Jezeru  več  stoletij  in  more- 
biti tudi  nad  tisoč  let.  Najdeno  orodje  in  orožje  pripada 
različnim  dobam  in  sega  do  mlajše  kamene  dobe,  ki  ima 
za  značilni  znak  likano  kameno  orodje*.  Največ  orodja  in 
orožja  pa  je  izdelanega  iz  živalskih  kosti  in  tako  pripada 
kameni,  bakreni  in  bronasti  dobi. 

Mostiščarji  so  se  pečali  največ  z  ribarstvom  in  lovom. 
Pri  ribarstvu  so  uporabljali  mreže,  z  močnimi  iglami  izde- 
lane iz  jelenovega  roga;  bile  so  obtežene  z  mnogimi  lonče- 
nimi utežmi.  Lov  je  donašal  mostiščarjem  obilo  dobička. 
Našlo  se  je  v  naselbini  tudi  mnogo  kosti  jelenov,  srn,  kozo- 
rogov, losov  in  šotnih  prašičev.  Večina  teh  živali  je  izmrla 
v  naslednjih  dobah. 

Nadalje  svedoči  veliko  število  različnih  kosti,  da  so  se 
bavili  mostiščarji  tudi  z  živinorejo,  zlasti  z  ovčarstvom,  a 
imeli  so  tudi  koze,  šotno  kravo  in  šotnega  prašiča.  Zasledili 
so  ostanke  dveh  pasjih  pasem.  Za  kameno  dobo  je  značilen 
mali  pes  šakalove  pasme,  iz  poznejših  dob  pa  večji  pes, 
potomec  indijskega  volka.  O  konju  dosle  še  ni  sledu.  S 
poljedelstvom  se  niso  pečali  mostiščarji. 

Sčasoma  so  pa  napredovali  ljudje  v  omiki.  V  prvi 
dobi  so  izdelovali  orodje  in  orožje  iz  kamenja  in  živalskih 
kosti.  Takega  orožja  se  je  ohranilo  primeroma  malo,  in  sicer 
le  nekaj  sekir,  kladiv,  dlet,  nožev,  sulic  in  žag.  Prevrtani 
medvedji,  merjaščevi  in  zajčji  zobje  so  služili  ženskam  za 
lišp.  Ko  so  pa  začeli  krotiti  živali,  rediti  domačo  živino,  ob- 
delovati zemljo  in  tesati  hiše,  so  izgubili  svojo  prvotno 
divjost,  so  postali  krotkejši,  iznajdljivejši  in  premeteni,  so  za- 
čeli živeti  po  človeško.  Takrat  so  spoznali  tudi,  kako  so  jim 
potrebne  kovine,  in  izkušali  so  izdelovati  orodje  in  orožje 
iz  čistega  bakra  in  brona,  ki  je  neka  mešavina  iz  bakra  in 
kositra.  Razvito  je  bilo  zgodaj  lončarstvo.  Izdelovali  so  lon- 

*)  Posebno  zanimiv  je  oklesan  kamen  —  mlinski  kamen,  — 
kakoršnega  so  našli  tudi  v  mostiških  naselbinah  v  Švici  in  ga  hranijo 
v  muzeju  v  Avgsburgu.  Prim.  žrmljo  (Handmiihle)! 

ceno  posodo  s  prosto  roko  ter  ji  dajali  prav  lično  in  lepo 
obliko  brez  lončarskih  krogov  in  stružnic.  Našlo  se  je  mnogo 
lepo  izdelanih  loncev  in  skledic,  ki  nimajo  take  oblike  kakor 
dandanes.  Nekateri  imajo  pripravne  ročke,  drugi  ob  robu 
luknjice  za  vrvice,  s  katerimi  so  obešali  posodo.  Na  mnogih 
posodah  najdemo  lepe  okraske,  ki  so  vrezani  z  iglo.  Izde- 
lovali so  lončene  žlice  in  lijake,  da  so  z  njimi  ulivali  bro- 
naste predmete,  poleg  tega  so  pa  izgotavljali  raznovrstne 
igrače  in  izdelovali  leseno  orodje.  Kupovali  so  tedanji  pre- 
bivalci umetnejše  predmete  od  potujočih  trgovcev  iz  Italije, 
posebno  od  Etruščanov,  poprej  tudi  od  potujočih  Feničanov, 
ki  so  stoletja  pred  Rimljani  pohajali  po  alpskih  deželah  ter 
ondotnim  prebivalcem  prodajali  svoje  blago.  Dokaz  temu 
se  najdeni  predmeti,  ki  nam  svedočijo  o  Feničanih,  o  etru- 
ščanskem  in  rimskem  slogu. 

Kateremu  plemenu  naj  prištevamo  pradobne  prebivalce  na 
sedanji  slovenski  zemlji?  O  tem  nimamo  prav  nič  gotovih 
podatkov.  Nekateri  trdijo,  da  so  prišli  za  prvotnimi  nasel- 
niki  v  naše  kraje  drugi,  bolj  omikani  z  Balkanskega  Pol- 
otoka. Ti  so  baje  deloma  pregnali  prejšnje  prebivalce,  de- 
loma jih  pa  potisnili  v  strmejše  in  samotnejše  kraje,  kjer 
so  se  počasi  poizgubili  in  utopili  med  novimi  naselniki. 
Novi  naselniki  so  bili  velikega  ilirskega  plemena,  sorodnega 
in  podobnega  sedanjim  slovanskim  narodom.  Prav  prepriče- 
valnih dokazov  za  to  nimamo,  pač  pa  imamo  v  izkopanem 
orodju,  orožju,  posodah  in  dragotinah  (razločujejo  se  ti 
spomeniki  med  seboj  znatno)  dokaze  za  to,  da  so  tudi 
prvotni  naselniki  napredovali  tekom  časa.  Prvotni  prebivalci 
so  napredovali  v  vsakem  oziru,  se  pomnožili  in  združili 
z  morebitnimi  ilirskimi  naselniki,  od  katerih  so  se  naučili 
marsičesa,  ne  da  bi  jih  bili  pregnali  Ilirci  iz  njihovih  prvotnih 
bivališč.  Novi  priselniki  so  bili  bolj  omikani,  zato  so  re- 
prezentovali  na  zunaj  prebivalstvo  ter  mu  dali  ime,  dočim 
so  oni  pridno  obdelovali  zemljo  z  novim  železnim  orodjem. 

To  dobo  imenujemo  ilirsko;  glede  starosti  in  sličnosti 
predmetov  se  ujema  s  takozvzno  „hallstattsko  dobo",  ki  je 
najbolj  zastopana  po  avstrijskih  alpskih  deželah.  Hallstattska 
doba   se   imenuje  po  gorenjeavstrijskem   mestu   Hallstattu, 

kjer  so  odkrili  nad  1000  prazgodovinskih  grobov  in  našli 
nad  6000  izkopanih  reči.  V  tej  dobi  so  izpodrinili  železni 
noži,  sulice  in  sekire  bronasto  orodje  in  orožje;  iz  brona  so 
pa  še  dragotine  in  posode,  ki  so  izdelane  prav  lepo.  Pre- 
bivalcem v  alpskih  deželah  so  nadeli  različni  feničanski  in 
etruščanski  kupci  ime  Tavriščani;  ti  se  pozneje  identifikujejo 
z  Noričani.  O  Noričanih  se  trdi  splošno,  da  so  bili  miro- 
ljubni, obdelovali  pridno  polje,  gojili  živino  ter  kopali  rudo. 
Da  so  stari  prebivalci  občevali  vzajemno  med  seboj,  posne- 
mamo iz  dejstva,  da  se  ne  dotikajo  ilirske  starine  samo 
arhajiških  izdelkov  grških,  ampak  tudi  etruščanskih  ter  po- 
pblnjujejo  tako  vez  med  starogrškim  in  staroitalijanskimi 
proizvodi  arhaične  umetnosti.  O  tem  pričajo  izkopine  pri 
Beljaku,  pri  Dolah  na  Zilji  (stara  Gorna  ali  Gurina),  Pater- 
nijonu,  Stokenboju,  na  Bregu  pri  Rožku,  Prevaljah  in  na 
Gosposvetskem  Polju. 

Obče  je  mnenje  med  učenjaki,  da  so  stanovali  prvi  pre- 
bivalci v  jamah,  pečinah  in  naselbinah,  na  kolih,  v  hallstattski 
in  poznejši  latenski  dobi  pa  po  gradiščih,  ki  so  jih  utrjevali 
z  nasipi,  jarki  in  ozidjem  proti  raznim  sovražnim  napadom. 
Blizu  vsakega  gradišča  so  bila  tudi  grobišča,  navadno  pod 
holmom  v  nižini,  kjer  so  pokopavali  večinoma  sežgane, 
včasih  pa  tudi  cele  mrliče.  Nad  njimi  so  nasipali  cele  go- 
mile, v  katerih  je  ležalo  po  30 — 50  mrličev,  ali  pa  so  za- 
grebali  njih  ostanke  v  obzidane  grobe  ali  kar  v  preproste 
jame,  ki  so  jih  pokrivali  z  lepimi  skrilmi.  Mrliča  so  opravili 
kakor  za  svatovščino,  dali  mu  ves  njegov  nakras  v  grob 
ter  v  posebne  lonce  in  skledice  tudi  njemu  najbolj  priljub- 
ljene jedi.  Iz  teh  priložkov,  posebno  pa  iz  orožja  in  posode 
spoznamo  najbolj  življenje  starodavnih  prebivalcev  po  slo- 
venskih krajih. 

Latenska  ali  gallska  doba  je  bila  neposredno  pred 
rimsko  in  se  imenuje  tako  po  plitvini  La  Tene  v  Neucha- 
telskem  Jezeru  v  Švici,  kjer  so  izkopali  mnogo  za  to  dobo 
značilnih  predmetov.  Z  latensko  dobo  se  končuje  prazgodo- 
vinska doba  na  Koroškem.  Značilni  so  za  to  dobo  železni 
meči  z  dolgimi  ročaji  in  dolgimi,  ravnimi  ostrinami.  Splošno 
se    odlikuje   ta    doba   glede    dovršenosti    orodja   in    orožja 

znatno  od  prejšnje.  Od  dragotin  je  značilna  latenska  fibula, 
lepo  obliko  imajo  zapestnice  in  pasi,  ki  so  sestavljeni  iz 
obročkov  in  verižic.  Očividna  je  sličnost  v  Korotanu  najdenih 
predmetov  iz  te  dobe  s  predmeti,  ki  so  jih  izkopali  v  Švici 
in  Italiji.  To  nam  priča  jasno,  da  so  stari  prebivalci  obče- 
vali med  seboj.  Noričani  so  tržili  s  severnimi  in  južnimi 
deželami,  prodajali  Rimljanom  sužnje,  živino,  kože,  borovino, 
smolo,  med,  vosek  in  posebno  železo,  v  zameno  pa  dobivali 
vino,  orožje  in  dragotine-  Rimskega  in  domačega  denarja, 
na  katerem  se  nahaja  navadno  konjska  glava,  so  izkopali 
največ  na  Gosposvetskem  Polju,  Bregu,  okoli  stare  Tiburnije, 
Velikovca  in  Labuda.  S  severa  so  prevažali  jantar  skozi 
Korotan  v  Italijo.  Manj  so  občevali  z  Grki.  Zato  se  je  našlo 
grškega  denarja  le  malo.  V  Tiburniji  so  našli  stater  Aleksandra 
Velikega  in  tetradrahmo  iz  leta  168.  pr.  Kr. 

Prvotni  prebivalci  so  oboževali  naravo,  častili  več  bogov 
ter  verovali  v  neumrjočnost  in  preseljevanje  duše.  Novi  pri- 
seljeniki  so  prinesli  s  seboj  nove  bogove.  Častili  so  posebno 
zaščitnika  rudarjev,  boga  Belina,  čigar  spomenik  so  odkrili 
v  zadnjem  času  blizu  Celovca,  potem  boga  Teutates  in  Hesus 
in  druge  povodne  bogove,  zažigali  kres  solnčnemu  božanstvu 
ter  verovali  v  različne  vraže. 

Razne  izkopine  iz  imenovnnih  dob  nam  pričajo,  da  je 
po  alpskih  deželah  v  prazgodovinski  dobi  bivalo  v  obče 
eno  in  isto  prvotno  ljudstvo.  Temu  ljudstvu  so  se  pridružili 
tekom  časa  zmagovalni  narodi,  ki  so  reprezentovali  na  zunaj 
prebivalstvo,  ali  temeljna  množica  ljudstva  je  ostala  prvotna. 
To  prvotno  ljudstvo  je  menjavalo  stanovanje,  orodje,  običaje 
in  deloma  tudi  verske  in  narodne  nazore.  Tako  ljudstvo  so 
našli  Rimljani,  ki  so  bili  pri  zasedanju  novih  dežel  zelo' 
previdni.  Pustili  so  jim  njih  upravo  in  stare  pravice  so  ob- 
držali kraji  Tiburnija,  Virunum,  Gorna  ali  Gurina  i.  dr. 
Pismenih  spomenikov  iz  prazgodovinske  dobe  nimamo,  vendar 
nas  spominjajo  onega  prebivalstva  imena  glavnih  gorovij  in 
rek.  O  teh  imenih  se  trdi,  da  so  jih  dali  Kelti.  Za  to  nimamo 
nobenih  dokazov,  pač  pa  jih  moremo  dandanes  tolmačiti 
edino  le  na  podlagi  slovanskih  narečij,  kolikor  je  sploh  to 
mogoče.  


RIMSKA  DOBA. 

imljani  so  se  okoli  1.  220.  polastili  cele  Italije  in 
prišli  do  alpskih  dežel.  Da  bi  posedli  po  rudah 
znane  alpske  dežele,  so  ustanovili  1.  183.  pr.  Kr. 
naselbino  Akvilejo  ter  širili  odtod  dalje  svojo  moč  na  vse 
kraje.  Lotili  so  se  tega  dela  zelo  premeteno.  Dokler  niso 
bili  prepričani,  da  so  kos  alpskim  rodovom,  toliko  časa  so 
pazili  previdno,  da  jim  niso  dali  povoda  udariti  z  vojsko 
nanje.  Sklepali  so  celo,  kakor  je  bila  to  sploh  rimska  na- 
vada, z  njimi  prijateljske  zveze,  da  se  bodo  v  vojni  podpirali 
drug  drugega.  Konzul  Emilij  Skaver  je  1.  115.  pr.  Kr.  sklenil 
z  Noričani  tako  pogodbo.  Ko  so  plenili  in  požigali  malo 
pozneje  divji  Cimbri  po  Noriku,  so  jim  pomagali  Rimljani 
in  bili  s  Cimbri  1.  113.  nesrečno  bitko  pri  Noreji.*  Nekako 
pol  stoletja  po  navalu  Cimbrov  so  napadli  Korotan  Bojci. 
Te  so  srečno  pognali,  ko  so  se  bila  združila  posamezna 
plemena  pod  vodstvom  vrhovnega  vojvode,  ki  ga  imenuje 
Julij  Cezar  Vocija.  V  domači  vojni  med  Cezarjem  in  Pom- 
pejem  so  poslali  Noričani  Cezarju  300  konjenikov  na  pomoč. 
Slavni  državnik  in  vojvoda  Cezar  je  znal  ceniti  pomen 
alpskih  dežel.  Bival  je  večkrat  v  Akvileji  ter  spoznaval  in 
obiskoval  od  ondod  alpska  plemena.  Cezar  je  dal  popraviti 
in  deloma  na  novo  graditi  prvo  rimsko  cesto  v  Korotan,  ki 
drži  še  dandanes  iz  Italije  (Akvileje)  črez  Pločo**   k  Zilji  in 

*  Kje  je  bila  Norea,  ni  dognano.  Nel^ateri  jo  iščejo  pri  Neu- 
marktu  na  Gorenjem  Štajerskem,  nekateri  na  Koroškem,  nekateri  pa 
celo  pri  Gorici. 

**  Cezarja  spominja  še  dandanes  ploča  (od  tod  ime!)  na  vrhu 
sedla  z  rimskim  napisom.  Nemci  imenujejo  ta  prehod:  Die   Plocken. 

dalje  v  Dravsko  Dolino.  Cezar  je  nameraval  prodirati  proti 
Podunavju,  a  preprečila  so  njegove  namene  nekoliko  domača 
vojna  in  njene  posledice  ter  končno  silovita  smrt  dne  15.  sušca 
1.  44.  pr.  Kr.  Ko  bi  bil  Cezar  prodrl  dalje  proti  Dunavi,  bi 
nam  gotovo  opisal  v  tem  ali  onem  oziru  nekdanje  prebi- 
valce današnjega  Korotana,  kar  je  storil  tudi  o  Galcih.  To 
bi  bilo  gotovo  za  zgodovino  alpskih  dežel  pred  Rimljani 
in  za  Rimljanov  velikega  pomena,  ker  bi  vedeli  vsaj,  kdo 
in  kaj  so  bili  nekdanji  prebivalci  v  Korotanu,  dočim  sedaj 
ne  vemo  nič  gotovega. 

Po  Cezarjevi  smrti  so  se  vzdignili  Dalmatinci,  Ilirci, 
Panonci,  Japodi  in  Noričani  v  južnih  deželah  sedanje  av- 
strijsko-ogrske  monarhije  proti  Rimljanom,  toda  brez  uspeha. 
Rimljani  so  zatrli  z  grozovito  silo  upor  in  razširili  svojo 
oblast  do  Dunava,  ki  je  postal  naravna  meja  njihovega 
cesarstva  v  letu  smrti  prvega  rimskega  cesarja  Avgusta 
(14.  po  Kr.)  Tedaj  nahajamo  tudi  že  Norik  med  rimskimi 
pokrajinami,  ki  sta  ga  bila  osvojila  cesarjeva  pastorka  Tiberij 
in  Druz  1.  15  pr.  Kr. 

Rimski  geograf  Klavdij  Ptolomej  navaja  za  Norik  sle- 
deče meje:  Norik  je  segal  na  jugu  do  Karavank  in  Karnskih 
Alp,  na  zapadu  do  dolenjega  Inna  in  do  črte,  ki  si  jo  mis- 
limo potegnjeno  od  imenovane  reke  proti  jugu  mimo  iz- 
virov Salice  in  Drave  k  Karnskim  Alpam.  Proti  severu  se 
je  razprostiral  Norik  do  Dunava,  na  vzhodu  pa  do  Cetijskega 
Pogorja  na  panonski  meji.  Meja  med  Norikom  in  Panonijo 
ni  bila  vedno  ista,  kar  nam  dokazujejo  izjave  raznih  rimskih 
in  grških  pisateljev.  Severni  del  Norika,  ki  je  obsegal  ravni 
in  brdoviti  svet  blizu  Dunava,  od  Inna  pa  do  Cetijskih 
Gora,  po  sedanji  Solnograški,  Gorenji  in  Dolenji  Avstriji, 
je  ločil  pozneje  cesar  Dioklecijan  od  južnega  ter  ga  zval 
„Noricum  ripense"  ali  „Pobrežni  Norik;  južni  del  Norika, 
ki  se  je  raztezal  po  goratem  svetu  sedanjega  Štajerskega 
Koroškega  in  po  Pusti  Dolini  na  Tirolskem  pa  je  dobil  ime 
„Noricum  mediterraneum"  ali  »Sredozemski  Norik".  Ta  raz- 
delitev se  je  ohranila  še  potem,  ko  je  bilo  že  uničeno  za- 
padno  rimsko  cesarstvo.  Meje  Sredozemskega  Norika  je  za- 

vzela  pozneje  precej  stara  Karantanija  ali   Korotan,  kjer  so 
nastopili  Slovenci  koncem  6  stoletja. 

Po  letu  15.  pr.  Kr.  so  postali  Rimljani  gospodje  v  Ko- 
rotanu  ter  začeli  širiti  med  domačim  ljudstvom  rimski  živelj: 
„Kjer  zmaga  Rimljan,  tam  se  tudi  nastani."  Veliko  Rim- 
ljanov se  je  naselilo  po  novo  pridobljenih  deželah  in  so  širili 
svojo  vero  in  svoj  jezik.  Od  onega  časa  je  vladal  mir  po 
alpskih  deželah  skoro  200  let.  Rimljani  so  v  tem  času 
uredili  nove  dežele,  ustanovili  več  vojaških  postaj  in 
naselbin. 

Nemirno  gibanje  med  legijami,  ki  so  bile  nastanjene 
po  Noriku,  se  je  pojavilo  vsakikrat,  ko  so  posamezni  vojsko- 
vodje določevali  nasledstvo  cesarskemu  prestolu.  Tako  gi- 
banje je  bilo  po  Korotanu  posebno  po  smrti  cesarja  Ne- 
rona  1.  68.  po  Kr.  Rimske  legije  v  Noriku  so  se  izrekle  za 
poveljnika  Otona,  po  njegovi  smrti  pa  za  krepkega  Flavija 
Vespazijana.  Do  leta  167.  se  ne  omenja  nič  posebnega  o  No- 
riku. Leta  167.  in  168.  je  zatrosila  vojska,  vračajoča  se  iz 
partske  vojne,  kugo  po  Iliriji  in  po  sosednih  deželah.  Pridrli 
so  tedaj  divji  Markomani  in  Kvadi  iz  sudetskih  dežel  črez 
Dunav,  ropali  strahovito  po  Noriku  ter  oblegali  nazadnje 
Akvilejo.  Cesar  Mark  Avrelij  jih  je  pognal  od  Akvileje  ter 
drl  za  njimi  preko  Emone  skozi  Kokrsko  Dolino  in  črez 
Jezersko  do  Vindobone  ob  Dunavu.  Avrelij  in  Ver  sta  jih 
potem  pregnala  z  rimskega  ozemlja,  sklenila  z  njimi  mir  in 
ustanovila  celo  na  levem  bregu  Dunava  rimske  postojanke. 
Po  dokončani  vojni  so  II.  legijo  nastanili  stalno  v  Viruhu 
na  Gosposvetskem  Polju.  Ko  je  umrl  1.  180.  cesar  Mark 
Avrelij  v  Vindoboni,  ga  je  sledil  njegov  zanikarni  sin  Komod, 
ki  je  sklenil  sramoten  mir  z  Markomani  ter  jim  plačeval 
celo  nekaj  letnega  davka.  Po  letu  180.  niso  bile  več  varne 
dežele  ob  Dunavu.  Plenili  so  po  njih  največ  Markomani  in 
Kvadi,  ki  so  se  jim  pridružili  kmalu  tudi  Gotje.  To  pa  je 
bilo  zato  lahko  mogoče,  ker  so  se  menjavali  neprestano 
različni  cesarji,  ki  niso  skrbeli  za  obmejne  prebivalce.  Divji 
germanski  narodi  so  plenili  po  alpskih  deželah  in  pomorili 
veliko  prebivalstva;  temu  so  se  pa  pridružile  še  razne  bo- 
lezni. Kljubu  tem  nesrečam  so  ostali  Noričani  zvesti  rimskim 

cesarjem,  kar  očitno  in  častno  priznava  okoli  leta  300.  cesar 
Dioklecijan.  Dioklecijan  je  razpustil  ter  deloma  uničil  stražo 
nenasitnih  pretorijancev  ter  izročil  sebe  v  varstvo  dvema 
legijama,  ki  jih  je  bil  sestavil  iz  samih  Noričanov  in  Pa- 
noncev. 

Po  smrti  cesarja  Dioklecijana  je  začela  hirati  nekdaj 
tako  mogočna  rimska  država  in  s  tem  je  bila  zvezana  tudi 
usoda  Norika,  ki  so  ga  zadevale  vedno  večje  nadloge.  Po- 
polni razpad  mogočnega  cesarstva  je  odvrnil  za  nekaj  časa 
Konstantin  Veliki  1.  324.,  ki  je  razdelil  državo  v  4  prefek- 
ture.  K  prefekturi  Italiji  je  spadal  tudi  Norik.  Leta  360.  so 
se  odločile  noričanske  legije  za  odpadnika  od  krščanske  vere, 
Julijana,  ki  mu  je  šel  na  pomoč  poveljnik  Nevita  iz  Juvava 
(Solnograd)  po  Murski  Dolini  preko  Brez,  Viruna  in  Pod- 
junske  Doline  na  Spodnje  Štajersko.  Za  vlade  cesarja  Ju- 
lijana so  mirovali  divji  narodi  ob  rimskih  mejah,  ker  so  se 
ga  bali.  Kmalu  po  njegovi  smrti  pa  je  za  rimsko  državo 
nastala  velika  nevarnost.  —  preseljevanje  narodov,  ki  loči 
liki  temen  oblak  stari  vek  od  srednjega. 

Preseljevanje  narodov  se  je  pričelo  leta  375«,  ko  so 
pridrli  divji  Huni  iz  Azije  v  Evropo  in  s  tem  provzročili 
splošno  gibanje  narodov.  To  gibanje  je  bilo  za  naše  de- 
žele usodno,  ker  so  prehajali  razni  narodi  skozi  Norik 
na  jug  ter  pri  tej  priliki  plenili  povsod,  kamor  so  prišli. 
Za  preseljevanja  narodov  je  nehala  prava  rimska  oblast  v 
alpskih  deželah.  Skozi  Norik  so  drli  v  Italijo  Zapadni  Gotje- 
ki  jih  je  vodil  sicer  hrabri,  toda  krvoželjni  Alarih.  Po  smrti 
Alarihovi  se  je  rimsko  cesarstvo  nekoliko  oddahnilo  in  od 
1.  409. — 430.  je  skrbel  za  red  in  blagor  ljudstva  v  Noriku 
neki  Generid,  Rimljan  stare  korenine.  Leta  449.  je  bil  ce- 
sarjev namestnik  v  Noriku  Promut;  ta  je  bil  tudi  med  po- 
slanci, ki  jih  je  poslal  zapadnorimski  cesar  1.  449.  k  hun- 
skemu  kralju,  ko  je  nadlegoval  ta -le  rimske  pokrajine  in 
si  bil  I.  430.  pridobil  velik  del  Panonije.  Kralja  Rova  na- 
slednik Atila  je  določil  za  središče  svoje  države  Panonijo, 
ki  ji  je  kmalu  priklopil  Posavje.  Leta  451.  je  prodiral  Atila 
skozi  Norik  proti  Italiji  ter  prišel  do  Katalavenskega  Polja, 
kjer  so  ga  prisilili  združeni  Rimljani  in   Zapadni    Gotje,   da 

se je  umaknil  nazaj  v  Panonijo.  Naslednje  leto  je  zahteval 
rimsko  cesarično  Honorijo  za  soprogo,  a  brezuspešno.  Zato 
je  drl  še  istega  leta  (452)  mimo  Emone  v  Italijo,  strahovito 
ropal  na  tem  potu  in  razdejal  primorsko  mesto  Oglej  ali 
Akvilejo.  Med  obleganjem  Ogleja  so  njegova  krdela  pusto- 
šila po  okolici  ter  pridrla,  iščoč  si  živeža,  črez  Predel  v 
Kanalsko  Dolino  in  dalje  na  Gosposvetsko  Polje.  V  tem 
letu  ali  pa  tedaj,  ko  se  je  vračal  Atila  iz  Galije,  so  razdrli 
in  požgali  Huni  mesto  Verunum*.  Ogenj  je  uničil  mesto  Vi- 
runum,  kar  dokazuje  izkopana  črnikasta  zemlja,  pomešana 
z  ogljem  in  raztopljenim  steklom. 

Po  Atilovi  smrti  (1.  453.)  so  se  polastili  Panonije  in 
Dalmacije  Vzhodni  Gotje,  ki  so  imenoma  priznavali  bizan- 
tinsko nadoblast.  Pridrli  so  tudi  v  Norik  ter  ropali  in  po- 
žigali  celo  po  gorenji  Dravski  Dolini.  Oblegali  so  1.  473 
mesto  Tiburnijo,  ki  jim  je  moralo  dati  znatno  odkupnino 
Za  Goti  so  drli  Heruli  z  Odoakarjem,  Skiri  in  drugi  ger- 
manski narodi  skozi  Norik  v  Italijo  in  so  leta  476.  zadal 
smrtni  udarec  zapadnorimskemu  cesarstvu  ter  ustanovili  na 
rimskih  tleh  prvo  germansko  državo. 

Odoakar  je  1.  487.  na  čelu  Herulov,  Skirov  in  Turči- 
lingov,  potolkel  divje  Rugijce,  ki  so  med  tem  časom  bili 
posedli  dežele  med  Dunavom,  Dravo  in  Savo.  Odvedel  je 
njih  kralja  Favo  in  kraljico  Giso  v  Italijo.  Od  Rugijcev  za- 
puščena bivališča  v  Panoniji  so  zasedli  Langobardi.  Kmalu 
pa  so  prišli  črez  Herule  mogočni  Vzhodni  Gotje  s  Teodo- 
rikom  na  čelu,  ki  je  premagal  Odoakarja  pri  Ogleju  in  Ve- 
roni  ter  ga  1.  493.  ujel  in  ubil  v  Raveni.  Teodorik  je  bil 
prefekt  bizantinskega  cesarstva  in  je  ustanovil  kot  tak  mo- 
gočno gotsko  državo,  ki  je  obsegala  tudi  Sredozemski  Norik. 
Skrbel  je  za  mir  v  naših  deželah  ter  razdelil  osvojeno  ozemlje 
med  Gote  in  Rimljane,  dočim  niso  ničesar  dobili  prvotni, 
stari  prebivalci  (barbari)**,  če  si  niso  izbrali  Rimljank  za  žene. 

*  Nekateri  zgodovinarji  trdijo,  da  so  mesto  Virunum  požgali  ze 
leta  408.  Zapadni  Gotje. 

**  Ti  stari  prebivalci  so  bili  skoro  gotovo  Slovenci,  kajti  Slo- 
venci so  bili  in  so  še  dandanes  pohleven  in  ponižen  narod,  ki  se  ni 
nikdar  silil  v  ospredje.  Le  za  narodnega  preseljevanja  so  podivjali 
tudi  Slovenci,  ko  so  imeli  opravila  vedno  z  divjimi  narodi. 

Po  Teodorikovi  smrti  1.  526.  so  se  poslabšale  razmere 
znatno  po  naših  deželah.  Gotska  oblast  je  hitro  propadla 
in  prišli  so  Langobardi,  ki  so  bili  bolj  divji  nego  drugi 
germanski  narodi;  o  njih  toži  oglejski  patrijarh  Pavlin,  da 
niso  pustili  mrtvih  pri  miru  in  plenili  celo  sarkofage.  Lan- 
gobardi niso  ostali  dolgo  v  naših  krajih,  temveč  so  odšli 
že  leta  568.  v  Italijo  s  kraljem  Alboinom  na  čelu  na  poziv 
bizantinskega  poveljnika  Narza,  ki  se  je  bil  spri  s  cesarico 
Teodoro,  ter  se  romanizirali  tako,  da  spominja  dandanes 
nanje  samo  še  pokrajinsko  ime  Lombardija.  Za  Lango- 
bardi se  dejanski  pojavijo  v  sedanjih  naših 
deželah  Slovenci.  Kdaj  ravno  in  kako  so  prišli 
sem,  ne  vemo  natančno. 

Ker  so  pri  preseljevanju  rabili  razni  narodi  rimske 
ceste,  so  trpele  ob  cestah  ležeče  naselbine  več  nego  one, 
ki  so  bile  oddaljene  od  prometa.  Divji  narodi  so  uničili 
skoro  vse  take  naselbine,  tako  da  ni  bilo  pozneje  več  sledu 
o  njih.  V  teh  burnih  časih,  kakor  pozneje  v  turških  časih, 
so  zgradili  sebi  pripuščeni  prebivalci  mnogo  gradišč  in  na- 
sipov po  Alpah.  V  taka  zavetišča  je  bežalo  ljudstvo  pred 
divjaki,  ki  so  drli  skozi  njih  dežele  proti  jugu.  Največ  je 
trpela  Panonija,  ki  je  izgubila  skoro  vsa  mesta  in  zelo 
mnogo  prebivalcev.  Sv.  Hieronim  piše  o  tem  času:  „Nad 
sto  let  se  že  preliva  rimska  kri  med  Carigradom  in  Alpami, 
opustošene  so  pokrajjne  in  uničeno  prebivalstvo.  Koliko 
mater,  koliko  Bogu  posvečenih  devic  in  koliko  plemenitih 
oseb  je  bilo  tem  zverinam  v  šalo?  Ujeti  so  bili  škofje  ter 
uničeni  mašniki.  Cerkve  so  podirali  ter  privezovali  konje  k 
oltarjem  in  izkopavali  svetinje  mučenikov.  Povsod  je  žalost, 
povsod  vzdihovanje  in  povsod  podoba  smrti.  Podrl  se  je 
rimski  svet." 

Rimsko  prebivalstvo  je  trpelo  veliko  v  teh  burnih  časih, 
a  vendar  se  ga  je  ohranilo  nekaj  po  mestih  in  v  utrjenih 
gradiščih.  Premožnejše  rodbine  so  v  pravem  času  zapustile 
alpske  dežele  ter  odišle  v  Italijo,  ostali  pa  so  bili  osamljeni 
in  ker  so  živeli  med  divjimi  narodi,  so  podivjali  tudi  sami. 
Na  boljšem  ko  Panonija  in  Pobrežni  Norik  je  bil  Sredo- 
zemski Norik.    Le  tedaj  je  mogel  sv.  Severin,  ki  je  živel  ob 


—  13  - 

Dunavu  v  drugi  polovici  petega  stoletja  (f  482),  izpodbu- 
jati  prebivalce  Norika,  da  naj  podpirajo  uboge  stanovalce 
ob  Dunavu  z  živežem  in  obleko.  Pozneje  se  tudi  tem  ni 
godilo  dobro,  ko  so  pridrli  v  deželo  Gotje  in  Alemani,  ki  so 
plenili  in  požigali  po  deželi  ter  oblegali  v  gornji  Dravski 
Dolini  mesto  Tiburnijo. 

Rimski  naselniki  so  se  naselili  zgodaj  po  novo  pri- 
dobljenih deželah  ter  širili  svojo  vero,  svoje  običaje  in  svoj 
jezik  med  prvotnim  ljudstvom.  Iz  previdnosti  so  obdržali 
noriške  bogove,  med  njimi  Belina,  ki  je  bil  bog  solnca  in 
luči  ter  imel  po  deželi  več  svetišč,  in  pa  boginjo  Norejo. 
Razširili  so  poleg  svojih  bogov  tudi  češčenje  orijentalskih 
bogov,  poleg  Jupitra,  Diane  tudi  egipčansko  Izido,  ki  je 
imela  svoje  svetišče  v  Bistrici  in  bila  varuhinja  rudarjev. 
Častili  so  perzijskega  boga  Mitra,  ki  je  imel  svetišče  v  Vi- 
runu,  Herkula  v  Medgorjah  pri  Podkloštru,  Genija  (Kraja) 
na  Strmcu  nad  Vrbo  i.  dr.  V  deželi  so  bivali  rimski  du- 
hovniki in  med  temi  vedeževalci  ali  haruspeks  v  Virunu. 
Kdor  je  hotel  kaj  veljati  ali  kaj  doseči,  je  moral  znati  la- 
tinski. Zato  ni  čuda,  da  je  prevladal  kmalu  po  prihodu  Rim- 
ljanov rimski  živelj.  Širili  so  rimsko  omiko  in  skrbeli,  da 
so  dobili  dovolj  dobička  od  osvojene  dežele.  To  pa  je  bilo  mo- 
goče le  tedaj,  če  so  skrbeli  za  povzdigo  rokodelstva  in  kup- 
čije. Učili  so  naše  prednike  v  stavbinstvu,  slikarstvu  in  kipar- 
stvu. O  tem  nam  pričajo  izkopine  na  Virunskem  ali  Gosposvet- 
skem  Polju,  kakor:  volkulja  z  dvojčki,  ki  je  vzidana  sedaj  v 
gosposvetski  cerkvi,  bronasti  kip  Antioa,  različne  amfore, 
fibule,  svetilke,  žare,  razna  lončena  posoda  in  denar.  V  Vi- 
runu so  našli  lepe  stenske  slikarije,  odkrili  kopališča,  pi- 
sane tlake  in  podobe  iz  marmorja.* 

Rimljani  so  dvignili  alpske  dežele  v  gmotnem  oziru, 
izboljšali  rudarstvo  in  lončarstvo  (rudarstvo  je  v  Korotanu 
jako  staro),  dobivali  so  mnogo  železa,  svinca  in  tudi  zlata 
v  Turah.  Živino,  kože  in  sukno  (noriški  plašč!)  so  izvažali 
v  Italijo  ter  dobivali  od  tam  olje,  vino  in  pomorsko   blago. 


*  Med  slovenskimi  starinoslovci  so  kopali  na  Gosposvetskem 
Polju  grof  Christalnigg,  župnik  in  pisatelj  Urban  Jarnik  in  kmet  Gra:- 
dišnik  z  Magdalenske  Gore.  •      . 

Rimski  pisatelj  Plinij  hvali  govedo  naših  dežel  ter  trdi,  da 
so  bile  noriške  krave  sicer  majhne,  a  dajale  so  veliko 
mleka  ter  bile  zelo  trpežne. 

Rimljani  so  skrbeli  posebno  za  ceste;  po  njih  so  po- 
speševali kupčijo  in  pošiljali  svoje  vojake.  Popravili  so 
zato  in  dokončali  od  Cezarja  začeto  cesto  iz  Akvileje  črez 
Pločo,  Ziljo  in  Ziljski  Vrh  v  gorenjo  Dravsko  Dolino,  zve- 
zali so  Akvilejo  ali  Oglej  po  Soški  Dolini  črez  Predel  z 
Žabnicami  (Larix),  Beljakom  (Santicum)  in  Virunom,  Akvi- 
lejo z  Emono,  Celjem,  Slovenjim  Gradcem,  Podjunsko  Do- 
lino in  Virunom.  Premostili  so  pri  Tinjah  Dravo.  Virunum 
je  bilo,  kar  nam  dokazujejo  mnoge  izkopine  na  Gospo- 
svetskem  Polju,  najvažnejše  središče  in  selišče  v  naši  de- 
želi za  Rimljanov.  Od  Viruna  je  držala  cesta  mimo  Hiitten- 
berga  in  Brez  (Beliandrum),  kjer  se  je  odcepila  ena  po 
Motniški  Dolini  mimo  Gradeža  (Graviacum)  v  Murav  in 
Solnograd,  druga  pa  proti  Welsu  na  Gorenje  Avstrijsko. 
Poleg  glavnih  cest  so  bile  še  manj  važne  ceste,  ki  jih  upo- 
rabljamo še  dandanes.  Od  Beljaka  je  držala  cesta  mimo 
Osojskega  Jezera  in  Trga  do  Št.  Vida;  od  Beljaka  mimo 
Paternijona,  Tiburnije,  Sovodja,  črez  Kačji  Prelaz  v  Solno- 
grad;  od  Tiburnije  do  Zgor.  Dravograda  in  do  zlatih  rud- 
nikov v  Turah;  od  Beljaka  po  Žili  do  Koč;  iz  Klobasnice 
po  Podjunski  Dolini  v  Železno  Kaplo  in  črez  Jezerski  Vrh 
na  Kranjsko.  Uvedli  so  državno  pošto  po  alpskih  deželah. 
Ob  cestah  so  sezidali  mala  selišča  in  postaje,  kjer  so  pre 
nočevali  potniki  in  je  menjavala  pošta  konje.  V  mirnih  časih 
so  gradili  vojaki  ceste,  delali  mostove,  sekali  skalovje  in 
ravnali  klance. 

V  nasprotju  z  navedenimi  dobrotami  so  pa  trpela 
mnogo  podjarmljena  ljudstva  od  rimskega  nasilstva.  Okoli 
leta  200.  po  Kr.  je  bil  v  Noriku  za  cesarskega  namestnika 
ali  prefekta  Polenij  Seben,  ki  je  drl  ljudstvo  tako,  da  ga  je 
izročila  celo  rimska  oblast  na  milost  in  nemilost  podlož- 
nikom,  a  ti  so  se  ga  usmilili  in  mu  odpustili. 

Stara  rimska  navada  je  bila,  da  so  se  polastili  Rim- 
ljani povsod  zemlje,  kjer  so  zmagali,  ter  jo  smatrali 
za  last  rimskega  ljudstva  ali  rimskih   cesarjev.   Delili  so  jo 

svojevoljno  med  rimske  državljane,  nove  naselnike  in  do- 
služene  vojake.  Prvotni  lastniki  zemljišč  so  postali  tedaj 
samo  užitniki  in  najemniki.  Poviševali  so  jim  cesarski  na- 
mestniki po  svoji  volji  najemnino  in  jih  žulili  do  krvi.  Kdor 
ni  imel  davka  od  zemljišča,  ga  je  moral  plačevati  od  trgo- 
vine, rokodelstva  ali  pa  od  glave.  Pobirali  so  poleg  tega 
Rimljani  še  cestnino,  mostnino  in  carino.  Poljedelci  so  da- 
jali svoje  pridelke  (žito,  seno  i.  dr.);  tega  navadno  niso  po- 
šiljali v  Rim,  ampak  razdelili  med  vojake  in  uradnike  po 
deželi.  Podjarmljena  ljudstva  so  plačevala  tudi  krvni  davek, 
kajti  dajati  so  morala  za  rimsko  vojsko  svoje  sinove,  ki  so 
jih  uvrščali  med  cesarsko  stražo.  Ti  vojaki  so  služili  po 
raznih  deželah,  v  poznejšem  času  pa  so  branili  svojo  do- 
movino proti  navalom  barbarskih  narodov  in  vplivali  mnogo- 
krat na  izvolitev  cesarjev.  Premaganci  niso  bili  rimski 
državljani  nego  samo  podložniki,  ki  se  niso  smeli  v  začetku 
ženiti  z  Rimljankami  in  niso  mogli  voliti  svojega  premo- 
ženja po  svoji  volji.  Ko  pa  je  leta  212.  podelil  cesar  Kara- 
kala  vsem  svojim  podložnikom  državljanstvo,  so  morali 
plačevati  poleg  drugih  davkov  še  davek  o  dediščinah  in 
sporočilih. 

Sredi  teh  burnih  časov  so  razširjali  iz  Ogleja  po  alpskih 
deželah  krščanstvo.  Iz  Ogleja  sta  prišla  sv.  Mohor  (učenec 
sv.  Marka)  in  dijakon  Fortunat  v  Norik  ter  oznanjevala  že 
v  prvem  stoletju  po  Kr.  sveto  vero,  a  ta  ni  bila  po  volji 
rimskim  mogotcem,  ki  so  mislili,  da  so  sami  bogovi  in  niso 
priznavali  zato  boga  nad  seboj.  Začeli  so  preganjati  pri- 
vržence nove  vere  ter  zatirali  s  silo  Kristov  nauk.  Vrgli  so 
sv.  Mohorja  in  sv.  Fortunata,  koroška  apostola,  v  ječo  in  ju 
umorili.  Lepša  zora,  kakor  nam  poroča  Evgipij  v  5.  stoletju 
(vita  sct.  Severini),  je  zasijala  sv.  cerkvi  po  mnogoterem 
preganjanju  leta  311.,  ko  je  cesar  Konstantin  Veliki  oznanil 
svobodo  Kristovi  veri.  Malikovalstvo  je  začelo  pojemati,  stari 
svet  se  je  umikal  novemu.  To,  kar  je  bil  začel  Konstantin, 
je  nadaljeval  naslednik  Teodozij,  ki  je  leta  389.  s  smrtno 
kaznijo  zažugal  vsem  krivovercem  ter  jih  preganjal  kakor 
upornike  zoper  deželnega  in  cerkvenega  poglavarja.  Ob- 
molknila so  preročišča,  ugasnil  je  sveti  ogenj  Vestin  in  raz- 

padla  so  poganska  svetišča.  V  5.  stoletju  je  bil  škof  v  Ti- 
burniji  sv.  Pavlin,  ki  je  živel  v  prijateljstvu  s  sv.  Severinom 
ter  bil  podrejen  Oglejskemu  metropolitu.  Njegov  delokrog 
se  je  raztezal  tudi  po  Koroškem  in  Pusti  Dolini  na  Ti- 
rolskem. I  v  Virunu  se  je  ukoreninilo  krščanstvo,  kar  nam 
dokazuje  izkopana  nagrobna  plošča  na  Gosposvetskem 
Polju  s  podobo  ^dobrega  pastirja". 

Ni  se  še  utrdila  do  dobra  sveta  vera  po  naših  krajih, 
ko  so  se  začeli  zbirati  črni  oblaki  nad  Korotanom.  Pomikali 
so  se  vzhodni  in  severni  narodi  proti  zapadu  in  jugu  (pre- 
seljevanje narodov).  Od  vzhodne  strani  so  drvili  proti  za- 
padu Huni,  od  vzhoda  in  severa  pa  razna  germanska  ple- 
mena. Plenili,  požigali  so  povsod  in  tako  uničevali  ne- 
kdanje blagostanje  in  prosveto  v  naših  deželah.  V  teh  groze- 
polnih  in  divjih  časih  pa  je  podivjalo  tudi  domače  ljudstvo 
in  propadala  je  sveta  vera. 


IL  SREDNJI  VEK. 


NASTOP  SLOVENCEV  V  ZGODOVINI. 


o  odhodu  Langobardov  v  Italijo  1.  568.  nastopijo 
Slovenci  (Sloveni)  v  deželah  južno  od  Dunava  po- 
leg Obrov.  Leto  naselitve  se  skoro  ne  da  določiti. 
Zgodovinsko  dejstvo  je,  da  je  imel  leta  595.  in  596-  bavar- 
ski vojvoda  kot  frankovski  vazal  boje  s  Slovenci.  Bivali  so 
od  Dunava  do  Ribnice  (Rienz),  da,  celo  do  Briksna  na  Ti- 
rolskem koncem  6.  stoletja.  Nastopili  so  tedaj  „ Sloveni"  že 
kot  mogočen,  zmagovit  narod,  ki  je  malo  pozneje  udri  celo 
na  Bavarsko.  Zato  nikakor  ni  mogoče,  do  bi  prišli  še  le 
koncem  6.  stoletja  v  sedanje  dežele.  Verjetno  je,  da  so  bi- 
vali sporadno  naši  pradedje  (Sloveni  =  Jugoslovani)  že  v 
davni  rimski  dobi  v  Podunavju,  na  jugu  Evrope;  a  pri  tem 
pa  ni  izključeno,  da  ne  bi  prišli  pozneje,  za  preseljevanja  naro- 
dov, mnogi  za  njimi. ^) 

Kakor  nam  kažejo  še  dandanes  imena  krajev,  gora 
rek,  vasi,  trgov  in  mest,  so  bivali  »Sloveni "  od  današnje 
Bolgarske  preko  srbsko-hrvatskega  sveta  po  Kranjskem, 
Primorskem,  Koroškem,  Štajerskem,  po  zapadnem  Ogrskem, 
Furlanskem,  Pusti  Dolini,  Dobrovju  (Deffreggertal),  Skalnem 
Dolu  (Kalsertal)  na  Tirolskem,  po  Solnograškem,  Gornjem 
in  Nižjem  Avstrijskem  do  Švarce  in  Besnice.  Na  Topoljskem 

1)  Prim.  3.  letnik  „ Časopisa  za  zgodovino  in  narodopisje".  Pri- 
meri tudi :  Pojem  in  razširjanje  zadrug  in  žup  ali  župnij  in  nastanek 
jednakih  krajevnih  imen. 

2 

Polju,  ob  Ribnici  do  Briksna  so  se  stikali  z  Bavarci  ter  se 
bojevali  ž  njimi  že  koncem  šestega  stoletja.  Spočetka  so 
bili  v  teh  bojih  Slovenci  srečni,  a  končno  so  zmagali  moč- 
nejši Bavarci  in  ustavili  nadaljnje  njihovo  prodiranje  proti 
zahodu  ter  jih  potisnili  celo  nazaj  do  Intihe^)  na  Tirolskem. 

Slovence  so  obdajali  okolo  in  okolo  sovražni,  ropa- 
željni  in  podivjani  sosedje.  Resnica  je,  da  so  se  bavili  naši 
pradedje  najrajši  s  poljedelstvom  in  dali  raznemu  poljskemu 
orodju,  žitu  in  pridelkom  imena,  ki  so  jih  prevzeli  od  njih 
tudi  tujci.  Toda  povračali  so  sosedom  tako,  kakor  so  jim 
posojali,  ter  nastopili  večkrat  zmagovito  v  družbi  z  Obri^ 
in  Langobardi. 

Posebno  veliko  so  morali  naši  pradedje  pretrpeti  od 
Obrov,  ki  so  imeli  utrdbe  in  močne  tabore  v  Ogrski  Nižini. 
Obri  se  niso  pečali  s  poljedelstvom  in  so  udarili  liki  poz- 
nejšim Turkom  med  Slovence  in  si  naplenili  toliko  žita  in 
živine,  kolikor  so  mogli  odnesti  oziroma  odgnati  s  seboj. ^) 
Prišli  so  celo  v  odvisnost  od  Obrov  ter  so  jim  morali  poma- 
gati v  boju,  obdelovati  jim  polje  in  tesati  ladje.  Poleg 
tega  so  se  naučili  od  njih  zvijače  in  bojevanja,  tako  da  so 
udarili  pozneje  na  svojo  roko  čez  mejo.  Leta  600.  piše  pa- 
pež Gregor  Veliki  salonskemu  nadškofu:  »Zaradi  slovan- 
skega naroda,  ki  Vas  nadleguje,  se  žalostim  in  bojim  zelo; 
žalostim  se  zato,  ker  žalujem  z  Vami,  a  bojim  se,  ker  so 
začeli  udarjati  v  Italijo." 

Leta  60L  so  napadli  Sloveni,  Obri  in  Langobardi  bi- 
zantinski del  Istre  ter  ga  opustošili.  Kmalu  na  to  so  poslali 
Obri  Slovence  na  pomoč  Langobardom,  ki  so  se  vojskovali 

^)  Da  so  bivali  Slovenci  dalj  časa  ob  Ribnici,  nam  pričajo  imena, 
ki  so  se  ukoreninila  tu  in  se  ohranila  tudi  pri  njihovih  naslednikih.  Prim. 
Forschung  zur  Gesch.  Tirols  1905. 

2)  Na  Obre  spominja  vas  Vobre  ali  Vovbre  nad  Velikovcem 
in  Obir. 

3)  Okoli  leta  600.  se  omenja  zadnjič  škofovska  stolica  Tiburnija. 
Dandanes  je  tam  vas  Breznica.  Leta  1845.  so  našli  tam,  kjer  je  stala 
nekdaj  Tiburnija,  veliko  človeških  in  živalskih  kosti,  stopljene  reči  iz 
kovin,  orožje  i.  dr.  Iz  izkopanin  je  razvidno,  da  sta  pokončala  Tibur- 
nijo  ogenj  in  meč,  kakor  nekdaj  Virunum,  in  da  so  poginili  ondotni 
prebivalci,  boreč  se  s  sovražnikom,  med  zidovjem  svojega  mesta. 

Z  Bizantinci.  Leta  611.  so  drli  Slovenci  mimo  Gorice  na 
Furlansko,  premagali  in  ubili  vojvodo  Gizulfa,  dočim  so 
jim  med  tem  časom  doma  pustošili  polja  njihovi  zatiralci 
Obri.  Še  sedaj  spominjajo  tužnega  obrskega  gospodstva 
pripovedke  o  pesoglavcih. 

Slovenci  so  se  rešili  Obrov  šele  leta  623.,  ko  jih  je 
podpiral  slovanski  kralj  Samo,  ki  je  ustanovil  mogočno 
zvezo  med  Slovenci,  Moravani,  Čehi  in  Srbi  ob  Labi  po 
porazu  Frankov,  Alemanov  in  Langobardov  pri  Vogastisburgu 
1.  631.  Pod  mogočnim  zaščitnikom  so  imeli  skozi  35  let 
mir  pred  sovražniki  in  z  letom  623.  se  začenja  za  Slovence 
nova  doba,  doba  samostalnosti,  ki  je  trajala  poldrugo  sto- 
letje. Po  Samovi  smrti  pa  se  je  razcepila  velika  njegova 
oblast  in  slovanski  narodi,  prej  združeni  pod  njo,  so  si  na- 
pravili lastne  države. 

Po  Samovi  smrti  so  začeli  zopet  napadati  Slovence  Obri 
in  Langobardi,  ker  so  silili  Slovenci  vedno  v  Italijo,  česar  jim 
niso  dovolili  Langobardi.  Slovenci  so  bili  tedaj  tako  močni, 
da  so  iskali  čedadski  vojvodi  pri  njih  pomoči  in  zavetja 
proti  Langobardom.  Ker  so  napadali  od  zapadne  strani  naše 
pradede  Langobardi,  od  vzhodne  strani  pa  Obri,  so  opešali 
polagoma  in  so  morali  prositi  pomoči  pri  sosednih  Bavar- 
cih, posebno  leta  748.,  ko  so  napadli  Obri  Slovence  z  ve- 
liko silo.  Obrnil  se  je  v  tej  stiski  korotanski  vojvoda  Borut 
do  Bavarcev,  ki  so  priznavali  že  od  leta  743.  frankovsko  nad- 
oblast  Bavarci  so  pomagali  radovoljno  pregnati  Obre  iz 
dežele,  a  zato  so  morali  Slovenci  priznati  bavarsko,  oziroma 
frankovsko  nadoblast.  V  poroštvo  jim  je  poslal  Borut  svojega 
sina  Karata  ali  Gorazda  in  stričnika  Hotemira  z  mnogimi 
plemiči.  Karantanija  je  obsegala  tedaj  sedanji  Korotan,  Kranj- 
sko, Štajersko  razen  vzhodnega  roba,  Pusto  Dolino,  Lungav 
in  južni  del  Gorenjega  in  Nižjega  Avstrijskega.  Bavarci  so 
dobili  na  lahek  način  nadoblast  nad  Karantanijo  in  začeli 
kmalu  po  prizadevanju  solnograških  škofov  po  svojih  du- 
hovnikih širiti  krščanstvo  med  Slovenci,  kakor  so  jo  poprej 
širili  frankovski  duhovniki  med  njimi,  ter  pripravljati  tako  tla 
za  frankovsko  vlado  (Frankovska  politika). 

Akopram  so  ustanovili  Bavarci  za  uspešnejše  pokrist- 
janjenje  Slovencev  samostana  v  Intihi  na  Tirolskem  in 
Kremnici^)  na  Gorenjem  Avstrijskem,  jim  vendar  ni  slo  vse 
po  njih  volji,  ker  njihovi  duhovniki  niso  bili  vešči  narod- 
nemu jeziku.  V  prvi  polovici  8.  stoletja  je  potoval  po  Slo- 
venskem kot  apostol  krščanstva  Emeran,  spremljal  ga  je 
duhovnik  Vitalis,  ki  je  govoril  slovenski,  da  bi  dosegla  več 
uspehov. 

Po  Borutovi  smrti  je  postal  z  dovoljenjem  Frankov 
korotanski  vojvoda  Gorazd,  prvi  slovenski  krščanski  voj- 
voda, a  je  vladal  samo  tri  leta,  za  Gorazdom  pa  Hotemir, 
ki  ga  je  potrdil  frankovski  kralj  Pipin  korotanskim  vojvodom. 
Hotemir  ali  Heitimar  je  bil  goreč  kristjan  in  je  privedel  v 
Korotan  s  seboj  iz  solnograškega  samostana  misijonarja 
Majorana. 

Hotemir  je  dal  sezidati  hram  božji  (Modestistockl)  na 
čast  Mariji  Devici  na  Gosposvetskem  Polju,  najstarejšo  cer- 
kev po  vsem  Korotanu.  Poleg  kapelice  so  zgradili  pozneje 
dvostolpno  cerkev  iz  gradiva,  ki  so  ga  bili  vzeli  iz  raz- 
valin starega  Viruna,  kar  nam  dokazujejo  starinske  podobe 
na  kamenih,  vzidanih  v  cerkev.  Krščanskega  kneza  je  pod- 
piral zlasti  solnograški  škof  Vergilij,  ki  mu  je  poslal  škofa 
Modesta  in  več  duhovnikov.  Do  teh  duhovnikov  niso  naši 
pradedje  imeli  posebnega  zaupanja  zato,  ker  so  oznanjevali 
božjo  besedo  po  tolmačih.  Ti  so  bili  tudi  prvi,  ki  so  začeli 
tako  nesrečno  pačiti  slovenski  jezik  z  nemškimi    besedami. 

Za  Hotemira  se  je  vnel  dvakrat  upor  proti  novi  veri 
in  tujcem,  ki  so  prihajali  v  deželo.  Po  njegovi  smrti  (769.) 
so  nastale  velike  homatije  in  poganski  Slovenci  so  se  uprli 
tretjič,  in  sicer  tako  močno,  da  je  trajala  vojna  med  brati 
tri  leta.  Katoliški  duhovniki  so  morali  zapustiti  deželo  in 
krščeni  Slovenci  so  iskali  pomoči  pri  Bavarcih,  ki  so  se  bili 
malo  poprej  iznebili  frankovske  nadoblasti  in  polastili  1.  772. 
popolnoma  Korotana.  Bavarski  vojvoda  Tasilo  II.  je  poma- 
gal krščanskim  Slovencem  proti  poganskim,  ki  so  pod  vod- 


5)  Ustanovne   listine  navajajo  več    slovenskih  zadrug,    ki  jih  je 
podaril  Tasilo  samostanom,  in  tu  se  imenuje  prvič  ime  „župan". 

stvom  svojih  višjih  duhovnikov,  Droha,  Vrela  in  Drodorja 
branili  vero  svojih  očetov,  ter  nastavil  za  kneza  Vladuha 
(Valjhuna,  Valdunka).^) 

Vladuh  je  bil  zadnji  vladar  iz  starega  koroškega  knež- 
jega rodu.  Pod  Vladuhovim  varstvom  se  je  začelo  zopet 
iznova  delo  za  razširjenje  krščanstva.  »Korotanski  apostol", 
Virgilij  je  poslal  Vladuhu  šestkrat  duhovnikov  iz  Solnograš- 
kega,  razen  tega  pa  so  bili  tedaj  že  tudi  med  Slovenci 
zmožni  mladeniči,  ki  so  jih  posvečevali  v  duhovnike.  Za 
njegove  vlade  se  je  začelo  nasilno  pokristjanjevanje  koroških 
Slovencev.  Razvili  so  se  pogubni  domači  boji,  ki  jim  je  na- 
pravil konec  šele  frankovski  kralj  Karel  Veliki  1.  789.;  tega 
je  bil  pozval  tudi  tedanji  oglejski  patrijarh  Pavlin  II.,  da 
naj  si  podvrže  Slovence  in  jih  pridobi  za  Kristovo  vero, 
kakor  malo  poprej  nemške  Saše.  Z  Bavarci  so  prišli  Slovenci 
pod  frankovsko  oblast.  Slovenska  samostalnost  je  nehala, 
začela  se  je  dolga,  dolga  doba  tujega  gospodstva,  fevdne 
ustave  in  nasilnega  potujčevanja. 

Po  osvojitvi  Bavarskega  in  Korotana  je  mejila  fran- 
kovska  država  na  Obre,  ki  niso  bili  mirni  sosedje.  Zato  je 
začel  Karel  Veliki  kmalu  vojno  zoper  nje  ter  prodiral  zma- 
govalno ob  Dunavu  do  Rabe,  dočim  jih  je  premagal  njegov 
sin  Pipin  leta  791.  ob  sedanji  štajersko-ogrski  meji.  Pozimi 
leta  795.  je  šel  korotanski  vojvoda  Vojnomir  s  furlanskim 
mejnim  grofom  Erikom  črez  Kras,  po  Krški  Dolini  mimo 
Kostanjevice  na  Ogrsko  z  močno  vojsko,  vzel  s  prvim  na- 
skokom glavno  obrsko  utrdbo  med  Dunavom  in  Tiso  in 
uničil  popolnoma  nekdaj  mogočne  in  nevarne  Obre.  Ma- 
ščeval je  večstoletne  krivice,  ki  so  jih  bili  prizadejali  Obri 
njegovim  prednikom.  Neizmerni  so  bili  zakladi,  ki  so  padli 

^)  Valjhu,  sin  Kajtimara,  boj  krvavi 
Že  dolgo  bije  za  krščansko  vero, 
Z  Avrelijem  Droh  se  več  mu  v  bran  ne  stavi; 
Končano  njuno  je  in  marsiktero 
Življenje;  kri,  po  Kranji,  Korotani 
Prelita,  napolnila  bi  jezero. 
Šest  mescev  moči  tla  krvava  reka, 
Slovenec  že  mori  Slovenca,  brata  — 
Kako  strašna  slepota  je  človeka  1 

V  roke  zmagovalcem.  Zlata  so  našli  v  utrdbah  toliko,  da  je 
padla  tedaj  znatno  vrednost  zlatega  denarja.  Kakor  so  iz- 
ginili v  začetku  srednjega  veka  Huni  s  pozorišča,  tako  so 
izginili  sedaj  Obri.  Zgodovina  jih  ne  omenja  več. 

Karel  Veliki  je  pustil,  razdelivši  stari  Norik  na  grofije 
ali  komitate,  Slovencem  njihove  kneze  in  deloma  tudi  prej- 
šnjo ustavo.  Iz  dobe  Karla  Velikega  se  imenuje  v  latinskih 
listinah  Koroška  prvič  Carantanum.  Meje  so  se  Koroški  iz- 
preminjale  opetovano.  V  svojem  največjem  obsegu  se  je  raz- 
prostirala črez  severne  meje  današnje  Furlanije  in  Kranjske 
po  Pusti  Dolini  na  zahodu,  na  severu  po  Lungavu  in  do 
reke  Švarce  na  Nižjem  Avstrijskem,  na  vzhodu  pa  do  Pa- 
nonije.  Zavzemalo  je  približno  iste  meje  kakor  Sredozemski 
Norik. 

Sedanja  Koroška  je  bila  razdeljena  v  šest  grofij  ali 
komitatov,  ki  so  se  skoro  gotovo  ujemali  s  starimi  sloven- 
skimi županijami.  Lurnski  ali  turški  komitat  je  obsegal  po- 
leg sedanjega  špitalskega  glavarstva  še  Ziljo  in  Kanalsko 
Dolino,  vzhodno  od  Lurnskega  do  Krke  je  bil  hrvatski^)  ali 
beljaški  komitat,  severno  od  zadnjega  pa  breški  ali  krški 
komitat.  Sedanji  glavarstvi  Celovec  in  Velikovec  severno  od 
Drave  je  obsegal  trušenski,  Labodsko  Dolino  labodski, 
Podjunsko  Dolino  in  Spodnji  Rož  pa  podjunski  komitat. 

Oblast  v  komitatih  so  imeli  grofje  (comites),  pobirali 
so  davke  (iudex  fisci),  zbirali  vojsko  in  sodili,  upravljali  so 
tudi  kraljeva  posestva  in  skrbeli  za  javni  red.  Grofa  je  na- 
domeščal ali  za  to  začasno  določen  uradnik  (missus)  ali 
pa  stalen  namestnik  (vicarius).  Postavljal  jih  je  pa  kralj 
sam,  in  sicer  v  začetku  iz  najveljavnejših  rodovin  v  ko- 
mitatu. 

Kakor  povsod  po  frankovskem  kraljestvu,  so  nastali 
tudi  v  Korotanu  različni  stanovi,  kakor  plemiči,  svobodni  in 
nesvojniki  ali  sužnji.  Po  nemškem  pravu  je  bil  kralj  neo- 
mejen gospodar  zemlje,  ki  jo  je  pribojeval  z  mečem.  Raz- 
delil jo  je  lahko  po  svoji  glavi  in  daroval,  komur  je  hotel, 
ne  oziraje  se  na  prejšnjega  lastnika.  Že  Karel  Veliki  je  po- 
slal k  nam  nemških    naselnikov,    plemičev   in  grofov  ter  je 

1)  Primeri  Argo  1899  in  1900. 

daroval  vsakemu  lep  komad  kronske  imovine.  Novi  prisel- 
niki  so  kolonizirali  redko  obljudeno  slovensko  ozemlje,  zgra- 
dili si  na  gričkih  in  hribih  trdno  gradove  ter  začeli  tlačiti 
svoje  podJožnike.  Tudi  cerkvam  in  samostanom  so  darovali 
Karel  in  njegovi  nasledniki  po  cele  vasi,  mesta  in  grofije  s 
prebivalci  vred.  Med  škofi,  ki  so  posebno  marljivo  naselje- 
vali nemške  poljedelce  po  Slovenskem,  so  se  odlikovali 
solnograški  nadškofje,  ki  so  dovršili  s  tem  velikansko  ger- 
manizatorsko  delo.  Nemški  narod  ne  more  nikdar  prehvaliti 
zaslug  solnograških  duhovnih  delavcev,  ki  so  pridobili 
nemštvu  tako  velike  pokrajine.  Saj  je  danes  skoro  vsa 
zemlja  do  Drave  ponemčena,  kolikor  je  je  bilo  v  oblasti 
solnograške  stolice.  Tudi  drugi  nemški  škofje  so  se  ravnali 
po  njih. 

Poprejšnji  lastniki,  slovenski  kmetje,  so  izgubili  skoro 
vse  pravice  do  svojega  zemljišča.  Iz  svobodnih  posest  iikov 
so  nastali  sedaj  najemniki,  užitniki  in  nekateri  celo  sužnji. 
Zemljišč  niso  smeli  prodajati  ali  zapuščati.  To  pravico  je 
imel  sedaj  novi  gospodar,  nemški  posestnik,  ki  je  veljal  v 
socialnem  oziru  več  nego  slovenski  podložnik  ali  pa  cerkev 
in  v  zadnji  vrsti  kralj  sam.  Najemniki  so  morali  tlačaniti 
novim  lastnikom  in  jim  dajati  desetino  od  svoje  živine  in 
svojih  pridelkov.  Ni  veliko  število  slovenskih  plemičev.  ki 
so  obdržali  tudi  pod  Franki  svoja  prejšnja  posestva  in  svoje 
stare  pravice. 

Življenja  Slovencev  ni  izpremenila  samo  nova  vlada, 
ampak  tudi  krščanska  vera,  ki  se  je  širila  med  Slovenci  od 
dveh  strani,  iz  Ogleja  in  Solnograda.  Karel  Veliki  je  določil 
leta  811.  za  mejo  med  oglejskim  patrijarhatom  in  solno- 
graško  nadškofijo  reko  Dravo  zaradi  prepirov,  ker  so  gle- 
dali posamezni  oznanjevalci  svete  vere  pri  Slovencih  bolj 
na  desetino  nego  na  zveličanje  njih  duš.  Sveta  vera  se  je 
širila  le  počasi  proti  središču  slovenskega  ozemlja,  ker 
oznanjevalci  svetega  evangelija  niso  umeli  narodnega  jezika. 
Vendar  je  pa  bila  desetina  glavni  vzrok,  da  se  ljudstvo  ni 
sprijaznilo  z  nemško  duhovščino.  Slovenski  narod  ni  pla- 
čeval nikomur  radovoljno  davkov,  ki  so  bili  staremu  slo- 
venskemu življenju  sploh  neznani. 

Tudi  po  podjarmljenju  se  ni  širil  novi  nauk  hitro  med 
slovenskim  ljudstvom.  Franki  so  jim  bili  vzeli  svobodo  in 
zato  niso  marali  za  njih  verske  poslance.  Panonskim  Slo- 
vencem sta  pač  oznanjevala  sveta  brata  Ciril  in  Metod  evan- 
gelij v  domačem  jeziku,  ali  dalje  na  zapad  je  segalo  njuno 
blagodejno  delovanje  le  zelo  malo  časa. 

Karel  Veliki  je  pustil  vladarstvo  slovenskih  dežel  in 
komitatov  še  nekaterim  domačim  knezom  in  županom  (Ingo, 
Vojnomir,  Pribislav,  Cemikas,  Stojmir  in  Etgar),  da  so  le 
plačevali  davek  in  pomagali  Frankom  v  vojni.  Oblast,  ki 
jo  jim  je  bil  pustil,  je  bila  komaj  senca  prejšnje  samosvoj- 
nosti.  Časti  jim  niso  vzeli  nekaj  zato,  da  so  mamili  z  naslo- 
vom slovenski  narod,  nekaj  pa  tudi  iz  lastnega  dobička, 
kajti  taki  knezi  so  se  dali  rabiti  frankovski 
vladi,  kakor  ji  je  bilo  drago.  Tako  delajo  dandanes 
takozvani  slovenski  višji  uradniki  (»Polomljeni  značaji."). 

Franki  so  razdelili  slovenske  in  nekdanje  obrske  kraje 
na  tri  oblasti,  na  Vzhodno  Krajino,  iz  katere  je  pozneje  de- 
loma nastalo  vojvodstvo  Avstrijsko,  na  Vojvodino  Karanta- 
nijo  in  na  Pomejno  Slovensko,  ki  je  obsegalo  večjidel  da- 
našnjega Kranjskega,  majhen  del  Koroške  in  del  Štajerske. 
Vzhodna  Krajina  in  Vojvodina  Koroška  sta  bili  združeni  z 
Bavarsko,  Pomejno  Slovensko  pa  s  Furlanskim.  Podložni 
so  bili  Korošci  v  začetku  domačim  knezom  in  frankovskim 
vojvodom,  stolujočim  na  Bavarskem;  izmed  teh  je  bil  prvi 
svak  Karla  Velikega  Gerold,  ki  je  padel  1.  799.  v  boju  zo- 
per Obre.  Na  Furlanskem  je  bil  vojvoda  Kodolaj,  ki  si  je 
zaman  prizadeval,  da  bi  utrdil  gospodstvo  na  Pomejnem 
Slovenskem  in  Hrvatskem.  Za  Geroldom  so  vladali:  Gun- 
tram,  Alberik,  Gottfried,  Hilderik,  Gerold  II.,  Radbod  (834—844), 
Ernst  in  Rupreht. 

Po  Karlovi  smrti  1.  814.  so  vzeli  domačim  knezom  še 
to  samostalnost,  ki  jo  je  jim  bil  pustil  Karel  Veliki,  kar  je 
provzročilo  med  Slovenci  mnogo  uporov.  Tedaj  se  je  pri- 
tožil vojvoda  Ljudevit  ali  Ljudovit,  vladar  panonskih  Slo- 
vencev (Hrvatov)  pri  Karlovem  sinu,  cesarju  Ludoviku  Po- 
božnem zaradi  kratenja  slovenskih  pravic  in  svoboščin.  Ker 
ni  nič  dosegel  s  prošnjo,  se  je  uprl  zoper  furlanskega  voj- 

vodo  Kodolaja  in  Franke  in  z  njim  Slovenci  južno  od  Drave, 
a  ni  jim  bila  sreča  mila.  Tri  frankovske  vojske  so  leta  820. 
plenile  in  pustošile  slovenske  dežele  ter  potlačile  južno  Ko- 
roško še  v  hujšo  podložnost.  Zatrli  so  Franki  v  Korotanu 
vlado  domačih  knezov  ter  postavili  namesto  domačih  kne- 
zov med  Muro  in  Dravo  mejne  grofe,  ki  so  dobili  nalog, 
brzdati  slovenske  podložnike.  Bili  so  v  začetku  le  državni 
uradniki,  pozneje  šele  dedni  grofje  (Eppensteinci  in  Spon- 
heimci)  Prvi  mejni  grof  na  severnem  Koroškem  je  bil  Salaho 
(828),  h  kateremu  je  pribežal  panonski  knez  Privina,  dočim 
je  Pomejno  Slovensko  ostalo  še  pod  nadzorstvom  furlanskega 
vojvode. 

Sinova  furlanskega  vojvode  Gisulfa,  Tas  in  Kak,  sta 
posedla  Gorenjo  Žilo  do  Modrinje  Vasi  ter  podelila  selišča 
nemškim  Langobardom. 

Pomrlo  je  okoli  1.  830.  mnogo  domačih  knežjih  rodovin, 
mnogo  pa  jih  je  bilo  zaradi  upora  pregnanih  iz  dežele,  ka- 
kor: Pribislav  in  Čimislav.  Njih  posestva  so  dobili  bavarski 
plemiči  Helmoin,  Albgar  in  Pabov.  Najvišji  deželni  oblast- 
veniki  so  bili  sedaj  Nemci,  ki  so  se  držali  rajši  svojih  ro- 
jakov nego  domačih  prebivalcev,  katerih  jeziku  so  se  morali 
šele  priučiti. 

Ludovik  Pobožni  je  že  leta  817.  združil  koroško  ozem- 
lje na  levem  dravskem  bregu  z  Bavarsko,  leta  827.  pa  tudi 
deželo  ob  desnem  bregu  Drave.  Leta  827.  je  pridrl  bolgar- 
ski kralj  Omortag  ob  Dravi  navzgor,  pustošil  po  Štajerskem, 
Korotanu  in  Kranjskem  ter  se  polastil  teh  dežel.  Zakrivila 
sta  to  nesrečo  po  malomarnosti  furlanski  vojvoda  Balderik 
in  vladar  Vzhodne  Krajne  Gerold  II.  Vsled  tega  je  cesar 
odstavil  oba  in  priklopil  ves  Korotan  bavarski  vojvodini. 
Korotan  se  je  razlikoval  tedaj  popolnoma  od  Bavarskega; 
imel  je  svojo  narodnost,  svoje  običaje  in  svojo  osebnost, 
zato  ni  mogel  ostati  dolgo  združen  z  Bavarskim;  le  približno 
poldrugo  stoletje  (od  1.828.— 976.)  je  bila  Koroška  več  ali 
manj  tesno  zvezana  z  Bavarsko;  imela  pa  je  svoje  upravi- 
telje, seveda  navadno  nemške,  ki  so  bili  le  malo  odvisni 
od  bavarskih  vojvod. 

Po  delilnem  načrtu  iz  leta  817.  je  podelil  Ludovik 
Pobožni  tudi  Bavarsko  in  Korotan  z  mejnimi  grofijami  svo- 
jemu sinu  Ludoviku  Nemcu.  Ko  so  se  leta  830.  Ludovikovi 
sinovi  začeli  bojevati  proti  očetu,  tedaj  je  Ludovik  Nemec 
zanemarjal  južnovzhodne  dežele.  Namesto  njega  so  vladali 
v  Korotanu  in  mejnih  grofijah  palatinski  grofje  v  Krnskem 
in  Blatnem  Gradu.  Od  palatinskih  grofov  odvisni,  so  uprav- 
ljali okrožni  grofje  kraljeva  posestva,  skrbeli  za  red  in  mir 
v  svojem  okrožju  in  predsedovali  rednim  sodom.  Da  pa 
okrožni  grofje  niso  zlorabili  svoje  oblasti,  za  to  so  skrbeli 
kraljevi  poslanci  (missi  regii),  ki  so  jih  nadzorovali    strogo. 

Po  smrti  Ludovika  Pobožnega  in  po  verdunski  po- 
godbi 1.  843.,  v  kateri  so  razdelili  frankovsko  državo  v  tri 
države,  je  pripadel  Korotan  stalno  kot  del  bavarske  Vojvo- 
dine vzhodnofrankovskemu  kraljestvu  Ludovika  Nemca. 

Za  Ludovikom  Nemcem  je  dobil  njegov  sin  Karlman 
Karantanijo  v  svojo  oblast;  zapodil  je  vse  svojemu  očetu 
vdane  mejne  grofe  iz  dežele,  postavil  na  njih  mesto  druge 
(861)  ter  se  zvezal  z  velikomoravskim  knezom  Rastislavom 
zoper  svojega  očeta  in  hotel  napraviti  Korotan  neodvisen 
od  frankovskega  kraljestva  (stolica  v  Blatnem  Gradu),  a  to 
se  mu  ni  posrečilo  in  moral  je  svojega  očeta  prositi  od- 
puščanja. Po  Karlmanovi  smrti  1.  880.  in  tudi  že  za  njegove 
bolezni  je  bil  upravitelj  Korotana,  mejnih  grofij  in  na  Gore- 
njem Panonskem  Karlmanov  nezakonski  sin  Arnulf,  ki  je 
stoloval  kakor  njegov  oče  v  Blatnem  in  Karnskem  Gradu. 
Tudi  Arnulf  je  izkušal  kot  vojvoda  kolikor  mogoče  oslabiti 
nemško  oblast  v  vzhodnih  deželah.  Tedaj  se  je  prikupila 
in  tudi  udomačila  v  Korotanu  po  sv.  Metodu  uvedena  slo- 
venska liturgija,  ki  so  jo  pa  kmalu  s  silo  zatrli  solnograški 
nadškofje.  Tudi  Arnulf  se  je  zvezal  z  velikomoravskim  kne- 
zom, in  sicer  s  Svetopolkom  ter  se  vzdignil  zoper  svojega 
strica  Karla  Debelega,  ki  je  bil  združil  vso  frankovsko 
državo.  S  pomočjo  Bavarcev  in  Slovencev  je  prisilil  Karla, 
da  se  mu  je  vdal  1.  887.,  in  potem  so  priznala  vsa  nemška 
plemena  korotanskega  vojvodo  Arnulfa  za  svojega  kralja, 
ki  je  prepustil  pokrajine  med  Savo  in  Dravo  slovenskemu 
knezu  Braclavu,    podelivši    namestništvo    na   Bavarskem  in 

Korotanu  vojvodi  Rudbertu,  za  tem  pa  Luitpoldu  Nord- 
gavskemu,  ustanovitelju  in  pradedu  Wittelsbachov  na  Ba- 
varskem. 

Kot  nemški  kralj  je  spoznal  Arnulf  veliko  nevarnost, 
ki  mu  je  pretila  od  njegovega  zaveznika,  velikomoravskega 
kneza  Svetopolka,  ter  je  izkušal  oslabiti  moč  njegovo  ali 
pa  jo  celo  uničiti.  Dvignil  je  meč  proti  Svetopolku  bas  te- 
daj, ko  so  se  vrgli  nanj  od  vzhoda  Madžari,  ki  so  bili  pro- 
drli v  Nižavo  Ogrsko  ter  se  naselili  med  slovansko  pleme, 
ločili  južne  Slovane  od  severnih  za  vedno  in  zatrli  sloven- 
sli  živelj  v  Panoniji.  Pač  so  obžalovali  Nemci,  da  so  bili 
poklicali  Madžare  proti  Svetopolku,  ker  so  po  razpadu  Ve- 
likomoravske  prišli  sami  na  vrsto.  Divja  madžarska  krdela 
so  drla  ob  Dravi  proti  zapadu  ter  povsod  pustošila,  poži- 
gala  in  morila.  Največ  seveda  so  trpeli,  kakor  pri  Obrih, 
zopet  Slovenci,  ker  so  bivali  ravno  ob  meji. 

Leopold  (Liutpold),  Arnulfov  sorodnik,  je  sicer  izkušal 
varovati  frankovske  meje  proti  Madžarom,  pa  brez  uspeha, 
kajti  njegov  mogočni  zaščitnik  Arnulf  je  umrl  1.  899.;  sledil 
ga  je  šestletni  sinček  Ludovik  Otrok;  za  njegove  vlade  so 
skrbeli  državni  knezi  in  velikaši  le  za  se  ter  prepustili  ob- 
mejne prebivalce  njihovi  usodi.  Grozovito  so  razsajali  Mad- 
žari po  slovenskih  deželah  leta  900.,  ko  so  drli  v  Italijo, 
in  ravno  tako,  ko  so  se  vračali  preko  Kranjskega  in  Koro- 
tana  na  Bavarsko.  V  tej  nevarnosti  so  se  združili  Slovenci 
ter  jih  prepodili  spomladi  leta  901.  iz  Korotana.  Ta  sloven- 
ska zmaga  nad  Madžari  ni  bila  odločilna,  kajti  prišli  so  še 
večkrat  v  slovenske  kraje  plenit  in  požigat,  a  ogibali  so  se 
Korotana,  ker  zaradi  naravnih  mej  niso  mogli  tako  lahko 
prodreti  v  deželo  in  ker  jim  je  bil  Korotan  preveč  od  rok. 
Leta  911.  je  z  Ludovikom  Otrokom  izm»"la  karolinška 
vladarska  rodovina  in  začelo  je  propadati  Vzhodno  frankov- 
sko  kraljevstvo.  Ker  ni  bilo  močnega  vladarja,  so  posamezni 
vojvode  v  svojih  vojvodinah  dobili  skoro  neomejeno  oblast. 
Tako  oblast  so  si  pridobili  bavarski  vojvode  v  svojih  de- 
želah, k  katerim  je  spadal  tudi  Korotan.  Branili  so  svoje 
meje  proti  Madžarom.  Združeni  Korošci  in  Kranjci  so  se 
bojevali  leta  922.  v  bitki  pri   Merseburgu   proti   Madžarom 

in  22  let  pozneje  jih  je  vojvoda  Bertold  na  Velikem  Ma- 
hovju  na  Gorenjem  Avstrijskem  s  korotansko  in  bavarsko 
vojsko  potolkel  popolnoma.  Vojvoda  Bertold  je  umrl  1.  947.; 
nasledoval  ga  je  kot  bavarski  in  korotanski  vojvoda  nem- 
škega kralja  Otona  I.  brat  Henrik,  ki  je  leta  948.,  550.  in 
951.  prepodil  Madžare  iz  Vzhodne  krajine  in  ubranil  tako 
Korotan  in  obmejne  grofije.  Leta  955.  je  Madžare  premagal 
Oton  I.  v  odločilni  bitki  na  Liskem  Polju,  kjer  so  se  hrabro 
borili  naši  pradedje  ter  zaudali  smrtni  udarec  madžarskemu 
ropanju  po  svojih  deželah. 

Odločilna  zmaga  na  Liskem  Polju  je  osvobodila  sicer 
slovenske  dežele  madžarskih  nadlog,  a  privedla  nam  je,  ko 
se  ni  bilo  več  bati  krutih  sovražnikov,  veliko  nemških  pri- 
selnikov,  zlasti  rudarjev,  ki  so  germanizatorno  vplivali  na 
Korotan  na  levem  dravskem  bregu,  na  domačo  govorico.  V 
deželi  so  imeli  tedaj  že  mnogo  posestev  nemški  škofje  in 
plemenitaši ;  kralj  sam  je  imel  obsežne  gozde  in  polja,  ki 
so  jih  oskrbovali  večinoma  vplivni  nemški  uradniki.  Vsa  ta 
posestva  pa  so  se  držala  slovenskih  naselbin;  za  neobde- 
lovano  zemljo  niso  marali.  V  tem  času  so  povzdignili  ru- 
darstvo v  Hiittenbergu,  odkoder  so  dobivali  solnograški  nad- 
škofje  znatne  dohodke.  Nemški  gospodarji  so  pošiljali  med 
Slovence  svoje  oskrbnike,  pisarje  in  davkarje,  ki  so  množili 
tuji  živelj  vedno  bolj  in  bolj,  Slovenci  pa  so  ginili. 

Kmalu  po  bitki  na  Liskem  Polju  je  umrl  bavarski 
vojvoda  Henrik  in  naslednik  mu  je  bil  njegov  štiriletni  sin- 
ček Henrik  IL  (Jezičnik).  Ko  je  leta  973.  Oton  I.  zatisnil 
svoje  oči  za  vedno,  je  zahrepenel  tudi  Henrik  II.  po  kra- 
ljevi nemški  kroni.  To  pa  je  dalo  povod,  da  je  Otonov  sin 
Oton  II.  leta  976.  ločil  Korotan  od  Vojvodine  Bavarske  ter  ga 
podelil  kot  nemško  Vojvodino  Henriku,   Bertoldovemu  sinu. 

NARODNA  IZOBRAŽENOST  STARIH 

SLOVENCEV. 

Stari  Slovenci  so  bili  vobče  bolj  mirnega  značaja  ter 
se  bavili  že  zgodaj  najrajši  s  poljedelstvom.  Ljubili  so  zato 
ravnino  in  šele,  ko  so  se  bili  namnožili,  so  se  nekateri  mo- 

rali  pomakniti  v  bolj  gorate  kraje.  Taki  so  se  poprijeli  po- 
tem živinoreje.  Pečali  so  se  zgodaj  že  s  čebelarstvom  in 
kupčijo.  Slovenci  so  bili  tudi  rokodelci  za  svoje  domače 
potrebe.  Opravljala  pa  je  navadno  cela  zadruga  ali  čela  vas 
le  eno  rokodelstvo.  V  enem  kraju  so  bili  sami  črevljarji,  v 
drugem  lončarji,  v  tretjem  rešetarji  i.  t  d.  Potrebovali  niso 
mnogo,  ker  je  smel  vsak  rabiti  pripravo  in  posodo,  ki  jo 
je  imela  njegova  zadruga. 

Radi  so  prepevali  in  se  razveseljevali.  Slovenske  žene 
so  bile  spoštovane  in  zveste  svojim  možem.  Imeli  so  pa 
in  še  imajo  Slovenci  več  velikih  usodnih  napak :  ljubili  so 
čez  mero  tujezemstvo,  se  radi  prepirali  med  seboj  in  poznali 
premalo  reda.  Stanovali  so  v  trdno  zgrajenih  hišah  ter  imeli 
za  orožje  kopje,  meč  in  puščico. 

Državnim  naredbam  je  bila  podlaga  patriarhalno  zdru- 
žena rodbina  ali  zadruga/)  ki  je  obsegala  vse  ljudi,  ki  so 
izvirali  od  istega  pradeda  in  imeli  skupno  gospodarstvo. 
Vsaka  zadruga  je  imela  starejšino,  ki  se  je  navadno  odliko- 
val po  posebni  zmožnosti  in  kreposti.  Zadrugarji  so  ga  mo- 
rali slušati  in  spoštovati.  Več  zadrug  je  tvorilo  županijo  ali 
župo,  njeni  prebivalci  so  tvorili  pleme.  Zadružni  starejšine 
ene  župe  so  se  zbirali  na  skupno  posvetovanje  in  volili 
župnega  glavarja  ali  župana.  Vsako  pleme  je  imelo  svoj 
grad,  ki  je  služil  v  vojni  za  zavetišče.  Zupanije  so  se  vla- 
dale same;  le  v  nevarnostih  in  vojnah  se  je  združilo  več 
županij  in  si  izbralo  svojega  vojvodo.  Mnogokrat  pa  so 
znali  izbrani  vojvode  ohraniti  svojo  oblast  tudi  v  mirnem 
času  in  nastala  so  tako  dedna  vojvodstva,  kakor  na  pr.  v 
Korotanu. 

Kadar  se  je  pomnožilo  kako  pleme,  se  je  preselil  del 
plemena  v  drug  kraj  ali  drugo  deželo.  Priporočili  so  se 
pred  odhodom   domačim  bogovom  in  vzeli  s  seboj  podobe 


1)  Zadruge  so  se  še  dolgo  ohranile,  posebno  med  južnimi  in 
vzhodnimi  Slovani.  Še  dandanes  najdeš  tupatam  po  Hrvatskem,  Srb- 
skem in  Bolgarskem  zadruge.  A  tudi  tukaj  propadajo  in  pride  čas, 
ko  ne  bo  več  nekdanje  slovanske  zadruge.  Deljenja  zadrug  je  kriva 
pogosto  prevelika  množina  članov,  novi  nazori  o  osebni  lastnini,  pre- 
pirljivost  žen  posameznih  rodbin  i.  t.  d. 

umrlih  starejšin  in  županov.  V  novi  domačiji  so  dali  goram, 
vodam,  polju  in  gozdom  ona  imena,  ki  so  jih  imeli  taki  zem- 
ljepisni predmeti  v  stari  domačiji.  Zato  nahajamo  še  dan- 
danes po  vsem  slovanskem  in  slovenskem  ozemlju,  bodisi 
na  severu  ali  na  jugu,  gore,  reke,  kraje,  polja,  travnike  in 
gozde  z  istimi  imeni:  kakor  Hum,  Strmec,  Greben,  Dobrava, 
Javornik,  Bistrica,  Listnek  i.  t.  d. 

Kakor  so  še  razvila  iz  zadrug  plemena,  tako  so  se 
razrastli  iz  plemen  narodi  ter  si  izbrali  skupnega  glavarja 
ali  velikega  kneza  ali  velikega  župana.  Novega  kneza  so 
posadili  z  raznimi  obredi  na  knežji  prestol  ter  mu  tako 
izročili  vladarsko  oblast.  V  Korotanu  se  je  ohranila  ta  sta- 
rodavna navada  jako  dolgo. 

Po  zakonu  so  bili  vsi  Slovenci  enaki,  dasi  so  bile  bolj 
spoštovane  one  rodbine,  iz  katerih  so  jemali  župane,  toda 
imele  niso  večjih  pravic.  Slovenci  niso  imeli  v  starih  časih 
sužnjev  v  tem  smislu,  kakor  drugi  narodi.  Imeli  so  pač 
ljudi,  namreč  vojne  ujetnike,  ki  niso  bili  svobodni  in  so  jim 
morali  služiti.  Čez  nekaj  časa  so  jih  osvobodili;  imenovali 
so  takega  osvobojenca  o  gn  j  išča  n  i  na,  ker  je  smel  sedeti 
s  svobodniki  pri  istem  ognjišču. 

Stari  Slovenci  so  oboževali  prirodo.  Po  njih  veri  je 
bil  svet  poln  višjih  bitij,  ki  provzročajo  razne  prikazni  in 
izpremembe  v  prirodi.  Razlikovali  so  dobra  in  hudobna  bitja. 
Dobra  so  imenovali  bogove,  hudobna  pa  bese.  Bogovi  so 
gospodovali  od  pomladi  do  jeseni,  besi  pa  jeseni  in  po 
zimi.  Življenje  bogov  so    primerjali  s  človeškim   življenjem. 

Verovali  so  stari  Slovenci  še  v  druga  bitja,  ki  so  bila 
nižja  od  bogov.  Nekatera  teh  bitij  so  bila  ljudem  prijazna, 
druga  pa  sovražna.  Najbolj  prijazne  so  bile  bele  žene  ali 
Vile,  ki  so  stanovale  po  gorah,  gozdih  in  vodah.  Vehtra- 
Baba  (Pehtra)  je  bila  kraljica  belih  žen  in  je  delala  sneg 
po  zimi.  Če  so  ji  potresali  pastirji  lan,  je  predla  in  jim  blago- 
slavljala črede.  Navadno  so  jo  videli  pastirji  na  višinah  z  zlatim 
vrčem  ali  pa  z  vehtro  v  roki.  Rojenice  so  bile  lepo  oblečene  se- 
stre, ki  so  prebivale  v  votlinah  ter  določevale  novorojencem 
usodo.  Hudobni  duhovi  so  bili  Škrat  ali  Sent  (šentajoči 
škrat).    Divji  mož,   Povodnji  mož,  Zlodej,  Mora,  Volkodlak 

i.  dr.  V  zemlji  so  bivale  Vede,  ki  so  narejale  mrk  soinca  in 
meseca.  Posamezne  rodbine  pa  so  oboževale  tudi  svoje 
prednike  kot  hišne  varuhe. 

Kakor  v  grškem  bajeslovju  gora  Olimp,  tako  so  tudi 
v  slovenskem  bajeslovju  važne  gore  kot  bivališča  bogov  in 
boginj :  Triglav,  Baba.  V  gorah  so  skriti  narodni  junaki,  ka- 
kor  n.  pr.  kralj  Matjaž  pod  Peco  (Pečjo),  pod  Cavnom  ali 
Triglavom. 

Slovenci,  kakor  tudi  ostali  Slovani  so  verovali,  da  je 
človeška  duša  neumrjoča.  Ko  se  je  ločila  duša  od  telesa,  je 
letala  po  drevju  toliko  časa,  dokler  ni  bilo  telo  sežgano  ali 
pokopano ;  nato  šele  se  je  preselila  na  drugi  svet.  Pravični 
so  prišli  v  nav,  kjer  so  gospodovali  bogovi,  dočim  so  prišli 
hudobneži  v  črno  noč,  kjer  so  bivali  besi.  Mrliče  so  lepo 
oblačili,  dajali  jim  v  grob  jedi  in  pijače  v  loncih,  okraske, 
posebno  uhane,  prstane,  orožje  in  reči,  ki  jih  je  imel  po- 
kojnik najrajši.  Posebnih  pokopališč  niso  imeli.  Grobe  so  ko- 
pali blizu  doma  ali  pa  po  logih  in  gorah.  Nad  grobom  se  je- 
nasipala  gomila  (Gomilar,  Hochmiiller).  Po  pogrebu  so  pri- 
rejali ob  gomili  bojne  igre  („trizna")  in  pojedine  („strava", 
jjSedmina").  Pri  nekaterih  slovanskih  rodovih  je  morala 
umreti  tudi  žena  z  možem.  Posebnega  svečeniškega  stanu 
stari  Slovenci  niso  imeli  izprva,  rodbinski  starejšine  in  ple- 
menski glavarji  sami  so  opravljali  službo  božjo  ter  darovali 
bogovom.  Pozneje  so  imeli  tudi  Slovenci  svečenike  ter  zi- 
dali bogovom  svetišča.  Prazniki  so  se  strinjali  s  prirodnimi 
izpremembami  v  raznih  letnih  časih.  Največji  praznik  je  bil 
za  zimskega  solnčnega  obrata  (o  našem  Božiču).  Kračune  so 
imenovali  dneve,  ob  katerih  so  darovali  naši  poganski  pred- 
niki pozemskim  in  vodnim  bogovom.  Pred  pustom  so  slavili 
Kurenta  z  mnogoterimi  burkami  in  veselicami.  Koncem  zime 
so  sežigali  podobo  boginje  Morane  (babo  žagati)  od  veselja, 
da  je  konec  njeni  vladi;  obednem  pa  so  nosili  v  svečanih 
obhodih  podobo  boginje  Vesne.  Ob  poletnem  solnčnem 
obratu  ali  kresu  so  zažigali  po  holmcih  in  gorah  krese  na 
čast  Solncu  in  Ognju.  Slovenski  maliki  so  bili  navadno  ve- 
likanske postave  ter  imeli  več  glav  in  drugih  členov,  ki  so 
izražali  njih  nadčloveške  telesne  in  duševne  moči. 

Franki  so  z  razširjevanjem  svojega  kraljestva  pospe- 
ševali tudi  sveto  vero.  Na  Koroško  so  pošiljali  posebne 
škofe,  ki  so  vodili  duhovsko  upravo  in  skrbeli  za  izpreobr- 
nitev  Slovencev.  Za  Virgilijem  in  Modestom  je  oznanjeval 
med  karantanskimi  Slovenci  sveto  vero  prvi  solnograški  nad- 
škof Arno,  ki  je  postavil  svojega  naslednika  v  Korotanu, 
Teoderika  za  škofa  v  Zadravju  (803).  Že  Karel  Veliki  je  do- 
ločil Dravo  za  mejo  med  solnograško  nadškofijo  in  oglej- 
skim patriarhatom;  obema  je  rabil  pri  službi  božji  latinski 
jezik  po  rimskem  obredu.  V  tem  času  so  zgradili  najsta- 
rejše cerkve  in  kapelice  v  deželi,  in  sicer  na  Otoku  ob  Vrb- 
skem  Jezeru,  v  Krnskem  Gradu,  na  Gosposvetskem  Polju, 
kjer  je  posvetil  škof  Modest  že  za  Hotemira  cerkvico  v  čast 
Materi  božji,  v  Ostrovici,  v  Brezah,  Beljaku,  Djekšah,  Gre- 
binju  i.  dr. 

Solnograška  nadškofija  je  prejela  od  frankovskega 
kralja  Ludovika  (860)  več  posestev  v  Karantaniji,  in  sicer 
gosposvetsko  cerkev  s  posestvom  vred,  kraj  Breze,  Dravski 
Dvor  med  Tinjami  in  Dravo,  nekatera  posestva  v  Ostrovici 
in  dvor  Podkrnosom.  Leta  864.  je  daroval  kralj  Ludovik  sol- 
nograški nadškofiji  šest  slovenskih  kmetij  in  mnogo  slo- 
venskih podložnikov  v  Krški  Dolini. 

KOROTAN  KOT  EDINSTVENA  IN  CELOKUPNA 
VOJVODINA    DO    IZUMRTJA   EPPENŠTEINCEV 

(976  —1122.) 

Leta  976.  so  pripadale  k  Karantaniji,  ki  je  bila  razde- 
ljena v  več  majhnih  grofij,  kneževin  in  oblastnij,  Koroška, 
Štajerska,  Kranjska,  Pusta  Dolina  na  Tirolskem  in  Furlan- 
ska z  Veronsko.  Vse  tiste  dežele,  po  katerih  stanujejo  Slo- 
venci še  dandanes,  so  od  desetega  stoletja  dalje  samo  ena 
upravna  celota  in  združene  s  slovensko  materjo,  s  Koroško 
ali  Korotanom.  Korotan  se  je  popolnoma  razlikoval  od  Ba- 
varske. Nobena  nemška  vladarska  rodbina  se  v  začetku  ni 
mogla  utrditi  popolnoma  v  deželi,  posamezni  vojvode  so 
bili  le  državni  upravitelji,  a  so  se  menjavali  vedno. 

Slovenski  živelj  je  bil  tedaj  v  Vojvodini  odločilen.  Ko- 
rotanski  vojvoda  je  imel  na  nemškem  državnem  zboru  svoj 
glas  in  ta  glas  je  veljal  do  leta  1648.,  ko  so  na  westfalskem 
mirovnem  zboru  izbrisali  Korotan  izmed  glasujočih  dežel. 
Korotanski  vojvode  so  imeli  pravico,  da  so  smeli  odgovar- 
jati v  državnem  zboru  slovenski  ter  se  tudi  zagovarjati  v 
deželnem  slovenskem  jeziku,  ako  so  bili  toženi.  V  sloven- 
skem jeziku  so  se  vršili  obredi  pri  ustoličenju  novega  voj- 
vode na  Gosposvetskem  Polju. 

Po  smrti  vojvode  Henrika  1.  989.,  ki  mu  je  bil  kralj 
Oton  I.  za  nekaj  časa  odvzel  Karantanijo,  so  zopet  do  leta 
1002.  združili  Vojvodino  Koroško  z  Bavarsko;  pozneje  se 
to  ni  zgodilo  več.  Henrikov  naslednik  grof  Oton  Worms- 
feldski  je  bil  posebno  zvest  pristaš  kralja  Otona  III.  in  ga 
je  tudi  večkrat  spremljal  ž  Italijo.  Njegov  starejši  sin  Bruno 
je  postal  papež  Gregor  V.,  dočim  ga  je  na  vojvodskem  pre- 
stolu sledil  mlajši  sin  Konrad  L,  ki  pa  je  umrl  že  1.  1011. 
Po  Konradov!  smrti  ni  dobil  Karantanije  njegov  sin  Konrad 
II.,  ampak  Eppensteinec  Adalbero,  ki  je  bil  do  leta  1011. 
samo  upravitelj  Korotanske  Krajine  (na  sedanjem  srednjem 
Štajerskem).  Pa  tudi  Adalbero  se  ni  mogel  utrditi  v  Vojvo- 
dini, kajti  kralj  Konrad  II.  ga  je  zaradi  veleizdaje  1.  1035. 
odstavil  na  državnem  zboru  v  Bambergu,  podelil  Furlansko 
in  Veronsko  oglejskemu  patriarhu,  ostalo  Karantanijo  pa 
Konradu  II.  Wormsfeldskemu,  ki  je  umrl  leta  1039.  brez  po- 
tomcev. Kralja  Konrada  II.  naslednik,  Henrik  III.  je  obdržal 
Vojvodino  Koroško  do  leta  1047.  zase  ter  jo  dal  oskrbovati 
svojim  uradnikom.  Ko  se  je  leta  1045.  Henrik  III.  bojeval  z 
Madžari,  so  pridrli  Madžari  črez  meje  in  plenili  ter  požigali 
po  vzhodnih  krajinah  Karantanije.  Leta  1047.  je  dobil  Karan- 
tanijo švabski  grof  Welf,  po  njegovi  smrti  leta  1055.  lota- 
rinški  grof  Konrad  III.  in  za  tem  grof  Bertold  Zahrinški.  Vsi 
ti  vojvode  so  bili  tujci  in  brez  pravega  vpliva  v  deželi.  Ker 
Bertold  Zahrinški  ni  bil  pri  ljudstvu  priljubljen  in  tudi  ne 
vdan  tedanjemu  nemškemu  kralju  Henriku  IV.,  je  dobil  naše 
dežele  Adalbertov  sin  Markvard,  po  njegovi  smrti  leta  1072. 
(1073.)  pa  sin  njegov  Leopold.  Z  Markvardom  so  prišli  na 
vojvodski  stol  v  Karantaniji  Eppensteinci,  ki  so  izumrli  leta 
1122.  Zadnji  je  bil  Leopoldov  sin  Henrik  III. 

Ker  so  v  dobi  enajstega  in  dvanajstega  stoletja  nastale 
male  vladarske  kneževine  v  okrožju  stare  Karantanije,  se  je 
krčila  oblast  korotanskih  vojvod  vedno  bolj  in  bolj.  Koro- 
tansko  Krajino,  sedanje  Štajersko  so  dobili  Traungavci  v 
last  ter  so  spravili  do  leta  1158.  pod  svojo  oblast  skoro 
vse  Štajersko;  nadeli  so  si  ime  »mejni  grofi  stirski" ;  Kranj- 
sko Grofijo  (Gorenjsko)  je  imel  običajno  oglejski  patriarh; 
pa  tudi  na  Koroškem  samem  je  bilo  veliko  posestev  popol- 
noma neodvisnih  od  deželnega  vojvode.  Nemški  kralji  so 
slovensko  zemljo  ali  darovali  popolnoma  cerkvam,  samo- 
stanom in  nemškim  naselnikom  ali  pa  jo  razdelili  kot  fevde 
med  nje.  Le  to,  česar  ni  kralj  izredno  ali  stalno  podaril  in 
razdelil,  je  ostalo  še  nadalje  lastnina  prejšnjega  posestnika. 
Med  posvetnim  plemstvom  nahajamo  v  tej  dobi  le  malo  starih, 
domačih  plemičev,  bili  so  se  radovoljno  podvrgli  tujim  voj- 
vodam in  prejeli  za  to  na  novo  potrjena  svoja  posestva. 
Tak  plemič  je  bil  Negomir,  ki  je  posedal  leta  965.  Poreče 
ob  Vrbskem  Jezeru,  in  neki  Karantanec,  ki  je  imel  del  Ptuja. 
Koroški  plemiči  so  bili  tudi  Sebigoj,  Rogič,  Mojmir,  Sveto- 
polk,  Vitogoj,  Milo  i.  t.  d.  Največ  ozemlja  so  imele  cerkvene 
kneževine.  Že  Karel  Veliki  je  podelil  solnograški  nadškofiji 
in  freisinški  škofiji  mnogo  posestev  v  Korotanu.  Solnograški 
nadškofje  so  imeli  ozemlje  okoli  Krnskega  Grada  in  Ostro- 
vice,  Breze,  Krko  in  del  Labudske  Doline,  Lurnsko  Polje  in 
okolico  ob  Vrbskem  Jezeru  freisinška  škofija,  bamberška 
škofija  Trg,  Beljak  z  okolišem  do  goriške  in  furlanske  meje 
gornji  del  Labudske  Doline  z  Volšperkom,  briksenska  ško- 
fija pa  Ribnico  ob  Vrbskem  Jezeru. 

Leta  1072.  ustanovljena  krška  škofija  je  dobila  po  zve- 
ličani grofinji  Hemi  bogata  posestva  v  Krški  Dolini.  Kralj 
Arnulf  je  leta  898.  podelil  svojemu  sinu  Svetopolku  okrožje 
Breze  z  glavnim  gradom  Seliče;  postavil  je  s  tem  temelj 
slovenski  vladarski  rodovini  Seliče-Breže,  ki  si  je  pridobila 
pozneje  posestva  po  Savinjski  Dolini  na  Štajerskem  in  bila 
v  sorodu  s  poznejšimi  celjskimi  grofi.  Zadnji  grof  iz  rodo- 
vine  Seliče-Breže  je  bil  Viljem  III.,  ki  je  umrl  na  potu  iz 
Svete  dežele  ter  zapustil  dva  sina  in  pobožno  soprogo  Hemo. 
Sina  sta  padla  v  boju  zoper  Eppensteinca  Adalbera  1.  1035., 

Hema  pa  je  leta  1042.  ustanovila  ženski  samostan  v  Krki 
(Sv.  Hema),  darovala  mu  posestva  v  Krški  Dolini  in  Trus- 
nje  ter  šla  tudi  sama  potem  v  samostan  pri  Sv.  Hemi.  Ta 
posestva  je  rabil  solnograški  nadškof  Gebhard  za  ustanovi- 
tev nove  škofije  in  Gunter  z  Grobniškega  Polja  je  bil  prvi 
krški  škof  L  1072. 

Poleg  imenovanih  cerkvenih  kneževin  in  vojvodske 
rodbine  je  imela  največ  posestev  rodbina  Sponheim-Labud- 
ska  in  Sponheim-Ortenburška,  nadalje  zastopniki  plemstva, 
kakor:  Heunburžani  ali  plemenitaši  Vobranski,  Trušenjski 
Kolnici,  Dietrichsteini  i.  t.  d. 

Mnogo  zemljišč  je  bilo  v  rokah  domačih  in  tujih  sa- 
mostanov, kakor  ženskega  benediktinskega  samostana  v  Št. 
Jurju  pri  Št.  Vidu  (1.  1000.),  benediktinskih  samostanov  v 
Osojah  (1.  1026.),  Št.  Pavlu  (1.  1091.),  Milštattu  (1.  1088.), 
Podkloštrom  (1.  1107.)  in  kartuzijanskega  samostana  v  Do- 
brli  Vasi.  Bile  so  pa  tudi  bogato  dotirane  župnije  v  deželi. 

S  tujimi  oblastniki,  duhovniki  in  posestniki  so  priha- 
jali v  vsaki  dobi  novi  naselniki.  Nastale  so  polagoma  nemške 
naselbine,  tu  pa  tam  po  notranjem,  še  bolj  pa  po  zapad- 
nem  in  severnem  Korotanu.  Vsled  tega  je  izginjal  v  onih 
krajih  ponižni  slovenski  živelj  in  krčilo  se  je  ozemlje  naših 
pradedov. 

ŠPONHEIM-ORTENBURŠKI  VOJVODE 
(1122—1269). 

Eppensteince  je  v  Karantaniji  sledila  rodovina  Spon- 
heim-Ortenburška, ki  je  imela  bogata  posestva  tudi  po  dru- 
gih deželah.  Prvi  vojvoda  iz  te  rodovine  je  bil  Henrik  IV., 
ki  pa  je  umrl  že  črez  dve  leti;  sledil  ga  je  brat  Engelbert, 
tedanji  mejni  grof  istrski.  Engelbert  se  je  bojeval  dalj  časa 
s  solnograškim  nadškofom  Konradom  in  zoper  njegovega 
zaveznika  Babenberžana  Leopolda  Svetega.  Razdejal  je  En- 
gelbert v  tem  boju  trg  Breze.  Po  desetletnem  vladanju  se 
je  odrekel  Engelbert  vojvodski  časti  ter  šel  v  samostan  na 
Bavarsko.  Sledil  ga  je  v  vladarstvu  do  leta  1144.  sin  njegov 
Urh,  Urha  pa  sin  Henrik  V.,  ki  je  očetovski  skrbel  za  svoje 

3* 


—  36  — 

podložnike,  znal  mnogo  jezikov,  se  udeležil  z  grofom  Ber- 
nardom iz  Trušenj  druge  Križarske  vojne  ter  spremljal  več- 
krat svojega  kralja  in  cesarja  Friderika  Rdečebradca  v 
Italijo.  Ko  se  je  leta  1161.  hotel  prepeljati  iz  Benetek  v  lad- 
jici v  Oglej,  se  je  ladjica  pri  izlivu  Talijamenta,  ki  je  bil 
tedaj  vsled  deževja  zelo  narastel,  prevrnila  in  utonil  je  voj- 
voda. Henrika  V.  je  nasledil  brat  Herman  do  leta  1181.  Za 
vlade  vojvode  Hermana  je  bilo  mnogo  domačih  prepirov 
zaradi  izpopolnitve  solnograške  nadškofijske  stolice.  Požar 
je  tedaj  uničil  cerkev  v  Št.  Vidu  in  300  ljudi,  'ki  so  se  bili 
zatekli  v  cerkev,  kmalu  na  to  pa  trg  Strassburg.  Hermanov 
sin  in  naslednik  Ulrik  II.  se  je  udeležil  z  mnogimi  doma- 
čimi plemiči  in  vojaki  tretje  križarske  vojne  ter  se  vrnil  šele 
leta  1198.,  in  sicer  neozdravljivo  bolan.  Ker  je  bil  gobav, 
je  prepustil  vlado  svojemu  bratu  Bernardu,  ki  je  vladal  nad 
50  let  (t  1256.). 

Bernardova  vlada  je  bila  za  naše  slovenske  dežele 
najslavnejša.  Vojvoda  Bernard  je  bil  zelo  omikan  in  je  živel 
v  najboljšem  razmerju  s  kraljevim  dvorom  kakor  tudi  s 
cerkvenimi  knezi.  Prepotoval  je  več  dežel  ter  bival  dalj 
časa  na  sijajnem  dvoru  češkega  kralja  Otokarja  L,  ki  mu  je 
dal  svojo  hčer  Juto  (Bogoslavo)  za  ženo.  Tedaj  so  se  začele 
iskrene  prijateljske  razmere  med  vladajočima  rodovinama, 
ki  so  bile  odločilne,  da  je  dobil  Otokar  11.  po  smrti  Ulrika 
m.  Korotan. 

Na  svojem  dvoru  v  Št.  Vidu,  kakor  tudi  na  svojih 
gradih  ob  Vrbskem  Jezeru  in  na  Sokolovem  nad  Osojskim 
Jezerom  je  uprizarjal  rad  viteške  igre  ali  turnirje.  Najslav- 
nejši turnir  so  uprizorili  leta  1224.  v  Brezah;  udeležilo  se 
ga  je  30  knezov  in  grofov  ter  črez  600  vitezov.  Polomili  so 
tedaj  1000  sulic  in  uničili  150  konj.  Na  njegovem  domu  so 
se  shajali  tedanji  slavni  pesniki,  kakor  Walter  von  der  Vo- 
gelvveide,  Cahej  iz  Sokolovega  i.  dr. 

Kako  veljavo  je  imel  tedaj  slovenski  jezik  v  deželi, 
nam  kaže  Bernardov  sosret  s  pesnikom  in  vitezom  Ulrikom 
Lichtensteinskim  iz  Gorenje  Štajerske.  Ulrik  Lichtensteinski 
je  leta  1227.  potoval    iz  Benetek,    kot   kraljica  Venera  pre- 

oblečen,  na  Češko. 

ULRIK  LICHTENSTEINSKI,   OPRAVLJEN  KAKOR  VENERA. 


Vzeto  iz  „Oesterreich  in  Wort  und  Bild". 

Na  tem  potovanju  mu  je  prišel  vojvoda  Bernard  na- 
proti z  obilnim  viteškim  spremstvom  ter  ga  pozdravil  pri 
Vratih  v  slovenskem  jeziku:  ^»Buge  waz  primi,  gralva  Venus!" 
(Bog  vas  sprimi,  kraljeva  Venus.)  Ulrik  Lichtensteinski  je 
imel  na  sebi  dolgo,  belo  krilo  in  plašč,  dolgi  kiti  sta  mu 
viseli  črez  sedlo,  na  glavi  pa  šapelj,  kar  je  bila  tedaj  obleka 
slovenskih  žen.  Obleka^)  Ulrika  Lichtensteinskega  in  slo- 
venski pozdrav  sta  nam  jasen  dokaz,  da  je  bila  tedaj  pre- 
težna večina  prebivalstva  še  slovenska  in  da  je  vojvoda 
Bernard  s  svojim  slovenskim  pozdravom  odločno  označil 
značaj  dežele,  dasiravno  se  je  tedaj  že  širila  po  mestih, 
trgih  in  gradovih  nemščina. 

Leta  1227.  se  je  spri  vojvoda  Bernard  z  bamberškim 
škofom  Ekbertom,  ki  je  imel  poleg  Beljaka  mnogo  posestev 
v  deželi.  Zemljepisna  lega  Beljaka  je  bamberškim  škofom 
vsled  trgovine  z  Benetkami  prinašala  mnogo  dobička.  Voj- 
voda Bernard  pa  je  izkušal  glavno  kupčijsko  pot  preložiti 
na  svoje  ozemlje.  Zato  je  bil  prisilil  šentpavelskega  opata, 
da  mu  je  prepustil  Wernberg.  Od  Wernberga  je  začel  gra- 
diti most  in  cesto  južno  od  Beljaka  črez  Dobravo  in  Dičjo 
Vas  proti  Brnci. 

Prišlo  je  zaradi  tega  do  boja,  v  katerem  je  Bernard 
zmagal  s  pomočjo  rožaških  vitezov,  a  se  dal  z  večjim  de- 
narnim zneskom  preprositi,  da  je  opustil  nameravano  pre- 
ložitev glavne  ceste. 

Sponheimci  so  imeli  mnogo  posestev  na  Kranjskem; 
središča  so  jim  bila  Ljubljana,  Kranj  in  Kostanjevica.  Zato 
si  je  vojvoda  Bernard  že  leta  1235.  nadel  naslov  „gospodar 
Kranjskega  in  Slovenske  Krajine".  Ko  so  pa  leta  1246.  iz- 
mrli  Babenberžani,  si  je  prilastil  Bernard  tudi  vso  škofje- 
loško okolico  ter  po  smrti  zapustil  vsa  ta  posestva  svojemu 
sinu  Ulriku  IIL,  ki  se  je  bil  oženil  z  vdovo  Babenberžana 
Friderika  Bojevitega,  Nežo  in  tako  pomnožil  svoja  kranjska 
posestva. 


5)  Slovenci  so  bili  ponosni  na  svojo  narodno  nošo.  Fredegar 
pripoveduje,  da  kralj  Samo  ni  hotel  sprejeti  nekoč  frankovskega  od- 
poslanca Siharijo  (Sychariusa);  zato  se  je  oblekel  ta  na  slovenski  na- 
čin ter  prišel  tako  pred  mogočnega  Sama. 

Vojvoda  Bernard  je  umrl,  okoli  80  let  star,  leta  1256. 
Pokopali  so  ga,  kakor  njegovo  ženo  Juto,  v  Kostanjevici  na 
Dolenjskem. 

Vojvoda  Ulrik  III.  (1256—1269)  se  je  imenoval  „po 
božji  milosti  vojvoda  Korotanski,  gospodar  Kranjskega  in 
Slovenske  Krajine".  Ulrik  III.  je  živel  v  intimnem  prijateljstvu 
s  svojim  bratrancem,  češkim  kraljem  Otokarjem  II.  Ulrikova 
soproga  Neža  je  umrla  že  leta  1262.  ter  iz  sovraštva  do 
češkega  kralja  zapustila  svoja  kranjska  posestva  ogrskemu 
kralju  Beli  IV.  Ker  Ulrik  III.  ni  hotel  Beli  odstopiti  dediščine, 
so  pridrli  večkrat  Ogri  v  Korotan  ter  so  ropali  in  neusmi- 
ljeno požigali  po  deželi.  Šele  leta  1260.,  ko  je  potolkel 
Ulrikov  sorodnik  Otokar  II.  Ogre  pri  Kressenbrunnu,  se  je 
v  deželo  vrnil  zaželjeni  mir. 

Ker  Ulrik  III.  ni  imel  potomcev,  je  že  leta  1268.  v 
Podebradih  določil  svojega  sorodnika,  češkega  kralja  Oto- 
karja  II.  za  dediča  svojim  deželam  in  pravicam  ob  pogoju, 
da  pomore  njegovemu  bratu,  nekdanjemu  solnograškemu 
nadškofu,  do  oglejskega  patrijarhata.  Ulrikov  brat  Filip  je 
bil  sicer  23.  septembra  1.  1269.  voljen  oglejskim  patriarhom, 
a  v  Rimu  ga  niso  hoteli  potrditi.  Ulrik  III.  je  umrl  23.  ok- 
tobra 1.  1269.  in  z  njim  je  prenehala  vojvodska  rodbina 
Sponheim-Ortenburška. 

Za  vlade  Šponheimcev  je  dobil  Korotan  skoro  iste 
meje,  kakor  jih  ima  dandanes.  Šteli  so  le  še  k  Korotanu 
okolico  okoli  Neumarkta  v  gorenji  Štajerski  in  vzhodni  del 
Puste  Doline  na  Tirolskem. 

Vojvodska  oblast  je  od  leta  1076.  postala  dedna  v 
Eppenšteinski,  od  leta  1122.  pa  v  Šponheim-Ortenburški 
rodovini.  Korotanski  vojvoda  je  priznal  le  nemškega  kralja 
kot  svojega  vrhovnega  gospodarja,  poklonil  se  mu  je  pri 
nastopu  svoje  vlade  in  potrdil  mu  je  dedne  dežele;  v  osta- 
lem je  bil  neodvisen  gospodar  in  vladar.  Bil  je  neomejen 
sodnik  svojim  podložnikom,  pobiral  je  carino  in  mitnino, 
koval  denar,  uvajal  tedenske  in  letne  sejme  ter  od  teh  po- 
biral dohodke.  Bil  je  v  svoji  deželi  neomejen  zakonodajec 
in  nakladal  je  davke  po  svoji  volji.  Imel  je  lastna  znamenja 
(grbe)  in  prapore  z  rdečo-belo  barvo.  Vojvoda  je  načeloval 

svojim  vojakom,  po  svoji  moči  je  napovedoval  vojno  ali  pa 
sklepal  mir  in  pogodbe;  imel  je  pravico,  v  nemškem  držav- 
nem zboru  govoriti  in  glasovati. 

Poleg  plemstva  se  je  začel  v  tej  dobi  razvijati  po 
mestih  meščanski  stan.  Taka  mesta  so  bila  v  12.  in  13. 
stoletju  prejšnji  trgi:  Sovodje,  Strassburg,  Beljak,  Breze, 
Velikovec,  Volšperk,  Št.  Lenart  in  Št.  Vid.  Št.  Vid  je  bil 
tedaj  glavno  deželno  mesto.  Celovec  je  povzdignil  še  le 
vojvoda  Bernard,  mu  dal  mestne  pravice,  ga  obdal  z  moč- 
nim zidovjem  in  nameraval  mesto  zvezati  z  Vrbskim  Je- 
zerom. 

Trgi  so  bili  v  tej  dobi  še  Št.  Pavel,  Št.  Andraž,  Spod- 
nji Dravograd,  Stari  Dvor,  Trg  in  Greifenburg.  Po  vaseh 
in  na  velikih  posestvih  so  prebivali  večinoma  nesvojni  ljudje, 
ki  so  se  bavili  s  poljedelstvom  in  živinorejo.  Rudarstvo  so 
povzdignili  znatno.  Zlato  so  kopali  v  Turah,  srebro  pri  Št. 
Lenartu  v  Labodski  Dolini,  pri  Žvabeku,  Brezah,  Kotorčah, 
svinec  pa  v  pliberški  okolici. 

Kupčijo  so  pospeševale  dobre  ceste.  Črez  Dravo  so 
bili  mostovi  pri  Beljaku,  pod  Humperškim  Gradom  in  pri 
Velikovcu.  Na  Ljubelju  so  po:tavili  zavetišče  za  popotnike. 
Denar  so  kovali  v  Brezah,  pozneje  pa  tudi  v  Št.  Vidu  in 
Velikovcu. 

Šponheimci  so  ustanovili  že  leta  1220.  v  Št.  Vidu 
mestno  šolo  za  moške;  poleg  učiteljev  duhovnikov  se  ome- 
njajo posvetni  učitelji  na  velikovski  šoli,  v  Brezah,  Gosp. 
Sveti  in  Dobrli  Vasi.  Višje  učilnice  so  bile  v  Krki  (pri  Sv; 
Hemi)  in  Št.  Pavlu.  Plemenitaški  sinovi  so  pohajali  vse- 
učilišče v  Parizu  ali  pa  v  Boloniji. 

V  Xni.  stoletju  so  se  gojili  v  Korotanu  romanski  slogi; 
nanj  spominja  še  dandanes  veličastna  kripta  v  Krki  ali  pa 
pri  Sv.  Hemi,  cerkev  v  Št.  Pavlu,  Volšperku,  Velikovcu,  na 
Otoku,  v  Gospi  Sveti,  arkade  v  nekdanjem  samostanu  v 
Milštattu  in  grajske  razvaline  v  Brezah. 

Leta  1228.  je  solnograški  nadškof  Eberhard  II.  iz  Trušenj 
ustanovil  lavantinsko  škofijo,  ki  pa  je  obsegala  na  Koroškem 
tedaj  le  5  župnij.  Ustanovili  so  proštije  na  Otoku,  v  Bitnju, 
Št.  Jerneju  v  Brezah,  Podkrnosom,  v  Spodnjem  Dravogradu 

(1237.)  in  cistercijanski  samostan  v  Vetrinju  (1142.).  V  Brezah 
so  se  naselili  že  leta  1203.  vitezi  nemškega  reda,  tam  so 
ustanovili  1.  1217.  dominikanski  samostan,  kjer  je  bival 
dalj  časa  slavni  bogoslovec  Tomaž  Akvinski,  in  ženski  ci- 
stercijanski samostan.  V  Grebinju  so  se  naselili  leta  1236. 
premonstratenci,  v  Volšperku  in  Beljaku  leta  1242.  mino- 
ritje,  leta  1263.  pa  avguštinci  v  Velikovcu. 

Poleg  bolniščnic  v  posameznih  samostanih  je  bila  tedaj 
že  bolniščnica  sv.  Katarine  v  Beljaku  in  pa  bolniščnica  poleg 
ortenburškega  grada,  iz  katere  je  nastal   sedanji   trg   Špital. 

OD  OTOKARJA  II.  DO  STALNEGA  ZDRUŽENJA 
KOROTANA  Z  AVSTRIJO.  (1269—1335.) 

Po  določbi  v  Podebradih  iz  leta  1268.  se  je  polastil 
Šponheimskih  dežel  po  Ulrikovi  smrti  češki  kralj  Otokar  II., 
ki  se  je  dal  slovesno  ustoliti  na  Gosposvetskem  Polju,  da 
bi  si  pridobil  podporo  in  zvestobo  svojih  novih  podložni- 
kov.  Oziral  pa  se  ni  na  pravice  Ulrikovega  brata  Filipa,  ki 
je  tudi  hrepenel  po  bratovih  deželah.  Filip  ni  nikdar  čutil 
poklica  za  duhovnika,  zato  se  je  začel  potegovati  takoj  za 
rodbinske  dežele.  Na  njegovi  strani  je  bila  nižja  duhovščina, 
meščanski  stan  in  oglejski  kralj  Štefan  V.,  dočim  so  Oto- 
karja  II.  podpirali  krški  škof  Dietrich,  Goriški  grofje,  Orten- 
buržani,  Vobrani  in  Strmiški  grofje. 

Otokar  je  sklenil  premirje  z  ogrskim  kraljem  Štefanom 
ter  začel  vojno  zoper  Filipa,  ki  je  oblegal  njegov  grad 
Portenone.  Leta  1270.  je  prodiral  Otokar  brez  posebnih 
ovir  po  Savinjski  Dolini  na  Kranjsko,  se  polastil  Ljubljane, 
Kostanjevice,  Kamnika  i.  dr.  ter  opustošil  posestva  Filipovih 
pristašev.  Na  to  je  odrinil  po  Dolini  v  Korotan,  se  ga  po- 
lastil, postavil  za  svojega  namestnika  Alberta  Berneškega 
ter  se  pomiril  s  Filipom,  ki  se  je  bil  odrekel  vsem  pravicam 
do  bratovih  posestev.  V  zvezi  z  ogrskim  kraljem  Štefanom 
se  je  uprl  Filip  še  enkrat,  a  brez  uspeha.  Tedaj  je  priznal 
tudi  ogrski  kralj  Štefan  Otokarja  za  pravega  gospodarja 
Korotana  in  Kranjskega  ter  pustil  Filipa  na  cedilu  leta  1271. 
Od  vseh   zapuščen,  se  je  Filip   vdal    nazadnje   svoji   usodi 

ter  dobil  naslov  »stalnega  namestnika  in  kapitana"  (perpe- 
tuus  vicarius  et  capitaneus)  v  Korotanu,  na  Kranjskem  in  v 
Slovenski  Krajini. 

Tedanji  navidezni  nemški  kralj  Rihard  Kornvalski  je 
sicer  češkemu  kralju  potrdil  na  novo  pridobljene  dežele,  a 
tega  ni  priznal  dne  29.  septembra  1.  1273.  izvoljeni  kralj 
Rudolf  Habsburški.  Ker  je  bil  tedaj  Otokar  na  vrhuncu 
svoje  slave  in  ker  so  bili  zabranili  njegovemu  odposlancu, 
da  bi  se  bil  udeležil  volitve,  ni  hotel  priznati  Rudolfa  Habs- 
burškega nemškim  kraljem.  Ta  korak  je  bil  usoden  za  Oto- 
karja.  Obdržal  bi  si  bil  svoje  na  novo  pridobljene  dežele  le 
tedaj,  ko  bi  bil  dobro  premislil  svoj  položaj  nasproti  no- 
vemu, krepkemu  in  pri  ljudstvu  priljubljenemu  kralju.  Trdo- 
vratnost  Otokarjeva  je  došla  dobro  Rudolfu  in  mu  pomagala 
da  je  v  kratkem  času  pridobil  večji  del  Otokarjevih  dežel 
svoji  rodovini.  Uvidel  je  napeto  razmerje  med  Otokarjem 
in  Filipom  ter  podelil  zadnjemu  zato  že  lela  1275.  Korotan, 
Kranjsko  in  Slovensko  Krajino,  a  teh  dežel  pa  se  Filip  ni 
mogel  nikdar  prav  polastiti. 

Ker  Otokar  na  poziv  nemškega  državnega  zbora  ni 
hotel  vrniti  državi  Avstrijskega,  Štajerskega,  Korotana  in 
Kranjskega,  ga  je  preklical  Rudolf  ter  začel  zoper  njega 
državno  vojno  v  zvezi  zMajnhardom  Tirolskim  in  Albertom 
Goriškim.  (Gnal  je  Slovence  zoper  Slovence  v  boj.) 

V  brezvladni  dobi  so  različni  roparski  vitezi  prežali  na 
popotnike  kakor  po  ostalem  nemškem  kraljestvu,  tako  tudi 
v  Otokarjevih  deželah.  Otokar  II.  je  skrbel  za  varnost  svo- 
jih podložnikov  in  pazil  strogo  na  red  v  svojih  deželah.  S 
tem  si  je  pa  pridobil  mnogo  sovražnikov.  Ravno  tedaj,  ko 
se  je  pričela  vojna  z  Rudolfom,  ga  je  zapustilo  plemstvo  in 
veliko  njegovih  nekdanjih  prijateljev.  Po  Korotanu  je  ščuval 
ljudstvo  zoper  njega  solnograški  nadškof  Friderik,  ki  je 
grozil  vsakemu  s  prokletstvom,  kdor  bi  njega  podpiral.  Za- 
radi tega  se  je  Otokar  v  dunajskem  miru  dne  21.  nov.  I. 
1276,  odpovedal  Avstrijskemu,  Štajerskemu,  Korotanu,  Kranj- 
skemu in  Slovenski  Krajini. 

Se  isto  leto  je  postavil  Rudolf  Majnarda  Tirolskega 
za  glavarja  v  Korotanu,  na  Kranjskem  in  v  Slovenski  Kra- 

jini,  akopram  je  še  živel  Filip  Šponheimski,  ki  mu  je  bil 
Rudolf  leta  1275.  podelil  imenovane  dežele. 

Nikakor  ni  mogel  pozabiti  mogočni  Otokar  II.  svojega 
ponižanja  in  čakal  je  le  ugodne  prilike,  da  si  pribori  od- 
vzete dežele.  Zvezal  se  je  zato  z  raznimi  knezi  ter  odpo- 
vedal mir  Rudolfu  31.  okt.  leta  1277.  Rudolf  je  zbral  hitro 
veliko  vojsko,  v  kateri  je  bilo  veliko  Slovencev,  in  prema- 
gal Otokarja  na  Moravskem  Polju  dne  26.  avgusta  leta 
1278. 

Na  desnem  krilu  Rudolfove  vojske  so  se  borili  hrabro 
Slovenci,  ki  so  jim  načelovali  Ulrik  Vobranski,  Ortenburžan 
Friderik  in  Majnard  Tirolski.  Na  čelu  desnega  krila  se  je 
bojeval  sam  Rudolf,  s  tem  je  boj  pričel  ter  po  hudem  na- 
poru premagal  hrabrega  Otokarja,  ki  so  ga  sramotno  umo- 
rili njegovi  osebni  sovražniki,  nemški  vitezi. 

POSLEDICE  BITKE  NA  MORAVSKEM  POLJU  IN 
USTOLIČENJE  KOROŠKIH  VOJVOD. 

Majnarda  Tirolskega,  že  1.  1276.  za  Korotan,  Kranjsko 
in  Slovensko  Krajino  imenovanega  glavarja,  je  Rudolf  Habs- 
burški sprejel  dne  1.  febr.  1.  1286.  na  državnem  zboru  v 
Augsburgu  med  nemške  državne  kneze  ter  mu  podelil  po- 
leg Tirolske  še  Korotan,  ki  ga  je  obdržala  njegova  rodbina 
do  leta  1335.  Temu  so  se  sicer  ustavljali  volilni  knezi,  a 
Rudolf  je  poudarjal  zasluge  grofa  Majnarda  Tirolskega  ter 
mu  podelil  Korotan  »zaradi  dotedanjih  njegovih  in  prihodnjih 
še  večjih  zaslug  z  ozirom  na  dejstvo,  da  pridobi  rimska 
država  s  pomnožitvijo  državnih  knezov  večjo  moč  in  kras." 

Po  starodavni  slovenski  navadi  je  sprejel  Majnard 
Tirolski  Vojvodino  na  Gosposvetskem  Polju  dne  1.  sept.  iz 
rok  preprostega  slovenskega  kmeta.  Ustoličanje  ali  vme- 
ščanje  korotanskih  vojvod  in  slavni  obredi  so  se  vršili  na 
knežjem  kamenu  pri  Krnskem  Gradu,  v  gosposvetski  cerkvi 
in  na  vojvodskem  stolu  na  Gosposvetskem  Polju. 

Kdaj  in  kako  se  je  izcimila  šega  ustoličenja,  o  tem 
ni  lahko  povedati  kaj  gotovega.  Ker  se  je  vršila  v  sloven- 
skem jeziku,  kar  trdijo  vsi  tedanji  kronisti,  ni    dvomiti,    da 

je  slovenskega  oziroma  slovanskega  izvora.  Zaradi  demo- 
kratskega in  krščanskega  značaja  je  verjetno,  da  je  dobila 
ta  šega  po  smrti  slovenskega  kneza  Hotemira  krščanski 
značaj.  Takrat  se  je  vzdignila  poganska  stranka  proti  novi 
veri  in  njenim  oznanjevalcem,  ki  so  bili  prišli  iz  Bavarske. 
Ker  je  bilo  kmetsko  ljudstvo  bolj  ali  manj  vdano  novi 
veri,  so  se  zavzeli  Franki  in  Bavarci  iz  sebičnih  ozirov  za 
nje,  da  so  štrli  premoč  poganskega  plemstva.  Ker  se  je 
udeležilo  upora  proti  novi  veri  večinoma  plemstvo,  si  je 
prisvojilo  preprosto  ljudstvo  s  tujo  pomočjo  gotovost,  da 
ne  bode  več  novi  knez  zatiral  krščanstva.  Tako  si  je  pri- 
borilo ravno  preprosto  ljudstvo  pravico,  da  sme  mož  kmet- 
skega  stanu  ustoličiti  novega  kneza.^) 

Podrobnosti  o  ustoličenju  sta  nam  zabeležila  dva  kro- 
nista,  in  sicer  Štajerec  Otokar,  ki  je  zložil  takozvano  av- 
strijsko „Reimchroniko",  in  Korošec  Ivan,  ki  je  bil  opat  v 
Vetrinju  in  slovenskega  rodu.  Obadva  sta  živela  okoli  leta 
1300.  in  obadva  opisujeta  ustoličenje  Majnarda  Tirolskega 
za  vojvodo  koroškega  dne  1.  sept.  leta  1286. 

Pod  Krnskim  Gradom  blizu  Gospe  Svete  je  stal  na 
vzhodni  strani  cerkve,  posvečene  sv.  Petru,  pod  milim  ne- 
bom kamen,  ki  se  mu  vidi  na  prvi  pogled,  da  je  zgornji 
del  kaneliranega  rimskega  stebra  s  kapitelom  vred.  Na  po- 
vršju je  izdolben  grb  koroške  Vojvodine.  Visok  je  41,  širok 
pa  58  centimetrov.  Ni  dvoma,  da  so  vzeli  Slovenci  ta  ka- 
men iz  bližnjih  razvalin  rimskega  mesta  Viruna.  Začetkom 
preteklega    stoletja   so    kamen  prenesli  na  severno-zapadno 

1)  Ker  so  se  na  podoben  način  vmeščali  tudi  pri  drugih  Slova- 
nih knezi,  je  to  dokaz,  da  so  se  že  v  sivi  starodavnosti  v  slovanski 
pradomovini  vmeščali  po  tem  obredu  plemenski  poglavarji  ali  župani. 
Češki  in  hrvatski  knezi  so  obetali  celo  podobno  kakor  korotanski 
vojvode  raz  javni  prestol.  Običaj  se  je  lahko  nekoliko  izpremenil  v 
dobi  krščanskih  vojvod,  toda  ni  dvoma,  da  so  se  vmeščali  že  poprej 
poganski  slovenski  vojvode  po  tem  obredu,  ki  je  staroslovanskega 
izvora.  Nekateri  nemški  zgodovinarji  menijo,  da  je  vmeščanje  koro- 
tanskih  vojvod  jako  mlad  običaj,  še  le  iz  dobe,  ko  se  je  odstavila 
domača  vojvodska  rodovina  in  ko  je  izročal  nemški  kralj  Korotan 
nemškim  knezom.  Ni  pa  treba  govoriti  o  trditvi  novejših  nemških  zgo- 
dovinarjev ki  celo  tajijo  prvotni  slovenski  običaj  tega  obreda. 

stran,  kakih  200  metrov  od  cerkve,  sedaj  pa  se  hrani  v 
veliki  dvorani  deželnega  dvorca  v  Celovcu. 

Ustoličiti  kneza  na  tem  „knežjem"  kamenu  je  smel 
samo  kmet  svobodin,  ki  je  podedoval  to  pravico  od  očeta. 
Imenovali  so  ga  pokneženega  kmeta,  Nemci  pa 
Herzog,  Herzogbauer,  Edelbauer  ali  Edlinger.  To  ime  se  je 
ohranilo  do  začetka  preteklega  stoletja,  ko  je  izmrla  ta 
rodovina. 

„Kmet-knez"  sede  na  kamen  blizu  cerkve  pri  Krnskem 
Gradu,  po  kmetsko  oblečen  in  obut,  s  klobukom  na  glavi, 
ter  pričakuje  bližajočega  se  kneza,  ki  ga  spremljajo  plemiči 
in  vitezi  iz  vse  dežele.  V  roki  drži  prapor  Vojvodine  Koro- 
ške. Kakih  100  metrov  pred  kamenom  obstoji  knez;  približa 
se  mu  drug  kmet  svobodin,  ki  je  tudi  podedoval  to  pravico, 
mu  sleče  dragoceno  viteško  obleko,  v  kateri  je  prišel,  in  ga 
obleče  v  istotako  obleko,  kakoršno  je  nosil  kmet,  sedeč  na 
knežjem  kamenu,  namreč  suknjo,  hlače  in  plašč  iz  sivega 
sukna,  črevlje  in  siv  klobuk.  Potem  izroči  isti  kmet  knezu 
v  desnico  brezasto  kravo,  v  levico  pa  konja  enake  barve,^ 
poda  mu  palico  in  ga  vede  proti  kamenu.  Kneza  spremlja 
grof  goriški,  palatin  koroški,  z  dvanajstimi  zastavami  vojaš- 
tva; tudi  drugi  grofje,  plemiči  in  uradniki  se  udeležijo 
v  čim  najbogatejši  opravi  s  svojimi  viteškimi  znamenji 
spremstva. 

Ko  ugleda  kmet,  sedeč  na  kamenu,  bližajočo  se  mno- 
žico, zakliče  v  slovenskem  jeziku:  „Kdo  je  tisti,  ki  se 
približuje?"  Zbrana  množica  mu  odgovori:  »Knez  je  naše 
dežele".  Kmet  vpraša  dalje:  »Ali  je  pravičen  sodnik?  Ali  mu 
bode  skrb  za  blaginjo  naše  domovine?  Ali  je  svobodnega 
stanu  in  vreden  takega  dostojanstva  ?  Ali  časti  in  brani 
vero  krščansko?" 

Na  vsako  vprašanje  odgovori  narod:  ,,Je  in  bode". 
Nazadnje  še  reče  kmet:  ,,S  katero  pravico  me  sme  spraviti 
s  tega  sedeža?"  In  odgovori  se  mu:  „S  šestdesetimi  beliči, 
s  tema    brezastima    živalima  in  z  obleko,    ki  jo   nosi   zdaj 


1)  Brezasti  domači  živali  naj  bi  ga  opominjali,  da  so  prebivalci 
Korotana  različne  narodnosti,  nemške  in  slovenske.  Tako  so  si  tol- 
mačili ta  obred  vsrednjemveku? 

knez;  vrh  tega  oprosti  knez  posestvo  tvoje  vseh  dolžnosti." 
Nato  udari  kmet  kneza  lahno  na  lice  in  ga  opominja,  da 
naj  bode  pravičen  sodnik.  To  storivši,  vstane,  sprejme  ome- 
njeni živali  iz  roke  knezove  in  prepusti  knezu  sedež  na  ka- 
menu.  Knez  sede  na  kamen,  potegne  meč,  mahne  z  njim 
na  vse  štiri  vetrove  v  znamenje  in  zatrdilo,  da  hoče  biti 
pravičen  sodnik  svojim  podložnikom.^) 

S  krnskega  knežjega  kamena  je  šel  vojvoda  Majnard 
v  slovesnem  izprevodu  v  bližnjo  gosposvetsko  cerkev.  Tam 
je  pel  visok  cerkveni  dostojanstvenik  z  mnogobrojno  strežbo 
slovesno  sveto  mašo  in  blagoslovil  potem   kneza,   ki   pa  je 

v 

še  nosil  kmetsko  obleko.  Se  le  po  dokončani  cerkveni  sve- 
čanosti se  je  preoblekel  svojemu  novemu  stanu  primerno. 
Pri  slovesnem  obedu  so  mu  stregli  najvišji  deželni  dosto- 
janstveniki. 

Po  obedu  je  šel  grof  Majnard  na  bližnje  Gosposvet- 
sko Polje  k  „vojvodskemu  prestolu".  Sedel  je  na  sedež,  ki 
je  bil  napravljen  na  vzhodni  stran,  tako  da  je  gledal  grof 
proti  Gospi  Sveti;  sodil  je  vsakemu,  kdor  mu  je  imel  kaj 
potožiti,  in  oddal  je  fevde,  ki  so  bili  ali  deželni  ali  pa  od- 
visni od  kneza  samega.  Istega  dne  sta  oddajala  tudi  pala- 
tin  koroški,  ki  je  sedel  na  zapadni  strani  vojvodskega  pre- 
stola, in  škof  krški  v  gosposvetski  cerkvi  fevde,  ki  so  spa- 
dali v  njuno  področje. 

Prisega,  ki  se  je  čitala  fevdnikom,  se  je  leta  1637., 
ko  so  se  poklonili  koroški  stanovi  cesarju  Ferdinandu  III., 
glasila  tako-le:  „Vi  boste  oblubili  inu  persegli  timu  nay 
Svetlostimu,  naymozhnejschimu  inu  nay  mogozhnimu  Rim- 
schimu  Zesseriu,  tudi  Vogerskimu  in  Bemskimu  kralu  Gospodu 
Gospodu  Ferdinandu  temu  tretiemu  Erzherzogu  Vu  Oesterreichi, 
Herzogu  Vu  Burgundi,  V  Steierye,  Vu  Korotanu,  Vu  Kraine, 
Vu  Birtembergu,   knesu  vu  Tiroli   ino  vu  Gorizi.   Naschimu 

2)  Opat  vetrinjski  pristavlja  svojemu  poročilu  še:  „K  temu  ob- 
redu spada  še  nekaj.  Kakor  pravijo,  so  mora  knez  iz  svojega  kmet- 
skega  klobuka  napiti  studenčnice  v  znamenje,  da  narod,  videč  to,  ne 
hrepeni  po  vinu,  v  katerem  je  pijanost,  temveč  da  se  zadovolji  s  tem, 
kar  mu  ponuja  domača  zemlja,  da  si  ohrani  zdravje.'  Ako  verujemo 
poročilom  iz  srednjega  veka,  da  so  pridelali  tudi  v  Korotanu  samem 
mnogo  vina,  ne  moremo  lahko  verjeti  te  trditve. 

4 

gnadlouisimu  Gospodu  inu  nega  Svetlosti  Erbam,  Svest.  inu 
Pockoran  bitti,  To  blagu  inu  diane,  kateru  Vam,  inu  Va- 
schem  Erbam  bode  possodeno  od  negu  Zesarsche  Svetlusti 
koliko  krat  pride  sa  schlushiti  inu  spet  preleti,  inu  ako  ni 
kaku  satayeno  blagu  svedeste  alli  spraschate,  taisto  negoui 
Svetloste  Iskasate,  inu  videtsch  sturiti,  kaku  enimu  Svestimu 
Inu  pokornimu  schluschabniko  prote  svoiemu  Gospudo  stu- 
riti se  spodobi,  inu  on  letu  dopernesti  je  douschan." 

Za  temi  besedami  je  povzdignil  vsakdo  tri  prste  na 
desnici  in  prisegel:  „Kako  me  ie  sadai  naprei  brano  y  sa- 
povedano,  tako  hozhiu  sturiti  y  vuse  dopernesti,  tako  meni 
Bog  pomosi  sveta  diva  Maria  Mate   bosja  y  vuse   Svetzi." 

Ta  prisežni  obrazec  se  je  rabil  tudi  v  letih  1657.  in 
1711. 

Z  ustoličenjem  so  bile  v  zvezi,  kakor  trdijo  nekateri 
kronisti,  razne  pravice  nekaterih  deželnih  rodovin.  Dokler  je 
sedel  vojvoda  na  prestolu,  prejemal  poklone  in  oddajal  fevde, 
so  baje  nekatere  domače  plemenite  rodovine  uživale  po- 
sebne pravice.  Gradniški  vitezi  so  smeli  kositi  travo,  kjer- 
koli jim  je  bilo  drago,  in  jo  spraviti  na  svoj  dom;^)  rodbina 
Partovčanov^)  (in  ko  je  izumrla  ta,  pa  Mordaksi  in  za  temi 


*)  O  Gradniških  vitezih  starejši  viri  ne  vedo  ničesar.  Prvi  ome- 
nja njih  pravico  Unrest.  Povod  nastanku  te  pravice  je  dal  le  grb 
Gradnikov,  v  katerem  so  imeli  koso.  Saj  pa  tudi  ta  pravica  ni  imela 
pravega  smisla,  ker  v  kratkem  času  ceremonije  na  Gosposvetskem 
Polju  se  pač  ne  bi  moglo  nakositi  ali  naseči  kaj  prida,  vrhu  tega  pa 
se  je  vršilo  ustoličenje,  ko  ni  bilo  košnje.  Vojvoda  Ernst  Železni  je 
bil  ustoličen  18.  sušca  leta  1414. 

2)  Že  najzanesljivejši  kronist  iz  onega  časa,  Janez  Vetrinjski  trdi, 
da  se  dostojanstvo  kureža  ali  zažigalca,  ki  je  zažgal  na  čast  novemu 
knezu  grmado  drv,  ni  izcimilo  iz  stare  pravice,  temveč  iz  navade.  Naj- 
verjetnejše je  tolmačenje,  da  je  zažgal  Partovičan  pred  novim  knezom, 
dokler  je  sedel  na  vojvodskem  prestolu,  plamteč  ogenj  ter  smel  vzeti 
drva,  kjerkoli  jih  je  dobil,  kar  je  še  dandanes  navada  po  Korotanu  in 
Gorenjskem,  ko  kurijo  po  hribih  kresove,  ni  pa  požigal  stanišč.  Težko 
je  verjeti,  da  bi  smel  kurež  izkoriščevati  svojo  pravico  s  tem,  da  bi 
mu  plačali  ubogi  kmetje  odkupnino.  Koroški  vojvode  niso  gospodovali 
vsej  deželi;  velik  del  Vojvodine  je  bil  podložen  cerkvenim  knezom. 
Pa  tudi  podložniki,  ki  so  bili  pod  vojvodovo  oblastjo,  so  se  odkrižal 
kureža  lahko  z  vprašanjem,  ali  se  res  vrši  v  tem  trenotku  ustoličenje 

neki  Langenmanteli)  je  imela  pravico,  vsako  posestvo  zažgati, 
če  se  ni  dotični  posestnik  z  njimi  pobotal  in  se  odkupil  ] 
Ravberji  pa  so  smeli  ropati  po  deželi. ^> 

Še  dandanašnji  stoji  vojvodski  prestol,  častitljiv  spo- 
menik pravic  koroških  Slovencev,  na  svojem  prvotnem  me- 
stu. Koroški  stanovi  so  ga  dali  leta  1834  ograditi  z  železno 
ograjo  in  nasaditi  okoli  njega  nekaj  dreves.  Kameni,  iz  ka- 
terih je  sestavljen  ta  sedež,  niso  vsi  enaki;  okorno  so  ob- 
klesani  in  prirejeni  brez  skrbljivosti  in  brez  umetniškega 
okusa  v  dva  sedeža,  ki  ju  loči  kamenena  naslanjača.  Jasno 
se  vidi,  da  kameni  niso  pripravljeni  nalašč  v  ta  namen 
temveč  da  so  jih  vzeli  naši  pradedje  iz  razvalin  starega 
Viruna,  isto  tako  kakor  knežji  kamen.  Napisi  na  kamenih 
so  latinski,  a  se  ne  dado  več  prav  tolmačiti. 

Zgodovinskih  dokazov  za  najstarejša  ustoličenja  nimamo. 
Prvo  slovesno  ustoličenje  po  staroslavnem  obredu  je  bilo  leta 
1161.,  ko  je  postal  koroški  vojvoda  Šponheimec  Herman. 
Prihodnje  ustoličenje  je  bilo  ustoličenje  znanega  vojvode 
Bernarda  (1202—1256)  in  pa  njegovega  nečaka,  češkega 
kralja  Otokarja,  kar  trdita  Unrest  in  Megiser.  Slovesno  se 
je  dal  ustoličiti  1.  septembra  1286  Majnart  Tirolski,  Oton 
Veseli,  prvi  Habsburžan  na  Koroškem,  pa  2.  junija  leta  1335., 
da  si  je  pridobil  podporo  in  zvestobo  novih  podložnikov. 
Njegovemu  dvoru  (Nemcem)  se  je  zdel  obred  sirov  in  sme- 
šen, a  Oton  je  dobro  vedel,  kaj  premore  navdušenost  na- 
roda v  nevarnih  dnevih.  Zato  ga  opazke  njegovih  spremlje- 
valcev niso  mogle  odvrniti  od  stare  slovenske  navade.  Al- 
breht II.  Hromi  se  je  dal  ustoličiti  šele  leta  1342.,  ko  se  je 
začel  bati,  da  mu  mejni  grof  Braniborski,  ki  je  imel  za  ženo 
Marjeto  Koroško,  ne  bi  vzel  dežele.  Obredi  niso  bili  po- 
polni,   ker  so  se  morali  ozirati   na   vladarjevo  telesno  hibo 

na  vojvodskem  prestolu.  Kurež  je  imel  le  častno  opravilo 
in  je  morda,  kar  tudi  trdijo  nekateri,  s  požiganjem  hotel  simbolizirati 
prehod  iz  anarhije  k  državljanskemu  redu,  češ,  tako  brezpravni  ste 
kmetje,  dokler  nimate  pravoveljavno  ustoličenega  vladarja.  Tudi  to  ni 
verjetno,  ker  se  nikakor  ne  strinja  z  dokazanim  dejstvom,  da  je  imel 
pravico,  ustoličiti  kneza,  bas  kmet. 

^)  Da  bi  smeli  pleniti  vitezi   Ravberji  v  istem    času,   je   pripo- 
vedka, ki  je  nastala  iz  imena  „Ravber". 

4* 

Rudolf  IV.  je  bil  ustoličen  leta  1360.  O  bratih  njegovih,  Al- 
brehtu III.  in  Leopoldu  III.  ni  dokazano,  ali  sta  bila  ustoli- 
čena na  staroslavni  način  ali  ne.  Leopoldova  sinova  Viljem  in 
Leopold  IV.  nista  bila  slovesno  vmeščena,  temveč  je  vojvoda 
Viljem  zase  in  za  svoja  nedoletna  brata  leta  1396.  sprejel 
Koroško  v  Št.  Vidu,  zato  pa  je  izdal  pismeno  izjavo,  da  se 
s  tem  ni  opustil  staroslavni  običaj. 

Ernst  Železni  je  bil  ustoličen  dne  18.  marca  leta  1414. 
slovesno  na  Gosposvetskem  Polju  in  je  podelil  deset  dni  po- 
zneje v  Št.  Vidu,  takrat  glavnem  mestu  koroškem,  kmetu, 
ki  ga  je  bil  ustoličil  na  knežjem  kamenu,  Juriju  Schatterju 
iz  Blažnje  Vasi,  popolno  svoboščino  vseh  davkov  za  njegovi 
posestvi  v  Pokrčah  in  Blažnji  Vasi.  Ernst  Železni  je  bil 
zadnji,  ki  je  sedel  na  knežjem  kamenu  po  stari  navadi.  Fri- 
derik IV.  se  je  sicer  odtegnil  običaju  ustoličenja,  vendar  pa 
je  moral  19.  oktobra  leta  1457.  izdati  stanovom  in  kmetu 
Edlingerju  pismo,  da  radi  tega  ne  bodo  prikrajšani  v 
svojih  pravicah  in  svoboščinah.  Friderikov  naslednik  Mak- 
similijan, sploh  naklonjen  Slovencem,  je  bil  sicer  obljubil, 
da  se  da  ustoličiti  po  stari  šegi,  a  slovesni  obred  je  izostal, 
ker  je  imel  cesar  Maksimilijan  preveč  poslov  na  Ogrskem 
in  v  Lombardiji.  V  njegovem  imenu  sta  prisegla  dežel- 
nim stanovom  mejni  grof  Krištof  Radenski  in  grof  Eitel 
Friderik. 

Oblika  in  smisel  obreda  se  je  že  malo  izpremenil  v 
onem  času ;  opustilo  se  je  ustoličenje  na  knežjem  kamenu 
in  vojvodova  prisega  pred  poklonom  deželnih  zastopnikov. 
Leta  1535.  je  pogorel  Celovec  skoro  do  tal.  Pogonile  so 
stare  listine,  s  katerimi  bi  bili  mogli  Edlingerji  dokazati 
svoje  pravice.  Zato  se  ni  oziral  vojvoda  Karel,  ko  je  na 
vojvodskem  stolu  17.  aprila  1.  1564.  prejel  poklon  deželnih 
stanov,  na  prošnjo  kmeta-kneza  Tomaža  Herzoga-  Sin  nje- 
gov Klement  je  predložil  novemu  knezu  nadvojvodi  in  ce- 
sarju Ferdinandu  II.  duplikat  listine  cesarja  Friderika  IV., 
ki  mu  je  priznal  in  potrdil  slovesno  vse  stare  pravice  in 
svoboščine,  ko  so  se  mu  poklonili  deželni  stanovi  dne  28. 
januarja  leta  1597.  To  ustoličenje  je  bilo  zadnje  tako,  da  je 
delil  koroški  vojvoda  na  vojvodskem  prestolu  najema. 

Njegova  naslednika  sta  se  dala  zastopati,  a  leta  1651. 
je  bilo  sploh  tudi  zadnjič,  da  se  je  vršilo  ustoličenje  po 
zastopnikih  Ferdinanda  IV.  Leopold  I.  je  bil  leta  1660., 
Karel  VI.  pa  1728.  ustoličen  v  celovški  deželni  hiši. 

Ko  je  prišel  cesar  Leopold  v  Celovec  leta  1660.  in 
sprejel  2.  septembra  poklon  deželnih  stanov,  je  poklical  tudi 
kneza-kmeta,  mu  potrdil  vse  pravice  ter  ga  povabil  na  obed 
v  cesarski  dvorani.  Poleg  kneza-kmeta  je  povabil  njegovega 
sina,  ki  je  študiral  v  Celovcu,  in  še  dva  druga  sorodnika, 
izmed  katerih  je  bil  eden  pravnik.  Kmeta  s  svojci  so  posadili 
poleg  cesarja  pri  posebni  mizi,  stregli  so  jim  knezi  in  grofi. 
Cesar  Karel  VI.  je  prišel  v  Celovec  leta  1728.  in  deželni 
stanovi  so  se  mu  poklonili  v  deželni  hiši  dne  22.  avgusta. 
Poklona  se  je  udeležil  tudi  knez-kmet  Tomaž.  Cesar  ga  je 
dal  pogostiti,  obdaroval  ga  je  bogato  in  odpustil  z  zatrdi- 
lom najvišje  milosti.  Pravice  in  svoboščine  mu  je  potrdil 
leto  pozneje  dne  14.  maja  v  Laksenburgu.  Dovolil  mu  je 
cesar,  da  sme  uvažati  vsako  leto  3  do  4  sode  laškega  vina 
brez  carine.  Ko  pa  je  umrl  knez-kmet  Tomaž,  je  cesar  po- 
novil ono  potrdilo  njegovemu  sinu  Ivanu.  Marija  Terezija 
ni  sprejela  več  stanovskega  poklona,  knezu-kmetu  je  potr- 
dila na  Dunaju  29.  avgusta  leta  1747.  listino  svojega  očeta 
z  malimi  izpremembami. 

Cesar  Franc  II.  je  podelil  dne  23.  dec.  leta  1801.  knezu- 
kmetu  privilegij,  s  katerim  mu  je  potrdil  oproščenje  vseh 
davkov  za  posestvo  v  Blažnji  Vasi  ter  mu  dovolil,  uvažati 
3  do  4  sode  laškega  vina  brez  vsake  carine.  Vnuk  Ivanov, 
Josip  je  prevzel  zadolženo  posestvo  leta  1787.  Ker  so  ga 
teple  razne  nezgode,  kakor  uima,  toča,  bolezen,  živinska 
kuga  i.  dr.,  se  ni  mogel  več  izkopati  iz  dolgov  in  moral  je 
zastaviti  svoje  posestvo.  Ker  se  mu  pa  zaradi  novih  za- 
prek ni  posrečilo,  da  bi  rešil  svojo  posest,  je  zabredel  v 
dolgo  pravdo,  ki  se  je  končala  s  tem,  da  je  Josip  Edlinger 
prodal  staroslavno  domačijo  doktorju  Adamu  Rabiču.  Ko  je 
Josipov  oče  oddajal  posestvo  svojemu  sinu,  je  pridržal  zase 
carine  prosto  uvažanje  vina.  Takrat  je  divjala  vojna  po  av- 
strijskih deželah.  Francozi  so  pridrli  večkrat  na  Koroško. 
Boječ  se  sovražnika,  je  skril  knez-kmet  Ivan   vsa  cesarska 

pisma  in  nikdo  ni  vedel  po  njegovi  smrti,  kje  so.  Zato  nje- 
gov naslednik  ni  mogel  prositi  cesarja,  da  naj  mu  ponovi 
stare  privilegije.  Ko  je  potoval  cesar  Franc  I.  leta  1819. 
mimo  vojvodskega  stola,  je  vprašal,  ali  je  tudi  navzoč  knez- 
kmet  Edlinger  in  kje  je  njegovo  posestvo.  Povedali  so  mu, 
da  je  obubožal  rod  Edlingerjev  in  da  izmre,  ker  je  knez 
Ivan  že  starec  in  brez  zaroda.  Tedaj  so  zopet  iskali  stare 
listine  in  jih  našli  še  istega  leta-  Ivan  Edlinger  je  predložil 
cesarju  najdene  listine  in  cesar  mu  je  potrdil  16.  febr.  leta 
1823.  iste  pravice,  ki  jih  je  užival  njegov  oče.  A  ni  užival 
dolgo  teh  pravic,  kajti  umrl  je  še  istega  leta  v  Celovcu,  kjer 
je  imel  hišico.  Pri  pogrebu  se  je  pokazal  pomen  zadnjega 
potomca  iz  stare  plemenitaške  kmetske  rodovine.  Pri  mest- 
nih vratih  so  prevzeli  truplo  kmetje  okoličani,  ga  prenesli 
na  pokopališče  in  pokazali  s  tem,  da  se  zavedajo,  da  po- 
kopujejo  zadnji  spomin  na  nekdanjo  slovensko  preteklost. 
Njegovo  kmetijo  ima  sedaj  upokojeni  stotnik  17.  pešpolka, 
Ludomir  vitez  Zadur6wicz,  rodom  Rusin.  Ime  posestvu  je  še 
ostalo  ter  se  imenuje  splošno  „Herzoghof".  —  Posestvo 
kneza-kmeta  v  Pokrški  Vasi  je  pa  sedaj  lastnina  slovenskega 
posestnika  Franka. 

Za  Habsburžanov  je  izgubil  slovenski  jezik  svoje  stare 
pravice  v  deželi  in  svoje  pravice  pri  ustoličanju  novih  kne- 
zov, kajti  vsi  kronisti  trdijo,  da  se  je  ustoličil  novi  knez  v 
slovenskem  jeziku,  tako  tudi  prvi  Habsburžan  na  Koroškem, 
Oton  Veseli.  Zato  bi  bilo  pravično  in  primerno  naravnemu 
in  zgodovinskemu  pravu,  da  se  spoštuje  sedaj,  v  dobi  na- 
rodne prosvete,  jezik,  ki  so  ga  spoštovali  prvi  Habsbur- 
žani,  ko  so  dobili  v  last  Koroško  od  slovenskega  kmeta. 
V  zgodovinskem  razvoju  dežele  so  zajam- 
čene pravice  slovenskemu  jeziku,  v  deželi, 
kjer  so  uživali  potomci  vojvode-kmeta  ali 
kneza-kmeta  iz  rodovine  Edlingerjev  svoje 
pravice  do  leta  1823.,  ko  je  izumrla  rodbina, 
ki  je  ustoličala  v  slovenskem  jeziku  koroške 
vojvode,  —  ni  pa  izumrl  narod  slove]nski  v 
Korotanu,  čigar  dostojanstvenik  je  bil  tedaj 
knez-kmet.  — 

Majnard  se  je  trudil,  da  je  vzdržal  red  v  deželi  in  od 
kralja  Rudolfa  proglašeni  splošni  mir.  Ker  pa  je  živel  ve- 
činoma na  Tirolskem  ter  prepuščal  vlado  svojim  namest- 
nikom, so  se  začele  kmalu  homatije  in  poboji  med  plem- 
stvom samim  ali  pa  med  plemstvom  in  cerkvenimi  knezi  in 
samostani.  Žrtev  takih  homatij  je  bilo  4.  februarja  leta  1289. 
zopet  mesto  Breze,  ko  je  uničil  požar  mesto  in  zelo  veliko 
prebivalcev.  Enaka  nesreča  je  zadela  Breze  zopet  3.  marca 
leta  1292.  V  deželi  je  divjala  vojna  med  solnograškim  nad- 
škofom in  Habsburžanom  Albrehtom.  Majnard  Tirolski  z 
Ortenburžani  je  bil  zvest  pristaš  Albrehtov,  ostalo  plemstvo 
in  cerkveni  knezi  pa  so  podpirali  solnograškega  nadškofa 
Konrada.  Na  čelu  jim  je  bil  Urh  Vobranski,  ki  je  bil  zahre- 
penel  po  vojvodski  oblasti,  ujel  Majnardovega  sina  Ludo- 
vika  v  St.  Vidu  ter  ga  dal  zapreti  v  trdnjavo  Werfen  ob 
Salici. 

Da  bi  kaznoval  upornike  in  rešil  svojega  brata  Ludo- 
vika,  je  prišel  z  vojsko  v  deželo  Oton,  najstarejši  sin  Maj- 
nardov.  Vse  upornike,  ki  jih  je  dobil  v  pest,  je  dal  neusmi- 
ljeno trpinčiti  in  potem  obglaviti  v  Št.  Vidu.  Toda  to  ni 
zatrlo  upora.  Šele  leta  1293.,  ko  je  pripeljal  najmlajši  sin 
Henrik  nova  krdela,  so  premagali  upornike  s  pomočjo  ti- 
rolskega viteza  Konrada  Auffenšteinskega  na  Wallersbergu 
pri  Grebinju.  V  tej  bitki  je  padel  pristaš  Urha  Vobranskega, 
mogočni  kranjski  vitez  Viljem  Ostrovrhar.  Kmalu  na  to  se 
je  vdal  Urh  Vobranski,  bil  pomiloščen  ter  umrl  v  visoki 
starosti  leta  1308.  Konrad  Auffenšteinski  pa  je  dobil  za 
svojo  pomoč  od  Majnarda  mnogo  posestev  v  Korotanu  in 
je  postal  deželni  maršal,  ki  je  imel  skoro  vso  vlado  v  svojih 
rokah. 

Po  Majnardovi  smrti  (1295)  je  vladal  v  Korotanu 
Majnardov  najmlajši  sin  Henrik  (1295—1335),  in  sicer  iz- 
prva  z  bratoma  Otonom  in  Ludovikom,  od  leta  1305.  dalje 
pa  sam.  Henrik  je  podpiral  Habsburžana  Albrehta  v  boju 
zoper  solnograškega  nadškofa  ter  odločil  bitko  pri  Gollheimu 
2.  juiija  leta  1298.  s  svojimi  Tirolci,  Korošci  in  Kranjci  v 
prid  Habsburžanu  Albrehtu,  ki  je  postal  potem  nemški  kralj. 
Ker  vojvode   niso    stalno    bivali  v  deželi,   so   se  ponavljali 

vedno  nemiri  in  poboji  med  posameznimi  vitezi  in  meščan- 
stvom. Oton  Bekstanjski  je  ropal  po  okolici  Vrbskega  Je- 
zera. Rudolf  Rožaški  je  napadal  z  vitezom  Motniškim  bam- 
berška  posestva  in  prežal  na  popotnike  in  trgovce. 

Henrikova  soproga  Ana  je  bila  hčerka  češkega  kralja 
Vaclava  II.  Z  Vaclavom  III.  je  izumrl  na  Češkem  pfemislid- 
ski  rod  leta  1306.  in  Čehi  so  izvolili  svojim  kraljem  Albreht- 
ovega  sina  Rudolfa,  ki  pa  je  umrl  že  črez  eno  leto.  Henrik 
Koroški,  ki  je  bil  poprej  najboljša  opora  Habsburžanu  Al- 
brehtu in  mu  tudi  pomagal  na  nemški  prestol,  se  je  sedaj 
spri  z  njim,  ker  je  kot  mož  češke  kraljične  Ane  bil  zahre- 
penel  tudi  po  kraljevem  prestolu  češkem.  Albreht  se  je  po 
Rudolfovi  smrti  trudil  na  vse  mogoče  načine,  da  bi  spravil 
svojega  drugega  sina,  Friderika  Lepega,  na  češki  prestol, 
kar  se  mu  pa  ni  posrečilo,  ker  so  Čehi  izvolili  svojim  kra- 
ljem Henrika  Koroškega,  in  je  drl  z  vojsko  na  Češko,  dočim 
je  štajerski  deželni  glavar  Urh  Wallsee  s  solnograškim  nad- 
škofom Konradom  napadel  Korotan  ter  se  polastil  mest 
Celovca,  Št.  Vida  in  Velikovca.  V  tem  času  je  mesto  Veli- 
kovec  skoro  do  tal  uničil  grozovit  požar  (1.  1308.)-  Ker  Al- 
breht ni  nič  opravil  na  Češkem  zoper  Henrika,  se  je  vrnil 
na  Avstrijsko  ter  nabiral  novo  vojsko.  Predno  je  nabral 
zadosti  vojakov,  ga  je  umoril  zavratno  njegov  stričnik  Ivan 
Parricida  leta  1308. 

Albrehtov  naslednik,  Friderik  Lepi,  je  bil  preslab,  da 
bi  pregnal  Henrika  Koroškega  iz  Češke,  zato  se  je  pogodil 

■v 

z  njim  v  Znojmu  ter  se  odpovedal  pravicam  do  Češkega, 
kjer  je  vladal   Henrik  do  leta  1310.  Ker  pa  Henrik  Koroški 

v 

ni  bil  priljubljen  na  Češkem,  so  ga  mogočni  plemenitaši 
odstavili  in  izvolili  svojim  kraljem  Ivana  Luksenburškega, 
akoravno  sta  ga  podpirala  brat  Oton  in  mogočni  vitez  Hen- 
rik Auffenšteinski.  Dne  9.  dec.  1.  1310.  je  s  svojo  soprogo 
Ano  zapustil  za  vedno  Prago,  se  vrnil  na  Tirolsko  ter  si 
nadeval  do  svoje  smrti  naslov  „ kralj  češki  in  poljski". 

Dolgotrajne  vojne  so  stale  Henrika  toliko,  da  je  zasta- 
vil skoro  vsa  svoja  posestva.  Zato  je  bil  zadovoljen,  da  se 
je  odpisalo  14000  mark  od  dolžne  svote  20000  mark,  (za 
to   svoto    je    bil    zastavil    Rudolf   I.  Majnardu    Tirolskemu 

Kranjsko  in  Slovensko  Krajino).  Vrnil  je  tedaj  Friderik  Lepi 
posestva,  ki  so  jih  bili  Habsburžani  vzeli  Henriku  Koroš- 
kemu in  zavladalo  je  zopet  prijateljstvo  med  njim  in  Habs- 
buržani. Henrik  je  celo  podpiral  Friderika,  ko  se  je  ta  po- 
tegoval leta  1313.  za  nemški  prestol. 

Henrik  je  bil  oženjen  trikrat,  in  sicer  prvič  s  Čehinjo 
Ano  (t  1313.),  drugič  z  Adelajdo  Brunšviško  (f  1320.)  in 
tretjič  z  Beatrico  Savojsko  (f  1330.).  Iz  drugega  zakona  je 
imel  dve  hčeri,  in  sicer  Adelajdo  in  Marjeto  Maultaš,  ki  naj 
bi  podedovali  za  njim  njegove  dežele. 

v 

Češki  kralj  Ivan  Luksenburški,  ki  je  bil  vzrok,  da  so 
pregnali  leta  1310.  Henrika  s  Češkega,  se  je  trudil  sedaj  na 
vse  načine,  da  bi  se  sprijaznil  z  njim  Henrik  Koroški  in  dal 
edino  hčer  sinu  njegovemu  za  ženo.  To  so  hoteli  preprečiti 
Habsburžani,  pa  se  jim  ni  posrečilo,  kajti  leta  1330.  so  po- 
ročili Jana  Luksenburškega  z  Marjeto,  a  bila  sta  oba  še  v 
otroških  letih. 

Kralju  Ludoviku  Bavarskemu  kakor  tudi  Habsburžanom 
ni  bilo  nikakor  po  volji,  da  bi  se  utrdili  Luksenburžani  v 
Alpah.  Habsburžani  so  kot  sorodniki  Majnarda  Tirolskega 
upali,  da  dobe  po  Henrikovi  smrti  njegove  dežele  in  po- 
sestva. V  to  svrho  sta  sklenila  kralj  Ludovik  in  Habsburžan 
Oton  Veseli  26.  nov.  1.  1330.,  da  dobe  po  smrti  Henrikovi 
Habsburžani  Korotan  in  pomagajo  Ludoviku  Bavarskemu, 
da  se  polasti  Tirolske. 

Vojvoda  Henrik  je  prišel  v  Korotan  le  malokdaj.  Vso 
oblast  v  deželi  je  imel  skoro  42  let  Konrad  Auffenšteinski, 
ki  so  ga  znali  pridobiti  Habsburžani  popolnoma  zase.  Zato 
je  zastopal  Konrad  Auffenšteinski  že  zgodaj  habsburške  ko- 
risti na  Koroškem.  Habsburžani  so  vplivali  tedaj  mnogokrat 
blagodejno  na  posamezne  plemenitaše,  ki  so  se  prepirali  in 
bojevali  med  seboj  ter  si  pridobili  na  ta  način  mnogo  pri- 
jateljev in  pristašev.  Posebno  so  izkoriščali  svoj  vpliv  leta 
1322.,  ko  so  izumrli  Vobranski  grofje. 

Dne  4.  aprila  leta  1335.  je  umrl  na  Tirolskem  Henrik 
Koroški  v  zavesti,  da  dobi  njegove  dežele  in  posestva  hči 
Marjeta  in  njen  soprog  Jan  Luksenburški,  ker  mu  je  bil 
obljubil  nemški  kralj  Ludovik  Bavarski,   da  ga   podedujeta 

hči  in  zet.  Habsburžani  pa  so  zahtevali  sedaj  od  Ludovika 
Bavarskega,  da  uresniči  tajno  pogodbo  iz  leta  1330.  Vsled 
imenovane  pogodbe  je  2.  maja  leta  1335  Ludovik  podelil 
Habsburžanom  Korotan  in  južno  Tirolsko.  Plemstvo  in  de- 
želni stanovi  se  niso  takoj  odločili  za  Habsburžane,  ker  so 
čakali,  če  bo  mogla  Marjeta  s  svojim  soprogom  Janom  za- 
stopati svoje  dedne  pravice  nasproti  Habsburžanom.  Za 
prava  dediča  se  je  potegoval  pri  kralju  posebno  opat  in 
zgodovinar  Janez  Vetrinjski,  pa  brez  uspeha.  Z  vojsko  je 
prišel  v  Korotan  Oton  Veseli,  ki  je  bil  slovesno  po  staro- 
davni šegi  na  Gosposvetskem  Polju  ustoličen  2.  aprila  1.  1335. 

NOTRANJE  RAZMERE. 

V  tej  dobi  se  je  povzpel  do  velike  moči  deželni  glavar 
in  maršal,  ki  je  imel  skoro  vso  vlado  v  rokah.  Pomagal  mu 
je  tajnik  ali  kancelar,  ki  je  oskrboval  vsa  javna  pisma,  do- 
čim  je  oskrboval  dohodke  vicedom.  Najvišjo  sodno  oblast 
v  deželi  je  izvrševal  deželni  sodnik ;  ta  je  imel  pod  seboj 
okrajne  sodnike,  ki  so  sodili  po  deželi.  Posestva  solnograš- 
kih  nadškofov  je  oskrboval  njih  vicedom  v  Brezah,  bam- 
berška  pa  vicedom  v  Volšperku  in  Beljaku. 

Svobodni  so  v  tej  dobi  tvorili  meščanski  stan,  ki  so  mu  po- 
deljevali razni  deželni  gospodarji  mnogo  pravic  in  svoboščin, 
da  bi  povzdignili  s  tem  obrt  in  kupčijo.  Grebinj  in  Šmohor  sta 
postala  v  tej  dobi  trga.  Križišče  kupčijskih  potov  je  bil  Beljak. 

V  Brezah,  Volšperku  in  Celovcu  se  je  nastanilo  mnogo 
Židov,  ki  so  trgovali  in  morali  zato  plačevati  znatne  davke 
deželnemu  knezu. 

Zaradi  premnogih  bojev  in  prepirov  je  obubožala  marsi- 
katera plemenitaška  rodovina  in  to  je  bilo  vzrok,  da  se  ni 
ustanovil  v  tej  dobi  skoro  noben  večji  samostan.  Za  splošno 
izobrazbo,  žal,  samo  za  latinsko  in  nemško  so  skrbele  sa- 
mostanske in  mestne  šole.  V  tej  dobi  je  živel  zgodovinar, 
opat  Ivan  Vetrinjski  (f  1347),  rodom  Slovenec,  ki  je  živel 
na  dvoru  vojvode  in  kralja  Henrika  in  prišel  pozneje  na 
habsburški  in  bavarski  dvor. 

Ljudstvo  po  deželi  je  bilo  večinoma  nesvojno  ter  se 
podeljevalo  ali  podarjevalo  s  posestvi  vred. 

HABSBURŽANI  DO  SMRTI  FRIDERIKA  III. 
(1335—1493)  IN  TURŠKI  NAVALI  NA  KOROTAN. 

V 

Češkemu  kralju  Janu  ni  bilo  nikakor  prav,  da  so  do- 
bili Habsburžani  Vojvodino  Korotan  in  pregnali  njegovega 
sina  Jana.  Zvezal  se  je  z  Ogri  ter  začel  vojno  zoper  Habs- 
buržana  Albrehta  II.  Hromega  in  Otona  Veselega  ter  zahte- 
val odločno  Korotan  in  Kranjsko  za  prava  dediča,  Marjeto 
in  njenega  moža  Jana.  Habsburžana  sta  imela  za  zaveznika 
oglejskega  patriarha  in  goriškega  grofa  Albrehta,  ki  sta  ju 
podpirala  tako  dobro,  da  je  moral  odnehati  kralj  Jan  Luk- 
senburški,  priznati  mir  v  Aniži  dne  9.  oktobra  leta  1336.  ter 
se  odpovedati  pravicam  do  Korotana,  Kranjskega  in  Slo- 
venske Krajine.  Njegova  sinova  Jan  in  Karel  nista  dolgo 
hotela  priznati  sklenjenega  miru  in  sta  se  bojevala  dalje. 
Ko  sta  pa  uvidela,  da  je  izgubljeno  vse,  sta  odnehala  in 
priznala  mirovne  pogodbe  iz  leta  1336.  Korotan  so  združili 
na  to  stalno  z  Avstrijo,  ki  ji  je  vladal  po  smrti  Otona  Ve- 
selega (1339)  modro  in  pravično  Albreht  Hromi  sam.  Pre- 
potoval je  večkrat,  akopram  težko,  svoje  dežele,  da  Di  se 
prepričal  o  nepristranosti  svojih  namestnikov.  Odpravil  je  v 
Korotanu  dvoboj,  kar  so  odobravali  deželni  stanovi.  Zboljšal 
je  z  novimi  deželnimi  naredbami  znatno  zastarele  zakone. 

Za  njegove  vlade  je  zadelo  Korotan  največ  nesreč. 
Leta  1338.  se  je  pokazalo  toliko  kobilic,  da  so  zatemnile 
solnce  ter  uničevale  poljske  pridelke  skozi  tri  leta.  Spomladi 
1.  1342.  so  nastale  velikanske  povodnji,  dne  25.  jan.  leta 
1348.  pa  je  razsajal  po  deželi  grozovit  potres,  ki  je  podrl 
ob  Dravi  in  pri  Žili  mnogo  gradov  ter  povzročil,  da  se  je 
odkrhnilo  južno  pobočje  Dobračevo  in  uničilo,  oz.  je  Žila 
poplavila  2  trga,  17  vasi  in  10  gradov;  južni  obronki  Osoj- 
ščice  so  se  podrli  v  Osojsko  Jezero,  mesto  Beljak  sta  uni- 
čila potres  in  požar  skoro  popolnoma;  nesrečno  in  grozovito 
smrt  je  storilo  nad  5000  ljudi.  Za  temi  nesrečami  je  prišla 
lakota  in  draginja,  a  iz  Azije  se  je  razširila  po  Evropi  kuga, 
imenovana  „črna  smrt"  ali  »veliki  pomor",  ki  je  divjala  po- 
sebno po  Pusti  Dolini  in  Korotanu  jeseni  1.  1348.  in  poleti 
i.  1349.  Ljudje  so  kar  počrneli  in  bili  mrtvi  v  malo  trenut- 

kih.  Nekateri  kraji  so  izgubili  skoro  vse  prebivalce.  Ginila 
je  domača  živina,  v  mesta  in  vasi  so  pa  pridrle  divje  živali. 
Strašne  nesreče  so  zbegale  ljudstvo,  oplašile  in  otemnile 
njegov  duh.  Mislilo  je,  da  so  to  kazni  božje  in  začelo  je 
delati  pokoro.  Prirejali  so  ljudje  skupne  izprevode,  se  bičali 
ter  peli  psalme.  Taki  bičarji  so  se  zbrali  ne  glede  na  stan, 
premoženje  in  starost,  hodili  od  vasi  do  vasi  na  pol  oble- 
čeni, nosili  zastave,  sveče  in  bakle  ter  se  bičali  na  javnih 
trgih  drug  drugega  do  krvi.  Cerkev  je  zatrla  to  počenjanje 
pozneje  s  silo. 

L.  1338.  so  v  Volšperku  kruto  preganjali  Žide,  ker  so 
jih  sum  ličili,  da  kradejo  in  sežigajo  posvečene  hostije. 

Pred  svojo  smrtjo  1.  1358.  je  izdal  vojvoda  Albreht 
Hromi  (1.  1355.)  hišni  red,  v  katerem  je  določil,  da  naj  vla- 
dajo po  njegovi  smrti  sinovi  skupno  vsem  deželam. 

RUDOLF  IV.  USTANOVNIK. 

Oglejski  patriarh  Ludovik  della  Torre  je  zahteval  od 
vojvode  Rudolfa,  da  mu  prepusti  več  habsburških  posestev 
na  Furlanskem,  Kranjskem,  Štajerskem  in  v  Korotanu.  Ker 
ta  zahteva  ni  bila  upravičena  in  ker  je  furlansko  plemstvo 
napadalo  avstrijske  kupčevalce,  je  poslal  Rudolf  koroškega 
glavarja  Friderika  Auffenšteinca  z  vojsko  na  Furlansko,  ta 
je  prisilil  patriarha,  da  je  sklenil  z  njim  dunajski  mir  leta 
1362.  ter  mu  odstopil  med  drugim  Slovenji  Gradec,  Tiffen 
in  Trebnje.  Leta  1363.  je  združil  Tirolsko  s  svojimi  deželami, 
kar  je  bilo  posebno  važno  za  Korotan,  ker  je  varoval  do 
sedaj  mejo  na  zapadu. 

L.  1361.  je  sklenil  dedno  pogodbo  z  goriškima  gro- 
foma Albertom  IV.  in  Majnardom  VIL,  1.  1364.  pa  posebe 
z  Albertom,  po  kateri  naj  pripadejo  goriška  posestva,  med 
njimi  Pusta  Dolina,  avstrijskim  vojvodom,  ako  bi  izumrli 
goriški  grofje.  L.  1374.  je  umrl  grof  Albert  brez  potomcev 
in  Rudolf  je  bil  dedič  njegovih  posestev. 

Koncem  svojega  življenja  se  je  bojeval  Rudolf  z  oglej- 
skim patriarhom  in  furlanskim  plemstvom  nesrečno  in  moral 
nekaj  tega  vrniti,  kar  mu  je  bil  prinesel  dunajski  mir  1.  1362. 

Rudolf  je  umrl  v  26.  letu  svoje  starosti  27.  julija  1.  1365. 
v  Milanu.  Kljubu  svoji  mladosti  je  bil  krepak,  odločen  in 
pravičen  vladar,  ki  je  pospeševal  razvoj  mest  in  podaril 
meščanstvu  novih  pravic  in  svoboščin.  Po  njegovi  smrti  sta 
njegova  brata  Albert  III.  in  Leopold  III.  do  1.  1379.  skupno 
vladala  avstrijske  dežele. 

Najmogočnejša  plemenitaška  rodovina  v  deželi  so  bili 
tedaj  Auffenšteinci;  hrepeneli  so  po  neodvisnosti  in  se  pro- 
tivili  že  večkrat  Rudolfu  IV.,  ki  jih  zato  ni  več  postavljal  za 
deželne  glavarje  koroške.  Mogočni  Konrad  Auffenšteinski  je 
umrl  1.  1341.  ter  zapustil  svoja  obširna  posestva  svojima 
sinoma,  Konradu  in  Frideriku.  Starejši  brat  Konrad  je  umrl 
kmalu  ter  volil  svojo  last  severno  od  Beljaka  stričniku  Ru- 
dolfu Liechtenšteinskemu,  kar  je  odobril  vojvoda.  Friderik, 
brat  Konradov,  je  imel  dva  sina  in  bival  z  njima  v  dobro 
utrjenem  Pliberku. 

Ker  sta  bila  Friderikova  sinova  nezadovoljna  s  stričevo 
določbo  in  ker  ni  postal  nobeden  izmed  bratov  deželni  gla- 
var, ampak  Konrad  Krivic  (Kraig),  sta  se  z  mnogimi  plemiči 
vzdignila  zoper  vojvodo  prav  takrat,  ko  je  moral  poslati 
večje  število  vojščakov  nemškemu  kralju,  ki  je  potoval  v 
Italijo.  S  pomočjo  solnograškega  nadškofa  in  bamberškega 
škofa  se  je  posrečilo  vojvodi  Leopoldu,  da  je  po  dolgem 
obleganju  osvojil  mesto  Pliberk  z  gradom  Auffenšteincev. 
Zadnja  Auffenšteinca  sta  se  morala  vdati  na  milost  in  ne- 
milost in  Leopold  ju  je  dal  zapreti  v  grad  Strehovo  na 
Zgornjem  Štajerskem,  tu  je  umrl  eden  izmed  bratov,  drugega 
so  pa  pomilostili  črez  28  let.  (Šel  je  v  Regenšburg  in  tam 
umrl  kot  kanonik).  Po  izmrtju  mogočnih  in  za  Habsburžane 
zelo  zaslužnih  Auffenšteincev  so  se  polastili  Habsburžani 
njihovih  posestev  in  fevdov. 

Leopold  lil.  in  Albert  III.  se  nista  razumela  med  seboj, 
zato  sta  delila  navzlic  raznim  domačim  določbam,  ki  so  bile 
zoper  vsako  delitev,  avstrijske  dežele  1.  1379.  Albert 
III.  je  dobil  Avstrijsko  in  bil  začetnik  avstrijske  vrste,  Leo- 
pold lil.  pa  je  dobil  Štajersko,  Koroško,  Kranjsko,  Tirolsko 
s  prednjeavstrijskimi  deželami  ter  bil  začetnik  štajerski  vrsti. 
Na  ta  način  so  bile  izza  delitve  1. 1379.  skoro  vse  slovenske 

pokrajine  združene  pod  eno  oblastjo  in  začetkom  15.  sto- 
letja so  dobile  leopoldinske  dežele  skupno  ime  »Notranja 
Avstrija",  kar  je  ostalo  v  veljavi  do  Jožefa  II. 

Ker  se  je  prevzel  tudi  novi  glavar  iz  rodbine  Krivicev 
in  začel  razne  prepire  s  solnograškim  nadškofom,  ga  je  od- 
stavil Leopold  III.  Razprtije  med  plemstvom  in  cerkvenimi 
dostojanstveniki  so  pa  škodovale  razvoju  meščanstva,  ki  je 
umrl  1.  1395  ter  1.  1381.  v  mestih  Št.  Vid,  Celovec  in  Veli- 
kovec  zoper  svojevoljno  postopanje  deželnih  plemenitašev 
sklenilo  zavezo,  ki  jo  je  ščitil  Leopold  III.  (f  1386),  za 
Leopoldom  pa  brat  njegov,  Albreht  III. 

Leopold  III.  je  padel  v  boju  s  Švicarji  ter  zapustil  ne- 
doletne  sinove,  med  katerimi  je  bil  šestnajstletni  Viljem  naj- 
starejši. Na  prošnjo  koroških  in  drugih  deželnih  stanov  je 
zavladal  za  Viljemove  nedoletnosti  tudi  Leopoldovim  deželam 
Albert  IIL 

Albreht  III.  je  umrl  1.  1395.  ter  zapustil  osemnajstletnega 
sina  Albrehta  IV.;  med  njim  in  Leopoldovim  sinom  Vilje- 
mom je  nastalo  kmalu  nesoglasje  v  tem,  kdo  naj  vlada  vsem 
avstrijskim  deželam.  Za  Albrehta  se  je  potegovalo  avstrijsko 
plemstvo,  dočim  so  bili  Dunajčanje,  koroško  in  drugo  plem- 
stvo na  strani  Viljemovi.  Končno  sta  se  vojvoda  pobotala 
in  vladala  skupno,  a  imel  je  Viljem  več  vpliva  nego  Albreht. 
Viljem  je  prepuščal  vlado  v  očetovih  deželah  tudi  svojim 
bratom;  tako  sta  oskrbovala  Tirolsko  od  1.  1396.  njegova 
brata  Leopold  IV.  in  Friderik  IV.,  on  sam  pa  je  vladal  z 
Ernestom  Notranjo  Avstrijo. 

Dne  28.  sept.  1.  1396.  so  bili  kristjani  nesrečno  bitko 
pri  Nikopolju,  kjer  je  premagal  turški  sultan  Bajezid  ogr- 
skega kralja  Žigo.  Še  isto  leto  so  prvič  pridrli  krvoločni 
Turki  v  slovenske  kraje.  Pri  Nikopolju  so  stali  v  središču 
krščanske  vojske  Slovenci,  ki  jim  je  poveljeval  celjski  grof 
Herman. 

Albreht  IV.  je  umrl  že  leta  1404.  ter  zapustil  sinčka 
Albrehta  V.,  za  katerega  je  skrbel  do  svoje  smrti  vojvoda 
Viljem  (t  1406).  Po  Viljemovi  smrti  so  se  prepirali'  njegovi 
bratje  med  seboj,  kdo  bodi  varuh  nedoletnemu  Albrehtu  V. 
Ker  se  niso  mogli  sporazumeti  bratje  sami  med  seboj,  so  po- 

segli  vmes  tedaj  že  mogočni  avstrijski  stanovi  (prelatje, 
plemstvo  in  zastopniki  mest  in  trgov)  ter  odločili,  da  je 
Avstrijsko  (Zgornje  in  Nižje)  last  Albrehtova  in  da  naj  za 
nedoletnosti  Albrehta  V.  vlada  Leopold  IV.  S  to  določbo 
niso  bili  ostali  Leopoldovi  bratje  zadovoljni  in  začeli  so  se 
med  seboj  prepirati  in  preganjati.  V  ta  boj  sta  posegla  v 
prid  Ernestu  grofa  Herman  Celjski  in  Friderik  Ortenburžan. 
Pobotali  so  se  šele  1.  1409.  tako,  da  sta  vladala  Leopold 
in  Ernst  Avstrijo  za  nedoletnosti  Albrehta  V.,  ki  je  postal 
leta  1411.  polnoleten  ter  vladal  sam  svoji  deželi,  dočim  je 
vladal  Notranjo  Avstrijo  Ernst. 

Ernst  je  ustanovitelj  štajerske  ali  notranjeavstrijske  vrste. 
Nadeli  so  mu  zaradi  silne  moči  priimek  „Železni".  Močna 
je  bila  tudi  njegova  soproga  Cimburga  Mazovska,  nečakinja 
poljskega    kralja  Vladislava   in   posestnica   grada  Pliberka. 

Dne  18.  marca  1.  1414.  so  slovesno  po  stari  navadi 
ustoličili  Ernsta  Železnega  za  koroškega  vojvodo  ter  mu 
izročili  oblast  v  deželi.  Potoval  je  potem  z  mnogobrojnim 
spremstvom  v  sveto  deželo.  Leta  1420.  so  se  vojskovali 
Korošci  z  Leopoldom  Krivicem  na  čelu  zoper  Husite. 

Leta  1420.  so  izumrli  Ortenburžani,  ki  so  se  bili  Habs- 
buržanom  prostovoljno  vdali  in  priznali  njih  nadoblast,  ako- 
pram  so  bili  do  tedaj  odvisni  le  od  nemškega  kralja.  Njih 
posestva  in  fevde  so  dobili  celjski  grofi,  ki  so  imeli  na  Ko- 
roškem 18  gradov. 

V  najboljši  dobi  je  umrl  1.  1424.  Ernst  Železni  in  za- 
pustil nedoletne  sinove  Friderika  V.,  Albrehta  VI.  in  Ernsta, 
ki  pa  je  umrl  že  leta  1432. 

FRIDERIK  V.  (1435—1493) 

Za  nedoletnosti  Ernstovih  sinov  je  oskrboval  Notra- 
njo Avstrijo  Friderik  Tirolski  (Friderik  s  praznim  žepom). 
Med  celjskimi  grofi  in  bamberškim  škofom  so  nastale  hude 
razprtije,  ki  so  jih  bili  povzročili  Beljačani  in  oskrbnik  celj- 
skih grofov  na   Landskronu.^)    Škofa   so   podpirali    koroški 

^)  Grad  Landskron  je  zastavil  že  vojvoda  Viljem  celjskim  gro- 
fom, kupil  pa  ga  je  bii  vojvoda  Albreht  Hromi  1.  1351.  od  osojskega 
opata  Volkmarja  za  200  mark  srebra. 

plemiči  Višprijski  in  Kolnici  in  njegov  vicedom  Schwein- 
furter  v  Volšperku.  Frideriku  se  je  vendar  posrečilo  1.  1425., 
da  je  pomiril  stranki,  ki  sta  si  povrnili   prizadejano   škodo. 

Friderik  V.  je  prevzel  sam  vlado  1.  1435.,  potoval  v 
Sveto  deželo  ter  postal  po  tedanjih  običajih  pri  božjem 
grobu  vitez.  Domov  se  povrnivši,  se  je  zapletel  v  vojno  z 
mogočnimi  in  bogatimi  celjskimi  grofi.  V  začetku  so  odje- 
njali  malo  celjski  grofje,  priznali  Friderika  kot  svojega 
fevdnega  gospoda  ter  zagotovili  Habsburžane,  da  bodo  po- 
dedovali njih  fevde  po  Koroškem,  Kranjskem  in  Štajerskem, 
če  izumrje  njih  rod.  Med  temi  homatijami  je  umrl  kralj  Žiga 
(1437)  in  kmalu  tudi  njegov  naslednik  Albreht  II.  (1439). 
Friderik  je  postal  vsled  tega  nemški  kralj  in  cesar  ter  pre- 
vzel v  svoje  varstvo  Albrehtovega  sina  Ladislava  Posmrtnika 
kar  ga  je  zapletlo  pozneje  v  nevarne  prepire  s  celjskimi 
grofi  in  Ogri,  ki  so  zahtevali  svojega  kralja. 

L.  1452.  je  praznoval  Friderik  posebno  slovesno  v 
Rimu  svojo  poroko  z  Leonoro  Portugalsko  ter  povzdignil 
pri  tej  priliki  več  Korošcev  v  viteze,  in  sicer  dva  Ungnada, 
Ivana  Khevenhiillerja,  Kolnica,  Mordaksa  i.  dr. 

Še  istega  leta  so  se  uprli  spodnje-  in  zgornjeavstrijski 
stanovi  ter  zahtevali  od  Friderika,  da  naj  jim  izroči  dva- 
najstletnega Ladislava  Posmrtnika.  Ker  Friderik  ni  hotel 
tega  storiti,  so  ga  oblegali  v  Dunajskem  Novem  Mestu.  Med 
Friderikovimi  sovražniki  je  bil  tudi  zadnji  celjski  grof  Urh 
II.  Sovražniki  so  naskočili  z  veliko  silo  mesto  ter  bi  se  ga 
bili  gotovo  polastili,  da  jih  ni  zadrževal  in  odbijal  orjaški 
vitez  Andrej  Baumkircher  iz  Vipave.  Friderik  je  moral  kon- 
čno odjenjati  in  izročiti  Ladislava  Posmrtnika  celjskemu 
grofu,  ujcu  njegovemu,  v  varstvo. 

L.  1453.  je  podelil  Friderik  kot  nemški  cesar  avstrij- 
skim vojvodom  najvojvodski  naslov. 

Urha  II.,  ki  je  bil  zadnji  celjski  grof,  so  ubili  v  Bel- 
gradu  1.  1456.  Z  njim  je  izumrl  njegov  mogočni  rod  bas 
takrat,  ko  je  dosegel  vrhunec  slave  in  veljave.  Ko  so  polo- 
žili mrtvega  Urha  v  minoritski  cerkvi  v  Celju  v  krsto  k 
prednikom  njegovim,  je  razbil  klicar  grb,  rekoč:  „Danes 
grof  celjski  in  nikdar  več."    Zbrani   narod   pa  je  odgovoril 

z  žalostnim  jokom,  kajti  pretresla  je  vsakogar  nagla,  kruta 
usoda  mogotca,  ki  je  bil  še  ravnokar  vladar  tolikega  na- 
roda. 

Bogato  dediščino  je  zapustil  zadnji  Celjan:  70  velikih 
posestev  in  graščin,  nebroj  manjših  gradov  in  mnogo  goto- 
vine. Za  zapuščino  so  se  začeli  hudi  in  dolgotrajni  boji, 
kajti  Urhova  vdova  Katarina  je  hotela  obdržati  vse  zase. 
Na  dedinske  pravice  in  na  pogodbe  sta  se  glede  zapuščine 
opirala  Ivan,  grof  Goriški,  in  cesar  Friderik  III.,  ki  pa  je  bil 
poleg  tega  še  fevdni  gospod  celjskih  grofov  ter  trdil  kot  tak, 
da  je  on  edini  pravi  dedič. 

Ivan,  grof  Goriški,  se  je  hitro  polastil  celjskih  gradov 
v  zgornji  Dravski  Dolini  in  pri  Žili.  Že  4.  febr.  leta  1457. 
pa  je  grof  Goriški  osvojene  gradove  za  veliko  odškodnino 
prepustil  cesarju  Frideriku,  na  čigar  poziv  so  se  zbrali  no- 
tranjeavstrijski  stanovi  v  Gradcu,  da  določijo,  čigava  je 
dediščina  celjskih  grofov.  Stanovi  so  se  odločili  za  cesarja 
Friderika.  Tudi  slavni  vojskovodja  Jan  Vitovec  je  bil  v  za- 
četku na  cesarjevi  strani,  ker  se  mu  je  zagotovilo,  da  dobi 
večjo  svoto  denarja,  grad  Strmec  nad  Vrbskim  Jezerom  in 
baronski  naslov. 

Med  temi  pogajanji  pa  je  oglasil  tudi  Ladislav  Po- 
smrtnik,  kot  nečak  zadnjega  Celjana,  svoje  pravice  do  celj- 
ske zapuščine  in  Jan  Vitovec  je  prestopil  na  njegovo  stran 
ter  oblegal  cesarja  v  Celju,  pa  zaman.  Cesarju  so  pomagali 
Štajerci,  a  tudi  Korošci  in  Kranjci  so  mu  prihiteli  na  pomoč 
dne  25.  maja.  Cesar  je  odšel  nato  preko  Kranjske  na  Ko- 
roško, oblegal  Vitovčev  grad  Strmec  ter  ga  razdejal,  kar 
nam  kažejo  še  dandanes  razvaline  nad  Domačalimi.  Ko  je 
pokoril  in  osvajal  ostalo  celjsko  dediščino  na  Koroškem,  je 
prišel  k  njemu  v  Velikovec  vojvodski  kmet,  ki  mu  je  potrdil 
cesar  stare  pravice.  V  Velikovcu  je  Friderik  III.  prejel  vest, 
da  je  23.  nov.  1457  v  Pragi  umrl  sedemnajstletni  kralj  La- 
dislav Posmrtnik.  Žalostna  vest  je  tako  vplivala  na  cesarja, 
da  se  je  že  drugo  leto  pobotal  z  vdovo  Katarino,  ki  mu  je 
odstopila  za  letno  rento  2000  goldinarjev  vse  pravice  do 
celjske  dediščine  in  se  preselila  v  Dubrovnik,  kjer  je  stopila 
v  samostan. 

Nato  si  je  osvojil  cesar  hitro  vsa  posestva  celjskih 
grofov  s  pomočjo  Vitovca,  ki  je  bil  po  nagli  smrti  Ladisla- 
vov! stopil  zopet  v  njegovo  službo,  za  kar  mu  je  podaril 
cesar  več  gradov  in  ga  povzdignil  v  baronski  stan. 

Goriški  grof  Ivan  se  je  kesal,  da  se  je  odpovedal  svo- 
jim pravicam  do  celjske  dediščine;  udaril  je  iz  Puste  Doline 
na  habsburška  posestva  v  gorenji  Dravski  Dolini,  od  tod 
ga  je  pregnal  Vitovec  in  prisilil,  da  je  odstopil  cesarju  vsa 
goriška  posestva  okoli  Lienca  in  Gorenjega  Dravograda 
(1459). 

L.  1462.  se  je  bojeval  Friderik  zoper  svojega  brata 
Albrehta  VI.  in  uporne  Dunajčane.  Tudi  v  tem  boju  so  pod- 
pirali Korošci  cesarja  ter  mu  poslali  na  pomoč  4000  voja- 
kov. Friderika  je  rešil  češki  kralj  Juri  Podebrad,  po  katerega 
je  dirjal  orjaški  vitez  Baumkircher  sam  v  Prago. 

Baumkirchner  ali  Baumkircher,  rodom  Vipavec,  si  je 
stekel  veliko  zaslug  za  Friderika  III.;  podpiral  ga  je  v  raz- 
ličnih vojnah  in  mu  posodil  mnogo  denarja,  po  katerem  je 
hrepenel  vedno  cesar.  Baumkirchner  je  prosil  Friderika,  ga 
opominjal  in  mu  žugal,  da  naj  mu  povrne  dolžne  zneske 
ali  pa  naj  mu  vsaj  povrne  stroške  za  obilne  vojne.  Vse  mo- 
ledovanje pa  ni  nič  pomagalo  pri  skopem  kralju,  ki  je  po- 
treboval veliko  denarja  zoper  turške  navale.  Razkačeni 
Baumkirchner  se  je  zato  uprl  očitno  ter  zgrabil  za  orožje 
zoper  svojega  cesarja.  Pridružila  sta  se  mu  med  drugim 
plemstvom  posestnik  humperškega  grada  in  zet  njegov, 
Ivan  Štubenberški  in  koroški  komornik  Andrej  Greissen- 
ecker.  Zaradi  tega  so  napadli  Friderikovi  pristaši,  kakor 
oskrbnik  bekštanjski  Žiga  Kreutzer,  njegov  brat  Rupert  in 
Baltazar  Višprijski  humperški  grad  ter  ga  osvojili  za  Habs- 
buržane,  ki  so  ga  obdržali  več  let  in  potem  prepustili  se- 
danjim posestnikom  Dietrichsteincem.  Ker  so  dobili  uporniki 
veliko  mest  na  Štajerskem  v  svojo  pest  in  plenili  po  deželi, 
je  sklical  Frid9rik  meseca  junija  1.  1470.  veliki  deželni  zbor 
notranjeavstrijskih  stanov  v  Velikovec,  kjer  so  mu  dovolili 
telesni  davek,  da  bi  se  uspešno  pripravil  na  boj  z  uporniki. 

Friderik  je  poslal  poslance  k  Baumkirchnerju,  kakor 
Andreja     Krivica,    Krištofa    Ungnada,     Baltazarja   Višprij- 

skega^)  i.  dr.,  ki  naj  privabijo  Baumkirchnerja  v  Velikovec 
Baumkirchner  je  prišel  v  Velikovec,  se  pogodil  s  cesarjem 
in  bil  pomiloščen.  Vsled  novih  homatij  je  zvabil  Friderik  III. 
Baumkirchnerja  na  dan  23.  aprila  1.  1471.  v  Gradec,  ko  mu 
je  bil  poprej  zatrdil  pismeno,  da  se  mu  ne  zgodi  nič  zalega. 
Baumkirchner  je  prišel  res  v  Gradec,  kjer  so  ga  z  zvijačo 
in  s  silo  ujeli  in  še  isti  večer  obglavili  z  Andrejem  Greissen- 
eckerjem. 

Posestva  obeh  so  pripadla  državi;  Greisseneckerjev 
sin  je  obdržal  samo  Stari  Grad  pri  Svincu,  ki  je  sedaj  last 
grofov  Christallnigov. 

Grozna  je  bila  beda,  ki  je  v  slovenskih  deželah  sledila 
krvavim  domačim  pobojem,  v  katerih  so  tolikokrat  sirovi 
mezdniki  s  svojim  poveljnikom  vdrli  v  kmetske  in  meščan- 
ske hiše  in  pobrali,  kar  si  je  bil  prihranil  kmet  ali  meščan 
s  trdim  trudom.  Poleg  tega  so  divjali  po  deželi  Ogri  in 
Turki  ter  trpinčili  naše  ljudi  še  huje.  Izven  domače,  ogrske 
in  turške  vojne,  bede  in  sile  so  pa  pustošile  kobilice  kmetu 
polje  ali  pa  mu  je  rušil  grozen  potres  ljubi  dom,  po  mestih 
je  strašila  grozna  morilka,  črna  kuga.  A  poleg  vseh  teh 
nadlog  so  ubogi  podložniki  za  Friderika  III  morali  plače- 
vati v:dno  višje  davke,  da  je  mogel  najemati  in  plačevati 
vojake,  sititi  nenasitne  graščake,  utrditi  mesta  in  gradove 
zoper  Turke  in  Ogre.  Niti  hlapci  in  dekle  niti  berači  niti 
otroci  niso  bili  prosti  cesarskega  davka  in  vendar  se  niso 
nabrale  potrebne  svote.  Vrhu  vsega  tega  je  moral  delati 
kmet  tlako  za  utrdbo  mest,  v  katerih  so  bili  meščanje  varni 
kakor  graščaki  v  svojih  gradovih;  njemu  samemu  pa  v 
vojnih  časih  skoro  ni  preostajalo  nič  drugega,  nego  zbežati 
v  gozde  in  jame  med  divjo  zverjad. 

Najhujša  šiba  za  naše  prednike  so  bili  za  Friderika  III. 
Turki,  ki  so  od  1.  1473.  devetkrat  pridrli  na  Koroško.  Do 
1.1473.  so  pridrli  Turki  že  4esetkrat  na  Kranjsko,  požigali  in 
plenili  grozovito  po  deželi  ter  odvedli  na  tisoče  jetnikov  s 
seboj.  Korošci  so  v  teh  žalostnih   časih  podpirali   nesrečne 


»)  Baltazar  Višprijski  in  brat  njegov  Žiga  sta  bila  najbolj  pre- 
možna plemiča  na  Koroškem ;  Baltazar  je  sezidal  cerkev  Sv.  Jakoba  v 
Beljaku  in  je  tam  tudi  pokopaii. 

sosede  in  jim  po  svojili  močeh  pošiljali  pomoč,  ker  cesar 
ni  branil  in  deloma  tudi  ni  mogel  braniti  svojih  dežel  zoper 
Turke.  L-  1471.  so  poslali  koroški  stanovi  črez  Ljubelj  in 
Jezersko  na  Kranjsko  Krištofa  Ugnada  in  Viljema  Ostrovskega, 
ki  pa  sta  prišla  s  svojimi  vojaki  prepozno. 

Na  državnem  zboru  v  Avgsburgu  1.  1473.  je  prosil  Fri- 
derik III.  nemške  kneze,  ukazati  jim  ni  mogel  ničesar 
da  naj  mu  dovolijo  6000  vojakov  za  boj  zoper  Turke.  Ker 
mu  tega  ni  hotela  dovoliti  velika  nemška  država,  je  pozval 
v  pismu  koroške  stanove,  da  naj  se  zberejo  pod  zastavo 
Viljema  Ostrovskega  in  zasedejo  oziroma  zavarujejo  vse 
poti  preko  Karavank  na  Koroško.  Žal,  da  je  prišel  ta  poziv 
prepozno,  kajti  že  ponoči  med  24.  in  25.  septembrom  je 
pridrlo  po  Kokrski  Dolini  brez  ovir  18000  konjikov  in  9000 
pešcev  v  Korotan  pred  Kaplo.  Kažipot  jim  je  bil  ujeti 
Korošec  Mihael  Zvvitter,  ki  so  ga  bili  prisilili  k  temu. 

Prestrašeni  prebivalci  so  pobegnili  na  visoke  pečine 
ob  Beli,  valili  skale  na  sovražnika  ter  ubili  17  Turkov  in 
200  konj.  To  pa  ni  oviralo  Turkov:  drli  so  mimo  Reberce, 
se  razdelili  pri  Miklavcu  na  levo  in  desno,  divjali,  plenili, 
pustošili,  morili  in  požigali  po  Junski  Dolini  ter  se  končno 
utaborili  pri  Pliberku.  Na  svojih  hitrih  in  vztrajnih  bosen- 
skih  in  arabskih  konjih  so  pri  Mohljičah  preplavali  Dravo, 
požgali  Babnjo  in  Ličjo  Vas,  drli  čez  Krko  do  Podkrnosa 
ter  puščali  za  seboj  krvave  sledove.  Celo  v  Velikovec,  kjer 
je  bil  ravno  sejem,  bi  bili  prišli,  ako  bi  jih  ne  bila  zapazila 
pravočasno  neki  Kamničan  iz  Kranjskega  in  neki  kmet,  ki 
sta  podrla  hitro  komad  mosta.  V  nedeljo,  25.  septembra  se 
je  vzdignil  glavni  oddelek  pri  Pliberku,  drvil,  plenil  in  po- 
žigal  mimo  Velikovca,  Celovca  do  Dholice,  dočim  so  drli 
posamezni  oddelki  mimo  Blatnega  Grada  črez  hribe  v  Glin- 
sko  Dolino,  potem  preko  St.  Vida  v  ženski  benediktinski 
samostan  v  Št.  Juriju,  kjer  so  ugrabili  nekaj  redovnic.  Krvo- 
željni  divjaki  so  divjali  dalje  mimo  Ostrovice  in  Weissen- 
burga  v  Vobre  in  od  tam  pri  Velikovcu  črez  Dravo  nazaj 
v  Podjunsko  Dolino.  Nekateri  oddelki  so  se  vračali  mimo 
Celovca,  Vetrinja,  Žihpolj,  Medgorij,  Radiš  in  Mohljič  v 
Podjunsko  Dolino.    Povsod  so  požigali  hiše,  skrunili  božje 

hrame,  pobijali  ženske,  starce  in  otročiče  ter  s  seboj  odva- 
jali mlade  ljudi  obojega  spola.  V  Celovec  pribegli  kmetje 
so  gledali  žalostno  počenjanje  neusmiljenih  sovražnikov. 
Nekaj  sto  se  jih  je  ojačilo  ter  planilo  na  sovražnika,  da  bi 
mu  odvzeli  plen.  Pa  žal,  90  kmetov  so  pobili  dušmani  ter 
spravili  njih  glave  na  kup  na  neki  njivi  ob  Glini.  Dne  29. 
sept.  so  se  šele  zbrali  pri  Pliberku  ter  z  bogatim  plenom 
odrinili  mimo  Prevalj  in  Guštanja  na  Štajersko. 

Pet  dni  so  Turki  divjali  po  deželi  in  napravili  ogromno 
škodo.  Odvedli  so  zelo  veliko  živine  in  2000  jetnikov.  Ljud- 
stvo je  bilo  obupano  in  deželni  stanovi  so  v  daljšem  pismu 
naslikali  grozodejstva,  ki  so  jih  bili  učinili  Turki  v  Korotanu. 
Tirjali  so  resno  od  cesarja,  da  naj  jim  pomaga,  če  ne, 
bode  izginila  sv.  vera  iz  teh  krajev.  Energično  so  nastopili 
tedaj  tudi  kmetje,  ki  so  1.  1474.  v  Volšperku  zbranim  sta- 
novom sporočili  odločno,  da  ne  bodo  plačevali  urbarskega 
davka,  če  jim  bodo  nakladali  davek  zoper  Turke  in  jih  ven- 
dar ne  odpodili.  Kmalu  na  to  je  povabil  Krištof  Ungnad  v 
imenu  koroških  in  kranjskih  stanov  goriškega  grofa  Lenarta 
in  štajerske  stanove  na  zborovanje  v  Judenburg,  kamor  naj 
bi  prišli  tudi  poslanci  cerkvenih  knezov  iz  drugih  dežel.  Na 
tem  zborovanju  naj  bi  se  posvetovali,  kako  bi  se  uspešno 
ubranili  turških  navalov.  Ali  se  je  to  zborovanje  vršilo  in 
kdaj,  ni  znano,  pač  pa  so  že  v  juniju  1.  1474.  divjali  Turki 
po  Labodski  Dolini. 

Šele  koncem  1.  1474.  so  zborovali  notranjeavstrijski 
stanovi  v  Mariboru,  kjer  so  sklenili,  da  se  postavijo  z  vso 
močjo  Turkom  v  bran,  izrekli  javno  in  tudi  sporočili  ce- 
sarju, da  se  ni  čuditi,  če  je  ljudstvo  popolnoma  obupano 
in  če  se  misli  izseliti  na  Laško  ali  pa  se  pridružiti  Tur- 
kom, ako  mu  ne  pomaga  nikdo.  Notranji  avstrijski  stanovi 
so  sklepali  marsikaj  in  tudi  sklenili,  a  izvedlo  se  ni  nič 
kajti  v  istem  času,  ko  so  zborovali  stanovi  v  Mariboru,  so 
divjali  Turki  po  Kranjskem  in  odvedli  3000  jetnikov. 

Spričo  tolike  nevarnosti  se  je  vendar  zganil  slabotni 
vladar  ter  1.  1475.  zopet  sklical  stanove  na  zborovanje  v 
Maribor,  kjer  so  določili  splošni  davek  v  obrambo  zoper 
Turke  in  odbrali  za  vsako  deželo  poveljnike.  Splošni  davek, 

tedenski  vinar,  so  pobirali  na  Koroškem  opat  Vetrinjski, 
Krištof  Ungnad  in  Baltazar  Višprijski  ter  ga  shranili  v  de- 
želni blagajni.  Za  koroškega  poveljnika  so  določili  Jurija 
Ostrovrškega,  za  vrhovnega  poveljnika  Notranje  Avstrije  pa 
radgonskega  glavarja  Žigo  Pollheima. 

Z  nabranim  denarjem  so  najeli  mezdnike  in  jih  poslali 
najprej  zoper  Baumkirchnerjevega  pristaša  Urha  Besniškega 
ter  ga  pokorili,  potem  šele  zoper  Turke,  ki  so  požigali  tedaj 
po  Kranjskem  in  Spodnjem  Štajerskem.  Resnica  je,  da 
mezdniki  niso  šli  z  navdušenjem  v  boj  in  so  šli  s  tistim, 
ki  jih  je  plačal  bolje,  zato  ni  bilo  pravih  uspehov. 

Navedena  zborovanja  notranjeavstrijskih  stanov  nam 
kažejo  jasno,  kdo  je  branil  slovenske  dežele  krutih  Turkov. 
Braniti  so  se  morale  same,  akoravno  je  nemška  država  po- 
leg tega  zahtevala  od  njih  še  davek  in  vojake.  Ako  so  pro- 
sili državo,  da  naj  jim  pomaga,  so  dobili  češče  odgovor: 
»Predaleč  ste."  Nemška  država  ni  skrbela  za  Korotan,  Šta- 
jersko in  Kranjsko,  kajti  trpelo  je  le  slovensko  ljudstvo  po 
deželi,^)  dočim  so  bili  nemški  priseljenci  in  njih  potomci 
varni  za  mestnimi  zidovi  in  v  gradovih.  Nemške  dežele  so 
lahko  napredovale  v  vsakem  oziru;  gojile  so  mirno  znanosti 
in  omiko,  povzdignile  obrt  in  kupčijo;  njih  mesta  so  se 
razvijala  krasno  ravno  v  onem  času,  ko  sta  stala  ubogi 
Slovenec  in  Hrvat  z  orožjem  v  roki  na  straži,  varovala  svojo 
ožjo  domovino  in  s  tem  zapadne  in  severne  dežele  turških 
divjakov,  ali  se  skrivala  v  podzemeljskih  jamah  ali  pa  se 
ozirala  iz  taborov  na  vse  strani,  kje  in  kako  bode  prodrl 
kruti  Turčin  zopet  v  deželo.  Tako  so  ovirali  Turki  več  sto- 
letij duševni  in  gmotni  napredek  pri  Jugoslovanih  in  zato 
ni  čuda,  da  so  nas  nadkrilili  naši  nasprotniki  v  gmotnem 
razvoju.  Turki  so  morili  naše  pradede  z  orožjem  in  odvajali 
s  silo  krepke  dečke  in  deklice  v  globoko  Turčijo,  naši  se- 
danji nasprotniki  pa  praznijo  slovenske  vrste,  preziraje  in 
teptaje  državne  in  pedagoške  osnovne  zakone.^) 


1)  Še  huje  je  trpela  Hrvatska,  .predzidje  krščanstva*. 

2)  Žalostno  sliko  o  tem  nam  podaja  šolstvo  v  slovenskem  Ko- 
rotanu,  kjer  se  ne  skrbi  za  pravo  omiko  in  odgojo,  ampak  za  rene- 
gatstvo  in  s  tem  za  neznačajnost. 

Dne  24.  maja  1.  1475.  so  se  borili  Korošci  z  drugimi 
Slovenci  ob  Sotli  z  veliko  močnejšimi  Turki,  a  bili  poraženi. 
Med  mrtvimi  so  bili:  vitez  Hodiški,  dva  Mordaksa,  vitez 
Hornburški  i.  dr.,  med  ujetniki  pa  Jurij  Sokolski,  Andrej  Gu- 
štanjski  in  Juri  Ostrovski.  Za  Jurija  Šenka  Ostrovskega  so 
zahtevali  Turki  4000  goldinarjev  odkupnine.  Predno  so  na- 
brali zahtevano  svoto,  je  umrl  Jurij  Ostrovski  v  Bagnu  pri 
Carigradu. 

Koncem  septembra  istega  leta  je  pridrlo  zopet  4500 
Turkov  na  Kranjsko ;  prodirali  so  proti  Gorenjskemu  in 
prišli  do  Radovljice  z  namenom,  da  uderejo  črez  Karavanke 
na  Koroško;  a  Korošci  so  varovali  vse  prehode  in  Turki 
so  ostali  na  Kranjskem  dober  mesec,  ne  da  bi  jih  kdo  pre- 
gnal in  oviral  pri  ropanju  in  požiganju. 

Jeseni  1.  1476.  je  pripeljal  Valumbeg  Markučevič  okoli 
8000  Turkov  na  Gorenjsko  ter  drl  z  njimi  mimo  Kranjske 
Gore,  Fužin,  Trbiža  in  Vrat  do  Podkloštra.  Trg  Podkloštrom 
so  požgali  ter  naskakovali  samostan,  ki  so  ga  branili  hrabro 
redovniki  z  opatom  Tomažem.  V  samostanu  se  je  9.  oktobra 
1.  1476.  v  dimu  zadušilo  200  ljudi,  ki  so  bili  tja  pribežali 
iz  okolice.  Nikdar  se  ni  več  opomogel  trg  od  te  nesreče, 
obubožal  je  in  postal  vas.  Podvetrovom  so  preplavali  Žilo, 
pri  Perovi  pod  Beljakom  pa  Dravo  ter  se  razdelili  pri  Wern- 
bergu  na  dva  oddelka.  Prvi  je  divjal  do  Dholice  in  hi- 
tel potem  ob  Osojskem  Jezeru  mimo  Trga  v  Krško  Dolino. 
Mimo  Žirovnice,  Glodnice,  Krke,  Strassburga,  Št.  Vida  in 
Ostrovice  je  drla  ne  velika  četa  črez  Šent-Magdalensko 
Goro  do  Celovca  in  Krive  Vrbe,  kjer  se  je  združila  z  od- 
delkom, ki  je  med  tem  časom  požiga!  ob  Vrbskem  Jezeru, 
okoli  Velikovca,  Grebinja,  Št.  Pavla  in  Labuda. 

Sentpavelski  samostan  je  branil  opat  Ivan  tako  dobro, 
da  se  ga  ni  mogel  polastiti  Turek.  Z  mnogobrojnim  plenom 
—  gonili  so  s  seboj  nad  2000  jetnikov  —  se  je  vračal  ta 
oddelek  mimo  Trušenj  proti  Celovcu,  kjer  je  požgal  velikov- 
ško  in  vetrinjsko  predmestje. 

Šele  15.  oktobra  sta  odšla  združena  oddelka  mimo 
Grabštanja  in  Mohljič  v  Podjunsko  Dolino  ter  odkorakala 
mirno  skozi  nezavarovane  soteske  na  Štajersko. 

Tudi  to  pot  je  trpel  največ  slovenski  seljan;  njemu  so 
uničili  vse,  kajti  od  Vrbskega  Jezera  do  Velikovca  je  ostalo 
po  deželi  le  malo  hiš  celih.  Tedanji  dholski  župnik  in  kro- 
nist Unrest  kliče  po  pravici:  „Ali  ni  čudno,  da  so  razsajali 
Turki  toliko  časa  v  tako  malem  številu  po  treh  slovenskih 
deželah,  ne  da  bi  se  jim  postavil  kdo  v  bran?" 

Po  teh  žalostnih  dogodkih  so  deželni  stanovi  zopet 
ugibali  in  premišljevali,  kako  bi  se  uspešno  ubranili  novih 
turških  navalov.  Poslali  so  poslance  do  vladarja,  da  naj  jim 
pomaga,  toda  slabi  vladar  jim  ni  mogel,  nemški  državni 
zbor  pa  ni  hotel  pomagati,  kajti  Turki  še  niso  napajali 
svojih  konj  v  Lehu.  Zato  so  morale  slovenske  dežele  same 
misliti  na  obrambo.  Koroški  deželni  zbor  je  naglašal  tedaj 
splošni  davek,  ki  so  ga  morali  plačevati  celo  dekle  in  hlapci. 
Pol  leta  so  pobirali  splošni  davek  po  deželi  šentpavelski 
opat  Ivan,  Konrad  Krivic  in  Henrik  Sokolski.  Zgradili  so 
trdnjave  pri  Guštanju,  na  Malem  Ljubelju,  Korenu  in  zagra- 
dili  pota  iz  Kranjskega  v  Korotan.  Ostale  novce  so  dobili 
stanovi  za  mezdnike. 

Pobiranje  splošnega  davka  ob  slabih  letinah  pa  je 
zbujalo  med  ljudstvom  nezadovoljnost  posebno  zato,  ker  je 
pošel  ta  denar  hitro,  in  navadni  ljudje  so  mislili,  da  se  bo- 
gati z  njihovimi  žulji  gospoda.  Uprli  so  se  nekateri  očitno 
ter  začeli  organizovati  kmetsko  zvezo,  kar  je  rodilo  dve 
leti  pozneje  kmetsko  vstajo  ali  punt  na  Koroškem.  Zvezi  na 
čelu  je  bil  Peter  Vunderlih,  ki  je  poudarjal  povsod,  da  je 
zveza  naperjena  zoper  Turke.  Ta  zveza  pa  nikakor  ni  bila 
po  volji  deželnim  stanovom,  kajti  ti  so  vedeli  dobro,  da  so 
bili  zakrivili  marsikaj  napram  kmetskemu  ljudstvu.  Pritiskali 
so  na  vladarja,  da  naj  vpliva  na  kmetski  stan,  da  se 
pomiri. 

L.  1478.  so  se  zbrali  kmetje  pri  Žili  in  v  sosednjih 
krajih  in  napravili  tudi  zvezo  ali  „punt".  „Kmetska  zveza 
je  narastla  km.alu  tako  kakor  hudournik  ob  hudi  uri,"  piše 
Unrest.  Zasadili  so  v  tla  dva  droga  in  privezali  nanju  počez 
gol  meč;  potem  so  stopili  mož  za  možem  pod  meč,  polo- 
žili nanj  prste  in  prisegli  zvestobo  „puntu".  Gorje  mu,  kdor 
ne  bi  bil  hotel  biti  z  njimi,  gorje  duhovnikom,  ki  ne  bi  bili 


—  73  — 

oznanili  „punta" !  Bežati  so  morali  svečeniki  in  sodniki, 
mesto  njih  so  pa  volili  kmetje  kmetske  sodnike  ter  name- 
ščali sami  župnike.  Otresti  so  se  hoteli  vseh  bremen.  Za 
vsak  okraj  so  si  izbrali  glavarja.  Cesarjevemu  povelju,  da 
naj  se  razidejo,  se  niso  vdali,  nego  so  razširili  svojo  zvezo 
povsod. 

Med  tem,  ko  je  vladala  needinost  v  deželi,  se  je  pri- 
pravljal njih  skupni  sovražnik  na  nov  napad  na  slovenske 
kraje.  Deželni  stanovi  niso  poskrbeli  za  zadostno  obrambo, 
zato  pa  je  bilo  leto  1478.  najhujše  za  Korotan. 

Turki  so  prišli  tedaj  s  Primorskega  v  Korotan.  Ker 
je  bila  pot  črez  Predel  zavarovana,  so  preplezali  strme  skale 
pri  Logu,  vlekli  konje  na  vrveh  kvišku  ter  jih  spuščali  zopet 
od  skale  do  skale  v  globočino.  Z  vrhov  so  valili  skale  na 
kristjane  v  dolini  in  jih  tako  pregnali.  Prišli  so  po  mnogem 
naporu  26.  julija  do  Trbiža. 

Pri  Kokovem  se  je  zbralo  tri  tisoč  kmetov  (puntarjev) 
pod  kmetom  Matjažem.  Toda  dan  pred  prihodom  turške 
druhali  je  zbežala  večina,  ostalo  je  samo  600  mož.  Turki 
so  jih  napadli  zgoraj  od  vrha  in  spodaj  od  Žilice  in  jih 
posekali  nekaj,  nekaj  pa  polovili;  ušlo  jih  je  malo.  S  tem 
je  bil  tudi  punt  uničen.  Še  isti  večer  so  Turki  prišli  do  Vrat 
ter  prestrašenim  prebivalcem  svoj  prihod  naznanjali  z  og- 
njem in  mečem.  Drugega  dne,  27.  julija,  je  drvil  oddelek 
Turkov  preko  Bistrice  k  Žili,  kjer  ljudje,  zanašajoč  se  na 
deželno  obrambo,  niso  bili  pripravljeni  na  napad.  Požgali 
so  trg  Šmohor  ter  divjali  dalje  do  Mute.  Še  danes  kaže 
napis  na  cerkvi  sv.  Danijela,  kako  so  gospodarili  tedaj  Turki 
po  onih  krajih.  Pri  Kočah  so  se  obrnili  proti  severu  do 
Zgornjega  Dravograda  ter  tam  pokazali  prvič,  kar  so  obču- 
tili že  večkrat  južni  prebivalci. 

Drugi  oddelek  je  drl  skozi  Cače  in  Čajno  v  Plajberk 
in  od  tod  k  Dravi,  kjer  je  požgal  trg  Špital,  in  potem  po 
Jezerski  Dolini  v  Sovodje,  Maletinje  in  Kremnico.  Od  tega  od- 
delka se  je  ločila  druhal,  ki  je  razsajala  okoli  Milštatta,  kjer  so 
se  nemški  vitezi  sv.  Jurija  poskrili  kaj  neviteško.  Od  Milštatta 
je  drvila  druhal  skozi  Cirkno  do  Blatnice  in  proti  Tamswegu 

do  „Krvave  Planine".  Od  Milštatta  so  obiskali  Krško  Do- 
lino, Grobniško  Polje,  Glinsko  Dolino  in  se  z  mnogobroj- 
nim  plenom  zbrali  na  Gosposvetskem  Polju,  od  koder  so 
se  pomikali  mimo  Vrbskega  Jezera  v  glavni  tabor  na  Žilo 
pri  Beljaku.  Tja  so  se  vračali  tudi  oddelki  iz  gornje  Drav- 
ske Doline. 

Mimo  Beljaka  so  korakali  29.  julija  skoro  veš  dan  z 
nagrabljenim  plenom  in  nesrečnimi  jetniki.  Strahovito  je 
trpela  tedaj  beljaška  okolica.  Vsako  selo,  vsako  jamo  v 
hribih,  kjer  so  bili  skriti  kristjani,  so  iztaknili,  ujeli  živino 
po  planinah,  pomorili  ljudi  ali  pa  jih  tirali  s  seboj  v  ve- 
rigah. 

Z  Žile  so  poslali  ujetega  kmeta  v  Beljak  vprašat,  če 
bi  hotel^  kdo  rešiti  ujete  kristjane.  Dne  1.  agusta  je  poslal 
beljaški  sodnik,  Ivan  Hochsteter,  dva  moža  v  turški  tabor, 
da  bi  se  pogajala  za  jetnike.  Zaradi  previsoke  odkupnine 
so  se  razbila  pogajanja,  pač  pa  so  obljubili  Turki,  da  bodo 
prizanesli  vasi  in  cerkvi  na  Žili,  če  jim  pošljejo  Beljačani 
tovor  vina,  voz  kruha  in  20  cekinov.  Zasmehovali  so  Turki 
kristjane :  „Vi  nimate  pravega  boga,  imate  le  lesene  bogove 
in  podobe,  ki  vam  ne  pomagajo  v  sili!  Kaj  dela  Vaš  vla- 
dar? Imate  sicer  dovolj  knezov,  ali  nobenega  ni,  da  bi  za- 
podil nas  iz  dežele."  Naslednjega  dne  so  se  vzdignili  Turki 
rano,  zapalili  vas  in  cerkev,  umorili  beljaška  poslanca  ter 
se  valili  ob  Dravi  v  Podravje  in  od  tod  v  Rož.  Tu  ni  pri- 
zanesel  Turek  nobenemu  selu,  nobeni  cerkvici  in  hiši  na 
planem,  nobeni  koči  na  planinah.  V  Št.  Jakobu  se  je  zbralo 
okoli  cerkve  300  ljudi,  med  njimi  90  mož,  ki  so  se  branili 
pol  dneva  hrabro,  a  se  naposled,  utrujeni  in  upehani,  vdali 
proti  zagotovilu,  da  lahko  odidejo,  če  jim  prepuste  svoje 
imetje.  Kljubu  temu  so  Turki  hrabro  posadko  deloma  po- 
bili, deloma  ujeli,  požgali  pa  tudi  cerkev  in  vas  Podgrad. 
Istotako  so  divjali  v  Podgorjah  in  Spodnjem  Rožu.  Iz  Moh- 
Ijič  so  se  vračali  posamezni  oddelki  nazaj  k  Žili,  v  Po- 
dravje, Rož  in  celovško  okolico,  dobro  vedoč,  da  se  bodo 
povrnili  ubegli  prebivalci  k  svojim  bivališčem,  če  bodo  sli- 
šali, da  je  že  odšel  kruti  Turčin.  Tako  so  jih  ujeli  še  mnogo 
in  jih  tirali  s  seboj. 

Z  10000  jetniki  se  je  valila  kruta  druhal  šele  15.  av- 
gusta po  Podjunski  Dolini  skozi  Štajersko  in  Hrvatsko,  kjer 
jih  je,  kakor  trdi  Unrest,  napadel  in  uničil  hrvatski  grof  Pe- 
tar  Zrinjski  ter  rešil  jetnike. 

Kako  izvrstno  so  opravljali  svoj  divji  in  neusmiljeni 
posel,  sklepamo  iz  tega,  da  so  1.  1478.  s  seboj  gnali  500 
duhovnikov  in  da  ni  bilo  videti  v  Rožu  od  Rožaka  do  Moh- 
Ijič  več   nego   eno  kočo,  en  skedenj  in  eno  sušilnico. 

Zgodovinski  viri  nam  ne  pripovedujejo  o  nobenem 
hrabrem  činu  tega  ali  onega  viteza;  viri  bi  gotovo  ne  mol- 
čali, če  bi  se  bil  1.  1478.  kdo  postavil  zoper  krute  Turčine. 
Prepustila  je  gospoda  v  svojih  trdnih  gradovih  in  mestih 
zopet  ubogega  trpina  žalostni  usodi.  Gotovo  ji  je  bilo  po 
volji,  da  so  pobijali  Turki  po  njenih  mislih  uporne  kmete, 
kajti  takoj,  ko  je  čutila  gospoda,  da  je  odnesel  pete  Turek, 
je  prišla  iz  svojih  dobro  utrjenih  gradov  in  mest  ter  iztikala 
za  uporniki  ali  puntarji.  Oni,  ki  jim  je  bil  prizanesel  turški 
meč,  so  sedaj  krvaveli  pod  mečem  svojih  gospodarjev,  ne 
da  bi  se  bili  ti-le  prepričali,  kdo  je  pravzaprav  vzrok  neza- 
dovoljnosti med  kmetskim  ljudstvom. 

Dolgo  so  še  pozneje  kazali  v  Ortenburgu,  Vetrovu, 
Landskronu,  Leonštajnu  in  Ostrovici  ječe,  kjer  so  zdihovali 
in  umirali  slovenski  kmetje-mučeniki. 

Poleg  Turkov  so  1.  1478.  poljske  pridelke  uničevale 
nebrojne  kobilice,  ki  so  priletele  z  Ogrskega  črez  Štajersko 
v  Korotan.  Ljudstvo,  stiskano  od  vseh  strani,  se  je  oglašalo 
ter  zahtevalo,  naj  se  stori  vendar  kaj,  da  se  zabranijo  take 
nesreče,  toda  zaspani  cesar  Friderik  III.  ni  ukrenil  nič,  da 
bi  se  pomagalo  nesrečnim  prebivalcem,  pač  pa  se  je  za- 
pletel 1.  1480.  v  boj  z  ogrskim  kraljem  Matjažem. 

Povod  so  temu  boju  dale  razprtije  cesarja  Friderika 
s  solnograškim  nadškofom  Bernardom,  ki  je  ogrskemu  kra- 
lju prepustil  vse  svoje  gradove  in  mesta  v  Korotanu  za 
bivališča  njegovim  vojakom.  Ogrski  poveljnik  Ivan  Haugvic 
je  pridrl  v  deželo,  posedel  Breze,  Stari  Grad  in  Taggenbrun, 
dočim  se  je  poveljnik  Černahora  polastil  Sovodja,  Maruš 
pa  Saksenburga. 

Iz  teh  utrjenih  krajev  so  pustošili  Ogri  cesarjeva  in 
njegovih  podvržencev  posestva.  Vladarjev  namestnik  Bertold 
Mager,  krški  škof  Lovro,  Kolnici  in  Višprijanci  so  se  pa 
polastili  nekaterih  mest  solnograškega  nadškofa  in  pustošili 
nadškofova  posestva. 

Ravno  tedaj,  ko  je  najhuje  divjal  boj  med  vladarjema, 
ki  bi  morala  braniti  nesrečno  deželo  in  ljudstvo  Turkov,  so 
privihrali  Turki  v  Korotan,  preplavali  Dravo  pri  Mohljičah, 
drli  mimo  Velikovca,  Trušenj  in  Ostrovice  na  Grobniško 
Polje  in  dalje  na  Gornje  Štajersko,  od  koder  so  se  vrnili 
v  Labodsko  Dolino,  na  Gosposvetsko  Polje  in  v  Rož. 

Ker  se  je  mnogim  nesrečam  1.  1480.  pridružila  še  kuga 
ali  „črna  smrt",  imenujejo  kronisti  to  leto  kot  posebno  ne- 
srečno za  koroške  prebivalce. 

Po  odhodu  Turkov  so  prišli  Ogri  iz  utrjenih  gradov  in 
mest  ter  začeli  zopet  pleniti  in  divjati  po  deželi.  Ravno  tako 
so  razsajali  Friderikovi  mezdniki  in  plenili,  kjer  se  jim  je 
ljubilo.  Trpeli  so  pa  zopet  največ  prebivalci  po  kmetih.  L. 
1482.  so  se  potegnili  deželni  stanovi  za  mir,  ki  ga  jim  je 
dovolil  ogrski  kralj  Matjaž  proti  znatni  odškodnini. 

Naslednje  leto,  16.  oktobra  so  pridrli  zopet  Turki  v 
Korotan,  plenili  po  Podjunski  Dolini,  a  zapustili  kmalu  de- 
želo zato,  ker  jih  je  bilo  prišlo  ile  malo  na  Koroško.  Na 
povratku  v  globoko  Turčijo  so  jih  ob  potoku  Onavici  na 
Hrvatskem  napadli  združeni  Hrvatje  in  Slovenci,  jih  potolkli 
popolnoma,  jim  vzeli  plen  ter  rešili  okoli  10000  jetnikov. 
Vsled  tega  poraza  so  imele  slovenske  dežele  nekaj  let  mir 
pred  grozovitim  Turkom,  niso  pa  mirovali  privrženci  krep- 
kega ogrskega  kralja  Matjaža  in  slabega  avstrijskega  vladarja 
Friderika  III. 

Na  Koroško  se  je  povrnil  mir  šele  leta  1490.,  ko  je 
umrl  kralj  Matjaž.  Kralja  Matjaža  je  ohranil  slovenski  na- 
rod v  idealnem  spominu;  Matjaž  mu  je  bil  sicer  sovražnik 
kot  ogrski  kralj  ali  vendar  vzor  junaštva,  za  kar  nam  priča 
koroški  pregovor  :  „Kralj  Matjaž,  zlata  doba  naša."^) 


1)  S  tem  je  hotel  reči  v  onih  žalostnih  časih  narod:  „Če  dobimo 
takega  vladarja,  kakor  je  kralj  Matjaž  za  Ogre,  potem  bodemo  živeli 
mirno  in  zadovoljno." 

Megiser  in  Valvasor  trdita,  da  so  prišli  Turki  1.  1493. 
zopet  v  Korotan,  divjali  po  Rožu  in  Žili,  a  prebivalci  so  se 
zbrali  ter  jih  pri  Veliki  Vasi  nad  Beljakom  tako  potolkli, 
da  niso  več  prišli  v  večjem  številu  na  Koroško. O 

Dne  19  avgusta  1.  1493.  je  umrl  v  Lincu  Friderik  III., 
star  78  let.  Njegovo  vladanje  ni  bilo  srečno  za  Korotan. 
Dežele  niso  mučile  samo  razne  bolezni  in  nesreče,  trpela 
je  največ  po  grozovitih  turških  in  ogrskih  navalih,  kar  bi 
bil  moral  preprečiti  Friderik  III.,  če  bi  bil  krepak  vladar.  Ko 
so  ga  5.  dec.  spremili  k  večnemu  počitku  v  štefansko  cer- 
kev, je  bil  Korotan  častno  zastopan  po  svojem  plemstvu. 

NOTRANJE  IN  KULTURNE  RAZMERE  V  SRED- 
NJEM VEKU. 

S  smrtjo  Friderika  III.  se  začenja  za  Korotan  nova 
doba;  zato  je  potrebno,  da  se  ozremo  še  enkrat  v  srednji 
vek  ter  premotrimo  razne  izpremembe  in  stanje  narodne 
izobrazbe. 

Za  Korotan  in  za  Slovence  to  razmotrivanje  ni  veselo, 
kajti  zadrževale  so  našo  deželo  različne  ovire  v  napredku; 
mnogo  je  trpel  Korotan  za  preseljevanja  narodov  po  raznih 
sovražnih  navalih,  domačih  prepirih  in  posebno  koncem 
srednjega  veka  po  Turkih. 

Dokler  so  bili  Slovenci  svobodni,  dokler  niso  prišli 
pod  bavarsko-frankovsko  in  pozneje  čisto  pod  nemško  oblast, 
so  imeli  vsi  enake  pravice,  siromaki  in  bogatci,  moški  in  ženske. 
Veljali  so  pri  njih  posebni  pravni  običaji ;  imeli  so  posebno 
slovensko  poljsko  mero,  dača  jim  je  bila  odmerjena 
začetkoma  po  slovenskih  običajih  in  imeli  so  svoj  denar. 
Ko  pa  je  došel  Slovenec  pod  tujo  oblast,  je  postal  rob 
nemških  gospodarjev,  ki  so  postavili  pravice  samo  zase.  To 
robsko  stanje  je  bilo  tako  splošno,  da  so  rekali :  „V  sužnosti 
žive  Sloveni"  in  da  je  ime  slovenski  in  slovanski  (sclavus) 
pomenilo  naravnost  sužnja.    Godilo  se  jim  je   slabše   nego 


1)  Kronist  Unrest  ne  ve  nič  o  tem;  pač  pa  spominja  na   turški 
naval  1.  1492/93.  krasna  slika  v  St.  Janžu  v  Rožu. 

nemškim  nevoljnikom,  kajti  tem  je  bil  gospodar  vendar  člo- 
vek istega  naroda,  rojak,  z  njim  so  se  mogli  zgovoriti  ne- 
posredno, slovenskemu  robu  pa  je  ostal  le  „Nemec"  ali 
človek,  ki  ga  ni  razumel  Slovenec.  Čutila  sta  gospodar  in 
rob,  da  sta  si  tujca.  Zato  si  gospodar  ni  bil  v  svesti  gro- 
zovitosti,  zapisane  v  mitninskem  cenovniku :  „0d  žrebca 
in  sužnja,  ko  se  priženeta  iz  slovenskega  kraja  na  sejem,  je 
plačati  isto  mitnino  kakor  za  kobilo  in  hlapca." 

Seveda  se  ni  godilo  vsem  enako  hudo;  ako  je  bil 
gospod  dobrosrčen  in  rob  spreten  delavec  in  zanesljiv 
gospodar  na  odkazani  mu  zemlji,  se  mu  je  godilo  skoro 
tako  kakor  svobodinom.  Marsikateri  nevoljnik  je  imel  sam 
nevoljnike  in  mnogi  so  prejeli  od  gospodov  svobodo  ali  pa 
so  se  odkupili  sami.  Posebno  zveličana  Hema  se  je  ravnala 
po  nauku,  da  stori  Bogu  ugodno  delo,  če  osvobodi  sužnja. 
Mnogi  nevoljniki  so  zbežali  v  mesta  in  trge  in  bili  črez  leto 
in  dan  prosti.  Tisti  sužnji,  ki  so  jim  bili  gospodarji  izročili 
kmetije  v  oddaljenih  krajih,  niso  posebno  čutili  gospodar- 
jeve roke. 

Po  fevdni  upravi,  ki  so  jo  bili  uvedli  Franki  po  Ko- 
rotanu,  je  smel  kralj  svobodno  razpolagati  s  podjarmljeno 
zemljo  in  jo  podeljevati,  komur  je  hotel.  Dočim  je  bil  kmet 
na  Goriškem  večinoma  pravi  lastnik  svoje  zemlje,  brez  tlake 
in  je  plačeval  le  dačo  ter  pasel  svoje  črede  po  planinah, 
je  bil  slovenski  podložnik  v  Korotanu  v  veliko  manj 
ugodnem  položaju  nego  nemški;  kajti  malokateri  Slovenec 
je  bil  tak  lastnik,  da  je  smel  prodati  svoje  posestvo  ali  pa 
ga  izročiti  otrokom  kot  dediščino  brez  dovoljenja  „gospo- 
ske".i) 

Vojaško  dolžnost  je  uredil  že  Karel  Veliki.  Kadar  je 
šlo  za  obrambo  ali  državno  vojno,  je  veljala  splošna  voja- 
ška dolžnost  (v  mejnih  krajih  vedno).   V   mirnih    dobah  pa 

1)  Sloveči  nemški  pesnik  in  pisatelj  Herder  piše  o  Slovanih 
(„Ideen"  16/ knjiga,  4.  poglavje.):  »Slovani  niso  bili  nikdar  taki  razboj- 
niki kakor  Nemci,  temveč  so  ljubili  mir,  obdelovali  zemljo  ter  redili 
veliko  živine.  Zaradi  njihovega  miroljubja  so  jih  podvrgli  drugi  narodi, 
toda  nobeno  ljudstvo  se  ni  tako  pregrešilo  nad  njimi,  kakor  Nemci. 
Nesreča  je  pač  hotela,  da  je  moral  imeti  ta  mirni  narod  za  sosede 
Nemce  in  Tatare." 

se  je  ravnala  vojaška  dolžnost  po  velikosti  posestva.  Izvrše- 
val jo  je  vsak  podanik  in  svobodni  posestnik,  ki  je  imel 
vsaj  tri  pluge  zemlje.^)  Manjši  posestniki  pa  so  se  združili 
tako,  da  so  dajali  za  vsake  tri  pluge  po  enega  moža.  Tako 
je  hotel  ohraniti  Karel  Veliki  kmetski  stan,  toda  brez  uspeha. 
Kraljeve  uradnike  so  bogataši  podkupovali,  da  so  jih  izpu- 
ščali  in  oproščali  vojaščine,  ter  nalagali  vsa  bremena  vojaš- 
ke službe  ubožnejšim,  to  je  kmetskim  posestnikom  in  pro- 
stim zadrugam.  A  tudi  dotle,  svobodni  bi  se  bili  radi  izne- 
bili  vojaške  službe  in  so  zato  rajši  izgubljali  svobodo  ter 
se  vdajali  v  varstvo  in  podložnost  plemenitašem,  katerim  so 
prepuščali  dobrovoljno  svojo  posest.  To  je  bil  važen  vzrok, 
zakaj  je  tako  naglo  ginila  osebna  svoboda  ljudstva  in  na- 
raščala posest  in  moč  tuje  gospode. 

Ko  so  po  alpskih  deželah  zavladali  Habsburžani,  so  z 
njihovim  dovoljenjem  imele  oblast  nad  kmeti  gosposke,  t.  j.^ 
samostani,  škofje,  grofje,  vitezi  in  tudi  mesta.  Gosposki  je 
moral  kmet  priseči  pokorščino  s  „telesom  in  imetjem"  v 
vseh  stvareh.  Gosposka  je  postavljala  kmetom  sodnike.  V 
gradovih  so  bile  pisarne,  kamor  je  moral  priti  seljan,  če  je 
hotel  podedovati  očetovo  posestvo,  prodati  ali  kupiti  kaj 
zemljišča;  v  graščinah  je  plačeval  pristojbine  ali  kupna 
in  ženitvena  pisma  in  za  „poklon",  v  gradovih  so  bile  tem- 
nice, kamor  so  zapirali  nepokorne  kmete  in  hudodelce  in 
jih  kaznovali  z  vklepanjem  v  verige,  s  palico  in  postom. 

V  vsaki  vasi  je  bil  župan,  ki  je  sporočal  ljudem  po- 
velja gosposke  in  pobiral  nekatere  davke.  Ako  je  imel  srce 
za  ljudstvo,  je  branil  pravice  sosedov,  njih  imetje,  svobodo 
in  življenje  nasproti  gosposki  in  njenim  oskrbnikom.  V  go- 
tovih časih  je  sklical  sosede  na  zborovanje,  na  katero  je 
prišel  tudi  sodnik  ali  pa  njegov  namestnik;  prečital  je  kme- 
tom, ki  so  prišli  v  burnih  časih  oboroženi,  njih  dolžnosti  in 
pravice,  red  na  cesti,  v  vasi,  v  gozdu  i.  t.  d.    Župan  je  po- 


1)  Plug,  grunt  je  Nemcem  in  Slovencem  podlaga  zemljiščne  mere. 
Kot  plug  je  štelo  30  oralov  ali  Johov"  G^ter).  To  je  toliko,  kolikor 
more  obdelovati  in  porabljati  kmetska  družina.  Mali  plug  je  obsegal 
15  oralov.  Iz  te  razdelitve  so  nastali  gruntarji,  polgruntarji  in  četrt- 
gruntarji. 

slušal  tožbe  ter  razsodil  manjše  prestopke  in  prepire.  Poma- 
galo mu  je  dvanajst  veljavnih  mož  soditi  po  stari  navadi: 
bili  so  njegovi  zapriseženi  možje  ali  porotniki. 

Habsburžani  so  znatno  razširili  svoje  pravice  po  Ko- 
rotanu  s  tem,  da  so  sklepali  pogodbe  z  raznimi  cerkvenimi 
in  posvetnimi  knezi.  Posledica  teh  pogodeb  je  bila  večkrat, 
da  so  dobili  Habsburžani  od  freisinških  škofov  in  solno- 
graških  nadškofov  različne  fevde  v  Korotanu  in  podedovali 
po  izmrtju  posvetnih  knezov  in  grofov  njih  posestva. 

■v 

Številno  plemstvo  je  imelo  dokaj  dednih  posestev  ali 
alodov  in  posojenih  posestev  ali  fevdov.  Ubožnejši  plemiči 
so  večkrat  stopali  v  službo  pri  bogatih  plemenitaših,  škofih, 
vojvodu  in  drugih  dostojanstvenikih;  od  njih  so  dobili  fevde 
in  se  imenovali  vazali,  dvorniki  ali  ministeriali,  ki  pa  niso 
bili  v  začetku  svobodni.  Plemenitaši  in  pozneje  ministeriali 
so  bili  pod  sodno  oblastjo  fevdnega  gospoda,  ki  se  je  po- 
svetoval ž  njimi  na  skupščinah.  Skupščine  je  sklical  deželni 
knez  in  podeljeval  pri  tej  priliki  plemstvu  posebne  svobo- 
ščine in  pravice.  Iz  takih  skupščin  se  je  izcimil  deželni  zbor, 
v  katerem  so  bili  spočetka  le  plemenitaši,  pozneje  pa  tudi 
prelatje  in  zastopniki  vladarjevih  mest. 

Deželni  zbor  se  je  sklical  prvotno  le  izvanredno  zaradi 
dovoljenja  davkov  in  zaradi  zakonodajstva.  Sčasom  se  je  pa 
razširil  delokrog  deželnega  zbora  in  s  tem  tudi  vpliv  de- 
želnih stanov.  Deželni  knez  je  imel  pravico,  zastopati  deželo 
proti  inozemstvu,  je  bil  višji  poveljnik  v  vojni,  najvišji  sod- 
nik; sprejemal  je  prisego  zvestobe,  podeljeval  plemstvo  in 
odlikovanja,  razpolagal  z  deželnimi  posestvi  in  premoženjem 
ter  bil  fevdni  gospod  vsega  zemljišča.  Deželni  stanovi  so 
dovoljevali  davke  in  deželno  brambo,  se  udeleževali  zako- 
nodajstva in  deželne  uprave.  Poseben  stanovski  odbor  je 
izvrševal  sklepe  deželnega  zbora. 

Od  1.  1410.  so  zborovali  koroški,  kranjski  in  štajerski 
stanovi  na  skupnih  deželnih  zborih,  ki  so  jih  imenovali  „ve- 
like  deželne  zbore".  Na  velikih  deželnih  zborih  sklenjeni 
zakoni  so  se  imenovali  libele  ali  deželna  pisma.  Važne  li- 
bele  so  zabeležili  v  deželnih  potrditvah. 

Deželne  stanove  je  skliceval  vladar  navadno  zato,  da 
dovolijo  potrebno  podporo  za  vojno.  Stanovi  so  sklicali  de- 
želni zbor:  na  prvi  klopi  so  sedeli  škofje,  opatje  in  prosti 
(prelatje),  na  drugi  knezi,  grofje  in  baroni  (gosposka  klop), 
na  tretji  vitezi  in  drugi  mali  plemiči  (viteška  klop),  na  če- 
trti, prav  zadaj  v  dvorani,  so  sedeli  zastopniki  mest,  ki  jim 
je  bil  deželni  knez  sam  gospodar. 

Veliki  deželni  zbor  je  zboroval  1.  1470.  v  Velikovču; 
predsedoval  ^mu  je  Friderik  III.  sam.  Zbrane  stanove  je  iz- 
kušal  vladar  [ali  pa  njegov  namestnik  prepričati  o  velikih 
nevarnostih  in  o  njih  dolžnosti,  da  morajo  braniti  domovino 
s 'krvjo  in  blagom;  toda  ukazati  jim  ni  mogel  ničesar,  ker 
so  imeli  svoje  stare  pravice.  Vdali'  so  se  stanovi  navadno 
po  dolgotrajnem  pogajanju  in  dovolili,  ali  da  mora  sleherni 
član  oborožiti  toliko  in  toliko  vojščakov,  ali  da  mora  priti 
vsak  vitez  s  svojimi  hlapci,  kadar  ga  pozove  deželni  vladar, 
ali  mora  vsak  deseti  kmet  prijeti  sam  za  orožje  in  vsakih 
pet  kmetov  oborožiti  in  hraniti  šestega  moža,  ali  vsaka  hiša 
poslati  po  enega  borilca  (črna  vojska)  in  sleherni  stanovalec 
plačati  —  ne  izvzemši  niti  otroke,  posle  in  berače  —  na 
teden  nekaj  beličev  »turškega  davka". 

Kljubu  tem  določbam  se  je  zbralo  navadno  le  malo 
bojevalcev  in  še  ti  so  prišli  večkrat  prepozno  ali  pa  so 
zbežali  pred  neusmiljenimi  sovražniki.  Saj  kmet  ni  bil  vo- 
jak! Usodno  je  bilo  tudi  to,  da  je  bila  v  tem  času  vsaka 
dežela  politična  enota;  bojevali  so  se  Štajerci  za  svojo 
domovino,  takisto  Korošci,  Kranjci  in  Primorci.  Le  malokdaj 
so  se  zvezali  Slovenci  in  Hrvatje  ter  slavno  premagali  Turke. 
Zato  so  bile  skoro  vse  krvave  bitke  nesrečne  za  naše  pra- 
dede  in  le  redke  so  bile  naše  zmage.  Uspešno  obrambo  je 
oviralo  tudi  nasprotje  med  posameznimi  sloji. 

Stanovska  korist  je  bila  koncem  srednjega  veka  vsa- 
kemu stanu  v  čislih;  poznali  niso  dobro  resnice,  da  je  le  v 
slogi  moč;  niso  se  trudili  za  blaginjo  skupne  domovine  ali 
vsega  naroda  in  vedeli  niso,  da  ima  vsak  stan  iz  celokupne 
blagovitosti  več  dobička  nego  iz  zatiranja  drugih  stanov. 
Gospoda  je  brezobzirno  zatirala  kmeta  in  kmet  se  ji  je 
uprl  baš  tedaj,  ko  so  napadali  deželo  Turki.  V  nasprotstvu 

sta  živela  kmet  in  meščan ;  kajti  meščan,  varen  za  mestnim 
obzidjem,  je  gledal  ravnodušno,  kako  je  mrcvaril  Turek 
trpina-seljaka  in  mu  uničeval  blago  in  imetje.  Nikakor  se 
ne  moremo  čuditi,  če  se  Ije  pri  takih  razmerah  polast''a 
kmeta  ogorčenost  napram  drugim  slojem  in  naposled  taka 
obupnost,  da  je  začel  jmisliti,  bi  li  ne  bilo  bolje,  če  zapu- 
sti comovino  ter  si  poišče  varnejši  dom  ali  pa  se  celo  vda 
—  Turku.  Poleg  turške  in  drugih  nadlog  so  ga  teple  še 
strašne  prirodne  nezgode.  Imel  je  zato  nesrečni  seljak  po- 
sebno vzrok,  da  je  vzdihoval  in  molil:  »Kuge,  lakote  in 
Turkov  otmi  nas,  o  Gospod!" 

Izmed  raznih  upravnih  delov  sta  bila  v  srednjem  veku 
denar  in  davkarstvo  najvažnejša.  Krožili  so  tedaj  različni 
novci  po  Korotanu,  kakor:  cekin,  denar  in  sold,  ogrski  zlati 
goldinar,  oglejski  vinarji,  marke  i.  dr. 

Menjal  se  je  denar  večkrat  in  se  tedaj  tudi  poslabšal 
ter  s  tem  oviral  kupčijo,  ker  so  se  z  menjanjem  bavili  na- 
vadno sebični  mešetarji.  Da  bi  uredil  denarstvo,  je  Rudolf 
IV.  1.  1359.  na  novo  uredil  denarstvo;  po  tej  uredbi  so  bile 
enote:  marka,  goldinar  in  vinar.  Propadlo  je  denarstvo  po- 
zneje zopet  za  Friderika  III.,  ki  je  dal  pravico,  denar  kovati, 
tudi  zasebnikom,  ki  so  ga  pa  navadno  poslabšali.  Prišli  so 
v  deželo  ponarejevalci  denarja,  ki  so  oškodovali  mnogo 
ljudi,  posebno  kmetov;  ti  so  morali  jemati  novce,  kakoršne- 
koli  so  jim  dali,  dočim  je  zahtevala  gosposka  od  njih  le 
»dobrih"  novcev;  če  jih  ni  imel  kmet,  je  moral  odšteti  ve- 
liko večjo  svoto  v  drugih  novcih. 

Davkarstvo  v  srednjem  veku  še  ni  bilo  urejeno.  Ločili 
niso  še  državnih  dohodkov  od  osebnih  vladarskih.  L.  1402. 
so  uvedli  poseben  dohodninski  davek,  in  sicer  se  je  plačalo 
po  dvanajst  vinarjev  od  vsakega  funta.  Plačevati  so  morale 
slovenske  dežele  v  času  različnih  vojn  tudi  mnogo  izvan- 
rednih  davkov.  Davkarstvo  je  šele  uredil  Maksimiljan  in  po 
innsbruških  libelah  so  dobile  naše  dežele  poseben  računski 
urad,  ki  so  mu  bili  v  posameznih  deželah  podrejeni  vice- 
domi;  ti  so  oddajali  deželne  prebitke  računskemu  uradu. 

Sodstvo  so  imeli  v  deželi  deželni  knezi,  deželni  sta- 
novi in   nekatera   mesta.    Tedanji   avstrijski   pravni   red   se 

nahaja  v  listini,  ki  sta  jo  izdala  I.  1338.  Albreht  II,  in  Oton 
Veseli.  Nižje  sodstvo  nad  kmetskim  ljudstvom  so  imele 
graščine. 

Zgodaj  so  se  na  Koroškem  udomačili  židje.  Pečali  so 
se  s  kupčijo,  z  meničnim  poslom,  oderuštvom  in  bili  zaradi 
tega  zaničevani  in  preganjeni.  Albreht  II.  in  Oton  Veseli  sta 
jim  zapovedala,  da  ne  |smejo  od  posojenega  funta  jemati 
več  obres;i  nega  tri  vinarje  na  teden,  in  Albreht  III.  jim  je 
zabranil  trgovino  z  zlatom  in  srebrom  ter  menjanje  de- 
narjev. 

L.  1461.  ustanovljena  ljubljanska  škofija  je  dobila  v 
Korotanu  župnijo  Sv.  Nikolaja  v  Beljaku  (sedanja  frančiš- 
kanska cerkev)  in  Št.  Mihel  pri  Pliberku.  L.  1469.  so  usta- 
novili v  Milštatu  red  nemških  vitezov  sv.  Jurija,  ki  so  imeli 
nalogo,  braniti  habsburške  dežele  Turkov.  Nosili  so  belo 
obleko  z  rdečim  križem.  Pravih  uspehov  ni  imel  red,  kajti 
„hrabri"  vitezi  so  se,  kakor  sem  omenil,  ob  prihodu  Tur- 
kov skrili  za  trdno  obzidje  ter  prepustili  ljudstvo  krutim 
Turkom. 

Posebne  zasluge  za  redovniško  življenje  in  za  ustano- 
vitev krške  škofije  si  je  pridobila  zveličana  grofinja  Hema. 
Zaradi  tega  se  je  trudil  krški  škof  Urh  III.,  da  bi  jo  prigla- 
sili za  svetnico.  L.  1466.  je  duhovniška  komisija  preiskala 
listine  in  druga  poročila  o  njenem  življenju  ter  poročala  v 
Rim.  Te  zadeve  niso  rešili  v  Rimu  zato,  ker  Korotan  ni 
mogel  v  hudih  turških  časih  plačati  400  cekinov  za  stroške, 
ki  bi  jih  povzročilo  proglašenje  grofinje  Heme  za  svetnico. 
Za  „zveličano"  jo  časti  še  dandanes  sv.  cerkev. 

Šolstvo,  ki  se  je  razvilo  šele  po  iznajdbi  knjigotiska, 
je  bilo  v  srednjem  veku  v  samostanih,  mestih  in  nekaterih 
trgih.  Znana  je  bila  šola  v  Krki,  ki  so  jo  pohajali  pleme- 
nitaški  sinovi,  in  šola  v  Beljaku,  na  kateri  je  poučeval  ke- 
mik in  zdravnik  Theophrastus  Paracelsus. 

Med  učenjaki  je  slovel  tedaj  poleg  opata  Ivana  Ve- 
trinjskega  zgodovinar  Jakob  Unrest,  rodom  Slovenec,  ki  je 
umrl  1.  1500.  kot  kanonik  Podkrnosom  in  župnik  na  Dholici 
nad  Vrbskim  Jezerom.  Spisal  je  v  nemškem  jeziku  tedaj  zelo 
razširjeno  avstrijsko  kroniko  do  1.  1499.  Odločno  graja  v  tej 

knjigi  početje  deželnih  stanov  in  slabotno  vlado  neodločnega 
Friderika  III. 

Koncem  13.  stoletja  se  je  pri  cerkvenih  stavbah  vršil 
prehod  iz  romanskega  sloga  v  gotiškega.  Dobile  so  cerkve 
drugo  lice,  šilaste  loke  nad  vrati  in  na  svodih,  imajo  pa 
še  težke  in  mogočne  stolpe.  Take  cerkve  so :  Gosposvetska 
(L  1420.),  v  Svečah  pri  Brezah  (1441),  na  Bistrici  pri  Svincu 
(1446),  pri  Sveti  Krvi  (1483),  v  Gradežu,  v  Beljaku,  Dobrli 
Vasi  i.  dr.  V  gotiškem  slogu  so  izdelovali  cerkveno  opravo. 
Kako  lepo  so  to  umeli,  nam  priča  mojsterski  izrezljana 
cerkvica  za  svetinje  v  Mohljičah,  ki  jo  pa  sedaj  hranijo  na 
Dunaju. 

V  srednjem  veku  so  povzdignili  rudarstvo.  Kopali  so 
tedaj  se  zlato  v  Turah  in  pod  Pastarico;  svinec  so  kopali 
v  Črni,  Pliberku,  Slovenjem  Plajberku  in  v  Plajberku  pod 
Dobračem.  Že  1.  1495.  je  postavil  na  Žilici  Jakob  Fugger 
iz  Augsburga  čistilnico  za  svinec.  Železo  so  kopali  v  HUtten- 
bergu,  Waldensteinu,  Kapli,  Kremnici,  Fužinah  in  Žvabeku. 
Sol  so  uvažali  najbolj  iz  Solnograškega. 

Še  dokaj  dobre  ceste  so  pospeševale  obrt  in  kupčijo 
z  Italijo,  kamor  so  izvažali  preko  Beljaka  zelo  veliko  že- 
leza. Akoravno  je  bil  slovenski  jezik  v  srednjem  veku  na 
Koroškem  splošno  običajen,  rabil  je  vendar  le  ljudstvu  po 
deželi  za  medsebojno  občevanje.  V  cerkvi  je  vladal  latinski 
jezik,  med  plemstvom  pa  nemški. 

Šele  ko  so  videli,  da  se  ljudstvo  navzlic  strogim  po- 
veljem in  kaznim  ne  more  priučiti  latinskim  molitvam,  je 
sklenil  zbor  v  Mogonciji  1.  813.,  da  naj  moli  ljudstvo  naj- 
potrebnejše molitve  v  materinščini.  Ta  določba  je  povzročila, 
da  so  začeli  prevajati  na  slovenski  jezik  molitve  in  razne 
obredne  formule,  ki  jih  je  moralo  znati  ljudstvo.  Nastali  so 
freisinški  spomeniki  (ki  obsegajo  očitno  izpoved,  homilijo 
ali  opominjanje  pred  izpovedjo  in  izpovedno  molitvico),  ka- 
kor kaže  narečje,    na   Koroškem^)    ali   pa  jih   je   pisal  kak 

>)  Primeri  .Izvestje  celovške  gimnazije  1905/6:  DieOrtsnamen 
des  Gerichtsbezirkes  Ferlach".  Prof.  Scheinigg  dokazuje  na  podlagi 
stare  pisave  za  Sveče  ,Zwenkach*  in  ,Zweckach*,  da  je  pisec  frei- 
sinških  spomenikov  bil  Korošec,  ker  se  v  spomenikih  nahajajo  sorodne 

Karantanec  v  devetem  ali  desetem  stoletju  v  Freisingu  na 
Bavarskem. 

Našli  so  jih  leta  1807.  v  knjižnici  v  Miinchenu,  kamor 
so  bili  došli  iz  cerkvenega  arhiva  mesta  Freisinga.  Učeni 
jezikoslovec  Kopitar  jih  je  izdal  in  imenoval  po  pravici 
„Karantanske  spise". 

V  15.  stoletju  je  nastal  celovški  rokopis,  ki  ga  hrani 
v  Celovcu  zgodovinsko  društvo  in  je  pisan  z  nemškimi  čr- 
kami ter  obsega  na  eni  strani  „oče  naš,  češčeno  Marijo  in 
vero",  na  drugi  strani  pa  z  mlajšo  pisavo  navadna  krstna 
imena  onih  oseb,  ki  so  ustanovile  in  vzdrževale  Marijino 
bratovščino  v  Ratečah  na  Gorenjskem  z  letno  številko  1467.*) 
V  jeziku  kaže  celovški  rokopis  značaj  sedanje  gorenjščine 
in  sedanjega  rožanskega  narečja  ter  se  odlikuje  od  drugih 
po  tem,  da  je  ohranil  aoristove  oblike. 


oblike:  choku,  crisken.  Prim.  pa  novejša  raziskovanja,  n.  pr.  uvod  v 
Vondrdkovi  izdaji  spomenikov.  Cisto  .korotanski'  pač  spomeniki  po 
jeziku  niso. 

1)  Slovenci  so  zahajali  radi  na  božjo  pot  v  Rateče,  kakor  tudi 
k  Sv  Ivanu  pri  Devinu,  v  Solnograd,  v  Cahe,  v  Čedad  itd. 


NOVI  VEK. 


MAKSIMILIJAN  L  (1493—1519). 


riderikov  sin  Maksimilijan,  ki  je  bil  voljen  nemškim 
kraljem  že  1.  1486.,  je  po  očetovi  smrti  združil  vse 
habsburške  dežele  in  pridobil  po  svoji  soprogi  bogate 
burgundske  pokrajine.  Trudil  se  je  na  vse  načine,  da  bi  si  opo- 
mogle njegove  dežele  od  mnogoterih  udarcev,  ki  so  jim  jih 
bile  prizadejale  različne  vojne.  Nastopil  je  krepko  za  obrambo 
južnega  svojega  ozemlja  proti  Turkom  in  brzdal  premogočne 
viteze.  Sklical  je  zaradi  tega  1.  1495.  veliki  deželni  zbor  v 
Maribor,  kjer  so  se  posvetovali  o  preteči  turški  nevarnosti.  Na 
Ostrovskem  Gradu  je  dal  napraviti  močno  orožarno. 

Na  prošnjo  deželnih  stanov  je  1.  1496.  izgnal  iz  Koro- 
tana  žide,  ki  so  se  vedno  gosteje  naseljevali  po  deželi.  Od- 
škodovali  so  cesarja  deželni  stanovi  za  davke,  ki  so  jih 
poprej  plačevali  židje,  ter  mu  dali  4000  goldinarjev.  Tudi 
solnograški  nadškof  je  tedaj  s  svojega  ozemlja  izgnal  žide, 
trideset  let  pozneje  pa  bamberški  škof. 

L.  1498.  je  ustanovil  v  Innsbrucku  skupno  vlado  jza 
vse  avstrijske  dežele  in  uredil  davkarstvo  s  porazumljenjem 
deželnih  stanov,  1.  1501.  pa  še  posebno  vlado  za  Zgornje 
in  Spodnje  Avstrijsko,  Štajersko,  Koroško  in  Kranjsko, 
kmalu  na  to  pa  pošto  med  Dunajem  in  Bruseljem. 

Dne  12.  aprila  1.  1500.  je  umrl  bistriško-goriški  grof 
Lenard  v  Liencu.   Vsled   starih   pogodeb  je  dobil  Maksimi- 

lijan  grofijo  Pusto  Dolino  z  mestom  Liencem,  ki  je  tvorila 
do  tedaj  del  Korotana,  priklopil  jo  Tirolski  in  dal  Korotanu 
meje,  ki  jih  ima  še  dandanes  na  zapadu  (1500). 

Veliko  žrtev  je  zahtevala  dvanajst  let  trajajoča  bene- 
čanska  vojna  (1507);  ni  se  sicer  izvojevala  na  koroških  tleh, 
pa  je  vendar  morala  dežela  veliko  prispevati  v  denarjih  ter 
pošiljati  mnogo  vojakov. 

Pred  benečansko  vojno  in  med  njo  so  bili  po  sloven- 
skih deželah  1.  1503.,  1513.  in  1514. — 1516.  nevarni  kmetski 
upori  ali  punti.  Vzroke  puntom  moramo  iskati  v  žalostnih 
družinskih  razmerah,  v  pomnoženju  in  povišanju  bremen,  ki 
so  jih  nalagali  graščaki  svojim  podložnikom.  Vsled  turških 
navalov,  ki  so  od  prebivalstva  zahtevali  mnogo  žrtev  zaradi 
obrambe,  je  postala  dežela  vedno  siromašnejša;  skrčilo  se 
je  število  prebivalcev,  ker  so  jih  pomorili  ali  pa  odgnali 
Turki;  marsikatera  kmetija  je  bila  zapuščena  in  neobdelana. 
Tudi  benečanska  vojna  je  pomnožila  siromaštvo  v  prebi- 
valstvu, ki  je  bilo  jako  nezadovoljno  z  vedno  večjimi  davki. 
Trgovina  je  bila  zaprta  proti  morju  na  škodo  kmetom,  ki 
bi  bili  lahko  kaj  izkupili.  Maksimilijan  I.  je  iznova  prepove- 
dal kupčijo  po  kmetih  in  naseljevanje  kmetov  po  mestih. 

Prepovedal  je  cesar,  hoteč  ohraniti  gozde,  da  ne  srnejo 
kmetje  več  tako  brezskrbno  pokončevati  gozdov  kakor  do- 
tle;  prepoved  je  bila  iz  splošnih  ozirov  umestna,  a  zadela 
je  kmete  hudo,  ker  se  je  odšle  množila  divjačina  ter  jim 
delala  škodo  in  ker  so  jim  bili  sedaj  vedno  za  petami  lovci 
in  logarji. 

Pritožbe  podložnih  kmetov  niso  izdale  nič;  cesar  bi 
bil  rad  pomagal,  pa  ni  mogel,  ker  so  imeli  veliko  oblast 
deželni  stanovi,  tem  pa  ni  bilo  mar,  da  bi  se  odpravile 
krivice,  ki  so  jim  bile  le  na  korist.  Tožili  so  kmete  pri  ce- 
sarju, da  so  nepokorni  in  da  se  je  bati  splošnega  punta  ; 
tlačili,  žulili  so  dalje  kmete,  pomnoževali  svoje  dohodke  z 
novimi  davki,  tlako  in  drugimi  zahtevami  ter  jih  tako  pri- 
silili sami  k  uporu-  Celo  tam,  kjer  so  uničili  Turki  setev, 
so  nekateri  graščaki  zahtevali  desetino  od  svojih  podložnikov. 
Tožili  so  kmetje,  da  se  pobirajo  davki  krivično  po  dvakrat 


in  celo  trikrat  na  leto  in  da  se  jim  nalaga  preveč  tlake,   ki 
jim  še  za  kosilo  ne  pusti  časa. 

L.    1515.  je  nastala  velika  buna,  ki  se  je  razširila   po 

vsem  Slovenskem  ter  se  imenuje   zato    »slovenski    kmetski 

punt".  Vzajemni  klic  vseh  upornikov  je  bila  „stara  pravda", 

t.  j.,  zahtevali  so  podložniki,   da  odneha  gospoda  od  vseh 

terjatev,  kar  jih  ni  bilo  zapisanih  od  starodavnega  časa. 

Kmetje  so  se  pritožili  najprej  pri  cesarju  na  zborova- 
nju v  Augsburgu,  a  cesar  jih  je  opominjal,  da  naj  ostanejo 
mirni,  in  jim  obljubil,  da  ukaže  gospodi,  naj  jih  puste  pri 
„stari  pravdi".  Toda  cesarjeva  beseda  ni  izdala  nič;  gos- 
poda se  niso  hotela  ukloniti.  Ker  niso  odpravili  krivičnih 
bremen,  so  se  uprli  kmetje  in  prisilili  šentmartinskega  ka- 
plana v  Labodski  Dolini  na  binkoštni  ponedeljek  1.  1515., 
da  je  oznanil  v  cerkvi,  naj  se  zberejo  kmetje  dne  1.  junija 
v  Pustrici  in  slišijo  cesarjeve  naredbe,  ki  je  naklonjen 
kmetskemu  stanu. 

Nad  3CC0  kmetov  se   je   zbralo  v  Pustrici;    ustarcvil 
so  zvezo,  postavili  si  na  čelo  Krištofa  Grosa  in  Jurija  Mura 
ter  se  združili  s  kmetskim  puntom,   ki   je  štel  po  Korotanu, 
Štajerskem  in  Kranjskem  nad  20.000  članov. 

Koroški  punt  je  imel  svoje  središče  v  Rojah,  odkoder 
je  pošiljal  po  deželi  pozive,  češ,  da  se  zavzemajo  samo  za 
„staro  pravdo"  in  ne  mislijo  storiti  nikomur  nič  zalega. 
Punt  se  je  razširil  hitro  po  Podjunski  Dolini,  Rožu,  Zilji, 
okoli  Št.  Vida,  Hiittenberga  in  v  Krški  Dolini. 

Gospoda  niso  držala  križem  rok;  obrnili  so  se  mar- 
več do  cesarja,  ki  je  poslal  poslance  na  Koroško,  da  pomi- 
rijo kmete.  Poslanci  so  poslušali  pritožbe  kmetov  in  oblju- 
bili, da  jim  pomore  cesar  in  ukaže  graščakom,  naj  se  rav- 
najo po  stari  pravdi.  Opomnili  so  kmete,  da  naj  odlože 
orožje  in  se  razidejo.  Ko  pa  so  se  upornim  kmetom  pridru- 
žila tudi  nekatera  mesta,  so  se  deželni  stanovi  začeli  po- 
gajati s  kmeti  po  Podjunski  Dolini  ter  so  jih  pomirili 
kmalu. 

Zbrali  so  stanovi  nato  350  mož,  odrinili  najprej  proti 
Št.  Vidu,  kjer  jih  pa  niso  pustili  meščani  v  mesto,  potem  pa 
proti  Beljaku.  V  Beljaku  so  dobili  za  poveljnika  Žigo   Die- 

trichšteina,  posestnika  humperškega  in  Starega  Grada,  ki 
jih  je  vodil  v  Rož  in  tam  pokoril  uporne  kmete. 

Upornikom  okoli  Vober  in  Svinca  so  se  pridružili  ru- 
darji iz  Hiittenberga,  osvojili  Stari  Dvor  in  se  utrdili  dobro 
v  trgu.  Ko  pa  se  je  stanovski  vojski  pridružila  še  cesarska, 
so  v  orožju  izvežbani  vojaki  pregnali  kmete  in  rudarje  iz 
Starega  Dvora  ter  jih  prisilili,  da  so  se  razšli.  Zadušili  so 
nato  punt  v  Labodski  Dolini  in  okoli  Velikovca,  obesili 
puntarske  vodje  na  bližnjih  drevesih  in  kaznovali  upornike, 
da  so  v  večen  spomin  morali  svojim  gospodarjem  plačevati 
puntarski  davek. 

Tako  je  nehal  veliki  kmetski  punt  v  Korotanu;  kme- 
tom je  le  poslabšal  njih  že  tako  žalostno  usodo.  Cesar  Mak- 
similijan se  je  trudil  mnogo,  da  bi  olajšal  bedo  in  usodo 
kmetskemu  stanu.  Razposlal  je  po  deželi  svoje  ljudi,  ki  naj 
bi  izpraševali  podložnike  in  zapisovali  njih  pritožbe;  hotel 
je  pravično  razsoditi  prepir  med  gospodo  in  kmeti.  Toda 
temu  dobrohotnemu  poizkusu  so  se  uprli  graščaki,  ki  so 
bili  premagali  kmete  brez  cesarja  in  so  trdili,  da  terjajo  po 
pravici  več  tlake,  višje  davke  i.  dr.  Naložili  so  kmetom  celo 
nove  naklade  „v  večno  kazen"  za  njih  upor  ter  zahtevali 
odškodovanja  za  vso  škodo,  ki  so  jim  jo  bili  napravili  kmetje, 
poudarjajoč,  da  so  steber  državi  nemški  graščaki,  ne  pa 
»nezvesti"  slovenski  kmetje.  Cesar  ni  mogel  pomagati  pod- 
ložnikom  in  tako  je  tekla  črez  nekaj  let  zopet  kri. 

Šendvidčani  so  se  vedli  med  kmetskim  uporom  zelo 
čudno  napram  stanovski  vojski,  zato  so  se  pritožili  sedaj 
deželni  stanovi  pri  cesarju  ter  zahtevali,  da  naj  jim  da  za- 
nesljiv kraj;  kjer  bodo  zborovali,  sodili  in  se  branili,  če 
bode  treba. 

Mesto  Celovec  je  pogorelo  1.  1514.  in  siromaški  me- 
ščani so  bili  takoj  pripravljeni,  da  sprejmejo  deželne  stanove 
za  svoje  zaščitnike,  če  jim  pomagajo  pri  zidanju  mesta. 
Stanovi  so  prosili  za  Celovec  in  cesar  je  uslišal  njih  prošnjo 
ter  jim  podaril  24.  aprila  1.  1518.  mesto  Celovec,  ki  je  po- 
stal namesto  Šent  Vida  deželno  glavno  mesto. 

Ker  so  Celovčani  s  tem  izgubili  svoje  svoboščine  in 
posebne  pravice;  so  se  kesali,  da  so  prišli  v  odvisnost  de- 

želnih  stanov.  Poslali  so  z  zastopniki  drugih  mest  odpo- 
slance k  cesarju,  da  naj  prekliče  darilno  pismo  glede  Ce- 
lovca. Predno  je  cesar  rešil  to  zadevo,  je  umrl  12.  jan.  1519 
v  Welsu  na  Gornjem  Avstrijskem. 

Izmed  deželnega  plemstva  je  bil  cesar  Maksimilijan 
posebno  naklonjen  Žigi  Dietrichsteinu,  ki  ga  je  povzdignil 
v  baronski  stan  in  imenoval  deželnim  glavarjem  štajerskim. 
„Zadnji  vitez",  kakor  se  nazivlje  Maksimilijan,  je  bil  pogu- 
men in  odločen  vladar,  ki  je  razumel  duh  tedanjega  časa. 
Govoril  je  poleg  drugih  jezikov  tudi  slovenski;   kajti  učitelj 

v 

njegov  je  bil  Slovenec  Tomaž  Berlogar  iz  Spodnjega  Šta- 
jerskega, in  kot  desetletni  deček  je  bival  1.  1469.  več  tednov 
v  Starem  Gradu^)  nad  Bačami,  kjer  je  spoznal  slovensko 
ljudstvo  in  slovenski  jezik.  Izpopolnil  je  znanje  slovenskega 
jezika  v  občevanju  z  Volkartom  Turjaškim,  s  škofom  Slad- 
konjo,  z  državnikom  Žigo  Herbersteinom  in  slavnim  junakom 
Krištofom  Lambergerjem,  ki  so  bili  vsi  doma  na  Kranjskem. 
Maksimilijan  je  bil  posebno  priljubljen  med  sloven- 
skim ljudstvom,  ker  se  je  pogovarjal  z  njim  v  domačem 
jeziku,  dobrohotno  razmotrival  narodove  težnje  in  izkušal 
po  možnosti  pomagati  zatiranim  kmetom. 

KOROŠKO  POD  HABSBURŽANI  DO  SMRTI 

MARIJE  TEREZIJE  (1519—1780). 

KAREL  V.  IN  FERDINAND  I. 

Po  Maksimilijanovi  smrti  sta  podedovala  avstrijske  de- 
žele njegova  vnuka  Karel  in  Ferdinand,  sinova  cesarjevega 
sina  Filipa  Lepega,  ki  je  umrl  na  Španskem  1.  1506.  Oba 
dediča  sta  živela  torej  daleč  od  avstrijskih  dežel,  Karel  na 
Španskem,  Ferdinand  pa  na  Hollandskem.  Maksimilijan  je 
določil,  da  imajo  po  njegovi  smrti  vladati  njegovi  svetovalci, 

1)  V  zgodovinskem  romanu  ,Weisskung'',  ki  opisuje  vlado  nje- 
govega očeta,  Maksimilijanovo  vzgojo  in  njegove  vojne,  pravi  Maksi- 
milijan, da  se  je  naučil  slovenščine  od  nekega  kmeta,  ki  mu  je  pri- 
našal večkrat  lepo  sadje.  To  se  ravno  nanaša  na  njegovo  bivanje  v 
Starem  Gradu. 

med  katerimi  je  bil  tudi  Korošec  Žiga  Welzer.  Ker  ni  bila 
nobena  dežela  zadovoljna  s  to  vlado,  so  notranjeavstrijske 
dežele  v  Brucku  ob  Muri  sklenile  1.  1519.,  da  se  odpošlje 
poslanstvo  na  španski  dvor,  ki  naj  se  pokloni  novemu  vla- 
darju. Med  poslanci  sta  bila  tudi  Korošca  Ivan  Ungnad 
in  Ivan  Silberberg.  Potovalo  je  poslanstvo  iz  Beljaka  preko 
Rima  in  Neapolja  na  Špansko  in  bilo  v  Barceloni  sprejeto 
od  novega  vladarja,  ki  pa  ni  bil  posebno  vzradoščen,  ko 
je  slišal  zastopnike  posameznih  dežel,  ki  so  poudarjali  sta- 
novske svoboščine. 

Ko  so  potovali  poslanci  v  Barcelono,  je  prevzel 
že  vlado  Karel  in  podredil  upravo  avstrijskih  dežel  državni 
vladi  v  Augsburgu,  kjer  je  bila  zastopana  Koroška  po 
škofu  in  kardinalu  Matjažu  Langu  in  Žigi  Dietrichsteinu, 
ter  je  imenoval  svoje  zastopnike,  ki  jim  imajo  poslanci  av- 
strijskih dežel  priseči  zvestobo.  Dne  25.  jan.  1.  1520.  so 
koroški  stanovi  prisegli  zvestobo  cesarjevim  zastopnikom, 
kardinalu  Langu,  grofu  Volbenku  Ottingu,  Urhu  Schellenber- 
škemu  in  Weingandu  Thunheinskemu.  Zahtevali  so  deželni 
stanovi,  da  se  jim  potrdijo  najprej  stanovske  svoboščine,  na 
kar  bodo  prisegli  zvestobo.  Vendar  so  odjenjali  od  te  za- 
hteve ter  prisegli,  na  kar  so  se  jim  potrdile  svoboščine- 
Vsled  tega  je  izjavil  cesar  25.  okt.  1.  1520.,  da  ta  način 
poklonitve  ne  nasprotuje  starim  navadam  pri  ustoličanju 
koroških  vojvod  na  Gosposvetskem  Polju. 

Do  osrednje  vlade  so  poslale  tedaj  slovenske  ali  no- 
tranjeavstrijske dežele  posebno  odposlanstvo,  ki  je  prosilo 
poštenega,  odkritosrčnega  in  pravičnega  vladanja  in  pomoči 
zoper  Turke.  Pritožilo  se  je  tudi  poslanstvo,  da  je  cesar 
pri  sestavljanju  osrednje  vlade  premalo  vpošteval  imenovane 
dežele,  ker  imajo  premalo  svojih  zastopnikov  pri  vladi.  Z 
malimi  uspehi  se  je  vrnilo  poslanstvo  v  domovino. 

Karel  V.  je  vladal  širno  državo;  smel  je  reči,  da  ne 
zaide  solnce  nikdar  v  njegovi  državi.  Ker  mu  ni  bilo  mogoče, 
da  bi  vladal  sam  prostrane  in  tako  različne  dežele,  je  28. 
aprila  1.  1521.  na  državnem  zboru  v  Wormsu  sklenil  prvo 
delitveno  pogodbo  s  svojim  bratom  Ferdinandom.  Po  tej 
pogodbi  je  dobil  Ferdinand  obe  Avstrijski,  Koroško,  Kranj- 

sko,  Primorsko  in  Štajersko,  Karel  pa  je  obdržal  ostale 
dežele.  Ker  so  se  od  Koroške  izločile  nekatere  pokrajine  in 
so  se  priklopile  Tirolski,  niso  hoteli  koroški  stanovi  priseči 
zvestobe  novemu  vladarju  in  so  zahtevali  v  deželnem  zboru, 
da  se  ne  sme  rušiti  celokupnost  Koroške.  To  energično 
postopanje  je  imelo  uspeh.  V  drugi  delitveni  pogodbi  v 
Bruselju  dne  30.  jan.  1.  1522.  so  se  Koroški  vrnile  odvzete 
pokrajine  na  zapadu. 

Kmetski  upor  iz  1.  1525.,  ki  je  imel  verski  značaj,  se 
ni  razširil  po  deželi,  ker  so  ga  hitro  zadušili  na  Gorenjem 
Avstrijskem,  Solnograškem  in  Štajerskem. 

Po  nesrečni  bitki  pri  Mohaču  1.  1526.,  v  kateri  je  padel 
ogrski  kralj  in  Ferdinandov  svak  Ludovik  II..  so  postali 
turški  navali  zopet  nevarnejši  za  slovenske  dežele.  Ze  1. 
1527.  in  1528.  so  pridrli  Turki  zopet  na  Kranjsko  ter  ple- 
nili in  požigali  po  Dolenjskem  in  Gorenjskem.  Korošci  so 
hitro  zavarovali  vse  prehode  in  poslali  500  mož  Kranjcem 
na  pomoč. 

Ko  so  1.  1529.  Turki  oblegali  Dunaj,  nahajamo  med 
branitelji  400  koroških  pešcev  in  200  konjenikov;  izmed 
teh  sta  se  posebno  odlikovala  Žiga  Khevenhiiller  in  Ivan 
Greissenecker. 

L.  1532.  je  mogočni  turški  sultan  Sulejman  oblegal 
trdnjavo  Kisek  na  Ogrskem,  ki  jo  je  branil  Nikolaj  Jurišič 
z  malo  posadko.  To  krdelce  je  odbilo  osemnajst  naskokov, 
a  padlo  je  polovico  branilcev.  Ko  se  je  raznesla  vest,  da 
sta  nabrala  Karel  in  Ferdinand  vojsko  in  da  hitita  zoper 
sovražnike,  se  je  umaknil  sultan,  grozno  oplenivši  Štajersko, 
proti  Mariboru  in  Spod.  Dravogradu,  kjer  je  pa  vhode  na 
Koroško  dobro  zavaroval  koroški  deželni  glavar  Vid  Welzer. 
Le  preko  Pake  je  prišlo  v  deželo  nekaj  Turkov,  ki  so 
drvili  skozi  Labodsko  Dolino  proti  Hiittenbergu,  odkoder 
jih  je  pa  pregnal  deželni  glavar  Welzer  in  jih  zapodil  iz 
dežele. 

Ker  so  Turki  1.  1537.  uničili  krščansko  vojsko  pri 
Oseku,  kjer  je  padlo  tudi  veliko  Korošcev,  se  je  bilo  bati 
novih  navalov  na  Koroško.  Začeli  so  zaradi  tega  utrjevati 
posamezne  kraje,    posebno    pa    Celovec,  ki  so  ga  utrjevali 

skozi  50  let  in  za  to  potrosili  nad  pol  milijona  goldinarjev. 
Da  bi  mesto  laže  preskrbovali  z  živili,  so  tedaj  do  Vrbskega 
Jezera  izkopali  prekop,  ki  ga  je  bil  začel  že  Šponheimec 
Bernard. 

Za  Ferdinandove  vlade  se  je  razširila  Lutrova  vera 
tudi  po  Koroškem.  Že  1.  1525.  je  razpravljal  v  Volšperku 
javno  o  novi  veri  minoritski  gvardijan  Volbenk  Todt  ter 
pridobil  za  novo  vero  Labodsko  Dolino,  kjer  ji  je  bil  po- 
sebno naklonjen  vicedom  bamberških  škofov,  Hofman.  V 
Sovodju,  v  dolinah  Jezernice,  Desne  in  Malte  je  širil  novo 
vero  bogati  posestnik  rudnikov.  Erazem  Weitmoser.  Poleg 
teh  so  širili  novo  vero  dijaki,  ki  so  pohajali  visoke  šole  na 
Nemškem  in  vabili  s  seboj  propovednike  nove  vere,  ki  so 
z  njih  pomočjo  lahko  pridobivali  nove  privržence  Lutrovi 
veri.  — 

Po  naključju  je  dala  vlada  sama  podporo  novi  veri, 
akopram  ni  baš  hotela  tega.  L.  1514.  je  pogorelo  mesto 
Celovec  do  tal.  Ko  se  ni  našlo  dovolj  domačih  prebivalcev. 
ki  bi  zgradili  novo  mesto  in  ga  obljudili  iznova,  je  vlada 
izdala  poziv,  da  je  dovoljeno  tudi  tujcem,  če  se  naselijo  v 
Celovcu,  se  pečati  svobodno  in  brez  davka  s  katerimkoli 
rokodelstvom  v  mestu.  Vsled  tega  poziva  se  je  nateplo  tja 
toliko  raznih  tujcev,  zlasti  Švabov,  da  je  postalo  mesto  skoro 
popolnoma  luteransko. 

Novo  vero  so  širili  rudarji  s  Saškega,  ki  jih  je  bil 
dober  zaslužek  privabil  v  rudne  jame  koroške,  ali  pa  tudi 
domači  rudarji,  ki  so  bili  poprej  v  tujini,  odkoder  so  pri- 
nesli novo  vero,  tuje  šege  in  tuj  duh  v  domače  gore. 

Novi  veri  so  se  pridružili  meščani  in  kmetje;  celo  več 
katoliških  duhovnikov,  redovnikov  in  redovnic  je  izstopilo 
iz  katolišče  cerkve.  V  Celovcu  so  uredili  protestantske 
šole  1.  1563.;  tam  je  bila  nemška  šola,  deško  semenišče  in 
od  1.  1573.  tudi  protestantska  dekliška  šola.  V  večini  so  bili 
v  deželi  protestantski  stanovi,  ki  so  zahtevali  od  Ferdinanda, 
da  naj  jim  dovoli  očitno  spoznavanje  nove  vere.  Ferdinand 
I.  jirn  je  dovolil  samo  sprejemanje  sv.  obhajila  pod  obema 
podobama,  sin  njegov  Karel  pa  tudi  očitno  spoznavanje 
nove  vere.  V  kratkem  času  se  je  Lutrova  vera  tako  razširila 

pO  kmetih,  da  je  katoliški  cerkvi  pretila  velika  nevarnost, 
kajti  dosedanji  dogodki  v  deželi  nam  kažejo,  da  so  bili 
koncem  srednjega  in  začetkom  novega  veka  za  kmetsko 
ljudstvo  hudi  in  žalostni  časi.  Stiskani  in  nesrečni  kmetje 
so  pričakovali  od  nove  vere  boljšo  bodočnost,  tolmačili  sebi 
v  prid  Lutrov  nauk  o  „evangeljski  svobodi"  in  se  s  tem 
hoteli  osvoboditi  plačil,  raznih  dolžnosti  in  zatiravanj  od 
strani  graščakov. 

Širila  se  je  protestantska  vera  vkljub  neumornemu  de- 
lovanju krškega  škofa  Antona  Salamanke  in  katoliških  du- 
hovnikov zoper  novo  vero.  V  Celovcu  in  njegovi  okolici  so 
oznanjevali  novo  vero  nekdanji  gospošvetski  dekan  Martin 
Koor,  Andrej  Lang,  Bernard  Steiner,  Adam  Kolbius  Fugius 
in  Ivan  Dunkel;  v  Št.  Vidu  Štefan  Hassler,  Baltazar  Brandt- 
ner,  Luka  Derer,  Viljem  Eberl,  Gotard  Kristalnik  in  Filip 
Brenner;  v  Beljaku  Hieronim  Peristerius  in  Ivan  Hauser; 
v  Velikovcu  Juri  Wieser,  v  Volšperku  pa  Volbenk  Todt. 

Kako  nestrpno  in  zagrizeno  je  bilo  volšpersko  me- 
ščanstvo proti  katoličanom,  nam  dokazuje  dejstvo,  da  mestni 
magistrat  ni  kaznoval  nekega  bogatega  luteranskega  trgovca, 
ki  je  bil  zavratno  umoril  mestnega  kaplana. 

Vplivni  pospešitelji  nove  vere  in  gmotni  podporniki 
oznanjevalcev  protestanstva  so  bili  na  Koroškem  deželni 
stanovi,-  baroni  Ungnadi,  Ivan  Višprijski,  Oton  Lichtenstein 
Krištof  Humperški,  Erazem  Weitmoser,  vicedom  Hofmann, 
zloglasna  Ana  Neumann  pri  Žili  i.  dr.  Bili  so  gorki  privr- 
ženci luteranstva,  žrtvovali  so  mnogo  truda  in  denarja,  da 
se  je  po  tiskani  besedi  protestantstvo  razširjalo  tudi  med 
slovenskim  ljudstvom. 

Ko  je  1.  1584.  prišlo  na  svetlo  celo  sveto  pismo  v 
slovenskem  prevodu,  so  po  deželi  razposlali  300  izvodov, 
kar  pa  med  Slovenci  v  Korotanu  ni  rodilo  posebnega  sadu. 
Med  vsemi,  ki  so  z  razširjevanjem  nove  vere  nehote  širili 
tudi  omiko  in  slovensko  književnost,  si  je  pridobil  največ 
zaslug  baron  Ivan  Ungnad  iz  Ženeka  na  Podjunskem  Polju. 

Baron  Ivan  Ungnad  je  bil  rojen  I.  1493.  in  je  živel 
najprej  na  dvoru  Maksimilijana  L,  bil  pozneje  deželni  glavar 
štajerski   in   poveljnik    notranjeavstrijskim    deželam    ter    se 

mnogo  bojeval  s  Turki.  Ko  se  je  poluteranil,  je  1.  1559.  šel 
na  Virtenberško,  kjer  mu  je  vojvoda  Krištof  prepustil  tako- 
zvani  Monchshof  v  Urahu  za  bivališče.  V  Urahu  in  Tiibingi 
je  ob  svojih  stroških  osnoval  tiskarno.  Pozval  je  v  Tiibingo 
več  jugoslovanskih  učenjakov,  da  bi  prevajali  protestantske 
knjige  v  svoja  narečja  z  latinskimi,  cirilskimi  in  glagolskimi 
črkami.  Podpiral  je  izdavanje  slovanskih  knjig  z  lastnimi 
dohodki  in  z  darovi,  ki  jih  je  nabral  pri  raznih  nemških 
knezih  in  mestih.  Njegova  radodarnost  in  požrtvovalnost 
sta  mu  naklonila  čast,  da  je  veljal  v  obče  za  pospešitelja, 
zavetnika  in  denarničarja  tedanjim  jugoslovanskim  književ- 
nikom. Dosegel  je  na  ta  način,  da  je  samo  od  1.  1561. — 1564. 
šlo  med  narod  nad  25000  knjig.  Navduševala  ga  je  zlasti 
misel,  da  bi  s  pisano  besedo  novi  veri  pridobil  vse  Jugo- 
slovane. Žrtvoval  je  tej  ideji  vse  svoje  moči  in  skoro  vse 
premoženje. 

L.  1564.  se  je  71  letni  Ungnad  napotil  v  Vinterico  na 
Češkem  k  svoji  sestri,  kjer  je  hotel  počakati  ugodne  prilike, 
da  bi  se  poklonil  Ferdinandovemu  nasledniku  Maksimiljanu 
II.,  ki  je  bil  naklonjen  protestantom.  Nagle  smrti  je  tam 
umrl  27.  dec.  1.  1564.  in  priporočil  svoji  soprogi  „zaklad 
svoj",  jugoslovansko  tiskarno. 

Truplo  njegovo  so  pripeljali  v  Tiibingo  in  zakopali  v 
samostanski  cerkvi. 

Po  Ungnadovi  smrti  je  razpadlo  književno  društvo  v 
Urahu;  delovanje  sicer  ni  prenehalo,  a  bilo  je  manj  krepko. 
Ungnadova  doba  je  bila  za  slovensko  slovstvo  jako  važna; 
z  razširjanjem  slovenske  knjige  med  ljudstvom  se  je  širila 
obenem   omika   med  njimi  in  zbujala    ljubezen   do  čitanja. 

Cesar  Karel  V.  je  bil  zvesto  vdan  katoliški  veri,  a  bil 
je  tudi  uverjen,  da  je  treba  odpraviti  to  in  ono  nerednost 
iz  katoliške  cerkve.  Zatrl  bi  bil  rad  novotarstvo  in  zedinil 
zopet  v  veri  očetov  vso  državo.  Poizkušal  je  izvršiti  to 
izlepa  in  zagrabil  za  orožje  šele  tedaj,  ko  so  mu 
nemški  knezi  postali  preoblastni  in  nepokorni.  Ko  jih  je 
prem.agal,  jim  je  dovolil  nekatere  Lutrove  zahteve  ter  jim 
tako  pokazal  svojo  spravljivost;  toda  vzdignil  se  je  zoper 
njega  baš  oni  knez,  ki  mu  je  bil  zaupal   največ    —    Moric 

Saški;  skoro  bi  bil  ujel  cesarja  v  Ehrenberški  Soteski  na 
severnem  Tirolskem,  da  ga  niso,  dasi  bolnega,  rešili  njegovi 
ljudje  črez  snežnike  iz  Innsbrucka  v  Beljak,  kjer  je  ostal  od 
26.  maja  pa  do  13.  julija  1.  1552.  ter  se  znatno  okrepčal  v 
svežem  zraku  in  slikoviti  okolici.  V  Beljak  je  prišel  tudi 
njegov  brat  Ferdinand,  ki  si  je  od  cesarja  izprosil  poobla- 
stilo, da  sklene  s  protestanti  pogodbo  glede  verske  svobode- 

Ko  je  Karel  V.  odhajal  iz  Beljaka,  je  v  znamenje  njih 
zvestobe  dovolil  meščanom,  da  smejo  imeti  v  mestnem  grbu 
krempelj  državnega  orla. 

Karel  V.  se  je  vsled  bolehnosti  odpovedal  vladarstvu 
ter  preživel  zadnje  dni  svojega  življenja  v  samostanu  Sv. 
Justa  na  Španskem.  Za  njim  je  vladal  do  1.  1564.  njegov 
brat  Ferdinand,  ki  je  pa  pred  svojo  smrtjo  razdelil  avstrijske 
dežele  med  svoje  tri  sinove.  Notranjeavstrijske  dežele  s 
pretežnim  slovenskim  prebivalstvom  je  dobil  Karel. 

NADVOJVODA  KAREL. 

(1563—1590.) 

Še  za  Ferdinanda  so  Korošci  17.  aprila  1.  1563.  nad- 
vojvodi Karlu  prisegli  zvestobo  na  vojvodskem  predstolu, 
dočim  so  po  medsebojnem  dogovoru  izostale  ostale  običaj- 
nosti in  slovesnosti. 

Nadvojvoda  Karel  bi  bil  silno  rad  zatrl  protestantsko 
vero  v  svojih  deželah,  a  tega  ni  mogel  in  ni  smel.  V  ne- 
prestanih bojih  s  Turki,  ki  so  pogosto  nadlegovali  njegove 
dežele,  je  potreboval  pomoči  deželnih  (sedaj  luteranskih) 
stanov;  utrditi  je  bilo  mejne  kraje,  zgraditi  novo  trdnjavo 
Karlovec,  nabaviti  bojnega  gradiva,  nabrati  in  hraniti  vojake 
po  obmejnih  trdnjavah  ter  plačevati  stare  dolgove.  Deželni 
stanovi  pa  niso  hoteli  nič  drugače  pomagati  vladarju,  nego 
da  jim  da  versko  svobodo.  Zato  jim  je  moral  odjenjati  v 
marsičem  in  celo  dovoliti,  da  so  smeli  plemenitaši  na  svojih 
gradovih  in  meščanje  v  Celovcu  opravljati  službo  božjo  lu- 
trovski,  dočim  ostala  mesta  in  podložniki  niso  dobili  te 
pravice. 

Da  bi  nekoliko  zajezil  neprestano  prodiranje  nove  vere, 
je  sklical  1.  1578.  veliki  deželni  zbor  v  Bruck  ob  Muri.  Na 
zborovanju  v  Brucku  so  protestantje  zahtevali  popolno  versko 
svobodo,  v  čemer  jim  pa  Karel  ni  mogel  v  vsakem  oziru 
ugoditi.  Izjavil  je,  da  ne  bode  zatiral  meščanov  in  tržanov 
zaradi  vere,  če  se  bodo  mirno  vedli  napram  katoličanom. 
Ker  niso  mogli  doseči  pismene  izjave,  so  zapisali  stanovi 
sami  to  izjavo  in  dali  vsaki  deželi  prepis,  ki  se  imenuje 
„bruška  pacifikacija"  ter  je  podlaga  pravnemu  obstanku 
protestantske  vere  v  notranjeavstrijskih  deželah.  Tedaj  so 
se  zedinili  tudi  stanovi  glede  podpore  za  slovenski  prevod 
svetega  pisma. 

Po  bruški  pacifikaciji  se  ni  ravnal  ne  nadvojvoda  in 
ne  protestantje.  Zato  ni  imela  zaželjenih  ugodnih  posledic. 
Katoličani  so  pridobili  nadvojvodo  na  svojo  stran  ter  ga 
izkušali  prepričati,  da  hočejo  protestantje  ošabno  in  brez- 
merno  izkoriščati  svoj  verski  uspeh.  Zaradi  tega  je  ener- 
gično nastopil  zoper  protestante  in  njih  zahteve,  odpustil 
svojega  protestantskega  dvornika  barona  Jurija  Khevenhiil- 
lerja,  preklical  več  protestantskim  stanovom  podeljenih  svo- 
boščin ter  tako  začel  protireformacijo  s  pomočjo  bamber- 
škega  in  lavantinskega  škofa  in  jezuitov;  iztiral  je  nekaj 
posebno  predrznih  protestantskih  propovednikov  iz  dežele, 
dal  sežgati  mnogo  novoverskih  knjig,  odstavil  nekatere  lu- 
trovske  sodnike  ter  jih  nadomestil  s  katoličani  i.  t.  d. 

FERDINAND  II. 
(1590  (1595)  —1637). 

L.  1590.  je  umrl  Karel  v  najlepši  dobi,  a  še  v  oporoki 
je  velel:  „Škodljivo  krivoverstvo  je  treba  zatreti."  Za  nedo- 
letnega  sina  Ferdinanda  so  vladali  Karlova  vdova  Marija 
in  brata  cesarja  Rudolfa  II.,  Ernst  in  Maksimilijan.  Vzgojili 
so  mladega  nadvojvodo  jezuiti  za  iskrenega  in  pogumnega 
katoličana. 

Po  slavnih  zmagah  nad  Turki  pri  Sisku  (1593)  in 
Petrinji  (1596)  je  prenehala  turška  nevarnost  in  nadvojvoda 

Ferdinand,  ki  je  bil  1.  1595.  sam  prevzel  vlado,  ni  bil  nič 
več  odvisen  od  protestantskih  deželnih  stanov.  Iztiral  je 
najprej  luteranske  duhovnike  in  učitelje;  meščani  so  se  mo- 
rali pokatoličiti  ali  pa  prodati  posestvo  ter  zapustiti  domo- 
vino v  gotovem  času,  protestantske  knjige  pa  je  dal  sežgali 
na  grmadah.  V  enakem  smislu  je  deloval  oglejski  patriarh 
v  Šmohorju  in  bamberški  škof  v  Trbižu  in  Beljaku,  kjer  se 
je  1.  1594.  zapovedalo  meščanom,  da  morajo  župnijsko  cer- 
kev odstopili  katoličanom. 

Ferdinand  II.  pozna  le  edino  pravo  katoliško  cerkev, 
a  nobenih  dolžnosti  nasproti  protestantom.  Uveljavil  je  zopet 
katoliško  cerkev  in  s  tem  ojačil  svojo  vladarsko  moč  in 
oblast.  Za  deželnega  glavarja  na  Koroškem  je  postavil  vne- 
tega katoličana  grofa  Nagarolskega,  ki  ga  je  podpiral  s 
sekovskim  škofom  Martinom  Brennerjem  in  lavatinskim  ško- 
fom Stobejem.  Uvedel  je  zopet  cerkvene  praznike.  Po  tri- 
desetih  letih  so  v  St.  Vidu  1.  1596.  slovesno  praznovali 
izprevod  na  dan  Sv.  Rešnjega  telesa.  Ker  so  nekateri  pro- 
testanti motili  izprevod,  so  jih  odvedli  v  Gradec  ter  jih  iz- 

v 

pustili  šele  črez  dve  leti,  ko  vSt.  Vidu  ni  bilo  že  nobenega 
protestantskega  učitelja  in  propovednika  več.  Khevenhullerji 
so  morali  odpustiti  protestantske  duhovnike  iz  svojih  gradov, 
mestno  župnijsko  cerkev  v  Celovcu  so  dobili  v  roke  ka- 
toličani. 

Upravo  deželnih  mest  je  poveril  samo  katoličanom. 
Meščane  in  kmete  so  pozvali,  da  se  povrnejo  v  katoliško 
cerkev;  vzeli  in  sežgali  so  jim  protestantske  knjige,  jim  vzeli 
cerkve  in  pokopališča,  ako  se  niso  odzvali  pozivu  deželnega 
kneza.  Vsak  protestant  je  moral  dati  pismeno  izjavo,  da 
pristopi  k  katoliški  veri.  Kdor  se  je  ustavljal,  je  moral  od 
prodanega  svojega  posestva  dati  10.  del  vladi  ter  se  izseliti 
drugam.  Ferdinand  se  je  ravnal  popolnoma  po  načelu  nem- 
ških državnih  knezov:  Cuius  regio,  eius  religio  —  čigar  de- 
žela, ta  določuje  vero  podložnikom. 

Še  uspešneje  pa  je  delala  za  protireformacijo  versko- 
reformacijska  komisija,  ki  je  meseca  sept.  1.  1600.  prišla  iz 
Zgornjega  Štajerskega  v  Sovodje  po  Jezerski  Dolini.  Na  čelu 
ji  je  bil  sekovski    škof   Martin    Brenner    (Ketzerhammer)  z 

deželnim  glavarjem  grofom  Salamanca-Ortenburškim  in  vi- 
cedomom  Zinglom.  Verska  komisija,  ki  jo  je  spremljalo 
300  strelcev,  je  hodila  po  vseh  mestih,  trgih  in  skoro  po 
vseh  vaseh  ter  preiskovala  protestantske  cerkve  in  stano- 
vanja protestantskih  duhovnikov.  Sežigala  je  protestantske 
knjige,  razglasivši  po  12  cekinov  za  vsako  knjigo,  ki  bi  jo 
bil  zatajil  kdo,  prepovedala  obhajilo  pod  obema  podobama 
in  nastavljala  katoliške  duhovnike  na  opuščene  župnije. 

Izpreobrnili  so  na  ta  način  navidezno  vsa  mesta,  trge 
in  vasi,  razen  nekaterih  v  gorah,  kjer  so  še  dandanes  stari 
protestanti;  nazadnje  sta  se  uklonili  mesti  Beljak  in  Celovec, 
odkoder  so  izgnali  27  protestantskih  propovednikov. 

Komisija  je  po  dokončani  vizitaciji  mislila,  da  je  po- 
polnoma zatrla  novo  vero ;  ali  to  ni  bilo  tako,  ker  je  pro- 
testantizem  že  pregloboko  pognal  svoje  korenine.  V  Celovcu 
je  bilo  meščanstvo  še  vedno  v  srcu  vdano  novi  veri  in  ni 
hotelo  opravljati  katoliških  obredov.  Zato  je  1.  1604.  prišla 
nova  komisija  z  istimi  močmi  na  čelu,  kakor  1.  1600.,  ter 
je  končno  po  mnogem  osebnem  trudu  škofa  Brennerja  ven- 
dar pridobila  meščanstvo  za  katoliško  cerkev.  Da  bi  pa 
utrdili  katoliško  vero  tudi  v  Celovcu,  so  1.  1600.  v  glavno 
mesto  poklicali  jezuite,  ki  so  že  od  1.  1598.  imeli  milštatski 
samostan,  od  1.  1603.  pa  prejšnji  avguštinski  samostan  v 
Dobrli  Vasi  v  svojih  rokah.  V  Celovcu  so  dobili  prejšnjo 
protestantsko  cerkev  Sv.  Trojice,  sedanjo  stolnico  Sv.  Petra 
in  Pavla. 

Napori  teh  gorečih  mož  niso  bili  brezuspešni;  kmalu 
je  bilo  zopet  dovolj  katoliških  duhovnikov  in  povsod  se  je 
obhajala  zopet  katoliška  služba  božja.  To  zmago  je  izvo- 
jeval  Ferdinand  brez  krvoprolitja,  zgolj  s  svojo  jekleno  voljo 
Plemiči  so  sicer  škripali  z  zobmi  ter  iskali  pri  nasprotnikih 
Avstrije  pomoči,  toda  odločno  se  upreti  se  niso  upali.  Pač 
pa  so  nekateri,  ne  hoteč  se  pokatoličiti,  raje  zapustili  do- 
movino in  se  L  1628.  izselili  na  Nemško,  Češko  in  Ogrsko, 
kakor  nekateri  Khevenhiillerji,  Ernaui,  Welzerji  i.  dr.  Z  nji- 
hovim odhodom  je  protestantska  vera  izgubila  glavno  za- 
slombo  in  vidno  je  padalo  število  njenih  luteranstvu  v  srcu 
vdanih  privržencev.    Zmaga    Ferdinandova   je  bila   dvojna; 

uničil  je  lutrstvo,  udušil  pa  tudi  moč  tistih  stanov,  ki  so 
hoteli  prisiliti  vladarja,  da  se  ukloni  njih  volji;  odšle  je  ve- 
ljala v  deželi  le  volja  vladarjeva. 

V  drugo  benečansko  vojno  (1615 — 1617)  so  Korošci 
poslali  300  mož,  ki  so  se  bojevali  hrabro  pod  Jurijem  Or- 
tenburžanom  in  Jernejem  Khevenhiillerjem.  Polastili  so  se 
Avstrijci  Pontebe,  od  koder  so  jih  pregnali  Benečanje,  in  jih 
podili  potem  do  Beljaka,  požgali  Naborjet,  Žabnice  in  Trbiž, 
udrli  k  Zilji  ter  odgnali  s  seboj  900  volov  in  krav. 

Na  posredovanje  papeževo  in  francoskega  kralja  Ludo- 
vika  XIII.  se  je  z  Benečani  sklenil  mir  v  Madridu;  podpisal 
ga  je  za  nadvojvodo  Ferdinanda  koroški  plemenitaš  grof 
Krištof  Khevenhiiller. 

Med  temi  dogodki  v  deželi  je  divjala  na  severu  krvava 
tridesetletna  vojna.  Akopram  ni  divjala  v  deželi  sami,  je 
vendar  precej  oddaljena  Koroška  trpela  mnogo  vsled  vedno 
večjih  davkov  in  padalo  je  število  prebivalcev,  ker  je  odha- 
jalo veliko  moških  v  boj. 

Ko  so  se  1.  1626.  na  Gornjem  Avstrijskem  pobunili 
kmetje,  se  je  ta  punt  razširil  tudi  po  Beljski  in  gornji  Drav- 
ski Dolini  ter  zahteval  mnogo  žrtev,  predno  so  ga  zadušili. 
L.  1633.  je  bila  v  deželi  taka  lakota,  da  so  celovški  mešča- 
nje  vdrli  v  kmetske  hiše  na  Zadnici  ali  Hurah  (Gorah)  ter 
si  s  silo  odnesli  živil;  rudarji  iz  Hiittenberga  so  pa  plenili 
po  Grobniškem  Polju  in  pridrli  mimo  Št.  Vida  do  Celovca. 

FERDINAND  III. 
(1637—1657) 

Ferdinand  III.  je  po  svojem  očetu  dobil  nevarno  dedi- 
ščino —  grozovito  tridesetletno  vojno,  po  kateri  je  toliko 
trpelo  gmotno  blagostanje  dežele,  kajti  velike  so  bile  denarne 
žrtve  koroške  Vojvodine.  Korošci  so  1.  1622.  imeli  240000 
gl.  dolga,  I.  1631.  prevzeli  še  1100000  gl.  vojnega  in  držav- 
nega dolga,  1.  1636.  pa  30000  gl.,  kar  je  bilo  v  onih  časih 
ogromna  svota  za  revno  deželo. 

Korotan  je  trpel,  ker  so  večkrat  v  njem  bili  nastanjeni 
razni  polki  ter  so  prezimovali  v  deželi.  Po  dolgotrajni  vojni 

razvajeno  vojaštvo  ni  imelo  več  strogega  reda  in  ponavljali 
so  se  vojaški  izgredi,  Vsled  bede,  povzročene  po  Jdolgi 
vojni,  so  se  potepali  po  deželi  tatje  in  roparji,  ki  so  prežali 
na  potnike. 

Nered  v  deželi  in  slabost  deželnega  kneza  so  pa  izku- 
šali  porabiti  protestantje,  ki  še  niso  pozabili  svoje  nekdanje 
moči  in  svobode.  Izkušali  so  si  z  drugimi  notranjeavstrij- 
skimi  protestanti  pridobiti  staro  versko  svobodo  in  to  so 
upali  doseči  v  westfalskem  miru.  Prosili  so  nemške  izborne 
kneze  in  državne  stanove,  da  naj  se  potegnejo  za  nje  in  jim 
v  mirovnih  pogojih  zajamčijo  versko  svobodo  ter  jim  po- 
morejo  do  zaplenjenih  posestev.  V  resnici  so  se  zavzeli 
nemški  protestantje  za  svoje  avstrijske  sovernike,  a  zavrnil 
jih  je  cesarski  namestnik  grof  Trautmannsdorf  z  opazko,  da 
se  nimajo  vtikati  v  notranjeavstrijske  zadeve.  Dosegli  so  le, 
da  je  cesar  pomilosil  izseljence  s  pogojem,  če  postanejo 
katoličani,  kajti  katoličanstvo  se  je  tedaj  ojačilo  tako,  da  je 
bilo  1.  1648.  v  Notranji  Avstriji  že  nad  100  samostanov. 
Voditelj  katoličanstvu  je  bil  tu  jezuitski  red  po  svojih  za- 
vodih in  graškem  vseučilišču,  ki  je  bilo  zbirališče  mladih 
plemičev. 

Ko  so  sklenili  westfalski  mir  1.  1648.,  je  tudi  po  Ko- 
rotanu  zavladalo  splošno  veselje.  Duhovščina  |je  prirejala 
slavnostne  izprevode  in  na  Novem  trgu  v  Celovcu  so  po- 
gostili ljudstvo  z  vinom  in  mesom  ter  delili  srebrne  svetinje 
v  spomin  na  slavnostni  dan. 

LEOPOLD  I. 
(1657—1705) 

Po  smrti  Ferdinanda  III.  je  prevzel  vlado  njegov  mlajši 
sin  Leopold,  ki  je  bil  prvotno  določen  za  duhovniški  stan. 
Na  Leopoldovem  dvoru  sta  živela  vplivna  koroška  pleme- 
nitaša  knez  Dietrichstein  in  grof  Volbenk  Rosenberg. 

Leopold  I.  je  prišel  26.  avgusta  1.  1660.  z  velikim 
spremstvom  na  Koroško  in  po  mnogih  slavnostih  2.  sept. 
prejel  prisego  deželnih  stanov  v  deželni   hiši  v  Celovcu  ter 

jim  potrdil  stare  pravice.  Na  slovesno  pojedino  je  povabil 
tudi  vojvodskega  Kmeta  iz  Blažnje  Vasi,  ga  bogato  obdaril 
in  mu  potrdil  njegove  stare  pravice.  Nato  se  je  odpeljal 
preko  Ljubelja  v  Ljubljano,  kamor  je  dospel  7.  sept. 

Miroljubni  Leopold  L  se  je  moral  proti  svoji  volji  bo- 
jevati ves  čas  svojega  življenja,  na  zapadu  s  Francozi,  na 
iztoku  pa  s  Turkom.  Ko  so  1.  1664.  Turki  udarili  z  močno 
vojsko  črez  Dunav,  so  deželni  stanovi  utrdili  mesto  Celo- 
vec, ljudstvo  z  dežele  pa  je  bežalo  na  planine,  da  se  tam 
poskrije  pred  neusmiljenim  sovražnikom.  Zato  pa  je  bilo 
toliko  večje  veselje,  ko  so  slišali  o  slavni  zmagi  nad  Turki 
pri  Št.  Gotardu  ob  Rabi  1.  1664. 

Postavili  so  v  spomin  te  zmage  na  Novem  trgu  v 
Celovcu  Marijin  kip,  ki  so  ga  pozneje  prenesli  k  gosposvet- 
ski  cerkvi.  Sredi  1.  1680.  je  pomorila  v  Celovcu  nad  2000 
ljudi  kuga,  ki  se  je  razširila  potem  po  Podjunski  Dolini,  v 
Ljibučah,  Možici,  Šmihelu,  Bistrici  in  Pliberku,  meseca  sept, 
pa  tudi  v  Šmarjeti,  Borovljah,  Glinjah,  Kapli  in  Podgoro  v 
Rožu.  Ko  je  nehala;  so  stanovi  iz  hvaležnosti  1.  1681.  po- 
stavili lesen  steber  z  Marijinim  kipom  na  Trgu  Sv.  Duha, 
1.  1689.  pa  mramornastega. 

L.  1683.  je  pod  vodstvom  bojaželjnega  vezirja  Kare 
Mustafe  pridrlo  200000  Turkov  pred  Dunaj.  Korošci  so  poleg 
600  vojakov,  ki  so  s  Kranjci  in  Štajerci  varovali  iztočno 
štajersko  mejo,  poslali  še  oddelek  rudarjev  na  pomoč  ne- 
srečnemu mestu,  ki  so,  oblegaje  mesto,  delali  podkope  in 
polagali  mine.  Na  Koroškem  so  utrdili  mesta  in  zavarovali 
vse  deželne  prehode.  Prirejali  so  različne  pobožnosti  in 
zjutranje  zvonjenje  ob  sedmih  pri  Sv.  Duhu  v  Celovcu  spo- 
minja še  dandanes,  kako  se  je  zatekalo  ljudstvo  k  Bogu,. 
da  bi  ga  rešil  grozne  nevarnosti. 

Ko  je  sredi  septembra  1.  1683.  poljski  kralj  Jan  Sobie- 
ski  s  Karolom  Lotarinškim  pregnal  Turke  izpred  Dunaja,  se 
je  veselil  ves  krščanski  svet.  Tudi  Korotan  ni  ostal  za  dru- 
gimi deželami.  Postavili  so  na  Novem  trgu  Marijino  zna- 
menje, v  gosposvetski  cerkvi  so  pa  vzidali  poleg  oltarja  sv. 
Modesta  votivno  ploščo. 

V  vojnem  času  koncem  17.  stoletja  je  nastal  sedanji 
sedmi  ali  koroški  pešpolk.  Na  cesarjevo  povelje  je  1.  1691. 
grof  Viljem  Otting  ustanovil  polk  ter  nabiral  zanj  vojake 
okoli  Lipnika  na  Moravskem.  Tedaj  je  imel  polk  temno- 
modre  našitke  in  rumene  gumbe.  Za  Jožefa  II.  je  dobil  ta 
do  1.  1817.  moravski  polk  svetlomodre,  tretji  polk  pa  temno - 
rjave  našitke.  Imetelja  polkov  sta  se  med  seboj  pomenila  ter 
s  cesarjevim  dovoljenjem  menjala  pri  polkih  našitke  tako, 
da  je  dobil  sedmi,  sedaj  koroški  polk  temnorjave  našitke  in 
bele  gumbe. 

V  krvavih  vojnah  se  je  končalo  za  Avstrijo  17.  stoletje 
in  z  veliko  vojno  se  je  začelo  18.  stoletje.  L.  1700.  je  na 
Španskem  izumrla  habsburška  rodovina  v  moškem  kolenu 
in  začela  se  je  vojna  med  Avstrijo  in  Francosko  za  španski 
prestol.  Nove  žrtve  je  zahtevala  večletna  vojna  od  Koroške. 
Ker  so  bili  v  tej  vojni  sebični  Bavarci  zvezani  s  Francozi, 
so  udrli  Bavarci  preko  meje  na  Tirolsko  ter  plenili  celo  po 
Pusti  Dolini.  Združeni  Korošci  in  Tirolci  so  zapodili  sovraž- 
nike iz  dežele. 

Še  večja  nevarnost  je  pretila  Štajerski,  Koroški  in 
Kranjski,  ko  so  se  koncem  1.  1703.  uprli  Ogri,  ki  so  jih 
bili  naščuvali  Francozi  zoper  cesarsko  hišo.  Utrdili  so  tedaj 
vse  prehode  v  deželo  na  iztoku,  podvojili  straže  in  razgla- 
sili, da  naj  vsaka  hiša  v  slučaju  večje  sile  pripravi  po  enega 
brambovca.  Nastali  so  vsled  teh  odredeb  taki  stroški,  da  so 
morali  zopet  posli  plačevati  davek  in  so  iz  vseh  cerkva  po- 
brali nepotrebno  zlato  in  srebro  ter  kovali  cesarski  denar. 
Ko  so  pa  pri  Hochstadtu  na  Bavarskem  1.  1704.  premagali 
francosko-bavarsko  vojsko,  je  bila  odstranjena  največja  ne- 
varnost. 

JOŽEF  I.  IN  KAREL  VI. 
(1705—1711)    (1711—1740) 

Za  Jožefa  I.  se  je  srečno  nadaljevala  španska  nasled- 
stve  na  vojna  in  Avstrijski  vojaki  so  zasedli  Bavarsko.  Vsled 
upora  na  Bavarskem  je  dal  Jožef  I.  prepeljati  štiri  bavarske 


—  105  — 

prince  v  Celovec  1.  1706.,  kjer  so  kot  witelsbaški  grofje  pod 
strogim  nadzorstvom  preživeli  šest  let.  Poleti  so  prebivali 
ali  v  gradu  Gorica  (Loretto)  ali  pa  v  Tanzenbergu. 

Jožef  I.  je  umrl  1.  1711.  za  osepnicami.  Nasledil  gaje 
brat  Karel  VI.,  ki  je  nadaljeval  in  slavno  končal  špansko 
vojno.  Pridobil  je  Avstriji  v  raštatskem  in  badenskem  miru 
1.  1714.  in  1715.  Hollandsko,  Neapolitansko,  Milansko  in 
otok  Sardinijo. 

V  1.  1715.  in  1716.  je  divjala  kuga  po  iztočnem  Ko- 
rotanu,  v  Brezah,  Starem  Dvoru,  Št.  Vidu,  Velikovcu,  Pli- 
berku  in  Labodski  Dolini  ter  pomorila  nad  7000  ljudi,  dočim 
je  prizanesla  Celovcu  in  Gornjemu  Korotanu. 

Kmalu  po  končani  španski  vojni  je  šel  Karel  VI.  nad 
Turke,  ki  so  bili  Benečanom  nagrabili  polotok  Moreo.  Uka- 
zal jim  je,  da  naj  ga  vrnejo;  ker  ga  niso  hoteli  vrniti,  jim 
je  napovedal  vojno.  Turška  vojna  je  1.  1716.  oblegala  Pe- 
trovaradin.  Avstrijski  poveljnik  princ  Evgen  je  prihitel  pred 
trdnjavo  in  jo  rešil.  Pobila  je  njegova  čvrsta  konjiča  nava- 
loma janičarje  in  jih  zapodila  v  beg.  Osvojivši  si  Temešvar, 
je  prebrodil  Evgen  Dunav  in  obsedel  Belgrad.  Ali  toliko, 
da  je  obkolil  trdnjavo,  že  je  prišla  velika  turška  vojska 
trdnjavi  na  pomoč  in  se  utaborila  blizu  cesarske.  V  tej  ve- 
liki nevarnosti  ni  oprezoval  Evgen,  ampak  je  hitro  napadel 
sovražnike,  jih  potolkel  in  osvojil  na  to  še  Belgrad.  Mir  so 
sklenffi  1.  1718.  v  Požarevcu,  ki  je  Avstriji  poleg  slave  pri- 
nesel še  Banat,  Vlaško  do  Alute  ter  severni  del  Bosne  in 
Srbije.  Nesrečna  pa  je  bila  druga  vojna  s  Turki,  ki  so  si 
v  belgrajskem  miru  1.  1739.  razen  Banata  nazaj  priborili 
zopet  vse  prej  imenovane  dežele. 

L.  1716.  je  na  cesarjev  poziv  mejni  grof  Braniborski 
Viljem  Friderik  ustanovil  26.  pešpolk  ter  nabiral  zanj  vojake 
po  Korotanu.  Ker  ni  bilo  zadosti  častnikov,  so  jezuiti  nago- 
varjali dijake,  da  naj  vstopijo  k  vojakom,  in  jim  zagotavljali 
lepo  bodočnost.  Med  drugimi  je  vstopil  tudi  Anton  Hueb- 
mershofen,  sin  bogatega  posestnika,  poznejšega  barona  Sil- 
bernagela,  lastnika  rudnikov  in  železnih  tvornic  v  Podljubelju 
in  v  Bistrici,    ki  se   je   med  vsemi    odlikoval  v  bitki   pred 

Belgradom  in  ujel  turški  oddelek,  v  katerem  je  bila  krasna 
hči  nekega  paše.^) 

Karel  VI.  je  bil  zadnji  avstrijski  vladar,  ki  je  prišel 
sam  na  Koroško  z  namenom,  da  mu  priseže  prebivalstvo 
zvestobo.  !z  Celovca  se  je  22.  avgusta  1728.  odpeljal  v  Po- 
Ijubelj,  kjer  so  ga  povodom  otvoritve  popravljene  ceste  po- 
častili koroški  in  kranjski  stanovi  ter  postavili  njemu  v  čast 
piramidi,  ki  stojita  še  danes. 

V  gorskih  vaseh  po  Gorenjem  Korotanu  je  bilo  še 
vedno  nekaj  starih  protestantov.  Ko  so  1.  1731.  izgnali  pro- 
testante s  Tirolskega  in  Solnograškega,  se  je  začelo  živahno 
versko  gibanje  med  Beljakom,  Paternijonom  in  Osojskim  Je- 
zerom. Zato  je  poslala  vlada  oboroženo  komisijo  v  deželo, 
ki  je  energično  zahtevala  od  kmetov,  da  postanejo  katoličani 
ali  pa  naj  se  izselijo  na  Erdeljsko  (1733 — 1735).  S  tem  pa, 
kakor  nam  kažejo  še  dandanes  protestantje  okoli  Paternijona, 
Podkloštra-)  in  Osojskega  Jezera,  ni  bilo  zatrto  protestant- 
stvo  v  Korotanu. 

Ker  Karel  VI.  ni  imel  moških  naslednikov,  je  že  1. 
1713.  proglasil  nov  zakon  o  nasledstvu  ali  pragmatsko  san- 
kcijo, da  bi  uredil  nasledstvo  v  avstrijskih  deželah  in  da  ne 
bi  razpadla  njegova  država.  Ukrenil  je  v  tem  zakonu,  da  se 
ne  smejo  nikoli  več  razdeliti  avstrijske  dežele,  ki  si  jih  je 
bil  priboril  habsburški  rod,  da  naslednje  v  njih  moški  rod 
po  prvorodstvu,  ko  bi  pa  izumrl  moški  rod,  naj  slede  žen- 
ski potomci.  Z  velikimi  žrtvami  je  Karel  VI.  pridobil  evrop- 
ske države,  da  so  pritrdile  temu  zakonu.  Stanovi  vseh  av- 
strijskih dežel  so  vdano  sprejeli  novi  nasledstveni  zakon. 
Koroški  deželni  stanovi  so  izjavili  tedaj  (1720),  da  upajo  in 
pričakujejo,  da  bode  vpošteval  novi  zakon  deželne  pravice. 

L.  1740.  je  umrl  Karel  VI.,  zadnji  moški  potomec  habs- 
burškega rodu  ;  nasledil  ga  je  habsburško-lotarinški  rod. 

1)  Huebmershofen  je  dal  lepo  mohamedanko  krstiti  ter  jo  vzel 
za  ženo.  Vsled  tega  ga  je  zavrgel  oče  in  mu  ni  nič  zapustil  od  svo- 
jega velikanskega  premoženja.  Mlada  poročenca  sts  se  pozneje  nase- 
lila v  neki  koči  na  Žingarici  ter  bila  vsled  svojega  čednostnega  življe- 
nja pri  ljudstvu  obče  spoštovana. 

^)  Slovenski  protestantje  v  Zagoričah  in  bovčah  imajo  še  sedaj 
Dalmatinovo  sveto  pismo. 

MARIJA  TEREZIJA. 
(1740—1780) 

Po  pragmatski  sankciji  je  za  Karlom  VI.  avstrijskim 
deželam  zavladala  hči  njegova,  Marija  Terezija,  ki  je  bila 
rojena  1.  1717.  in  poročena  1.  1736.  s  Francem  Štefanom  Lo- 
tarinškim,  velikim  vojvodom  toskanskim.  Dičila  je  lepo  in 
krepostno  vladarico  prirojena  vladarska  sposobnost.  Ko  je 
zasedla  prestol,  so  si  lastile  Bavarska,  Saška,  Pruska  in 
Španska  avstrijske  dežele ;  Francija  pa,  ki  je  sovražila  Habs- 
buržane  že  od  nekdaj,  je  branila  in  podpirala  bavarskega 
vojvodo  Karla  Alberta. 

Navzlic  mnogim  sovražnikom  ni  obupala  Marija  Tere- 
zija. Zvesto  so  ji  ostali  na  strani  njeni  podložniki.  Izgubila 
je  v  avstrijski  nasledstveni  vojni  male  italijanske  Vojvodine 
Parmo,  Piacenco  in  Guastalo,  v  treh  šleskih  ali  roparskih 
(pruskih)  vojnah  pa  sedanjo  Prusko  Šlezijo. 

Takoj,  ko  so  se  začele  vojne,  je  poslal  Korotan  1200 
pešcev  in  trumo  konjenikov  v  boj.  Dajala  je  dežela  vojski 
živila,  orožje  in  konje  ter  plačevala  po  vojnah  narastle  davke. 
V  raznih  bitkah  so  se  Korošci  bili  pogumno  in  koroški  ple- 
menitaši  Christalniggi  in  Rosenbergi  so  vodili  posamezne 
vojaške  oddelke  in  vojne. 

JKo  je  v  sedemletni  vojni  20.  nov.  1.  1759.  avstrijski 
general  Daun  pri  Maksnu  ujel  generala  Finka  s  15000  vo- 
jaki, so  pripeljali  nekaj  ujetnikov  v  Celovec.  In  tedaj  so 
zbijali  po  Korotanu  dovtip  „o  ujetem  ščinkavcu". 

L.  1755.  so  se  v  Huttenbergu  vzdignili  rudarji  zoper 
svoje  gospodarje,  ki  so  jih  plačevali  preslabo.  Začetkom  niso 
hoteli  posestniki  bogatih  rudnikov  nič  slišati  o  zvišanju 
dnine.  Ko  pa  so  uvideli,  da  rudarji  ne  odjenjajo  od  svojih 
pravičnih  zahtev,  so  bili  pripravljeni,  jim  zvišati  plačo,  toda 
bilo  je  že  prepozno.  Ščuvali  so  rudarje  razni  zapeljivci  in 
šele  vojaštvu,  združenemu  s  prebivalci  iz  Huttenberga  in  Ko- 
torč,  se  je  posrečilo,  zatreti  nevarni  upor.  Hudo  so  kazno- 
vali upornike,  za  orožje  sposobne  so  vtaknili  med  vojake, 
druge  so  pa  pognali  z  ženo  in  otroki  iz  dežele  (1759). 

Marija  Terezija  je  trikrat  v  svojem  življenju  obiskala 
Korotan,  1.  1728.,  1739.  in  1765.  Posebno  slovesno  so  jo 
sprejeli  1.  1765.  Ko  je  prišla  11.  julija  s  svojim  soprogom 
in  nekaterimi  otroki  v  Celovec,  so  ji  prirejali  velike  slo- 
vesnosti. 

Postavili  so  ji  svinčen  spomenik  na  Novem  trgu,  ki 
pa  je  razpadel  pozneje.  Tam  stoji  sedaj  bronast  spomenik, 
ki  so  ga  odkrili  1.  1873.  v  navzočnosti  cesarjeviča  Rudolfa. 

Mirovni  čas  je  Marija  Terezija  uporabljala  v  preustro- 
jitev  uprave  in  druge  reforme.  Po  40-letnem  vladanju,  pri- 
dobivsi  Avstriji  Galicijo,  Bukovino  in  Innsko  Okrožje,  je 
umrla  velika  cesarica  29-  nov.  1780. 

NOTRANJE  RAZMERE. 

Že  1.  1535.  so  cerkveni  knezi,  ki  so  imeli  posestva  v 
Korotanu,  priznali  habsburško  deželno  gospodstvo.  Prispe- 
vali so  že  tedaj  k  različnim  deželnim  potrebščinam  in  do- 
volili svojim  podložnikom,  da  so  se  smeli  v  pravnih  zadevah 
obračati  na  deželne  kneze,  a  1.  1759.  so  bamberški  škofje 
prodali  svoja  posestva  Mariji  Tereziji  za  1  milijon  goldi- 
narjev. 

Različne  svoboščine  in  pravice  so  omejili  plemenitni- 
kom  že  predniki  Marije  Terezije,  ona  pa  je  odpravila  dav- 
čne svoboščine  in  ukrenila,  da  so  morali  plačevati  davek 
tudi  plemenitaši  in  tudi  višji  duhovniki.  Obdačila  je  vsa 
zemljišča,  ki  so  jih  izmerili  po  vsej  državi  in  razdelili  po 
rodovitnosti  v  razrede.  Tako  je  nastal  zemljiški  kataster. 

Za  povzdigo  kmetijstva  na  Koroškem  je  1.  1764.  usta- 
novila koroško  Kmetijsko  družbo,  ki  je  najstarejša  v  Avstriji. 
L.  1747.  so  morali  deželni  stanovi  prepustiti  politične  in  de- 
narne zadeve  cesarskim  oblastvom.  Izdala  je  posebno  na- 
vodilo za  zastopstvo  in  komoro  Vojvodine  Koroške  in  za 
deželno  glavarstvo.  Preustrojila  je  politično  upravo  širne 
države.  Izkušala  je  iz  svojih  dežel  napraviti  enotno  državo, 
kajti  dotle  je  imela  vsaka  kronovina  svojo  posebno  vlado. 
Zaradi  tega  je  na  Dunaju  ustanovila  direktorij,  ki  je  bli 
približno  to,  kar  je  sedaj  ministrstvo.  V  posameznih  krono- 

vinah  so  bile  gubernije  ali  namestništva  in  tem  so  bile  pod- 
rejene kresije  ali  okrožni  uradi. 

Gubernij  v  Gradcu  je  imel  notranjeavstrijsko  politično 
upravo.  Korotan  je  razdelila  v  tri  kresije  ali  okrožja :  Beljak, 
Celovec  in  Velikovec.  Kresijam  na  čelu  so  bili  kresijski  ali 
okrožni  glavarji,  ki  so  imeli  dolžnost,  da  so  izvrševali  točno 
cesaričine  ukaze ;  poverjena  jim  je  bila  skrb  za  zemljiško 
knjigo  in  za  sirotinske  koristi,  nadzorovanje  mer,  uteži  in 
tržnega  prometa,  ceh,  cest,  duhovnikov  in  učiteljev  in  spre- 
jemali naj  bi  pritožbe  nesvojnih  kmetov  zoper  gosposke  ter 
jim  pomagali  ali  pa  poročali  na  vlado. 

Za  vojaštvo  je  skrbela  odšle  država  sama.  Koroški 
deželi  se  je  olajšalo  s  tem  breme,  prej  je  morala  svoje  no- 
vince pošiljati  k  raznim  polkom. 

Marija  Terezija  je  izboljšala  pravosodje  ter  1.  1768. 
izdala  „terezijski  krvosodni  zakonik",  ki  je  poudarjal,  da 
ima  kazen  namen,  »poboljšati  zločinca,  dati  zadoščenje 
kršenemu  državnemu  redu  in  buditi  med  ljudmi  gnus  pred 
zločinom." 

Od  začetka  novega  veka  so  devali  zatožence,  cesto 
nedolžne,  na  tezalnico  in  jih  silili,  da  so  priznali  hudo- 
delstvo, ki  se  jim  je  podtikalo.  Ko  se  je  bila  raznesla 
prazna  vera,  da  hodijo  čarovnice  tlačit  človeka,  je  celo  ta  ali 
oni  poznal  na  tezalnici,  da  je  čaral  in  občeval  s  hudičem. 
Tako  je  umrl  marsikdo  po  nedolžnem,  posebno  v  Krški 
Dolini  in  ob  Osojskem  Jezeru.  Zato  je  Marija  Terezija  po 
prigovarjanju  vseučiliškega  profesorja  Sonnenfelsa  odpravila 
to  mučenje  popolnoma. 

Stroga  določila  so  zadevala  oderuhe,  ki  so  jemali  višje 
obresti,  nego  so  bile  običajne  v  deželi.  Obrestna  mera  se 
je  določila  s  4 — 8  odstotki.  Navadna  kazen  za  oderuha  je 
bila  izguba  terjatve.  Novi  zakonik  je  prepovedoval  razkošne 
veselice  povodom  ženitovanj  in  krstov;  določil  je  žalno 
obleko,  ki  je  morala  biti  narejena  iz  domačega  blaga,  tem 
potom  naj  bi  se  omejila  prevelika  potratnost.  Zakonik  je 
omejil  žalovanje  za  bližnjimi  sorodniki  na  šest  mesecev,  za 
daljnjimi  pa  na  osem  dni. 

Nevenljivih  zaslug  si  je  cesarica  Marija  Terezija  pri- 
dobila za  povzdigo  šolstva.  Do  njene  vlade  je  bilo  v  deželi 
malo  sol.  V  protestantski  dobi  so  skrbeli  reformatorji  pač 
za  šolstvo  ter  ustanovili  nemške  šole  ne  samo  v  mestih  in 
trgih,  temveč  tudi  v  nekaterih  vaseh.  V  Celovcu  so  bile  v 
16.  stoletju  tri  šole.  Najvišja  šola  je  bila  1.  1563.  ustanov- 
ljeni kolegij  za  odgojo  plemenitnikov.  propovednikov,  uči- 
teljev in  uradnikov.  Za  protireformacije  so  ponehale  pro- 
testantske šole.  L.  1604.  so  v  Celovcu  jezuiti  otvorili  gim- 
nazijo s  seminarjem  za  uboge  dijake  ter  mu  s  svojo  pri- 
znano spretnostjo  kmalu  pridobili  dosti  učencev.  L.  1777. 
so  v  Št.  Pavlu  ustanovili  spodnjo  gimnazijo.  Marija  Terezija 
je  podržavila  vse  šolstvo  in  ustanovila  iz  imetja  razpušče- 
nega  jezuitskega  reda  (1773)  in  s  pomočjo  izvrstnega  pe- 
dagoga Felbigerja  mnogo  novih  ljudskih  šol. 

Za  vzgojo  duhovnikov  je  od  1.  1588.  skrbelo  semeni- 
šče v  Strassburgu,  ki  so  ga  1.  1759.  prestavili  v  Celovec. 

Za  izpopolnitev  krške  škofovske  stolice  sta  1.  1535. 
določila  Ferdinand  I.  in  solnograški  nadškof  Matjaž  Lang, 
da  imenuje  novega  krškega  škofa  dvakrat  zaporedoma  de- 
želni knez,  tretjič  pa  solnograški  nadškof. 

Izmed  starih  kolegijatnih  kapiteljnov  so  ostali  še  ka- 
pitelj  v  Gospi  Sveti,  v  Brezah,  Strassburgu  in  Velikovcu, 
dočim  so  kolegijati  v  Podkrnosu  in  Kraigu  postali  proštije, 
kar  so  še  dandanes. 

Marija  Terezija  je  pospeševala  domačo  obrt,  kupčijo 
in  občila.  Povzdignila  je  po  Korotanu  svilarstvo,  suknarstvo 
in  platnarstvo  ter  prigovarjala,  naj  bi  se  poprijeli  preje  tudi 
moški,  češ,  da  „to  ni  sramota  zanje,  saj  jo  opravljajo  mo- 
žaki tudi  na  Moravskem,  Sleskem  in  na  sosednjem  Kranj- 
skem. Kdor  prede,  ne  more  pušiti  in  gristi  tobaka.  Preja 
naredi  konec  pohajkovanju,  ki  gospodari  posebno  po  Ko- 
rotanu." 

Povzdignila  je  rudarstvo  in  železno  obrt,  dasi  je  pe- 
šalo tedaj  že  oboje,  ker  se  je  podražilo  oglje  spričo  raz- 
širjajočih  se  lazov  in  planin  in  ker  so  bili  začeli  pošiljati 
Švedi  svoje  železne  izdelke  na  Laško.  Za  njene  vlade  je 
zaslovela  puškarska  obrt  v  Borovljah. 


—  111  — 

L.  1575.  je  bamberška  škofija  izboljšala  cesto  iz  Be- 
ljaka do  Pontablja,  1.  1569.  so  začeli  graditi  cesto  črez 
Ljubelj;  gradili  so  jo  nad  sto  let  in  jo  morali  popraviti  zo- 
pet za  vlade  Karla  VI.  Za  Karla  VI.  so  zgradili  cesto  ob 
Dravi  do  Maribora  in  izboljšali  cesti  črez  Predel  in  Koren. 

Med  deželnim  plemstvom  so  v  tej  dobi  nastale  mar- 
sikatere izpremembe.  Za  protireformacije  se  je  izselilo  mnogo 
plemstva  na  Nemško,  Češko  in  Ogrsko,  nekaj  ga  je  pa  izumrlo 
kakor:  Kolnic,  Krivici,  Welzerji,  Višprijani,  Ungnadi,  Magerji, 
Ravberji  in  Paradajzerji,  dočim  so  sedaj  zasloveli  Dietrich- 
steini  in  Khvenhiillerji;  1.  1524.  so  prišli  s  Španskega  vitezi 
Salamanca  in  kupili  grofijo  ortenburško,  ki  so  jo  dobili  po 
njih  izumrtju  Widmanni,  za  temi  pa  1.  1662.  knezi  Porcia; 
Rosenbergi  so  prišli  v  deželo  koncem  16.  stoletja,  grofje  Lo- 
droni  1.  1640.,  grofje  Thurn-Valsassinal.  1584.,  grofje  Goess 
pa  okoli  1.  1700.;  v  16.  stoletju  so  prišli  s  Štajerskega  grofje 
Christalniggi,  Ursenbecki,  Stampferji  in  baroni  Eggerji,  ki  so 
kmalu  zasloveli  v  deželi  in  dobili  grofovski  naslov. 

Velike  važnosti  za  to  dobo  je  razvoj  znanosti  in  knji- 
ževnosti. L.  1574.  je  izdal  kot  prvo  v  Notranji  Avstriji  tis- 
kano slovensko  knjigo  samostanski  duhovnik  v  Vetrinju, 
Leonard  Paheneker:  Compendium  catechismi  catholici  in 
sclavonica  lingua.  V  Beljaku  je  v  prvi  polovici  16.  stoletja 
pri  patricijski  rodbini  Fugger  živel  zdravnik  in  kemik  The- 
ophras^s  Paracelsus.  Remuš  Megiser  je  spisal  deželno 
zgodovino:  Annales  Carinthiae  in  Dictionarium  quattuor  lin- 
guarum,  slovenski  pastor  Kristalnik  je  zbiral  listine  in  roko- 
pise za  deželno  zgodovino,  jezuit  Marko  Hanzič^)  (f  1766) 
je  spisal  cerkveno  zgodovino  jugoiztočne  Nemčije  in  sestavil 
na  podlagi  starih  listin  znamenite  podatke  za  zgodovino 
Karantanije,  baron  Valvazor  je  sestavil  koroški  krajepis 
„Topographia  archiducatus  Carinthiae",  zgodovinar  Erazem 
Frohlich  pa  „Specimen  archontologiae  Carinthiae";  za  ra- 
stlinstvo si  je  pridobil  posebnih  zaslug  jezuit  baron  Wulfen 
iz  Belgrada,  ki  je   opisal    noriško    cvetano     „Flora  norica" 

1)  Originalna,  a  pomenljiva  je  Hanzičeva  razlaga  besede  „ Deutsche" . 
Razlagajo  iz  onih  časov,  ko  so  hodili  Nemci  okoli  naših  pradedov  z  bisa- 
gami  po  desetino  in  znali  slovenski  samo  besedi:  »Dajte  (daif)  še!" 

in  za  slovensko  slovstvo  je  znamenit  jezuit  in  misijonar 
Ožbald  Gutsmann  (r.  v  Grabštanju  1727,  u.  v  Celovcu  I790j, 
ki  je  spisal  več  slovenskih  knjig  in  slovensko  slovnico  I. 
1777.,  v  kateri  je  prvi  zaznamoval  šestero  sklonov.  Izmed 
slikarjev  je  poleg  Josipa  Pichlerja  iz  Koč  zaslovel  Ferdinand 
Fromiller  po  svojih  slikah  v  deželni  hiši  v  Celovcu  (povodom 
prihoda  Karla  VI.  v  Celovec  in  po  freskah  na  Osojah. 

JOŽEF  II. 
(1780—1790) 

Ko  je  1.  1780.  zavladal  Jožef  II.,  so  cvele  avstrijske 
dežele.  Nadaljeval  je  od  matere  početo  delo  in  je  bil  jako 
vnet  za  blaginjo  svojih  narodov.  Da  se  mu  ni  posrečilo  vse, 
da  je  bil  kot  dozorel  mož  nemiren,  nestalen  in  nevztrajen, 
akopram  neumorno  delaven,  tega  je  bila  kriva  njegova  na- 
pačna odgoja.  Kljub  svoji  Ijudomilosti  ni  bil  vešč  zgodovini 
svojih  narodov  in  svojih  dežel.  Dobro  ga  je  označil  pruski 
kralj  Friderik  II.,  ki  je  trdil  o  njem,  da  stori  pred  prvim 
korakom  že  drugega.  Navzel  se  je  od  svojih  učiteljev  ne- 
katerih posebnih  pojmov,  med  njimi  tudi  tega,  da  nima 
Avstrija  nevarnejšega  nasprotnika  od  papeža,  občudoval  pa 
je  najhujšega  nasprotnika  avstrijskega  —  Friderika  II. 

Z  brezobzirnim  postopanjem  je  razžalil  nenemške  na- 
rode in  razne  stranke  ter  naletel  pri  njih  na  velik  odpor; 
hotel  je  v  svoji  državi,  kjer  je  bilo  različnih  narodov,  celo 
uvesti  nemščino  za  uradni  jezik.  Ker  ni  vsega  dobro  pre- 
mislil, se  mu  je  izjalovilo  veliko  reform. 

Štajersko,  Koroško  in  Kranjsko  je  zedinil  v  Notranjo 
Avstrijo  ter  poveril  zastopstvo  grofu  Antonu  Khevenhiillerju, 
ko  je  bil  odpustil  prejšnjega  guvernerja  grofa  Rosenberga. 
V  Celovcu  je  bilo  prizivno  sodišče  za  Koroško,  Štajersko  in 
Tirolsko,  deželno  sodišče  za  Koroško  in  Kranjsko  pa  je  bilo 
v  Ljubljani. 

Kot  absolutist  in  centralist  ni  hotel  Jožef  II.  pustiti 
stanovom  niti  onih  pravic,  ki  jim  jih  je  bila  pustila  njegova 
mati,  ter  je  poveril  vse   upravne    posle    izvrševalni    oblasti 

cesarskih  uradov.  Stanove  je  smatral  le  za  zvezo  plemeni- 
tašev,  ki  jim  ni  občna  blaginja,  ampak  stanovska  korist 
prvi  in  zadnji  smoter.  Zbrati  so  se  smeli  deželni  zbori  le 
tedaj,  kadar  se  je  zdelo  potrebno  cesarju.  Deželni  odbor  je 
prenehal,  le  eden  ali  dva  stanovska  člana  sta  službovala  pri 
namestništvu.  Plemenitaše  je  podredil  istim  sodiščem  kakor 
druge  državljane.  Skrčil  je  število  sodišč.  Gosposke  so  ob- 
držale sodno  pravico  le  tedaj,  če  je  bil  graščak  sam  vešč 
zakonov  ali  pa  je  imel  nameščenega  izučenega  uradnika,  a 
ta  za  svoje  uradovanje  ni  bil  odgovoren  graščaku,  ampak 
cesarskemu,  višjemu  —  prizivnemu  sodišču.  Tudi  mesta  so 
morala  odsloviti  preproste  meščane  iz  magistratne  službe 
ter  najeti  pravu  vešče  uradnike.  Smrtno  kazen  je  dal  izvršiti 
cesar  le  sem  in  tja  v  slučajih  izredno  hudobnih  zločinov,  ali 
kadar  se  je  razglasil  kje  „preki  sod";  sicer  je  pa  zadevala 
smrtna  kazen,  in  sicer  na  vislicah,  le  javne  upornike.  Pre- 
povedal je  dvoboj  tudi  častnikom.  Kdor  je  v  dvoboju  ubil 
nasprotnika,  tega  je  dal  obsodili  kot  navadnega  morilca. 

Marija  Terezija  je  podložnikom  znatno  olajšala  bre- 
mena; Jožef  II.  pa  je  nadaljeval  njeno  delo  in  1.  1781.  na 
Kranjskem,  Češkem,  Moravskem,  v  Galiciji  in  na  Ogrskem 
odpravil  zadnje  ostanke  nesvojnosti  ali  nevoljstva,  ki  ga  pa 
na  Koroškem  že  izdavna  ni  bilo  več. 

Koristila  sta  mnogo  podložnikom  kazenski  zakon  in 
podložniškt  patent  (1782).  Z  njima  je  ukazal  Jožef  II.,  da 
bodi  podložnik  sicer  pokoren  svoji  gosposki  in  išči  najprej 
pri  njej  pravice,  ako  je  pa  ne  najde  in  ga  obsodi  gosposka, 
zaslišanega  vpričo  župana  in  dveh  mož,  se  sme  pritožiti 
dalje  na  kresijo  in  če  je  treba,  na  najvišje  urade. 

Jožef  II.  pa  ni  le  hotel  zmanjšati  oblasti  graščakov  do 
podložnikov,  ampak  je  hotel  kmeta  popolnoma  osvoboditi 
tlake,  desetine  in  drugih  služnosti  in  pri  tej  priliki  korenito 
presnovati  ves  davčni  sestav,  ki  je  slonel  na  načelu,  da  naj 
država  črpa  svoje  dohodke  edino  le  iz  zemlje.  To  in  pa 
pridobitev  višjih  dohodkov  je  bil  namen  najimenitnejši  Jo- 
žef ovi  reformi,  zakonu  o  davčni  regulaciji,  ki  ga  je 
izdal  15.  aprila  1.  1785.  in  s  katerim  je  ukazal,  da  naj  se 
premerijo  in  pravično  precenijo  vsa  zemljišča   brez  izjeme. 

8 

Kmetje  so  do  1.  1848.  ostali  le  graščinski  podložniki 
z  malimi  obveznostmi.  Od  1.  1781.  dalje  so  smeli  prodajati 
ali  kupovati  posestva,  menjati  svoja  bivališča,  prepuščati 
svoje  premoženje  po  lastni  volji,  ženiti  se  ter  izvoliti  otro- 
kom katerikoli  poklic  i.  t.  d.  L.  1848.  so  odpravili  tudi  pod- 
ložništvo. 

Glede  trgovine  je  veljalo  v  Jožefovih  časih  načelo,  da 
je  čim  najbolj  zabranjevati  uvoz  inozemskih  izdelkov,  posebno 
takih,  ki  rabijo  razkošju.  Zelo  je  podpiral  domačo  obrtnost 
in  širil  promet  z  domačimi  izdelki. 

Jožef  II.  je  mnogo  storil  za  šolstvo,  ustanovil  mnogo 
šol  in  tako  nadaljeval  po  svoji  materi  pričeto  delo.  Uvedel 
je  obvezno  sedemletno  posečanje  ljudske  šole,  nameraval 
ustanoviti  v  vsaki  župniji  in  sploh  povsod,  kjer  je  bilo  v 
okolišu  90  do  100  za  šolo  godnih  otrok,  ljudsko  šolo.  Vsled 
pomanjkanja  učiteljev,  ki  so  bili  plačani  zelo  slabo,  ni  do- 
segel svojega  namena.  Odpravil  je  1.  1784.  slabo  obiskano 
spodnjo  gimnazijo  v  Št.  Pavlu. 

Želeč,  širiti  prosveto  med  narodom,  je  Jožef  II.  odredil, 
da  tiskarju  ni  treba  najprej  prositi  dovoljenja  za  izdanje 
nove  knjige,  ter  dovolil  celo  javno  kritiko  vladarjevega  de- 
lovanja, ako  je  le  stvarna  in  upravičena,  češ,  kdor  ljubi 
resnico,  mora  biti  vesel,  da  jo  zve.  Ta  odlok  je  bil  začetek 
tiskovne  svobode  v  Avstriji.  Prepovedal  pa  je  izdajanje  takih 
knjig,  ki  so  žalile  vero  in  njene  nauke  ali  razširjale  vraže 
in  praznoverstvo. 

Dne  13.  okt.  1.  1781.  je  Jožef  II.  izdal  tolerančni  pa- 
tent, t  ].,  je  dovolil,  da  smejo  odšle  luteranci,  kalvinci  in 
pravoslavniki  svobodno  izvrševati  obrede  svoje  vere,  a  le 
med  stenami  svojih  cerkva,  ki  ne  smejo  imeti  nič  zvonikov, 
nič  zvonov  ter  sploh  ne  smejo  biti  —  izvzemši  na  Ogrskem 
—  slične  katoliškim  cerkvam.  Javno  bogočastje  je  bilo 
dovoljeno  tudi  posle  le  katoliški  cerkvi,  „ki  je  in  ostane 
gospodujoča  cerkev".  Olajšal  je  zidom  njih  slabo  stanje  ter 
jih  prisilil,  da  so  se  morali  tudi  posvetiti  kakemu  drugemu 
poklicu,  ne  samo  denarstvu. 

L.  1781.  Je  Jožef  11.  začel  razpuščati  one  samostane, 
katerih  redovniki  odnosno  redovnice   se  niso   bavili  s  pou- 

kom  mladeži  ali  s  strežbo  bolnikov  ali  pa  z  dušnim  pas- 
tirstvom.  Do  tedaj  je  bilo  v  Korotanu  19  moških  in  5  žen- 
skih samostanov.  Razpustil  je  1.  1782.  samostan  dominikank 
v  Št.  Andreju,  1.  1783.  samostan  benediktink  pri  Št  Jurju, 
benediktinska  samostana  v  Osojah  in  v  Podkloštru,  1.  1784. 
minoritski  samostan  v  Vetrinju,  premonstratenski  samostan  v 
Grebinju,  avguštinski  samostan  v  VelikovCu,  kapucinski  samo- 
stan v  Beljaku,  1. 1787.  pa  benediktinski  samostan  v  Št.  Pavlu. 

Mesto  razpuščenih  bratovščin  je  Jožef  II.  ustanovil 
novo  »bratovščino  dejanske  ljubezni  do  bližnjega"  ter  do- 
ločil, da  naj  oskrbuje  njene  dohodke  dotični  župnik;  uko- 
reninila  se  ta  bratovščina  ni,  pač  pa  oskrbujejo  odšle  žup- 
niki ubožne  zaloge. 

Iz  izkupička  pobranih  in  prodanih  dragocenosti  in  ne- 
premičnin in  iz  gotovine,  vzete  samostanom,  pa  je  zasnoval 
Jožef  „ verski  zaklad",  ki  naj  bi  služil  izključno  cerkvenim 
svrham.  Iz  verskega  zaklada  je  ustanovil  mnogo  novih  žup- 
nij in  cerkva,  da  ne  bi  imeli  verniki  več  predolgih  potov 
do  župne  cerkve  nego  k  večjemu  uro  hoda.  Še  dandanes 
so  po  Koroškem  cerkve,  ki  jih  je  dal  zgraditi  cesar  Jožef  II.; 
preproste  so  in  znotraj   cesto    okrašene  s  cesarskim   orlom. 

L.  1787.  se  je  preselil  krški  škof  iz  Krke  v  Celovec 
in  postal  tam  višji  pastir  cele  Koroške,  izvzemši  velikovško 
okrožje,  ki  ga  je  bil  Jožef  11.  s  celjskim  okrožjem  podredil 
lavantinski  škofiji. 

Jožef  II.  je  odpravil  mnogo  drugih  cerkvenih  naredeb; 
odpravil  je  mnogo  praznikov,  določil  število  sveč  pri  službi 
božji,  omejil  okraševanje  oltarjev,  znamenj  in  podob;  pre- 
povedal je  zvonenje  ob  hudi  uri.  Izmed  vseh  procesij  je 
dovolil  izprevod  o  Telovem  in  pred  Vnebohodom. 

Cerkvena  novotarstva  Jožefova  so  tu  in  tam  zbudila 
odločen  odpor;  državne  oblasti  se  niso  niti  upale  kro- 
titi župljanov  v  nekaterih  krajih  v  Junski  Dolini,  kjer  se  je 
uprlo  ljudstvo  gosposki,  ki  je  hotela  sneti  obleko  sv.  Hilde- 
gardi.  Zato  se  niso  povsod  dale  uveljaviti  Jožefove  cerkvene 
uredbe. 

K  koncu  svojega  vladanja  je  Jožef  11.  kot  zaveznik 
ruske  cesarice  Katarine  II.  začel  vojno  zoper  Turke.  Srečno 

SO  se  vojskovali  Rusi,  a  Avstrijci  so  dosegli  le  malo  uspe- 
hov, dasi  je  Lavdon,  ki  ga  slavi  slovenska  narodna  pesem, 
vzel  Belgrad  1789.  Oblege  Belgrada  se  je  udeležil  tudi  ko- 
roški domači  polk.  Od  ene  kompanije  tega  polka  so  ostali 
živi  samo  štirje  možje. 

Med  avstrijsko  vojsko  je  razsajal  legar,  in  ko  so  pri- 
peljali bolne  vojake  v  Celovec,  se  je  legar  razširil  tudi  med 
meščani  in  vzel  mnogo  žrtev. 

Jožef  II.  je  prihitel  sam  na  bojišče,  a  je  tam  zbolel  še 
bolj.  Tužna  poročila  z  bojišča  in  bridke  izkušnje,  ki  jih  je 
imel  pri  svojih  reformah,  so  pospešile  njegovo  smrt.  Umrl 
je,  ne  da  bi  bil  ostavil  moške  potomce,  20.  febr.  1.  1790. 
Njegov  nečak,  cesar  Franc  L,  mu  je  na  Jožefovem  trgu  na 
Dunaju  postavil  velik  spomenik  s  kratkim,  a  pomenljivim 
napisom:  „Josepho  secundo,  qui  saluti  publicae  vixit  non 
diu,  sed  totus".  (Jožefu  II.,  ki  je  živel  za  blaginjo  države 
ne  dolgo,  a  ves.) 

Jožefovi  sestri  Marijani  se  je  1.  1765.  tako  prikupil 
samostan  elizabetink  v  Celovcu,  da  se  je  preselila  po  smrti 
svoje  matere  1.  1781.  v  Celovec,  dala  poleg  samostana  zgra- 
diti krasno  poslopje  z  lepimi  vrtovi  in  nasadi  ter  pre- 
živela tam  svoja  zadnja  leta  (1789).  Pokopali  so  nadvoj- 
vodinjo  v  samostanu,  njeno  palačo  pa  so  dobili  krški 
škofje. 

LEOPOLD  II. 
(1790—1792) 

Jožefov  brat  Leopold  II.,  dotedanji  veliki  vojvoda  tos- 
kanski,  je  zavladal  potem  v  Avstriji  in  na  Nemškem.  S 
pametnimi  naredbami  je  pomiril  Belgijce  in  Ogre;  v  teh-le 
se  je  zbudilo  baš  za  Jožefove  dobe  tako  krepko  zanimanje  za 
politično  pojmovanje,  da  nadkriljujejo  v  tem  oziru  še  dan- 
danes daleč  vse  druge  avstrijske  narode.  Odpravil  je  mar- 
sikatere naredbe  svojega  prednika,  druge  pa  ublažil. 

L.  1791.  je  Korotan  zopet  dobil  svojo  upravo  in  de- 
želno sodišče.  Deželnim  stanovom  je  Leopold  II.  vrnil  sa- 
moupravo  v  gospodarskih    in    davčnih    stvareh    ter    zopet 

uvedel  staro  davkarstvo  navzlic  hudemu  nasprotovanju  ljud- 
stva. Odpravil  je  od  Jožefa  II.  uvedene  glavne  bogoslovnice, 
postavil  škofijske  bogoslovnice  in  cerkveno  premoženje  pod 
vladno  nadzorstvo  ter  preklical  odloke  glede  bogoslužja. 

Pomnožil  je  vpliv  učiteljev  na  razvoj  šolstva  s  tem,  da 
je  združil  učiteljstvo  v  posebno  šolsko  zastopstvo.  Ugodil  je 
želji  plemenitašev,  da  naj  se  odpravijo  sramotilne  kazni, 
kakor :  prikovanje  k  zidu,  pometanje  cest  in  vlačenje  ladij ; 
s  temi  kaznimi  so  se  čutili  onečaščeni  tudi  sorodniki  ple- 
menitaških  kaznjencev. 

Nenadoma  je  umrl  1.  marca  1.  1792.  za  osepnicami. 
Zapustil  je  mnogobrojno  rodbino,  štiri  hčere  in  dvanajst 
sinov,  izmed  katerih  ga  je  nasledil  najstarejši,  Franc. 

FRANCOSKE  VOJNE  IN  FRANC  I. 

S  francosko  revolucijo  (1789)  je  nastala  v  Evropi  nova 
doba,  novo  življenje,  nove  šege  in  noše.  Razširile  so  se 
svobodomiselne  ideje  tudi  na  Avstrijsko. 

Ker  so  se  tuji  vladarji  jeli  vtikati  v  francoske  stvari, 
jim  je  republika  napovedala  vojno.  Tako  se  je  vnel  boj  s 
Francozi  (1792),  ki  je  trajal  skoro  nepretrgano  do  l8l6 
in  katerega  posamezne  dobe  se  imenujejo  koalicije  ali  zvezne 
vojne,  ker^e  je  združilo  vselej  po  več  držav  proti  Fran- 
coski. 

Avstrija  se  je  morala  največkrat  v  teh  vojnah  izkušati 
s  Francozi,  ker  je  imela  braniti  ne  samo  svojih  lastnih  de- 
žel, nego  tudi  svoje  gospodstvo  in  svoj  vpliv  na  Nemškem 
in  Italijanskem,  torej  ravno  tam,  kjer  so  bila  glavna  naravna 
bojišča  v  francoskih  vojnah.  Druge  države  so  varovale  le 
svoje  meje,  Avstrija  pa  je  hotela  vzdržati  tudi  svojo  staro- 
davno, četudi  samo  še  namišljeno  veljavo  v  Evropi,  oprto 
na  Nemško  in  Laško. 

Največji  francoski  vojskovodja  je  bil  Napoleon  Bona- 
parte,  ki  je  postal  v  kratkem  času  francoski  cesar  (1804); 
istega  leta  se  je  dal  tudi  nemški  cesar  Franc  II.  oklicati  za 
cesarja  avstrijskega  z  imenom  Franc  L,  ki  je  vladal  našo 
državo  do  1835.  leta. 

Spomladi,  meseca  marca  1.  1797.  je  drl  Napoleon  ne- 
navadno hitro,  premagavši  vso  gornjo  Italijo,  proti  avstrij- 
skim alpskim  deželam,  predno  je  skopnel  sneg  na  tirolski 
in  beneški  meji. 

Nadvojvoda  Karel  se  je  umaknil  črez  Sočo  in  poslal 
iz  Gorice  oddelek  preko  Ljubljane  in  črez  Koren  v  Beljak, 
drugi  oddelek  pa  črez  Predel  na  Trbiž.  Glavna  francoska 
vojska  je  hitela  skozi  Pontabelj  proti  Trbižu,  a  se  morala 
za  trenutek  pred  Avstrijci  umakniti  nazaj  v  Pontabelj.  Pri 
Žabnicah  je  nadvojvoda  Karel  napadel  Francoze,  a  bil  ne- 
nadoma od  vseh  strani  obkoljen  od  francoske  vojske; 
gotovo  bi  ga  bil  ujel  francoski  general  Massena,  ako  ga  ne 
bi  bil  rešil  nadporočnik  Fedak  s  huzarji.  Karel  se  je  nato 
umaknil  proti  Celovcu,  dočim  so  Francozi  zajeli  nekatere 
njegove  oddelke  ;  Francozi  so  bili  namreč  izvrstni  hribolazci 
ter  so  bili  priplezali  na  gore  nad  bovškim  gradom,  si  grad 
osvojili,  zajeli  avstrijske  vojake  na  Predelu  in  drli  dalje 
proti  Celovcu,  kamor  so  prišli  že  29.  marca;  drugi  dan  pa 
je  prišel  tudi  Napoleon  z  glavno  armado.  Mesto  Celovec  je 
bilo  sicer  utrjeno,  a  nihče  se  ga  ni  upal  braniti,  kajti  me- 
ščani so  se  zelo  bali  Francozov  in  pobegnila  je  tretjina  pre- 
bivalcev. 

Napoleon  je  31.  marca  izdal  na  prebivalstvo  oklic,  v 
katerem  mu  je  jamčil  za  varstvo  vere,  običajev  in  imetja. 
Pazil  je  strogo  na  red  in  kaznoval  vsak  izgred  ter  ravnal 
dobrohotno  s  prebivalci.  Sestavil  je  provizorno  vlado,  ob- 
stoječo iz  desetih  najuglednejših  celovških  meščanov,  in  ji 
postavil  na  čelo  grofa  Enzenberga,  predsednika  prizivnega 
sodišča.  Crez  tri  dni  je  Napoleon  odvedel  svojo  vojsko  preko 
Št.  Vida  in  Brez  na  Štajersko,  dočim  sta  prišla  na  Koroško 
generala  Joubert  s  Tirolskega  in  Bernadotte  preko  Ljubelja 
s  Kranjskega. 

Čim  dalje  je  prodiral  Napoleon,  tem  nevarnejši  je  po- 
stajal njegov  položaj,  vrelo  je  med  narodom  po  Štajerskem 
in  Beneškem,  Tirolci  so  zbrali  črno  vojsko  in  domačini  so 
napadali  kar  očitno  Francoze  ter  jih  pobijali.  Upor  je  netil 
avstrijski  minister  Thugut,  vodja  bojevite  stranke  na  av- 
strijskem dvoru. 

Dobro  je  čutil  Napoleon,  da  je  bil  zašel  v  past,  ter 
je  sklenil  radovoljno  s  cesarjem  premirje  v  Ljubnem  in 
potem  mir  v  Campu  Formiu  na  Furlanskem  17.  okt.  1.  1797., 
ki  je  bil  za  cesarja  primeroma  jako  ugoden.  Franc  II.  je 
moral  odstopiti  samo  oddaljene  pokrajine,  kakor:  Belgijo, 
nekaj  deželic  na  levem  Reninem  bregu  in  Lombardijo,  dobil 
pa  je  dežele,  ki  so  se  dotikale  avstrijskih  dežel  ter  odprle 
Avstriji  na  stežaj  vrata  do  morja,  namreč  Beneško,  zapadno 
Istro  od  Kopra  do  Pulja  z  otoki  in  Dalmacijo.  Po  tem  miru 
so  bili  združeni  zadnji  ^Slovenci  in  mnogo  Hrvatov  s  svo- 
jimi brati. 

Že  črez  dve  leti  (1799)  je  začela  Avstrija  v  zvezi  z 
Rusko  in  Angleško  novo  vojno  proti  Francozom  in  je  bila 
v  začetku  povsod  zmagovita.  Po  Napoleonovi  zmagi  pri 
Marengu  v  Italiji  so  pridrli  Francozi  zopet  na  Koroško  in 
Avstrija  je  kmalu  sklenila  mir  v  Lunevillu  na  Francoskem, 
v  katerem  ni  imela  škode,  pač  pa  so  zapadla  posestva  ne- 
Katerih  nemških  cerkvenih  knezov  na  Avstrijskem  avstrijski 
vladi:  na  Koroškem  posestva  solnograških  nadškofov.  S 
sekularizacijo  je  na  Koroškem  prenehalo  srednjeveška  raz- 
kosanost  dežele. 

L.  1804.  so  zopet  združili  Koroško  in  Štajersko  v  gu- 
bernij  v  Gradcu. 

Tretja^ojna  med  Avstrijo  in  Francijo  se  je  vnela  1. 
1805.;  zmagalci  so  bili  zopet  Francozi.  Nadvojvoda  Karel 
je  sicer  v  tridnevni  bitki  pri  Caldieru  nedaleč  od  Verone 
potolkel  francoskega  generala  Masseno,  a  hud  je  bil  poraz 
zvezanih  Rusov  in  Avstrijcev  pri  Slavkovu  na  Moravškem 
2.  dec.  Pri  Caldieru  je  odločil  zmago  koroški  polk. 

Cesar  Franc  je  nato  z  Napoleonom  sklenil  mir  v  Po- 
žunu;^)  Avstrija  je  odstopila  Beneško,  Istro  in  Dalmacijo, 
Tirolsko  in  Predarlsko,  dobila  pa  samo  Solnograško. 

Tudi  v  tretji  zavezni  vojni  so  prišli  Francozi  na  Ko- 
roško, in  sicer  so  zopet  zasedli  Celovec  ter  terjali  kakor 
povsod  veliko  kontribucijo,  s  čimer  so  pri  ljudstvu  izbri- 
sali dobre  spomine,  ki  so  jih  bili  zapustili  pred  osmimi  leti. 

1)  V  spomin  na  požunski  mir  je  dal  kardinal  in  škof  Salm  po- 
staviti obelisk  na  Kardinalovem  trgu  v  Celovcu. 

Mir  v  Požunu  so  sklenili  že  26.  dec,  francoski  generali 
Massena,  Ney  in  Marmont  pa  so  zapustili  deželo  šele  me- 
seca februarja  ter  napravili  deželi  škode  IV2  milijon  goldi- 
narjev. 

L.  1809.  je  cesar  Franc  I.  poizkusil  še  enkrat  svojo 
srečo  in  napovedal  Napoleonu  vojno.  Opiral  se  je  naš  vla- 
dar najbolj  na  narodne  brambovce,  ki  so  se  tedaj  zbirali 
po  vsem  cesarstvu.  Nadvojvoda  Ivan  je  bil  sicer  zmagal 
16.  aprila  pri  Fontanafreddi,  ali  ker  je  premagal  v  istem 
času  Napoleon  Avstrijce  na  Bavarskem,  se  je  moral  tudi 
on  umikati  proti  Soči.  Za  njim  so  drli  Francozi  proti  no- 
tranjeavstrijskim  deželam.  V  istem  času  so  odkorakali  ko- 
roški polk  Hohenlohe  in  koroški  brambovci  z  generalom 
Chastelerjem  in  škofom  Salmom  skozi  Pusto  Dolino  na 
Tirolsko,  da  bi,  združeni  s  Tirolci,  pregnali  Bavarce  iz  dežele, 
kar  se  jim  pa  ni  posrečilo  navzlic  navduševalnim  govorom 
škofa  Salma.  Francozi  so  pa  med  tem  časom  prodirali 
dalje  ob  Soči  proti  Predelu,  ob  Beli  pa  proti  Calavaju  pri 
Naborjetu,  kjer  so  Avstrijci  v  zadnjem  trenutku  površno  iz 
prsti  in  lesenih  palisad  zgradili  utrdbi  in  ju  zavarovali  s  par 
sto  možmi. 

Naborjet  je  od  14.  do  17.  aprila  branil  stotnik  Hensel 
s  300  Hrvati-Ogulinci  zoper  vedno  bolj  naraščajoče  fran- 
coske čete.  Skoro  vsi  branilci  so  padli.  „Kako  ste  se  pre- 
drznili,"  je  vprašal  podkralj  Evgen  Beauharnais  ujetega  vo- 
jaka, „se  meriti  s  toliko  premnožico?"  Ta  mu  je  je  odgo- 
voril: „Junaku  hodi  na  misel  le  zmaga,  ne  pa  udaja." 

V  Naborjetu  priča  spomenik  —  bronast  lev  —  po- 
tomcem o  herojskem  činu  hrvatskih  vojakov,  ki  so  padli  za 
dom  in  cesarja. 

V  istih  dneh  (16.  do  18.  aprila)  se  je  bojeval  enak 
boj  „brez  upa  zmage"  na  Predelu.  Tu  je  bila  še  manjša 
trdnjavica  :  ego  pri  Naborjetu;  nad  cesto  je  bila  lesena,  z 
rovi  in  nasipom  obdana  utrdba,  pod  njo,  onkraj  ceste  nad 
prepadom,  pa  majhna,  še  nedovršena  koča.  Posadka  je  štela 
220  Hrvatov-Slujincev.  Ko  se  je  Francozom  18.  aprila  po 
hudem    boju   posrečilo,    zažgati  trdnjavico,  je  planil  stotnik 

Hermann  z  ostalo  četo  na  Francoze  ter  padel  kakor  pravi 
junak. 

Na  mestu  lesene  trdnjavice  so  1.  1848.  zgradili  novo 
in  trdno  zidano  trdnjavo  ter  obenem  postavili  spomenik 
Hermannu  in  junaškim  Hrvatom,  21.  junija  1.  1908.  pa  še 
posebno  spominsko  ploščo  stotnikoma  Vitkoviču  in  Jan- 
koviču. 

Po  zavzetju  imenovanih  trdnjavic  je  bila  Francozom 
odprta  pot  le  pri  Trbižu,  kajti  ustavljal  se  je  še  na  desnem 
bregu  Žilice  in  pri  Kokovem  ban  Giulay,  dokler  mu  niso 
prišli  Francozi  za  hrbet,  mu  pobili  poldrugi  tisoč  mož  ter 
ga  potisnili  proti  Fužinam  in  Kranjski  Gori. 

Evgen  je  dospel  20.  maja  že  v  Celovec  brez  ovir  in 
se  nastanil  v  škofovi  palači.  Hudo  je  trla  Korošce  vojna 
kontribucija,  ker  je  imel  domači  denar  le  malo  veljave ; 
poleg  potrebnih  živil  so  morali  nabaviti  Francozom  50000 
srajc,  150000  vatlov  platna  in  še  drugih  potrebščin.  Razstre- 
lili so  Francozi  staromestno  obzidje  ter  porušili  pri  tem 
nekaj  meščanskih  hiš  in  cerkev  Angela  Variha,  le  Velikovška 
vrata  so  ostala  do  leta  1867. 

Zasledujoč  bana  Giulaya  na  Kranjsko  in  nadvojvodo 
Ivana,  so  Francozi  vdrli  tudi  na  Štajersko.  Maršal  Marmont 
je  krenil  iz  Ljubljane  preko  Celja,  Slovenjega  Gradca,  Ve- 
likovca,  Gre^inja,  Volšperka  črez  Golico  v  Gradec,  kjer  je 
bil  pustil  nadvojvoda  Ivan  le  malo  posadko.  Utrdbe  na 
Gradu  so  razstrelili  ter  odhiteli  dalje  proti  Dunaju  in  se 
združili  z  Napoleonom,  ki  je  po  bitkah  pri  Aspernu,  Wag- 
ramu  in  Znojmu  sklenil  za  Avstrijo  uničujočo  mirovno  po- 
godbo v  Schoenbrunnu  14.  okL  1809.  Naložil  je  Avstriji 
ogromno  vojno  odškodnino  in  ji  vzel  celo  tretjino  dežel ; 
Solnograd  in  kos  Gorenje  Avstrije  je  priklopil  Bavarski, 
večji  del  Galicije  veliki  vojvodini  varšavski,  manjšega  je 
dal  Rusom.  Najhuje  pa  je  zadela  Avstrijo  izguba  vseh  po- 
krajin ob  Jadranskem  Morju,  namreč  Gorenjega  Korotana, 
Goriške,  Trsta  in  Kranjske.  Iz  teh  dežel,  ki  jim  je  bil  pri- 
družil še  del  Hrvatske,  Istro,  Dalmacijo,  Dubrovnik  in  Pusto 
Dolino,  je  Napoleon  ustvaril  novo  državo,  ki  naj  bi  bila 
»trdnjava,  postavljena  pred  vrata  dunajska  in  zajedno  most 

proti  Turški"  —  ilirske  pokrajine.  Ljubljana  jim  je  bila  pre- 
stolnica, prvi  vrhovni  guverner  z  oblastjo  podkralja  pa 
Marmont,  eden  najblažjih  francoskih  maršalov,  za  njim  Ber- 
trand,  Junot  in  nazadnje  kruti  in  zviti  Fouche.  Prebivalci  — 
poldrugi  milijon  —  so  bili  Slovenci  in  Hrvati,  le  od  Lienca 
do  Beljaka,  zapadno  od  Smohorja,  v  Naborjetu  in  Trbižu 
so  bivali  Nemci,  v  primorskih  mestih  pa  nekaj  Italijanov. 

Komaj  so  zavladali  Francozi  v  Iliriji,  so  sneli  povsod 
dvoglave  avstrijske  orle  in  jih  nadomestili  z  enoglavnim 
francoskim  orlom,  ki  je  po  zmagoslavnih  revolucijskih  voj- 
nah bil  postal  znak  francoskih  polkov.  Tudi  upravo  so  pre- 
ustrojili  hitro.  Uradniki  so  smeli  ostati  na  svojih  mestih,  a 
dne  3.  dec.  1809  so  morali  priseči  vsi  zvestobo  Napoleonu. 
Nove  davke  —  franke,  t.  j.,  zemljiški  davek  in  pa  patent,  t.  j.,, 
rokodelski  davek  —  so  morali  plačevati  podložniki  točno. 
Vojake  so  potrjevali  v  Iliriji  kakor  na  Francoskem ;  a  mla- 
deniči so  hodili  mnogo  raje  na  nabor  nego  poprej  in  veliko 
manj  je  bilo  beguncev.  Ilirija  je  bila  razdeljena  v  dve  vo- 
jaški pokrajini.  Gorenji  Korotan  je  spadal  k  prvi  in  dajal 
novemu  ilirskemu  polku  na  leto  651  mož.  Za  red  in  varnost 
so  skrbeli  Francozi  tako,  da  si  „smel  nesti  denar  na  roki", 
kakor  so  pravili  stari  ljudje.  Stroga  policija  je  nadzorovala 
novine  in  knjige,  zatirala  igralce  ter  skrbela,  da  se  je  pri- 
važalo  dovolj  živil  na  trg. 

Demokratska  je  bila  nova  vlada,  ker  ni  delala  nobene 
razlike  med  prebivalci,  nego  je  priznala  vsem  enake  pravice 
in  osvobodila  kmete  vse  tlake  in  graščinskih  podložnosti. 
Nič  več  niso  bili  graščaki  sodniki  kmetom,  nego  gospod  in 
kmet  sta  bila  podrejena  istemu  zakonu.  Odstranila  je  vse 
predpravice  obrtnikov  in  trgovcev. 

V  cerkvenih  poslih  so  obveljali  francoski  nazori  in 
zakoni.  Beljaško  okolico  so  podredili  ljubljanski  škofiji,  Ka- 
nalsko Dolino  pa  videmski  nadškofiji.  Župnikom  je  dajala 
država  plačo.  Odvzela  jim  je  rojstvene,  poročne  in  mrtvaške 
matice  (knjiga)  ter  jih  izročila  na  novo  uvedenim  županom, 
ki  so  se  imenovali  „maire".  Ti  so  sklepali  civilne  zakone 
mesto  cerkvenih.  Imeti  je  morala  vsaka  občina  veščega 
tajnika,  mirovnega  sodnika  in  svoje  občinsko  redarstvo. 

Preustrojili  so  Francozi  tudi  šole,  odmerili  v  njih  na- 
rodovemu jeziku  pristojno  mesto ;  ustanovili  so  v  vsaki  ob- 
čini ljudsko  šolo,  gimnazijo  pa  v  Beljaku  in  v  Sovodju,  kjer 
so  se  morali  učiti  učenci  tudi  francoščine. 

Ko  so  Napoleonovi  namestniki  preurejali  nove  fran- 
coske pokrajine,  se  je  on  pripravljal  na  veliko  vojno  [zoper 
mogočno  Rusijo,  ki  jo  je  hotel  ukloniti  pod  francoski  jarem. 
Tudi  ilirska  polka  in  pomožni  ilirski  oddelki  so  fmorali  v 
nesrečno  vojno.  Mnogo  koroškimi  vojakov  je  obležalo  na  šir- 
nih snežnih  poljanah  ruskih  in  le  malo  se  jih  je  vrnilo  v 
ljubljeno  domovino. 

Grozni  poraz,  ki  je  zadel  mogočnega  Napoleona  na 
Ruskem,  je  tlačenim  narodom  zbudil  nado,  da  se  je  moči 
osvoboditi.  L.  1813.  se  je  vzdignila  vsa  Evropa  zoper  Fran- 
coze. Premagali  šo  Napoleona  v  več  bitkah  in  ga  iztirali 
najprej  iz  vseh  nefrancoskih  dežel,  potem  pa  celo  iz  Evrope 
na  otok.  Sv.  Helene,  kjer  je  umrl  5.  maja  1821. 

Ko  se  je  Napoleon  bojeval  na  Nemškem,  je  imel  ču- 
vati in  braniti  Ilirijo  njegov  pastorek  podkralj  Evgen  s  50000 
vojaki.  Proti  temu  je  poslal  cesar  Franc  I.  izkušenega  ge- 
nerala Hillerja  z  32000  možmi.  Od  Beljaka  in  Celo /ca  pa 
do  Celja  so  bile  razvrščene  Hillerjeve  čete,  pri  Zagrebu  pa 
je  stal  še  general  Radivojevič  z  9000  možmi.  Pri  Krivi  Vrbi, 
pri  Sv.  Magdaleni  ob  Malem  Ljubelju  in  pri  Slovenskem 
Plajberku  so  Avstrici  napravili  okope,  nadejaje  se,  da  Evgen 
začne  vojno  od  Kranja  in  Beljaka  sem.  General  Hiller  je 
dal  napraviti  še  okope  pri  Humperku  in  Bistrici  v  Rožu 
ter  zgraditi  pri  Rožaku  še  en  most.  Na  to  je  zasedel  Beljak, 
pognal  Francoze  do  Trbiža,  a  se  umaknil  takoj,  ko  se  je  pri- 
bliževal podkralj  Evgen  z  večjo  silo. 

Dne  20.  avgusta  je  300  Francozov  poizkusilo  Avstrijce 
spoditi  z  Ljubelja,  a  ti  so  jih  pognali,  akoravno  jih  je  bilo 
le  50.  Koncem  avgusta  se  prišli  Francozi  zopet  od  kranjske 
strani  na  Ljubelj,  a  stotnik  Moli  se  jim  je  postavil  v  bran 
ter  s  streli  in  kamenjem,  ki  so  ga  spuščali  navzdol  vojaki, 
odbil  naskok  Francozov,  ki  so  tu  izgubili  14  mrtvih  in  imeli 
nad  100  ranjenih  vojakov. 

General  Hiller  je  nato  poslal  nekaj  bataljonov  črez 
Medji  Dol,  Ljubelj  in  Jezerski  Vrh  na  Kranjsko  in  dal  za- 
sesti Kranj.  Ker  se  je  Evgen  bal,  da  ne  bi  Avstrijci  njegove 
glavne  vojske  iztisnili  iz  Doline  in  od  Trbiža,  je  sklenil, 
Avstrijce  napasti  in  jih  pregnati  iz  Roža.  Osvojil  si  je  Kranj 
in  se  polastil  ceste  črez  Ljubelj,  dočim  je  njegov  podpovelj- 
nik  prodiral  od  Beljaka  doli  črez  Loče  v  Podgrad  (Šent 
Jakob).  Z  najboljšimi  vojaki,  z  gardo  je  prišel  Evgen  iz  Ja- 
vornika  in  Jesenic  črez  Medji  Dol  do  Bistrice;  kažipot  mu 
je  bil  maire  jeseniški,  posestnik  fužin  in  plavžev  na  Savi  in 
Javorniku,  Ruard.  Francozi  so  od  treh  strani  prijeli  Avstrijce 
in  desetkrat  več  jih  je  bilo,  tako  so  se  lahko  večkrat  me- 
njavali in  pošiljali  vedno  nove  čete  v  boj;  vkljub  temu  pa 
so  se  držali  Avstrijci  hrabro,  posebno  okrog  kapelice  nad 
Bistrico  in  v  gradu.  Ob  eni  popoldne  so  vzeli  Francozi  vas 
in  grad,  a  nazaj  so  jih  potisnili  Avstrijci  z  bajoneti;  šele, 
ko  je  Evgen  z  novo  silo  dospel  po  Suhi  navzdol  in  zapalil 
vas  in  grad,  so  morali  odnehati  Avstrijci,  vsi  upehani. 

V  tej  vojni  je  bila  to  edina  za  Avstrijce  neugodna 
bitka,  a  brez  trajnih  posledic.  Avstrijci  so  se  umaknili  na 
levi  dravski  breg  proti  Celovcu,  a  podrli  so  za  seboj  mo- 
stova pri  Rožaku  in  Beljaku  popolnoma,  humperškega  pa 
deloma. 

Evgen  se  je  potem  zopet  vrnil  na  Kranjsko,  kjer  so 
ga  tako  pritiskali  graničarji ;  iz  bojazni,  da  mu  ne  vzamejo 
tudi  Ljubljane  in  mu  ne  raztrgajo  vojske  na  dva  dela,  je 
poklical  precej  oddelkov  iz  Doline  in  Koroškega  proti  Ljub- 
ljani. Ko  je  zapazil  to  general  Hiller,  je  iznova  napadel 
Francoze.  General  Vecsey  je  privedel   oddelek   vojaštva  od 

v  v  v 

Železne  Kaple  preko  Zitare  Vasi,  Apač,  Smarjete  do  Boro- 
velj  ter  zasedel  Ljubelj,  odkoder  so  bili  odšli  Francozi  proti 
Ljubljani,  drugi  oddelek  pa  je  podil  Francoze  črez  Slovenski 
Plajberk,  Poden  in  Žingarico. 

Med  tem  časom  so  Avstrijci  z  levega  dravskega  brega 
ponoči  popravljali  mostova  pri  Rožaku  in  Humperku.  Fran- 
cozi so  streljali  na  delavce,  tako  da  so  morali  pustiti  za 
nekaj  časa  delo,  a  kakor  hitro  se  je  začelo  daniti,  so  tiho 
nadaljevali  delo,  in  sicer  tako  hitro,    da  je  bil  zjutraj   most 

pri  Humperku  dovršen  do  zadnjih  štirih  kolov.  Francozi  so 
streljali  zopet,  a  z  mosta  so  jim  odgovarjali  avstrijski  lovci, 
ležeč  za  vrečami,  napolnjenimi  s  peskom,  in  pod  njih  obrambo 
so  izvršili  tesarji  delo  vkljub  francoskim  kroglam.  Preko- 
račili so  Avstrijci  most  19.  sept.  zjutraj  ter  po  vročem  boju 
zapodili  Francoze  z  okopov  proti  Zvrhnemu  Rožu. 

Z  enakimi  nevarnostmi  so  prekoračili  Avstrijci  Dravo 
pri  Rožaku  ter  pregnali  Francoze  proti  Podkloštru.  Posebno 
hud  boj  je  bil  pri  rožaškem  mostu,  pri  Fari,  pri  gradu  Rožaku 
in  na  Vinogradu. 

Ko  so  prišle  nove  avstrijske  čete  črez  Karavanke  iz 
Korotana,  so  se  25.  septembra  Francozi  umaknili  od  Kranja 
do  Kranjske  Gore  in  Trbiža.  Vsa  francoska  armada  se  je 
torej  gnetla  okrog  Trbiža  in  tja  so  pritiskali  sedaj  tudi 
Avstrijci  od  Beljaka,  iz  Doline  in  črez  Predel,  hoteč  obkoliti 
Francoze  in  jim  zastaviti  pot  pri  Žabnici  ;^)  a  Francozom 
se  je  vendar  posrečilo,  da  so  se  prerili  do  Pontablja  in  se 
rešili  na  Laško. 

Spomin  na  Francoze  se  je  ohranil  dolgo  časa  pri  Žili, 
kjer  so  ostali  do  leta  1813.  Že  leta  1805.  so  oblegali  Hrast, 
Bistrico  in  ves  senčni  del  doline  do  Šmohorja,  dočim  so 
stali  tedaj  Avstrijci  na  solnčnem  delu.  Mejila  jih  je  Žila. 
Tedaj  je  služil^  Francozom  in  Avstrijcem  za  ogleduha  pre- 
meteni Pinet  iz  Bistrice  in  nosil  poročila  od  enih  do  drugih. 
Pri  Kojtu  na  Bistrici  so  pobrali  Francozi  veliko  drv,  ki  so 
bila  prodana  že  v  Plajberk,  jih  zažgali  in  pozvali  Avstrijce, 
da  se  udajo.  Isto  noč  so  šli  Francozi  od  Pineta  črez  Bis- 
triške Planje  v  Potočnico  in  dalje  v  Vrtinji  Log,  kamor  so 
jih  sledili  Avstrijci,  nič  hudega  sluteč.  V  Potočnici  pa  so  jih 
napadli  Francozi  in  pobili  skoro  vse.  Prišli  so  v  zad- 
njem trenutku  Avstrijcem  na  pomoč  lovci  črez  Bistriško  in 
Zahomsko  Planino,  so  zajeli  Francoze  pri  Vrtinjem  Logu  in 
pri  Trati  ter  jih  premagali. 

Kmetje  so  morali  sedaj  dajati  Avstrijcem  in  Francozom 
priprego,  in  sicer  vsaka  hiša.  Pri  Encnu  v  Drevljah  je  bila 

»)  Še  dandanes  kroži  ljudska  govorica  po  Kanalski  Dolini,  kako 
so  vzeli  tedaj  Francozom  blagajne  in  črez  noč  obogateli  nekateri  po- 
sestniki v  Zabnicah  in  v  okolici. 

uboga  vdova,  sin  pa  še  otrok.  Vdova  ni  imela  nobenega 
hlapca,  zapregla  je  sama  dvoje  konj  in  vozila  mrtvece  z 
Vrtinjega  Loga.  Vozili  so  padle  vojake  v  Kriglovo  Trato, 
kjer  je  pokopališče  francoskih  vojakov.  Tam  vidiš  še  dan- 
danes gomile,  pri  Sv.  Magdaleni  pa  francoske  okope- 

Francozi  pri  Zilji  niso  bili  sirovi  s  kmetskim  ljudstvom; 
kar  so  vzeli  živeža,  so  plačali  vse  prav  natančno;  tudi 
storjeno  škodo  so  povrnili. 

Na  Bistrici  pojo  še  dandanes  fantje: 

, Sestre  in  bratje,  ne  cagajte, 
v  božjo  voljo  se  podajte, 
saj  še  živi  te  stari  Bog, 
da  nam  bo  pomav  z  nadlog. 
AP  nam  bode  Bog  pomagu, 
tedaj  Francoz  bo  gvišno  scagu, 
saj  še  živi  te  stari  Bog, 
da  ne  pademo  mi  spod"  — 

v  Rožu  pa: 

„Tam  je  'n  lep  gartelc  zagrajen, 
s  temi  drobnim'  rožcam'  nasajen. 
Po  njem  je  dečva  prangava 
in  z  drobnim'  rožcam'  marnvava. 
Tam  mi  pride  en  lep  žunir 
'n  lep  francožeš  oficir. 
Ona  je  hitro  barova: 
,Ar  ste  kaj  vidle  šocija?" 
„Jaz  sem  pa  tam  zraven  stav, 
čjer  je  tvoj  šocij  glavco  dav, 
jaz  sem  pa  tam  zraven  biv, 
čjir  je  tvoj  šocij  kri  preliv." 

Zadnji  Francozi  so  zapustili  Koroško  11.  oktobra  1813. 
Tako  je  nehala  tretja  francoska  okupacija,  ki  je  za  Gorenji 
Korotan  trajala  približno  štiri  in  pol  leta.  Trdi  so  bili  zadnji 
časi  francoske  vlade  posebno  zato,  ker  je  ta-le  neusmiljeno 
terjala  novcev  in  živil  za  svojo  vojsko,  neko  posebno  kon- 
tribucijo  pa  za  ustanovitev  novih  polkov,  kot  poseben  izraz 
vdanosti  napram  Napoleonu. 

Ko  je  Avstrija  dobila  svoje  dežele  nazaj,  so  morali 
uradniki  priseči  zvestobo  Francu  I.  po  vseh  ilirskih  krajih. 
Odpravila  je  vlada  vse  sledove  francoskega  vladanja,  ki  so 
spominjali    na    revolucijska   načela;   odpravila  je   francoski 

koledar  ter  uvedla  stari  cerkveni  red;  župniki  so  zopet  pisali 
krstne  in  druge  matice  in  sama  civilna  poroka  brez  cerkvene 
je  izgubila  veljavo.  Zopet  je  postal  podložnik  kmet,  toda  ne 
kakor  nekdaj,  kajti  nič  več  niso  gosposke  dobile  nekdanje 
sodne  oblasti  ali  patrimonijalnih  sodišč,  nego  je  ta  prešla 
v  roke  novih  okrajnih  dominijev,  ki  so  sodili  v  cesarjevem 
imenu.  Podložnik  je  bil  kmet  le  glede  svoje  posesti  in  tistih 
služnosti,  do  katerih  so  imeli  še  pravico  gosposke  kot  nad- 
lastnice,  ostala  pa  mu  je  pravica,  da  sme  svobodno  deliti 
svojo  zemljo. 

Nova  vlada  je  bila  sicer  reakcionarna,  ker  je  obnovila 
v  obče  stari  red,  a  pridržala  je  marsikaj  v  resnici  dobrega, 
kar  je  bila  uvedla  francoska  vlada.  Zato  je  bil  narod  še 
dosti  zadovoljen  z  njo,  dasiravno  ni  mogel  tako  hitro  pre- 
boleti neizmernih  žrtev  onih  časov. 

Koroški  poslanci  so  se  4.  oktobra  1814  poklonili  v 
Ljubljani  cesarjevemu  namestniku  grofu  Saurauu  ter  mu  pri- 
segli zvestobo. 

Leta  1825.  so  šele  zopet  združili  Gorenji  in  Spodnji 
Korotan  ter  ga  podredili  ljubljanski  vladi.  —  Ilirija  se  je 
ohranila  do  1848.,  dasi  je  obsegala  sedaj  samo  Kranjsko, 
Korotan,  Primorje  in  del  Hrvatskega.  Naslov  »kralj  ilirski" 
pa  nosi  naš  ce^ar  še  dandanes.  L.  1849.  je  bilo  Koroško 
oklicano  za  lastno  kronovino  in  dobilo  lastno  deželno  upravo. 

L.  1817.  je  sedmi  pešpolk  »Veliki  vojvoda  toskanski 
Ferdinand"  prepustil  svoj  naborni  okraj  na  Moravskem  pr- 
vemu polku  ter  dobil  za  naborni  okraj  beljaško  in  celovško 
okrožje.  Odšle  služijo  pri  tem  polku  večinoma  Korošci. 

Njegov  lastnik  je  postal  tedaj  baron  Lattermann,  za 
tem  barona  in  generala  Prohaska  in  Marojčič,  sedaj  pa  za 
vedno  grof  Khevenhiiller.  Polk  je  bival  nekaj  časa  v  Gorici 
in  v  Italiji,  1.  1823.  so  ga  premestili  v  Celovec,  1.  1893.  pa 
tri  bataljone  v  Gradec. 

Ko  se  je  po  dunajskem  kongresu  povrnil  mir  v  deželo, 
je  cesar  Franc  I.  izkušal,  zaceliti  globoke  rane,  ki  jih  je  bila 
njegovim  deželam  vsekala  dolgotrajna  in  krvava  vojna. 
Prišel  je  večkrat  v  Korotan,  da  bi  se  osebno  prepričal  o 
gmotnem   napredku  v   deželi,  in  podaril  je  1.  1830.  v  znak 

svoje  naklonjenosti  stanovom  in  Celovčanom  bronasto  soho, 
ki  je  sedaj  v  deželni  hiši.^) 

Mir,  ki  je  zavladal  sedaj,  je  porabila  dežela  za  notranji 
napredek  in  okrepčanje  narodnega  blagostanja.  To  se  je 
razvijalo  le  počasi,  deloma  zato,  ker  so  nove  ideje  zahtevale 
in  zahtevajo  politiško,  narodno,  gospodarsko  in  socialno 
samostojnost,  a  jih  je  izkušala  vlada  zatreti,  kakor  jih  zatira 
napram  slovenskim  Korošcem  še  danes,  deloma  pa  zato,  ker 
so  tudi  v  tem  stoletju  mnogotere  nesreče  zadevale  ubogo 
ljudstvo.  Poleg  nesreč,  ki  jih  je  prinašala  vojna,  je  spomladi 
1. 1807.  grozovita  povodenj  poplavila  Podjunsko  Dolino,  1.  1810. 
pa  Ziljo  in  Kanalsko  Dolino.  Brž  po  sklepu  dunajskega  miru 
je  1815 — 1818  razsajala  po  deželi  huda  lakota.  Biren  rži 
je  stal  48  gold.,  biren  pšenice  pa  70  gold.  Ubogo  ljudstvo 
je  sušilo  in  mlelo  travo  ter  jo  mešalo  z  žitno  moko,  da  si 
je  moglo  speči  malo  kruha.  L.  1836.  je  nastopila  v  deželi 
kolera  ter  morila  neusmiljeno  pri  Zilji,  okoli  Beljaka,  Velikovca 
in  Borovelj.  Najgroznejša  je  bila  poleti  1856-  Uničevale 
so  polja  v  Dravski  Dolini  povodnji  in  pogosta  toča  ter  spra- 
vile marsikaterega  kmetovalca  v  siromaštvo. 

Vladarji  Franc  L,  Ferdinand  I.  (1835-1848).  in  Franc 
Jožef  I.  so  izkušali,  po  očetovsko  lajšati  vse  te  nesreče  z 
mnogimi  državnimi  in  svojimi  podporami.  Zaukazali  so,  da 
naj  se  zidajo  javne  stavbe,  grade  ceste,  osuše  močvirja  in 
regulirajo  reke,  da  si  kaj  prisluži  revno  ljudstvo  in  olajša 
svoje  stanje.  Kmetijstvo,  živinorejo  in  čebelarstvo  je  povzdig- 
nila Kmetijska  družba,  zanimanje  za  domačo  zgodovino 
pa  po  posredovanju  nadvojvode  Ivana  1.  1843.  ustanovljeno 
zgodovinsko  društvo. 

FRANC  JOŽEF  I. 

Za  vlade  sedanjega  vladarja  so  se  koroški  vojaki  po- 
gumno bojevali  na  raznih  bojiščih.  L.  1848.  in  1849.  je  bila 
vojna  v  Italiji,  kjer  je  Radetzky  popolnoma  premagal  sardinsko 

1)  Soha  ima  napis:  »Stanovom  Koroškim,  meščanom  celovškim 
za  zvestobo,  stanovitnost  in  krepost  v  letih  1797,  1805,  1809  in  1813." 
Franc,  vladar  Avstrije. 

vojsko.^)  Leta  1849.  so  s  pomočjo  ruskega  carja  Niko- 
laja I.  zadušili  upor  na  Ogrskem.  Pripeljali  so  tedaj  na  Ko- 
roško upornega  generala  Gorgeya,  ki  je  živel  v  neprostovolj- 
nem prognanstvu  do  leta  1856.  v  Celovcu,  do  leta  1867.  pa 
v  Vetrinju.  Iz  Vetrinja  se  je  vrnil  na  Ogrsko.  Ker  je  od  leta 
1866.  Korotan  obmejna  dežela  proti  Italiji,  je  postala  posebno 
važna  v  strategičnem,  političnem,  kupčijskem  in  obrtnijskem 
oziru.  L.  1878.  je  zasedla  Avstrija  Bosno  in  Hercegovino  ter 
ju  anektirala  1.  1908. 

Do  1.  1848.  so  prodrli  svobodomiselni  nazori,  ki  jim 
je  bila  dobro  pognojila  človeška  kri,  prelita  v  francoskih 
revolucijah,  do  najnižje  koče  gorskega  seljana  in  ljud- 
stvo se  je  začelo  gibati  in  samostojno  misliti.  Ker  so  bili 
nezadovoljni  vsi  stanovi  v  Avstriji,  kakor  tudi  v  posameznih 
deželah,  ker  je  imel  vsak  stan  tožiti  in  si  je  želel  izboljšanja 
obstoječih  razmer  v  narodnem,  socijalnem,  gospodarskem  in 
političnem  oziru,  je  morala  odjenjati  vlada  in  dala  je  držav- 
ljanom ustavo.  V  sm.islu  ustave  na  Dunaj  sklicani  državni 
zbor  je  s  cesarjevim  odobrenjem  sklenil,  osvoboditi  kmeta 
vseh  podložnosti  in  tlake.  Koroška  je  imela  tedaj  7  poslancev 
v  državnem  zboru,  72  pa  v  deželnem,  ki  se  je  sešel  tudi 
1.  1848. 

y 

i)  v  mestni  župnijski  cerkvi  v  Celovcu  imajo  spomenik  leta  1848. 
v  Italiji  padli  koroški  vojaki.  —  Naj  slede  tu  opombe  dr.  Fr.  Ilešiča  o 
hrvatski  vojski:  Jelačič  je  bil  septembra  1848.  prekoračil  Dravo,  ukrotil 
nemški  Dunaj  ter  nato  z  Windischgraetzem  vojeval  na  Ogrskem.  Te- 
daj sta  (9.  jan.  1849)*Hermina  baronica  Jelačičeva,  rojena  grofica  Chri- 
stalniggova,  in  Pranja  pl.  Ettingshausenova,  rojena  pl.  Henriguezova, 
pozvali  vse  „domo-  in  človekoljube",  naj  bi  prispevali  za  trpečo  hrvat- 
sko vojsko;  prinosi  naj  bi  se  pošiljali  v  bansko  palačo  v  Zagreb. 
.Slovensko  društvo",  ki  se  je  ustanovilo  tudi  v  Celovcu,  je  nato  skle- 
nilo, da  bo  sprejemalo  mile  darove  ,za  naše  drage  ranjene  brate 
hrvatsko-slavonske  armade,  njih  vdove  in  sirote",  in  sicer  v  svojih  pro- 
storih ,zum  goldenen  Born"  (št.  107).  Prim.  .Hrv.  Kolo"  „Matice  Hrv." 
m.,  str.  325.  —  V  Celovcu  so  bili  leta  1849.  delj  časa  za  posadko 
brodski  graničarji,  in  sicer  v  svoji  narodni  opravi.  Službeno  je  stotnik 
Stankovič  v  ,KIagenfurter  Zeitung"  z  dne  23.  jan.  1849  poročal,  da  so 
meščani  prispevše  graničarje  prijazno  in  prostovoljno  sprejeli  v  svoje 
hiše  in  jih  brezplačno  gostili,  šele  potem  so  krenili  Hrvati  v  svojo 
vojašnico.  Dijaki  in  meščani  so  nabirali  za  njih  denar  (če  se  tudi  ni  na- 

Namesto  stanovskega  deželnega  zastopa  iz  1.  1848.  je 
cesar  1.  1861.  s  februarskim  patentom  določil  deželno  upravo, 
deželni  volilni  red  in  ustanovitev  deželnega  zbora,  ki  se  je 
sešel  prvič  6.  aprila  1.  1861.  in  ima  dandanes  43  poslancev. 

V  cerkvenem  oziru  je  bil  združen  Korotan  1.  1859.,  ko 
je  deloma  na  svoje  stroške  vladika  Anton  Martin  Slomšek 
premestil  škofovski  sedež  iz  Št.  Andreja  v  Maribor;  združili 
so  tedaj  velikovsko  okrožje  s  krško  škofijo.  L.  1859.  so 
prišli  tudi  jezuiti  v  Št.  Andrej  in  pokupili  posestva  lavantin- 
skih  škofov,  1.  1877.  v  Št.  Vid  usmiljeni  bratje,  ki  so  si 
zgradili  poleg  samostana  bolnico,  1.  1886.  pa  frančiškani  v 
Beljak. 

Sedanji  naš  vladar  se  je  poročil  24.  aprila  1854  z  ba- 
varsko vojvodinjo  Elizabeto.  Po  poroki  je  prepotoval  mladi 
par  obširne  avstrijske  kronovine  ter  posetil  tudi  slovenske 
pokrajine.  Iz  Puste  Doline  je  potovala  mlada  dvojica  črez 
gore  k  Zilji  in  dospela  8.  septembra  v  Šmohor,  ki  je  bil 
tega  dne  ves  v  zastavah  in  več  kakor  na  pol  slovenski, 
tako  da  je  cesar  vprašal  okrajnega  glavarja:  „Ali  je  v  teh 
krajih  mnogo  Slovencev  ?"  „0d  tod  proti  vzhodu  so  sami 
Slovenci,"  mu  je  odgovoril  glavar.  Cesar  je  imel  tu  priliko, 
opazovati   pristno  narodno  življenje  in  narodno  nošo  Zilja- 


bralo  bas  mnogo).  To  držanje  Celovčanov  pa  je  tem  bolj  razveselilo 
bataljon,  ker  so  se  od  začetka  leta  1848.  skoro  vsi  (nemški)  časopisi 
trudili,  graničarje  žigosati  kot  barbare  in  njim  na  rovaš  pisati  vse  po- 
sledice vojne.  Z  druge  strani  pa  imamo  poročilo  (»Slovenija"  z  dne 
9.  nov.  1849),  češ,  Nemci  so  graničarje  prezirljivo  pozdravljali  z  „wilde 
Horden",  .Panduren",  „Rauberknechte"  itd.,  koroški  Slovenci  pa  se 
želeli  z  njimi  bliže  seznaniti,  a  niso  se  upali  porabiti  te  lepe  prilož- 
nosti. „Le  jednokrat ...  je  neki  Slovenec  se  podstopil  z  jednim  pro- 
stim vojakom  se  pogovarjati  vpričo  nekega  uradnika.  Vprašal  je  tisti 
Slovenec  vojaka,  kako  se  imajo  bratje  Serbi  v  Banatu,  ali  je  še  dosti 
vojakov  doma,  da  bodo  kos,  napade  grozovitnih  Madjarov  odbiti.  V 
tih  kratkih  in  nedolžnih  besedah  je  tisti  c.  k.  uradnik  —  na  našo  sra- 
moto Slovenec  iz  Kranja  —  neki  punt  ovohal:  Er  vi^ollte  eine  Meuterei 
hervorrufen,  er  wollte  die  Soldaten  zum  Abfalle,  zur  Desertion  ver- 
fuhren  itd.  Strašen  hrup  je  šel  po  celem  mestu  na  tistega  Slovenca, 
čeravno  vse  po  nedolžno.  Le  tako  si  je  sirotej  pomagal  in  se  očistil, 
da  je  zgoraj  omenjeni  govor  z  vojakom  na  listič  napisal  in  tistega 
vohuna  prisilil,  na  svojo   sramoto  besede   spodaj   pristaviti,  da3  nur 

nov.  Pred  njegovim  prenočiščem  so  priredili  ljudsko  veselico 

na   ograjenem   in   okrašenem  prostoru.    Prijahalo  je  najprej 

20  Ziljanov,  v  dolgih  vihrajočih  plaščih,  pisanih  telovnikih 

in  kratkih   hlačah,  z  dolgimi  trakovi  na  klobukih,  za  njimi 

pa  so  korakali  mladeniči  in  peli : 

„Dečva  'ma  pa  črevelče, 
črevelče  s  srebrom  okovane;" 

za  njim  so  šli  godci,  potem  20  parov  fantov  in  deklet  v 
ziljskih  nošah  z  nevesto.  Nevesta  je  cesarici  izročila  ziljski 
nevestin  pas,  okrašen  s  pavjim  perjem  in  z  napisom:  »Eli- 
zabeta avstrijska".  Za  svati  je  prijahalo  12  fantov,  ki  so  po 
žegenski  navadi  pobijali  čeber,  spretno  sukajoč  čile  svoje 
konjiče.  Zmagalec  je  od  dekleta  v  najlepši  obleki  dobil 
venec.  Napravili  so  še  druge  domače  igre,  ki  so  ugajale 
cesarski  dvojici  tako,  da  sta  obdarila  igralce,  in  cesarica  je 
vzela  v  spomin  ziljsko  obleko  s  seboj. 

Na  večer  je  nastopilo  500  rudokopov  iz  Rablja  in  Plaj- 
berka-,  bili  so  v  črni  obleki  in  so  nosili  svetilke.  Pred  ce- 
sarjevim stanovanjem  so  predstavljali  vhod  rudarjev  v  pod- 
zemske jame  —  bil  je  nekako  čaroben  ples  črnih  mož  z 
brlečimi  lučicami  v  temni  noči.  Drugega  dne  je  ogledoval 
cesar  urade,  dočim  se  je  udeležila  cesarica  sv.  maše,  ki  jo 
je  daroval  slovenski  pesnik,  dekan  dr.  Levičnik.  Še  isti  dan 
sta  se  odpeljala,  dovolivši  Ziljanom,   da  ju  smejo  spremljat 


dieses  und  nicht  mehr  gesprochen  worden  sei.   Po  takih  prigodbah 
kdo  bi  se  bil  upal  se  z  brodskimi  graničari  pogovarjati." 

Ako  so  na  ta  način  preprečili  osnutek  kake  „panjužnoslovanske' 
zarote,  so  na  drugi  strani  rabili  graničarje  tudi  na  Koroškem  za  posle, 
ki  so  v  ljudeh  dušile  iskro  slovanske  vneme  in  kompromitirali  grani- 
čarje. Tako  so  bili  komandirani  zoper  kmete  v  Rožu,  ki  so  se 
bili  spuntali  zoper  graščaka  Lichtensteina,  a  niso  hoteli  izdati  počet- 
nika.  Rodoljubi  so  se  bali,  da  bodo  take  eksekucije  budile  mržnjo 
zoper  Hrvate  vobče,  zoper  svoje  tlačitelje.  „1  tako  ce  usternuti  nagnuče 
k  Hervatima,  probudjene  u  Slovencih  trudom  velikim  (celovških)  rodo- 
ljuba, po  paklenom  ovom  političnom  ravnanju  i  mi  čemo  se  nači 
onamo,  gdje  smo  prie  jedne  godine  bili.  Da  imadu  krajišnici  vojničku 
opravu,  ne  bi  bila  stvar  od  takove  važnosti,  jer  svaki  bi  je  kao  vojnike 
smatrao,  no  buduč  da  su  svi  u  narodnoj  odieči,  to  se  posve  drugače 
misli."  (,Slav.  jug"  z  dne  6.  febr.  1849). 

Zapustili  so  Celovec  dne  1.  novembra  1849. 

9* 

na  konjih  pod  vodstvom  smreskega  župana,  Izepa,  po  domače 
Merfarja.  Zbralo  se  je  95  fantov  na  čvrstih  konjih  iz  vseh 
vasi.  V  Smrčah  |se  je  visokima  gostoma  poklonilo  80  belo 
oblečenih  deklet.  V  Gorjah  je  stal  pri  slavoloku  s  sloven- 
skim napisom  župnik  Matija  Majar.  Povsod  so  klicali  ljudje 
„živio",  grmeli  so  topiči  in  doneli  zvonovi  vseh  cerkva,  celo 
zvonovi  cerkve  na  Dobraču  so  milo  peli  vmes;  —  a  zvonili 
niso  nikjer,  nego  so  po  stari  šegi,  kakor  ob  velikih  prazni- 
kih in  slavnostih,  nabijali  ali  pritrkavali  v  mnogovrstnih  me- 
lodijah. Podkloštrom  so  gradili  tedaj  nov  most  črez  Ziljico, 
zadnje  delo  pri  cesti  iz  Trbiža  v  Beljak,  in  izkopani  so  bili 
že  jarki  za  stranske  zidove.  Tu  je  bil  postavljen  oltar,  poleg 
tega  pod  „nebesom"  cesarski  prestol,  obdan  okrog  in  okrog 
s  sedeži  za  mnogoštevilno  občinstvo,  ki  se  je  bilo  zbralo 
k  slavnosti  polaganja  temeljnega  kamena  za  most.  Krški 
škof,  Vojteh  Lidmanski,  je  opravil  cerkvene  obrede  ob  na- 
vzočnosti mnogih  duhovnikov;  nato  je  prijel  cesar  za  sre- 
brno kladivo  in  udaril  trikrat  na  kamen;  to  je  storila  tudi 
cesarica  —  sredi  zalih  Ziljank,  ki  so  se  od  tod  vrnile  domov. 

Potujoč  skozi  Vetrov  proti  Beljaku  je  cesar  ubogim 
pogorelcem  iz  Žužalič  podaril  bogat  dar.  Povsod,  v  Beljaku, 
Wernbergu,  ob  Vrbskem  Jezeru  in  v  Celovcu  so  sprejeli  ce- 
sarsko dvojico  slovesno.  Dne  10.  sept.  sta  se  pri  slavoloku 
v  Št.  Petru  poslovila  visoka  gosta  od  celovškega  mesta  in 
nadaljevala  potovanje  proti  vzhodu  skozi  mnogoštevilne  sla- 
voloke, pozdravljena  in  vljudno  odzdravljajoča.  V  Velikovcu 
so  se  jima  poklonile  slovenske  občine  okoli  Velikovca  in  iz 
Junske  Doline,  pri  Spodnjem  Dravogradu  pa  lavantinski  škof 
Slomšek. 

Ko  so  se  prerodih  avstrijski  narodi  1.  1848.,  je  štel 
slovenski  rod  v  Korotanu  približno  120.000  prebivalcev.  Po- 
zabljeni so  bili  do  1.  1848.  nekdaj  sloveči  Karantanci,  ki  so 
bili  zapadli  nadvladi  mogočnega  sosednega  naroda,  in  iz- 
brisani so  bili  iz  vrste  priznanih  rodov.  Nad  tisoč  let  je 
bilo  preteklo,  odkar  je  bil  izgubil  naš  rod  politiško  samo- 
stalnost.  V  teku  tega  tisočletja  ga  je  zadela  izguba  za  iz- 
gubo; sosed  se  je  polastil  več  ko  polovice  njegovega  ozemlja, 

dediščine  njegovih  očetov.  Dušil  in  tujčil  ga  je  od  vseh 
strani  močnejši  sosed  in  ginil  je  slovenski  živelj. 

Slab  je  slovenski  rod  v  Korotanu  prvič  v  socijalnem 
oziru;  kajti  nedostaja  mu  vseh  slojev,  ki  so  bistveni  deli 
zdravega  narodnega  telesa  ter  izvršujejo  različne  naloge  na- 
rodnega organizma.  Nekdaj  slavno  slovensko  plemstvo  v 
Korotanu  se  je  popolnoma  izneverilo  slovenskemu  narodu 
n  z  njim  smo  izgubili  stan,  ki  je  bil  do  nove  dobe  narodom 
voditelj  v  politiki  in  vojni  in  omiki  ter  zastopnik  narodne 
samobitnosti  in  samouprave,  dasi  so  cesto  sebično  branili 
stanovske  svoje  svoboščine,  ki  jih  je  uničila  šele  nova  doba; 
a  baš  te  pravice  so  bile  dragocen  zaklad,  ki  ga  je  po  pro- 
pasti plemstva  podedoval  srečni  dedič  —  narod.  Sloven- 
skemu narodu  pa  je  bilo  baš  krepko  in  bogato 
tuje  plemstvo  v  pogubo.  Koristi  plemstva  in 
višje  duhovščine  so  bile  ravno  v  Korotanu  ko- 
risti tuje  narodnosti,  ki  se  je  po  njem  zajedla 
po  celem  Korotanu  v  slovensko  telo. 

Tudi  meščanstvo  je  neslovensko  po  duhu  in  nekoliko 
tudi  po  krvi.  Meščani  koroških  mest  in  trgov  so  prezirali 
in  prezirajo  še  dandanes  ošabno  uboge  „pavre"  v  okolici. 

Slovenskemu  narodu  na  Koroškem  je  ostal  zvest  samo 
en  del  razumništva  —  duhovski  stan,  ki  izvira  iz  kmetiškega 
stanu  ter  je  in  je  bil  svojemu  narodu  če  ne  voditelj,  pa 
vsaj  tolažitelj  v  dolgi  vrsti  tužnih  stoletij.  Pa  tudi  duhovski 
stan  je  bil  po  Korotanu  v  veliki  večini  tuj  slovenskemu  na- 
rodu in  je  zakrivil  veliko,  da  se  je  germanizacija  tako  hitro 
razširila  po  ozemlju  severno  od  Drave.  Dočim  se  po  mestih 
in  trgih,  po  gradovih  in  šolah  šopiri  tujščina,  se  razlega 
vsaj  raz  propovednice  iz  ust  svečeniških  beseda  božja  v 
domačem,  materinskem  jeziku.  Pa  tudi  tu  ni  v  prejšnjih 
časih  manjkalo  izjem,  kajti  iz  celovškega  semenišča  so  iz- 
hajali celo  med  Slovence  duhovniki,  ki  niso  znali  citati  slo- 
venskih molitev  in  so  se  jih  morali  učiti  od  cerkvenikov. 

Lahko  trdimo,  da  je  bil  in  je  edini  zastopnik  sloven- 
skega naroda  v  Korotanu  slovenski  kmet,  in  kjer  se  je  po- 
tujčil  še  ta,  tam  je  izumrl  slovenski  narod.  In  to  se  je  zgo- 
dilo kaj   lahko,  saj   slovenski   kmet   ni   imel   poprej   nikjer 

moralne  zaslombe  in  vrhu  tega  so  ga  zatirali  še  gmotno. 
Poleg  visokih  davkov  je  moral  opravljati  še  tlako,  ki  je  bila 
za  Slovenca  pri  nemškem  gospodarju  posebno  huda  ter  mu 
prizadevala  v  vsakem  oziru  neizmerno  škodo;  ne  samo,  da 
je  moral  spričo  nje  zanemarjati  lastno  delo  ter  zamuditi 
večkrat  lepo  vreme,  ugodno  za  oranje  svojih  njiv,  za  setev 
in  žetev,  za  košnjo  in  pletev,  ampak  s  tlačanskim  delom  se 
je  privadil  tudi  malomarnosti  in  lenobi  ter  je  postal  naposled 
zanikaren  tudi  za  lastna  opravila. 

Še  pogubnejše  pa  so  bile  moralne  posledice  tlake. 
Tlačan  se  je  moral  rano  naučiti,  se  klanjati  gospodu  in  na- 
vadno še  bolj  njegovim,  slovenskemu  narodu  tujim  uradni- 
kom, od  prvega  pa  do  ^šlibarja"  in  „valpta".  „Vaša  gnada, 
kaj  zašafajo,"  je  obče  znana  cvetka  ponižnosti,  moreče  pri- 
rojeni ponos  slovenskega  kmeta,  osobito  v  onih  krajih,  ki 
so  blagoslovljene  z  graščinami.  Strahoma  se  je  nekdaj  bližal 
kmet  gradu,  dandanes  pa  zagrizenim  nemškim  uradnikom, 
češ,  „bliže  grada,  bliže  vraga".  Ko  je  kmet  le  zagledal  grad, 
pa  mu  je  upadla  srčnost;  od  daleč  se  je  začel  odkašljevati, 
nos  snažiti,  klobuk  obračati  in  ga  stiskati  pod  pazduho  in 
boječe  se  je  plazil  po  stopnicah  do  pisarniških  vrat.  Ni 
dvoma,  da  baš  iz  teh  razmer  izvirajo  tiste  pege  slovenskega 
značaja,  ki  jih  izrabljajo  naši  narodni  nasprotniki:  nezaup- 
ljivost in  bojazljivost,  pomanjkanje  narodnega 
ponosa  in  osebnega  moštva.  Te  grde  hibe  nala- 
gajo slovenskim  voditeljem  in  vzgojiteljem  v 
Korotanu  sveto  dolžnost,  da  s  poukom  in  zgle- 
dom, z  besedami  in  dejanjem  preobrazijo  naše 
narodne  mase  in  jih  vzgoje  k  spoznanju  svoje 
vrednosti  in  k  samospoštovanju.^) 

Slovenskega  kmeta  je  tlačil  in  tlači  še  dandanes  pri- 
meroma bolj  nego  nemškega  krvni  davek.   Slovenski  kmet 

1)  Na  Koroškem  vladajo  napram  Slovencem  glede  pouka  čudni 
pojmi,  kajti  naši  narodni  nasprotniki  so  odgojeni  tako,  da  razvpijejo 
vsakega  slovenskega  rodoljuba,  če  priredi  kako  poučljivo  predavanje 
ali  zboro\anje  med  Slovenci,  za  hujskača  (Hetzer);  če  pa  pridejo  Nemci 
med  Slovence,  kjer  nimajo  nič  opraviti,  in  hujskajo  v  resnici,  pa  pra- 
vijo, da  širijo  omiko.  —  Tudi  slavna  vlada  —  žal  —  je  takih  misli. 

je  moral  za  vse  druge  stanove  dajati  sinove  v  vojake,  do- 
čim  sta  bila  meščan  in  gospod  oproščena.  Kako  je  to  sla- 
bilo narod  fizično  in  moralno  spričo  krvavih  in  pogostnih 
vojen  prošlih  stoletij,  si  vsak  lahko  misli.  Dosluženi  vojaki 
pa,  ki  so  se  po  mnogih  letih  vrnili  domov,  so  bili  tuji  do- 
mačinom in  pa  izvečine  »izgubljeni  sinovi",  od  katerih  ni 
imel  slovenski  narod  nobene  koristi,  pač  pa  nasprotniki  naši. 


ŠKOF  JAKOB  PEREGRIN  PAVLIC. 


Davčno  breme,  ki  je  tako  žulilo  edini  slovenski  stan  v  de- 
želi, se  je  še  povečalo  tekom  19.  stoletja.  Novi  kataster  iz 
1.  1843.  je  izdatno  povišal  davke  slovenskim  krajem.  Kranj- 
ska in  Koroška  sta  od  glave  plačevali  po  1070  K  vseh 
pravih  in  nepravih  davkov  na  leto,  dočim  so  plačevale  bo- 
gatejše kronovine  veliko  manj,  n.  pr.  1.  1819.  bogata  Češka 
po  9  K,  Galicija  pa  samo  po  4*80  K. 

Splošni  učinek  vseh  navedenih  gmotnih  razmer  je  bil 
poguben,    ne   samo    kmetu   poedincu   in   kmetskemu   stanu 

kakor  pri  drugih  narodih,  nego  je  naravnost  moril  ves  narod 
zlasti  po  Korotanu.  Kar  je  slovenski  rod  izgubil  po  gmotnem 
propadanju  kmetijstva,  tega  mu  ni  nadomestil  prospeh  drugih 
stanov,  ki  jih  nima  naš  narod ;  tu  ni  bilo  nobene  naknade, 
nego  karkoli  je  izgubil  slovenski  kmet,  to  je  izgubil  nepo- 
sredno ves  narod.  Tako  je  bilo  že  v  srednjem  veku  in  tako 
je  ostalo  tudi  v  novem  veku.  To  dejstvo  je  treba  poudarjati 
posebno  odločno,  če  hočemo  biti  pravični  slovenskemu  rodu 
in  če  hočemo  razumeti  nazadovanje  našega  naroda  v  Ko- 
rotanu. 

Še  slabše  pa  se  je  godilo  in  se  godi  Slovencem  na 
duševnem  polju.  V  prejšnjih  časih  je  bilo  šolstvo  nerazvito; 
sedaj,  ko  se  je  razvilo,  se  pa  ne  skrbi  za  vzgojo  in  napredek 
slovenske  mladine,  ampak  za  odtujenje  lastni  materi  in  za 
ponemčevanje.^) 

Žalostna  je  slika,  ki  nam  jo  kaže  zgodovina  tužnega 
Korotana,  „vsemu  svetu  nepoznanega,  od  nikogar  spoštova- 
nega", in  lahko  bi  napisal  debelo  knjigo  o  bedi  in  trpljenju 
slovenskega  naroda.  Iz  proučevanja  slovenske  zgodovine 
minolih  stoletij  se  uverimo  lahko,  da  slovenski  narod  do 
zadnjega  časa  ni  bil  odgojen  za  dobo  samostojnosti,  kajti 
nedostajalo  mu  je  zagovornikov  in  voditeljev;  saj  se  je  po- 
tujčevalo  do  najnovejšega  časa  v  slovenskem  Korotanu  baš 
razumništvo  najbolj  zaradi  političnih  in  drugih  razmer,  ki 
sem  jih  omenil.  Slovenci  na  Kranjskem,  Štajerskem  in  Pri- 
morskem so  imeli  vsaj  po  1.  1848.  in  posebno  po  1.  1867. 
nekake  voditelje,  ki  so  jim  bili  ali  po  bogastvu  ali  omiki 
ali  pa  socialni  veljavi  stebri  narodne  samobitnosti,  kulturne 
in  politične.  Koroški  Slovenci  pa  niso  imeli  nič. 

Ne  sicer  narodnjak  v  današnjem  pomenu  besede,  a 
velik  dobrotnik  koroškega  ljudstva  je  bil  krški  škof  Jakob 
Peregrin  Pavlic  (prost  1819—1824,  škof  1824—1827).  Na 
celovški  gimnaziji  je  ustanovil  2  štipendiji  za  dijake,  ki  so 
doma  v  Rožu  (torej  za  Slovence),  in  sicer  po  184  oziroma 
128  K.  Za  Celovec  je  ustanovil  9  štipendij  za  otroke  sirote 
a  44  K  in  1  štipendijo  za  pridne  posle,  84  K.  Pomemben 
je  še  v  drugem  oziru.  Bil  je  prvi  korar  (stolni  prost),  ki  ni 

O  Prim.  Vojvodina  Koroška,  I.  del,  str.  145. 

bil  plemenitaš,  in  bil  je  prvi  Slovenec,   ki  je  sedel  na 
škofovskem  prestolu  krške  škofije.  ^) 

Tudi  veleznani  slikar  Perhart  (Glockner-Panorama 
je  od  njega)  je  Slovenec,  sin  kmetskih  starišev  v  fari  Mohliče. 
Po  rodu  Slovenec  je  tudi  svetovnoznani  Košat,  ki  je  bil 
še  skoz  celo  gimnazijo  vpisan  za  Slovenca  in  tudi  še 
napravil  zrelostni  izpit  iz  slovenščine. 


Probujo  naroda  je  v  preteklem  stoletju  povzročilo  knji- 
ževno delovanje   nekaterih   slovenskih  rodoljubov,  ki  vkljub 

1)  Rojen  je  bil  v  fari  Glinje  v  spodnjem  Rožu  in  sicer  pod  mi- 
lim nebom.  Njegova  mati  je  bila  na  potu  iz  Celovca  domov  (tako  je 
pravil  g.  prof.  Scheiniggu  večkrat  njegov  oče)  v  Medborovnico.  Na 
potu  napadejo  ubogo  ženo  porodne  bolečine.  Zaobljubila  se  je,  ako 
porodi  fanta,  da  ga  hoče  dati  študirat  za  gospoda  (=  duhovnika). 
Porodila  je  srečno  dečka  in  izpolnila  svojo  obljubo.  Fant,  porojen  pod 
milim  nebom  v  gozdu,  je  postal  škof  krški.  Vsa  stvar  se  čita  kakor 
legenda  in  vendar  je  znana  in  verodostojno  dokazana.  Tam,  kjer  se 
je  rodil  Pavlic,  stoji  zdaj  zidan  križ  visoko  v  gozdu  nad  Dravo. 

mnogoterim  zaprekam,  ki  so  jih  nasprotniki  stavili  in  stavijo 
še  sedaj  povzdigi  slovenskega  šolstva,  napredku  slovenščine 
in  razvoju  slovenskih  podjetij,  niso  obupali  nad  prihodnostjo 
slovenskega  naroda  v  Korotanu. 

Vreden  naslednik  pisatelju  Gutsmannu  je  bil  Ur- 
ban J  a  rn  i  k,  ki  se  je  porodil  11.  maja  1784  pri  Nadižarju 
„na  Potoce",  v  malem  selu  v  sv.  štefanski  župniji  pri  Zilji 
in  umrl  kot  župnik  v  Blatnem  Gradu  11.  junija  1844.  Jarniku 
gre  važno  mesto  med  prvimi  buditelji  in  književniki  koroških 
Slovencev.  Bil  je  spreten  govornik,  pesnik,  jezikoslovec, 
zgodovinar,  skrben  gospodar,  vesten  duhovnik  in  iskren  ro- 
doljub. Trudil  se  je,  da  se  uravna  pismeni  jezik  po  zdravih 
načelih  ter  očisti  tuje  primesi.  V  to  svrho  je  priredil  šesto 
izdajo  Gutsmannove  slovnice  (1829)  in  sestavljal  obširne 
slovarje.  Proučeval  je  narodopisje  in  staro  zgodovino  slav- 
nega Korotana.  Zraven  Jarnika  je  slovel  narodni  pesnik  in 
pevec  Miha  Andreaš,  tkalec  v  Rožu  (1762— 1821),  čigar 
pesmi  je  s  Slomškom  objavil  Matija  Ahacelj  iz  Gorinčič 
v  Rožu  (1773 — 1845),  ki  je  bil  profesor  matematike,  priro- 
doslovja  in  kmetijstva  na  celovškem  liceju:  „Pesmi  po  Ko- 
roškem in  Štajerskem  znane"  (1833).  Seme,  ki  sta  ga  zase- 
jala  Ahacelj  in  Slomšek  v  prvi  polovici  preteklega  stoletja, 
je  obrodilo  obilnega  sadu.  Profesor  slovenščine  na  celovški 
gimnaziji,  Anton  Janežič  iz  Les  v  Rožu  (1828—1869) 
je  izdal  slovensko  slovnico  za  Nemce  (1849),  ki  je  služila  v 
mnogih  izdajah  nad  30  let  za  šolsko  knjigo.  V  letih  1850. 
in  1851.  je  sestavil  izvrsten  nemško-slovenski  in  slovensko- 
nemški  rečnik.  Po  zgledu  ljubljanskih  ali  Bleiweisovih  »No- 
vic" in  Slomškovih  „Drobtinic"  je  Janežič  v  Celovcu  usta- 
novil »Slovensko  Bčelo",  ki  je  bila  namenjena  leposlovju  in 
znanstvu  (1850 — 1853).  »Slovenska  Bčela"  je  prinašala 
umetne  in  narodne  pesmi  in  povesti,  popisovala  domače  šege 
n  navade  ter  poučevala  o  šolskih  stvareh.  Ker  ni  bilo  pri- 
pravnih slovenskih  čitank  in  dobre  slovenske  slovnice,  je 
profesor  Janežič  sestavil  tri  „Cvetnike"  za  slovensko  mladino 
in  izdal  1.  1854.  izvrstno  „Slovensko  slovnico",  ki  je  služila 
in  služi  še  sedaj  vsem  pisateljem  v  pouk.  Janežič  je  s  svojo 
slovnico    postavil    dober   temelj    slovenski    pisavi    in   utrdil 

slovenski  pravopis.  Porabil  je  v  jsvojem  slovniškem  delu 
Miklošičeve  preiskave  na  jezikoslovnem  polju  in  pripomogel 
tako  njegovim  naukom  do  dejanske  veljave  in  uporabe  pri 
Slovencih.  Vpliv  Janežičeve  slovnice  se  je  pokazal  hitro,  kajti 
izginile  so  v  pisavi  oblike  na  -am  in  -ami  pri  moških  in 
srednjih  samostalnikih ;  za  mehkimi  soglasniki  so  zdaj  pisali 
e  mesto  o,  delavcev,  ne  delavcov  i.  dr.  Ko  je  Janežič  nehal 


ANTON  JANEZIC. 


izdajali  „Slovensko  Bčelo",  je  osnoval  in  izdajal  od  leta 
1861.— 1867.  »Cvetje  iz  domačih  in  tujih  logov".  V  „Slo- 
venskem  Glasniku"  je  urednik  Janežič  združil  vse  teda- 
nje pesnike  in  leposlovne  pisatelje.  V  „Cvetju"  pa  so  za- 
gledali beli  dan  ne  le  izvirni  spisi,  pesniške  zbirke  in  ro- 
mani, ampak  tudi  prevodi  tujih  proizvodov,  kakor:  pesmi 
Antona  Umka,  Jurčičev  „Deseti  brat",  Cegnarjev  prevod 
»Viljem  Teli",   Valjavčev-Sofoklejev  „Ajant"  i.  t.  d. 

Za  priprosto  ljudstvo  je  izdajal  Janežič  knjigo  „Sloven- 
ska  koleda"  leta  1858.  in  1859.,  ki  je  obsegala  spredaj  ko- 
ledarsko vsebino,  potem  pa  prinašala  pesmi,  povesti,  životo- 
pise  in  krajepise.  Zraven  Janežiča  sta  delovala  v  Celovcu 
na  polju  šolske  književnosti  nadzornik  ljudskih  šol  R  u  d  m  a  š 
Simon  (1795—1858)  iz  Št.  Vida  v  Podj  mski  Dolini  in  be- 
nediktinec in  profesor  prirodoslovja  in  matematike  na  liceju, 
potem  na  gimnaziji  Karel  Robida  (1804—1874)  iz  Male 
Vasi  pri  Jezici  poleg  Ljubljane.  Četrti  v  slovenskem  pisatelj- 
skem krogu  v  Celovcu  je  bil  „Svečan",  profesor  A  nd  rej 
Einspieler  iz  Sveč  v  Rožu  (1813 — 1888),  ki  ga  zaradi 
nevenljivih  zaslug  imenujemo  „očeta  koroških  Slovencev". 
L.  1852.  je  začel  izdajati  »Šolskega  prijatelja",  časopis  za 
cerkev,  šolo  in  dom,  ki  se  je  od  1.  1856.  dalje  zval  „Slo- 
venski  prijatelj"  ali  pa  samo  „Prijatelj"  ter  izhajal  do  leta 
1883.  Einspieler  je  deloval  v  šolski  in  cerkveni  književnosti 
za  narodni  napredek  in  tudi  kot  političen  pisatelj,  kajti  izdajal 
je  od  1865—1867  političen  list  „Slovenec",  ki  mu  je  bil 
vesten  urednik  Ivan  Božič  (1829 — 1884)  iz  Nove  Vasi  na 
Gorenjskem.  »Slovenec"  je  prinašal  izvrstne  članke  izpod 
Einspielerjevega  peresa,  kakor:  „Kaj  mora  vsak  politično 
podučen  Slovenec  vedeti?"  in  „Kaj  mora  vsak  pošten  do- 
morodec storiti?"  Ta  članka  je  izdal  potem  pod  naslovom 
»Političen  katekizem  za  Slovence"  (1873).  L.  1882.  je  Ein- 
spieler ustanovil  „Mir",  političen  list  za  koroške  Slovence, 
ki  izhaja  še  sedaj  enkrat  na  teden.  Branil  je  Einspieler 
pravice  Slovencev  tudi  v  nemških  listih  in  bil  vsestranski 
delaven;  1.  1855.  je  pomagal  ustanoviti  »Društvo  katoliških 
rokodelskih  pomočnikov",  1.  1864.  »Slovensko  čitalnico,  1. 
1869.  pa  »Katoliško  politično  društvo". 

Einspieler  je  bil  deželni  poslanec  1.  1863.,  1871.  in 
1880.,  od  1.  1876.  pa  tudi  mestni  odbornik.  Koroškim  Slo- 
vencem je  Andrej  Einspieler  bil  Bleivveis  in  Jeran  v  eni  osebi. 

Pridni  dopisovalci  „Slovencu",  „Besedniku",  »Sloven- 
skemu prijatelju"  in  »Slovenski  Bčeli"  so  bili  še  dekan 
Lambert  Ferčnik  iz  Sveč  (1827—1887),  kanonik  Andrej  Ali- 
jančič  iz  Kovorja  na  Gorenjskem  (1813 — 1894)  in  učitelj 
Gregor  Somer  iz  Golšovega  pri  Celovcu  (1814—1893). 

Pisatelj  književne  vzajemnosti  slovanske  je  bil  Matija 
Maj  ar  Ziljski,  ki  se  je  rodil  1.  1809.  v  Goricah  pri 
Zilji  in  umrl  v  Pragi  1.  1892.  Matija  Majar  se  je  zanimal 
zlasti  za  narodno  blago  in  za  domače  običaje.  Potujoč  po 
Koroškem  in  drugih  slovenskih  in  slovanskih  pokrajinah,  je 
nabiral  narodne  pesmi,  ki  jih  je  izdal  v  »Pesmarici  cerkveni" 
1.  1846.  Matija  Majar  je  popisal  prvi  običaje  koroških  Slo- 
vencev ter  opozoril  na  slovenske  in  slovanske  starožitnosti. 


ANDREJ  EINSPIELER. 


Da  bi  ustvaril  iz  slovenščine  in  drugih  slovanskih  jezikov 
kompromisen  književni  jezik  jugoslovanski  oziroma  slovanski, 
je  izdelal  leta  1848.  »Pravila,  kako  izobraževati  ilirsko  na- 
rečje", 1.  1865.  spisal  »Vzajemno  slovnico  slovansko",  a  1. 
1867.  »Rusko  slovnico  za  Slovence". 

Anton  Janežič,  Andrej  Einspieler,  Rudmaš,  Robida  in 
Majar  so  osnovali  v  zvezi  z  drugimi  rodoljubi,  zlasti  po 
prizadevanju  vladike  Slomška  »Družbo  sv.  Mohorja" 
za  izdajanje  dobrih  slovenskih  knjig  (1852).  Duša  društvu 
je  bil  mladi  profesor  Anton  Janežič,  ki  je  do  svoje  prerane 
smrti  opravljal  težavna  opravila  družbinega  tajnika.  Povzdig- 

nila  se  je  »Družba  sv.  Mohorja"  kot  bratovščina  od  leta 
1860.  tako,  da  šteje  sedaj  nad  osemdeset  tisoč  članov, 
ki  na  leto  dobivajo  po  šestero  knjig  nabožne,  pripovedne 
in  poučne  vsebine.^) 

Živahno  književno  gibanje,  ki  je  iz  središča  Korotana 
za  Janežiča  tako  blagodejno  vplivalo  na  druge  slovenske 
pokrajine,  je  prenehalo  po  njegovi  smrti.  Leposlovni  listi  so 
prenehali,  politične  so  pa  prenesli  v  Ljubljano  razen  Ein- 
spielerjevega  „Mira".  Koncem  19.  in  začetkom  20.  stoletja 
so  stopili  v  Korotanu  v  kolo  zaslužnih  slovenskih  pisateljev 
in  pesnikov  (kakor  Jos.  Apiha,  dr.  Sketa,  Ivana  Scheinigga, 
Gr.  Einspielerja,  dr.  Val.  Janežiča  itd.)  nove,  čile  moči :  L 
Trunk,  Fr  Meško,  Ferd.  pl.  Kleinmayr,  prof.  Grafenauer, 
Fr.  Smodej,  mons.  Podgorc,  Peter  Markovič  itd. 

Po  1.  1848.  se  je  v  Korotanu  popolnoma  izpremenilo 
javno  življenje.  Poprej  je  imelo  ljudstvo  zelo  malo  potreb, 
bilo  je  skromno  v  jedi,  pijači  in  obleki.  Z  malim  je  živelo 
in  bilo  zadovoljno,  zato  je  bilo  mnogo  več  imovitih  ljudi 
nego  dandanes.  Parna  sila,  železnice,  brzojav  in  telefon  pa 
so  približale  ljudi  in  jih  navadile  občevati  izlahka  med  seboj. 
Prvo  železnico  so  otvorili  med  Mariborom  in  Celovcem  1. 
1863.,  1.  1864.  Celovec-Beljak,  1.  1871.  Beljak-Franzensfeste, 
1.  1868.  Beljak-Št.  Mihael,  1.  1870.  Trbiž-Ljubljana,  1.  1873. 
Beljak-Trbiž,  1.  1879.  Trbiž-Pontabelj,  1.  1894.  Podkloštrom- 
Šmohor,  1.  1902.  Sinča  Vas-Železna  Kapla,  1.  1906.  iz  Ce- 
lovca in  Beljaka  v  Podrožčico,  1.  1909.  pa  skozi  Ture  na 
Solnograško. 

Železnice,  brzojav,  tisk  in  tvornice  so  predrugačile  vse 
poprejšnje  življenje.  Predrugačila  so  se  sredstva  za  delo, 
delavce  vpregajo  strože,  ker  je  treba  hitreje  in  natančneje 
delati.  Delavci  pa  so  se  začeli  zavedati  svojih  pravic  in  se 
organizovati,  tako  da  se  morajo  podjetniki  in  tvorničarji  ozi-  , 
rati  na  njih. 

Ljudje  ob  železnici  so  se  navadili  hitremu  pridelovanju, 
da  bi    obogateli    prej   ali   pa   tudi   —  prej   zapravili  svoje 


1)  Primeri  zgodovino  .Družbe  sv.  Mohorja"  v  koledarju  za  leto 
1878  in  Večernice  1.  1893. 

MATIJA  MAJAR  ZILJSKI. 

premoŽenje.  Nastalo  je  pri  hiši  kmalu  sto  potreb,  za  katere 
prej  ni  vedel  nikdo.  Vkljub  novim  potrebam  pa  je  obdeloval 
kmet  zemljo  in  redil  živino  po  starem.  Ostali  so  zato  do- 
hodki isti,  a  stroški  (zlasti  davki)  so  rastli  vedno  bolj.  Prišle 
so  povodnji,  nastale  slabe  letine  in  Amerika  je  postavila 
žitne  pridelke  za  nižjo  ceno  na  naša  tržišča  nego  Evropa 
sama. 

Začel  je  ropotati  kmalu  boben  v  tej  ali  oni  vasi ;  stare, 
krepke  rodovine  so  obubožale  ali  pa  prišle  celo  na  beraško 
palico. 

Blagodejno  pa  vplivajo  na  gmoten  napredek  mirni  časi 
po  1.  1866.  V  tem  času  se  je  v  nekaterih  krajih  pomnožilo 
in  povzdignilo  pridobivanje  svinca  in  železa,  zboljšale  so  se 
komunikacije  in  zemljišča  po  umetnih  gnojilih  ter  se  je  po- 
vzdignilo poljedelstvo  in  živinoreja.  Kako  se  je  razvila  v 
deželi  obrt,  kmetijstvo  in  živinoreja,  je  pokazala  prva  deželna 
razstava  od  25.  avgusta  pa  do  11.  septembra  1.  1885.,  ki  jo 
je  posetil  tudi  cesar  Franc  Jožef  I. 

Osušili  so  močvirja  okoli  Velikovca,  Tinj,  Grebinja  in 
pri  Zilji  ter  pridobili  mnogo  rodovitnega  sveta.  Uravnali  so 
nekaj  hudournikov,  potokov  in  rek  tudi  v  slovenskem  delu 
dežele.*) 


1)  Kako  skrbi  deželni  odbor  za  regulacijo  potokov  po  sloven- 
skem ozemlju,  o  tem  prim.  ,Mir"  z  dne  10.  oktobra  1.  1908.:  „Leta  in 
leta  že  čakamo,  prosimo  in  trkamo  na  vladne  duri,  da  bi  nam  dežela 
vendar  enkrat  priskočila  na  pomoč  in  dala  uravnati  deročo  Mežo,  ki 
nam  napravi  vsako  leto  ogromno  škode.  Ali  zaman !  Naše  prošnje  so 
le  glas  vpijočega  v  puščavi.  Komisija  prihaja  za  komisijo,  preiskuje 
azmere  in  povprašuje,  požira  lepe  svote  denarja,  kmetje  pa  ostanemo 
na  cedilu  Deželni  zbor  skrbi  s  pravo  materinsko  ljubeznijo  za  nemško 
rKoroško.  Tam  mora  biti  regulirana  vsaka  draga  ob  cesti,  mi  slovenskj 
Korošci  pa  igramo  vedno  le  ulogo  lačne  vrane,  ki  mora  krmiti  sito. 
Meža  nam  odnaša  vsako  leto  velikanske  kose  naših  polj.  —  Če  pojde 
tako  dalje,  pridemo  črez  par  let  ob  vso  svojo  posest.  Vprašamo  slavni 
deželni  odbor,  ali  smo  mi  koroški  Slovenci  samo  zato  tu,  da  Jutramo" 
vlado  v  obliki  davka  s  svojimi  težko  pridelanimi  groši?  Če  potrebujemo 
od  vlade  pomoči,  nam  ta  navadno  pokaže  le  figo  itd.  Primeri  tudj 
govor  nemškega  poslanca  Kirschnerja,  ki  je  poživljal  v  jesenskem  za- 
sedanju 1.  1908.  deželni  zbor,  da  mora  skrbeti  tudi  za  slovenske 
kraje. 

Mnoge  železnice  v  deželi  ne  pospešujejo  samo  potreb- 
nega tovornega  in  osebnega  prometa,  ampak  privabljajo 
tudi  vsako  leto  vsied  ugodnih  prometnih  zvez  več  tisoč  tuj- 
cev v  deželo,  ki  se  pridejo  divit  krasnim  planinskim  krajem 
in  se  krepčat  v  svežem  gorskem  zraku.  Izkratka,  gmotno 
blagostanje  napreduje  v  zadnjem  času  v  deželi.  Dal  Bog. 
da  bi  $e  odšle  razvijal  mirno  tudi  slovenski  rod  na  poli- 
tičnem in  kulturnem  polju  ter  se  bližal  boljši  bodočnosti ! 
Tudi  slovenski  rod  ima  pravico,  prebivati  in  se  razvijati 
duševno  in  gmotno  na  svoji  zemlji,  „v  kteri  očetje  so  naši 
sloveli,  ktera  zdaj  ima  grob  komaj  za  nas." 

Kako  pa  vpošteva  vlada  slovenske  pravice  in  koliko 
ji  je  do  napredka  koroških  Slovencev,  katerih  pradedje  so 
ustoličali  tudi  Habsburžane  v  slovenskem  jeziku  za  svoje 
vojvode,  je  1.  1906./7.  pokazala  z  novim  volilnim  redom  za 
državni  zbor;  po  tem  volilnem  redu  ima  Vj  prebi- 
valcev-Slovencev  samo  enega  poslanca,  Va  Nem- 
cevpadevetposlancevalizastopnikovvdržav- 
nem  zboru. 

